































Radu Cinamar 


GENEZA UITATĂ 


NOTA AUTORULUI 

Am scris această carte cu avânt, în dorinţa de a oferi 
cititorilor baza reală a istoriei omenirii, în punctele ei 
esenţiale. Era un proiect mai vechi, o năzuinţă pe care o 
aveam încă din anul 2004, după ce am urmărit stupefiat 
în Sala Proiecţiilor unele imagini din trecutul „interzis” al 

umanităţii. 

î 

Două au fost motivele principale pentru care nu am 
împlinit mai repede acest proiect: pe de o parte, nu 

aveam suficientă informaţie ca să creionez o viziune 

î 

pertinentă asupra destinului omenirii, de la începuturile 
sale şi până în prezent; pe de altă parte, în perioada 
respectivă nu am avut permisiunea să revelez decât o 
foarte mică parte din ceea ce ştiam deja. Chiar şi în 
prezent mi s-a recomandat să nu fac dezvăluiri despre 
unele momente „delicate” din istoria umanităţii - care ar 
putea zdruncina din temelii concepţiile de natură 
religioasă ale unor categorii de oameni - ori despre alte 
evenimente sensibile de natură politică şi geostrategică, 
din cauza unor probleme sau „jene” guvernamentale ce 
ar putea să apară. 

După ce am încheiat de scris textul acestei cărţi, 
recitindu-1 pentru corectură mi-am dat seama că el ar 
putea fi destul de complicat şi chiar „stufos” pentru o 
înţelegere facilă. Câteva zile am rămas în dubii, neştiind 
prea bine ce să fac. în cele din urmă am realizat că o 


simplificare a sa ar putea naşte mai târziu alte întrebări, 
astfel că am decis să „risc” şi să trimit spre publicare 
versiunea integrală. 

îndrăznesc totuşi să fac o sugestie cititorului: cel 
puţin capitolele 4, 5, 6 şi 7 trebuiesc parcurse cu 
atenţie, pentru a înţelege bine rădăcinile „proiectului 
uman”. Recitirea unor fragmente din cuprinsul lor ar fi 
de asemenea de folos şi ar contribui la o cunoaştere mai 
bună a ceea ce s-a petrecut în acele timpuri foarte 
îndepărtate. 

Chiar dacă noţiunile prezentate în această carte par 
a fi dificile, totuşi am considerat că este necesar să fac 
un pas înainte şi să expun în acest fel unele aspecte mai 
profunde. Consider de asemenea că elementele 
prezentate în celelalte volume au pregătit terenul pentru 
o justă înţelegere a semnificaţiilor ezoterice şi de altă 
natură pentru cititorul interesat, astfel încât lectura 
prezentului volum şi a celor care vor urma să aibă sens 
şi coerenţă. 

Voi continua cu acest gen de abordare mai 
elaborată, care a devenit o necesitate în contextul actual 
al vremurilor. Am speranţa că cititorii acestei serii de 
volume vor înţelege în mod corect demersul meu şi 
dorinţa sinceră de a expune lumii unele aspecte 
necunoscute ale realităţii în care trăim. 


Radu Cinamar 1 martie, 2019 



Cap. 1 - PĂMÂNTUL ÎN SECŢIUNE 


După ce am revenit din Utklaha, oraşul vechilor 
mayaşi din centrul Pământului - situat foarte aproape de 
citadela sublimă a Shambalei - am fost nevoit să iau 
contact cu realitatea destul de dură de la suprafaţa 
planetei noastre. Diferenţa de percepţie şi de nivel de 
vibraţie era uriaşă, în primele zile mă simţeam aproape 
sufocat şi totul mi se părea primitiv: obiceiurile 
oamenilor, ideile şi ambiţiile lor, modul de concepere a 
vieţii şi, de asemenea, nivelul de trai. 

Spre deosebire de mine, Cezar părea să fie în 
elementul său atât în „interiorul” Pământului, cât şi la 
suprafaţa lui. Aproape imediat după ce am ajuns la 
Bază, el a cerut o informare sintetică locotenentului 
Nicoară, care îl înlocuise la conducere. în următoarele 
ore, Cezar deja distribuia sarcini, făcea planificări, avea 
convorbiri telefonice în ţară şi străinătate şi lua decizii 
importante. îi admiram extraordinara putere de 
focalizare şi stăpânire de sine, forţa şi energia ce radiau 
din plin din fiinţa sa, determinarea şi bunele sale 
intenţii, exprimate întotdeauna cu o simplitate şi 
modestie minunate. în ceea ce mă priveşte, a trebuit să 
plec pentru două zile la Bucureşti, pentru a rezolva 
unele chestiuni cu caracter personal. Agitaţia din 
capitală şi treburile pentru care mă aflam acolo nu erau 
chiar ceea ce aveam nevoie atunci, mai ales că impresiile 
din călătorie erau foarte vii. Mi-am revenit totuşi destul 
de repede şi după ce m-am întors la Bază am reintrat în 
fluxul normal al activităţilor, deoarece eram presaţi de 
apropiata plecare în expediţia prin cel de-al treilea tunel 
- ramificaţia spre Irak - care era programată la începutul 
lunii februarie 2015. 



Probleme cu alcătuirea echipei 


Câteva dintre elementele de bază ale acestei 
expediţii fuseseră deja stabilite în discuţiile cu maiorul 
Cross, cu puţin timp înainte. Echipa urma să fie 
alcătuită din cinci membri, fiind vorba despre o 
deplasare de scurtă durată, ce avea un scop precis. 
Pentru mine era prima călătorie prin cel de-al treilea 
tunel, dar deja aveam o anumită experienţă, acumulată 
în expediţiile prin celelalte două tuneluri, astfel încât mă 
simţeam pregătit pentru o astfel de încercare. 

Sarcina organizării acestei expediţii mi-a revenit mie 
şi locotenentului Nicoară. De partea administrativă a 
protocolului, care includea planul general al deplasării şi 
componenţa echipei, inclusiv toate actele şi legăturile cu 
partea americană, mă ocupam eu; logistica, partea 
ştiinţifică şi elementele de securitate intrau în atribuţiile 
locotenentului Nicoară. 

Deoarece această expediţie urma să fie una „fulger”, 
pregătirea ei a fost relativ simplă. într-o primă etapă a 
organizării, echipa era alcătuită din Cezar, locotenentul 
Nicoară, eu şi - în conformitate cu ceea ce au cerut 
americanii - doi ofiţeri din Serviciul de Operaţiuni 
Secrete al Marinei Americane. Noi nu am înţeles motivul 
implicării Marinei şi am cerut anumite explicaţii. Am 
primit un răspuns confuz, ceea ce ne-a făcut să 
reconsiderăm componenţa echipei, solicitând membri 
din structura internă secretă a Pentagonului, aşa cum s- 
a procedat în celelalte expediţii. La acea vreme, situaţia 
a fost puţin tensionată, mai ales datorită venirii unui 
Venerabil, cu care noi am avut o discuţie la care a 
participat şi maiorul Samuel Cross. Totuşi, discuţia 
respectivă nu a influenţat colaborarea cu partea 



americană pentru deplasarea mea şi a lui Cezar în 
Yosemite (Vezi volumul 5, în interiorul Pământului - Al 
doilea tunel, 2017, cap. 6 (n. ed.)). S-a dovedit, în plus, 
că Venerabilul a avut alte intenţii şi nu a făcut presiuni 
în ceea ce priveşte componenţa echipei ce urma să facă 
deplasarea, dar a cerut drepturi asupra studierii unui 
anumit artefact. De fapt, el voia dreptul de a studia 
plăcuţele de cristal, despre care ştia că au fost 
descoperite în cel de-al treilea tunel, din rapoartele 
expediţiilor anterioare prin acesta. 

în urma cererii noastre de a schimba componenţa 
echipei, americanii au revenit asupra deciziei lor şi au 
inclus pe listă doi ofiţeri tineri din serviciul pe care noi 1- 
am solicitat. După această schimbare, a apărut un 
element surpriză, pe care Cezar şi cu mine l-am aflat 
abia după ce am venit din Argentina. La început a fost 
doar o informare scurtă, verbală, din partea 
locotenentului Nicoară, dar mai apoi el a prezentat 
situaţia în raportul solicitat de Cezar. 


„Scaunul” special 

Din „briefing”-ul prezentat de Nicoară am aflat că 
echipa de savanţi a reuşit să pună la punct o tehnologie 
care permitea descărcarea informaţiilor de pe tăbliţele de 
platină găsite în Camera Ocultă din Egipt, la care se 
ajungea prin primul tunel (Vezi volumul 3, Misterul din 
Egipt - Primul tunel, 2007, cap. 4 (n. ed.)). La aceasta se 
lucra într-adevăr de ani de zile. 

Sistemul de codare a înregistrărilor şi materialul 
necunoscut care permitea aceasta au rămas un mister 
pentru savanţi, dar în cele din urmă ei au reuşit cumva 



să uşureze accesarea informaţiilor stocate. Imediat după 
descoperirea plăcuţelor în Camera Ocultă din Egipt, cea 
mai mare problemă a fost aceea că datele pe care le 
conţineau nu puteau fi accesate în mod aleator, adică 
nu puteau fi „derulate”. în primii ani după descoperirea 
lor s-au realizat studii intense şi s-a reuşit cu foarte 
mare dificultate să se descarce informaţia de pe o 
singură tăbliţă în aproximativ un an, dar în Camera 
Ocultă din Egipt existau mii de astfel de tăbliţe. 
Locotenentul Nicoară ne-a informat însă că a fost 
realizat un pas important în această direcţie şi, chiar 
dacă acum extragerea informaţiei de pe o tăbliţă durează 
ceva mai puţin de o lună, tehnologia de realizare este 
accesibilă şi ea poate fi multiplicată fără probleme, astfel 
încât se poate merge în paralel cu mai multe tăbliţe. 
Faptul că s-a reuşit descărcarea acestor date extrem de 
importante în format digital face posibilă inventarierea şi 
clasificarea lor, dar bineînţeles că aceasta se va petrece 
într-un regim foarte securizat. în raportul pe care l-a 
întocmit, locotenentul Nicoară preciza că americanii au 
întrebat despre acest protocol, dorind să ştie dacă 
decodarea şi descărcarea informaţiei se va face la ei sau 
la noi. Cezar a fost însă foarte clar în această privinţă: 
„Dacă operaţiunea se realizează în Statele Unite, asta 
înseamnă transportul tăbliţelor acolo. Nu ne putem 
permite aşa ceva. Un tezaur, să zicem, îl mai poţi trece 
cu vederea (Probabil este o aluzie fină a lui Cezar despre 
tezaurul românesc transportat în Rusia, în timpul Primului 
Război Mondial, tocmai pentru a fi în siguranţă. între 
timp, tezaurul pare să se fi „volatilizat”, cea mai mare 
parte a lui fiind nerestituită până în prezent (n. ed.J), dar 
nu această inestimabilă comoară, care priveşte întreaga 
omenire. Operaţiunile de decodare şi clasificare se vor 
face aici”. 



Acest pas înainte realizat de cercetători m-a bucurat 
foarte mult, deoarece îmi permitea să am acces foarte 
uşor la toate acele înregistrări, pentru a le studia. 
Protocolul s-a dovedit însă a fi puţin mai complicat. în 
discuţiile bilaterale care au urmat, americanii „au 
încercat puţin marea cu degetul”, vehiculând ideea 
„şantajului”, dar au renunţat repede pentru că 
argumentele noastre au fost evidente. Ei au încercat să 
ne facă dependenţi de această nouă tehnologie de 
descărcare a datelor, pe care au descoperit-o, însă au 
recunoscut imensele probleme care puteau să apară în 
cazul în care tăbliţele ar fi fost luate de aici. 

Mult mai uşor era să fie asamblat în România un 
laborator destinat exclusiv pentru această sarcină, iar 
pentru o siguranţă desăvârşită s-a decis ca, după 
inventarierea şi decodarea informaţiei, plăcuţele să fie 
duse înapoi în Camera Ocultă din Egipt. De asemenea, 
s-a pus la punct protocolul securizării informaţiei şi 
locul în care aceasta va fi stocată, modalităţile de 
protecţie a ei, precum şi căile de acces la informaţia 
respectivă, care erau foarte stricte. 

Acurateţea extragerii datelor de pe tăbliţe era de 
aproape 80%, ceea ce însemna foarte mult. Sinteza 
rapoartelor ştiinţifice justifica pierderile de informaţie 
printr-o stranie interacţiune ce apărea la un moment dat 
între tehnologia folosită şi materialul necunoscut, care 
asigura suportul informaţiei holografice. Acesta avea 
unele proprietăţi magnetice foarte speciale şi „funcţiona” 
după un algoritm care nu a putut fi descifrat în totalitate 
până în prezent. Existau deci unele pierderi de 
informaţie, dar procentul era acceptabil, mai ales că 
puteam spera în timp la o rezolvare completă a 
problemei. 



Locotenentul Nicoară menţiona în raport, în mod 
repetat, existenţa unui element pe care trebuia neapărat 
să-l luăm în considerare. Având deja la dispoziţie 
informaţia în format digital care a fost extrasă cu 
tehnologia americană, am vizionat mare parte din acele 
înregistrări extraordinare şi am observat că în multe 
dintre ele, chiar la începutul fluxului de imagini, apărea 
un „scaun” având o formă specială, care cel mai probabil 
făcea posibilă deplasarea conştiinţei individuale la mari 
distanţe, atât pentru realizarea unor „întâlniri” cu alte 
fiinţe sau entităţi, cât şi pentru a „vedea” locuri, planete, 
stele sau alte elemente cosmice de negândit pentru 
mintea umană obişnuită. Acel „scaun” era ca o „marcă” 
a imaginilor şi cred că indica modalitatea prin care au 
fost accesate informaţiile. 

Ştiam deja de la Cezar că în complexul subteran din 
Irak - la care se ajunge plecând prin cel de-al treilea 
tunel - exista o „cameră” asemănătoare cu cea din Egipt, 
dar mai mică. După vizionarea materialelor video extrase 
de pe tăbliţele de platină, Cezar mi-a spus că în Camera 
Ocultă din Irak se afla un „scaun” asemănător cu ceea 
ce noi am văzut în imaginile respective. Prin urmare, 
motivul pentru care locotenentul Nicoară menţionase 
„elementul comun” între cele două Camere Oculte era că 
în imaginile de pe unele tăbliţe de platină din Egipt 
apărea un „scaun” special, asemănător cu cel care exista 
în complexul din Irak. 

Veriga lipsă 

Totuşi, chiar dacă Cezar fusese în Camera Ocultă 
din Irak de mai multe ori, el nu a putut înţelege în mod 
clar ce efect avea acel „scaun” asupra fiinţei umane, 
deoarece el nu funcţiona. Toate modalităţile încercate au 



fost sortite eşecului, inclusiv tentativa de racordare la o 
sursă exterioară de energie. „Scaunul” nu se „amorsa” 
şi, prin urmare, nu a putut fi folosit şi adus la condiţia 
de funcţionare după ce a fost descoperit. 

Enigma a persistat până când, vizionând împreună 
cu Cezar înregistrările de pe câteva tăbliţe de platină din 
marea bibliotecă din Egipt, a devenit clar că 
funcţionarea „scaunului” depindea de un cristal destul 
de mare, care era plasat într-un lăcaş situat în dreapta 
lui. Cristalul era luminos, iar radiaţia lui varia în 
intensitate, în funcţie de elementele informaţiei care era 
prezentată. Din câte ne-am putut da seama, cristalul 
avea forma unui tetraedru şi era încastrat cu vârful în 
jos. 



Reprezentare simplă a cristalului eteric încastrat 

Problema era că un astfel de cristal nu exista în 
Camera Ocultă din Irak; locaşul în care el ar fi trebuit să 
fie acolo, în dreapta „scaunului”, era gol. 

Acest fapt era destul de ciudat, deoarece nu avea 
sens să existe doar „scaunul”, fără prezenţa cristalului 



de care depindea funcţionarea lui, aşa după cum noi am 
văzut în înregistrările de pe tăbliţe. 

Tocmai de aceea, după ce Raportul Informativ a fost 
trimis Pentagonului, unele voci din staff-ul de conducere 
al acestuia au solicitat prezenţa unui expert în IT, 
pentru a face parte din echipa ce urma să se deplaseze 
prin al treilea tunel. Argumentul lor era că 
informaticianul ar fi putut eventual rezolva problema 
funcţionării „scaunului” special. Personal, mi- ar fî 
plăcut să-l reîntâlnesc pe Aiden (Vezi volumul 3, Misterul 
din Egipt - Primul tunel, 2007, cap. 2, pag.72 (n.ed.)), 
însă ştiam că acesta nu mai figura în serviciul Armatei 
S.U.A. de mai bine de şase ani. în şedinţele noastre 
consultative din cadrul Bazei Alpha, am decis totuşi să 
nu suplimentăm numărul de membri ai echipei. Astfel, 
după mai multe deliberări cu Pentagonul, s-a renunţat 
la această variantă, care după părerea mea nu ar fi dat 
niciun rezultat. în schimb, erau posibile unele scurgeri 
ulterioare de informaţii, deoarece experţii în IT erau 
civili. Excepţie a făcut Aiden, care a fost un caz special. 

Un ajutor important 

Misterul lipsei cristalului din Camera Ocultă din 
Irak nu a putut fi descifrat şi atunci - într-una din 
şedinţele de planificare a expediţiei prin cel de-al treilea 
tunel - Cezar a decis să-l contactăm pe Diyn, înţeleptul 
din Tomassis, pentru a-i cere părerea şi chiar ajutorul 
(Vezi volumul 5, în interiorul Pământului -Al doilea tunel, 
2017, cap. 3, pag. 156 (n. ed.)). Pe la sfârşitul lui 
ianuarie, Cezar a realizat aceasta după metoda 
cunoscută de contactare, în Sala Proiecţiilor. După ce a 
revenit la Bază, mi-a spus că Dryn a fost de acord să ne 
ajute şi că va cere la rândul lui sprijin Consiliului din 



Apellos. Diyn a justificat asta prin faptul că cei din 
Apellos ar putea şti mai multe, deoarece sunt hibridizaţi 
cu o rasă de fiinţe din spaţiul cosmic, iar tehnologia 
complexului secret din Munţii Bucegi era în mod evident 
de origine extraterestră. Prin urmare, era logic ca 
locuitorii din Apellos să înţeleagă mai bine această 
tehnologie şi să ne poată ajuta. 

Ideea lui Cezar nu a fost primită însă cu prea mult 
entuziasm la anumite niveluri ale Pentagonului. într- 
adevăr, unii generali de acolo nu doreau să creeze un 
precedent pentru a ne „îndatora” altor civilizaţii, fie ele şi 
din interiorul planetei. Altfel spus, nu se dorea 
împărtăşirea tehnologiei din Sala Proiecţiilor şi din 
Camerele Oculte din Egipt şi Irak, chiar dacă populaţia 
din Apellos era mai avansată decât a noastră. Informaţia 
ne-a parvenit pe cale neoficială, de la maiorul Samuel 
Cross, bun prieten cu Cezar. Faptul că devoalez acest 
lucru aici se datorează permisiunii directe a maiorului 
Cross, care este un om integru şi onest. Astfel de 
tensiuni între partea română şi cea americană apar 
uneori la nivel decizional, însă ele sunt de obicei repede 
depăşite, cu sau fără diplomaţie. Aşa după cum am 
spus, cele mai dificile momente sunt acelea în care 
trebuie să facem faţă intervenţiei unui Venerabil, pentru 
că atunci lucrurile sunt mult mai complicate. 

Răspunsul lui Diyn nu a întârziat, iar intervenţia lui 
în Apellos, unde este foarte respectat, a deschis de fapt o 
cale extraordinară pentru justa cunoaştere a trecutului 
omenirii, pe care, în punctele sale principale îl voi 
prezenta în acest volum. Diyn ne-a transmis că cei din 
Apellos au fost de acord să ne ajute şi, mai mult decât 
atât, la rândul lor au propus ca de atunci înainte să 
existe un om de legătură între ei şi lumea de la 
suprafaţă. Mirarea mea a atins cote maxime atunci când 



Cezar m-a înştiinţat că, la cererea Consiliului din 
Apellos, acel om de legătură aveam să fiu eu. Nu au 
oferit prea multe detalii asupra acestei decizii, însă au 
spus că întâlnirea cu mine în Apellos le-a făcut o bună 
impresie. Zâmbind mulţumit, Cezar mi-a spus de 
asemenea că ei doreau o persoană cu o relativ bună 
pregătire în domeniul ezoteric, pentru a putea înţelege 
corect dezvăluirile pe care doreau să le facă. 

Aşa după cum au prezentat situaţia, decizia lor 
părea că face parte dintr-un plan foarte amplu de 
devenire a societăţii umane de la suprafaţa Pământului 
şi că putea reprezenta o verigă importantă în 
transformarea nivelului de conştiinţă măcar a unei părţi 
a omenirii, prin răspândirea informaţiei. 

Diyn a precizat că, la nivelul planetei noastre, acest 
plan este coordonat de înţelepţii Shambalei. 

Deşi îmi doream foarte mult să ajung în Shambala, 
eram conştient că aceasta presupunea să am un anumit 
nivel de conştiinţă şi de înţelegere, care să permită 
prezenţa mea acolo. Vizita în Utklaha, în centrul 
Pământului, mi-a arătat aceasta în mod clar, dar a sădit 
totodată în inima mea nostalgia acelui tărâm de vis, la 
care nu am avut acces decât privindu-1 din depărtare. 
Acum, o dată cu această şansă minunată oferită de cei 
din Apellos, mă gândeam că poate momentul pătrunderii 
mele în Shambala nu era chiar aşa îndepărtat. 

Apellos reactivat 

Lucrurile au evoluat repede: Dryn a intermediat 
legătura cu cei din Apellos şi ne-a oferit de la aceştia un 
set de coordonate precise, care indicau un loc de 
întâlnire. O cercetare rapidă ne-a arătat că acel loc se 
afla pe un deal pustiu de lângă un oraş mic din 



Transilvania, lângă poalele Munţilor Apuseni. A fost 
stabilită o dată şi o oră precisă pentru a ajunge acolo, 
neînsoţit. Semăna puţin cu ceea ce văzusem în filme, 
dar era perfect de înţeles. De altfel, locul indicat făcea 
practic imposibilă orice diversiune: dealul de mică 
înălţime era golaş, acoperit doar cu un strat subţire de 
zăpadă, iar împrejurul lui, pe o arie destul de extinsă, 
vedeam acelaşi peisaj, aproape lipsit de copaci, arbuşti 
sau pădure. Oraşul se vedea în depărtare, cam la cinci 
kilometri distanţă. Printre celelalte dealuri şi movilele de 
pământ din jur nu exista niciun drum de acces; la 
nivelul solului, nu puteai ajunge acolo decât mergând pe 
jos. 

Era evident că locul fusese ideal ales pentru a bloca 
eventuale tentative de a fi urmărit. Totuşi, nu cred că cei 
din Apellos au procedat în acest mod pentru că ne-ar fî 
suspectat în vreun fel, ci mai curând a fost probabil o 
măsură minimă şi chiar necesară de protecţie, în 
condiţiile în care nu de puţine ori anumite forţe şi 
facţiuni, naţionale sau străine, au dovedit că interesele 
lor oculte şi ambiţiile au fost oneroase şi lipsite de 
transparenţă. 

Tendinţa de a controla, de a profita, de a cuceri şi 
chiar de a suprima, a produs de-a lungul timpului multă 
suferinţă şi situaţia nu este mai bună nici în ziua de 
astăzi, chiar dacă lucrurile par să fie poleite în intenţii 
benefice. 

Când am ajuns la locul de întâlnire, acolo mă 
aştepta deja un bărbat. M-am gândit atunci că situaţia 
părea o reeditare a întâlnirii din Argentina, când Cezar şi 
cu mine am fost aşteptaţi de asemenea într-un loc 
pustiu de către un şaman straniu (Vezi volumul 5, în 
interiorul Pământului - Al doilea tunel, 2017, cap. 7, 
pag.285 (n. ed.)). Acum, cel puţin, bărbatul părea a fî 



mai „normal”: între două vârste, el arăta ca un om 
obişnuit, îmbrăcat într-un echipament de iarnă sportiv 
şi fiind foarte degajat. în plus, am răsuflat uşurat că - 
spre deosebire de şamanul din Argentina - acesta 
vorbea, dar în limba germană, cu un uşor accent 
bavarez. Mi-a indicat dezinvolt direcţia în care trebuia să 
mergem şi mare mi-a fost mirarea văzând că, de fapt, ne 
îndreptam spre oraş, de unde eu venisem. Mi-am 
exprimat nedumerirea în legătură cu aceasta şi bărbatul 
mi-a explicat, aşa după cum am bănuit, că locul de 
întâlnire nu a reprezentat decât o măsură minimă de 
protecţie. 

— Am fost instruit să vă conduc doar pe 
dumneavoastră la locul de aprovizionare, mi-a spus el. 

Am ridicat mirat din sprâncene. 

— Detecţia mea se poate realiza foarte uşor, chiar 
dacă suntem numai noi doi. Spun asta în cazul în care 
s-ar dori aşa ceva, am precizat mai apoi, pentru a nu fî 
înţeles greşit. 

Bărbatul a zâmbit fin şi mi-a spus: 

— Din momentul în care ne-am întâlnit, orice 
dispozitiv pe care îl aveţi asupra dumneavoastră nu mai 
funcţionează. Aţi „dispărut” pentru un anumit timp din 
lumea exterioară. 

L-am privit întrebător. El a făcut o scurtă pauză, 
apoi a adăugat criptic: 

— Tehnologia din Apellos. 

Intuisem că putea fi vorba despre aşa ceva; totuşi, 
bărbatul nu mi-a arătat niciun dispozitiv, ci continua să 
păşească destul de susţinut şi concentrat. Curios, mi- 
am scos telefonul din buzunar şi GPS-ul special de la 
Bază; 



într-adevăr, amândouă dispozitivele erau „moarte”. 
Nu am mai spus nimic, dar admiram în sinea mea 
nivelul acelei tehnologii. 

Restul drumului, pe care l-am parcurs în câteva 
minute, a decurs agreabil, discutând doar generalităţi. 
Am remarcat însă că bărbatul nu se prezentase. Ne 
aflam deja aproape de periferia micului oraş, o zonă 
destinată mai ales depozitelor de firme. Eram destul de 
mirat, pentru că mă aşteptam să ajung într-un loc mult 
mai izolat şi misterios, eventual din nou în Apellos, dar 
de fapt bărbatul m-a condus în faţa unui hangar 
obişnuit, bine întreţinut, într-o curte străjuită de un 
gard modern. Am parcurs amândoi drumul până la 
intrare şi, spre uluirea mea, am intrat pur şi simplu prin 
uşa de acces în acel hangar, exact ca într-un depozit 
obişnuit al unui retailer. 

Trebuie să spun că mă aşteptam la ceva inedit şi 
misterios vizavi de acea întâlnire, dar ea s-a dovedit a fi 
cât se poate de obişnuită, chiar banală. Dacă nu ar fi 
fost elementul cu tehnologia de protecţie, demonstrată 
de acel bărbat de origine germană, aş fi zis că totul era 
produsul unei farse de prost gust sau, cel puţin, că 
sosisem acolo pentru a face cumpărături. în realitate, 
aşa după cum aveam să înţeleg foarte repede, lucrurile 
stăteau complet diferit. 

Hangarul nu era decât una dintre bazele de 
alimentare ale civilizaţiei din Apellos, despre care ei îmi 
spuseseră la vizita pe care o făcusem de curând în 
oraşul lor. într-adevăr, privind repede înjur, am 
remarcat că acel loc era plin de mărfuri şi în special de 
alimente. Vedeam peste tot baloturi, saci, cutii mari şi 
containere, stivuitoare - într-un cuvânt, activitatea 
obişnuită în astfel de cazuri, într-un depozit de mărfuri. 



Casca interdimensională - o tehnologie uimitoare 

Bărbatul care mă condusese a închis uşa 
hangarului în spatele meu, rămânând afară. în hangarul 
luminat am văzut cinci persoane care veneau către mine 
şi am recunoscut la ele „stilul” specific din Apellos. Deşi 
arătau ca şi noi, totuşi chipul lor avea o lumină aparte, 
fruntea era mai înaltă, mersul foarte armonios, chiar 
nobil, iar părul brunet lucea ca şi cum ar fi fost uns cu 
ulei. Au ajuns în dreptul meu şi m-au salutat, vorbind 
de această dată în limba română. Erau îmbrăcaţi în 
salopete simple, dar elegante, de culoare brun-roşietică. 
Pielea fetei era albă, făcând un contrast destul de 
puternic cu părul lor foarte negru, iar ochii erau mai 
alungiţi decât ai noştri şi uşor migdalaţi. Unul dintre cei 
cinci părea a fi conducătorul lor, cu care am schimbat 
câteva amabilităţi. Vorbea româna foarte bine, deşi în 
pronunţie se putea simţi ceva straniu. Era spontan, 
degajat, liber şi m-a făcut să mă simt excelent prin 
amabilitatea şi chiar bunătatea cu care m-a primit. 

Apoi trei dintre bărbaţi au plecat într-o altă zonă a 
hangarului, în timp ce eu am rămas cu conducătorul lor 
şi încă o persoană, ce păşea în urma noastră plină de 
respect. Cei doi mi-au arătat o zonă mai retrasă din 
hangar, unde pe sol am văzut un cerc cu un diametru de 
aproape a metri, delimitat de nişte lumini a căror sursă 
nu o vedeam, dar pe care le- am asemănat cu nişte 
leduri. Lumina era albă, foarte „fină”, pulsând abia 
perceptibil, continuu. Suprafaţa cercului era acoperită 
cu mici pătrăţele şi linii, de asemenea luminând discret, 
dar într-o culoare alb-albastră. Am recunoscut acolo 
„liftul” cu tehnologia specifică de teleportare, pe care 1- 
am remarcat şi în timpul explicaţiilor ce mi-au fost date 
în Apellos. 



La câţiva metri mai departe am văzut un spaţiu 
separat de rest prin trei pereţi înalţi, al patrulea fiind 
chiar peretele depozitului. O cameră destul de largă, cu 
o suprafaţă pe care am apreciat-o la aproximativ treizeci 
de metri pătraţi, având pe jos un covor gros dintr-un 
material ce semăna cu cauciucul, fără a fi totuşi acesta; 
era mai poros şi avea culoarea albastru închis. Am fost 
surprins de curăţenia şi ordinea perfectă din interior, 
unde am văzut doar un birou, două fotolii şi un fişet. în 
faţa unuia dintre pereţii laterali am remarcat pe sol o 
suprafaţă metalică, argintie, de forma unui dreptunghi 
cu latura mare de aproximativ un metru şi jumătate, iar 
cea mică de jumătate de metru. Mi s-a explicat că acela 
este un dispozitiv care permite proiecţia clişeelor 
akashice, pe care cei din Apellos îl foloseau mai ales 
pentru a investiga anumite situaţii prezente, în legătură 
cu propria lor securitate. în timp ce primeam acele 
explicaţii, dreptunghiul metalic a început să se ridice, 
dar n-am văzut pe nimeni să fi acţionat vreo comandă 
specială pentru aceasta. Cam la un metru înălţime s-a 
oprit; era, practic, o cutie metalică argintie, 
dreptunghiulară, perfect netedă, aproape strălucitoare. 
După câteva secunde, pe latura dinspre noi au apărut 
holografic anumite semne de culoare albastru deschis, 
aproape de linia de suprafaţă, care se schimbau repede; 
unele dintre ele aveau culoarea roşie. Brusc, în faţa 
cutiei metalice şi cam la un metru depărtare de ea, a 
apărut o proiecţie holografică, practic un veritabil ecran 
holografic de mari dimensiuni, de asemenea 
dreptunghiular, dar rotunjit la colţuri, cu o profunzime 
de aproximativ jumătate de metru. Deşi vedeam prin el, 
holograma de culoare albastru-petrol-deschis se 
„ondula” lent, ca nişte valuri, dar cumva în interiorul ei, 
căci suprafaţa efectivă rămânea netedă. Apoi, gradat, au 



apărut imagini ale oraşului apropiat, cu instantanee ale 
unor străzi, clădiri, persoane, interioare, într-o 
succesiune egală, accesibilă pentru asimilare. Mi-am dat 
seama imediat că mi se oferea un exemplu al modului în 
care acel ecran holografic funcţiona. 



Camera izolata din hangar cu dispozitivul de proiecţie a 

ecranului holografic 

Bărbatul din Apellos, care era conducătorul 
grupului ce m-a întâmpinat, mi-a arătat atunci un mic 
dispozitiv, ca un fel de cască, dar foarte fină şi de mici 
dimensiuni, în care a introdus ceva asemănător cu un 
cârd. Mi-a spus că, pentru a înţelege mai bine anumite 
elemente ce urmau să-mi fie prezentate era necesar să 
fiu într-un anume fel „cuplat” la dispozitivul 
dreptunghiular de pe sol, iar pentru aceasta trebuia să 
pun pe cap acea cască miniaturală. 

Casca avea ca element principal un inel ce se 
asemăna cu o bandă îngustă, luminoasă, ce trecea prin 
dreptul frunţii şi înconjura capul. în partea din faţă, 
inelul avea un fel de ecran foarte fin, transparent, de 


cristal. Dacă nu ar fi fost două mici ramificaţii ale căştii 
în jos, spre urechi, aş fi spus că era vorba despre un nou 
tip de ochelari moderni. Era un dispozitiv foarte avansat 
tehnologic, fiind totodată „inteligent”. Bărbatul mi-a 
spus că aparatul se va „cupla” într-un anumit mod 
subtil la frecvenţa mea personală de vibraţie şi va deveni 
un fel de accesoriu suplimentar al fiinţei, aliniat la 
specificul proceselor mele mentale. Cu alte cuvinte, am 
înţeles că el devenea precum un „accesoriu 
personalizat”. 

Mi-a spus, de asemenea, că aparatul înregistra 
automat orice vedeam, imediat ce era pus pe cap. 
Bărbatul din Apellos mi-a spus că pentru redare era 
necesar doar să ating uşor cu mâna latura din partea 
stângă a căştii, iar după aceea să mă concentrez asupra 
momentului, imaginii, fiinţei sau obiectului pe care 
doream să-l evoc. Totuşi, din cele ce mi s-a spus, „piesa 
de rezistenţă” în cazul căştii pe care am primit-o era 
capacitatea ei de vizualizare în planul eteric. Comutarea 
dintre vederea în plan fizic şi cea în plan eteric se făcea 
automat sau „la cerere”, atingând uşor cu degetele 
partea din dreapta a căştii. Bărbatul din Apellos m-a 
îndemnat să experimentez această funcţie specială a 
căştii. 

La început nu am văzut nimic neobişnuit, în afara 
spaţiului exterior în care mă aflam. Totuşi, după câteva 
secunde am început să percep „altfel”, mai colorat şi cu 
detalii tridimensionale mult mai clare. în partea de sus a 
„lentilei” apăreau cifre şi alte semne specifice, dar într-o 
vedere holografică şi la o anumită distanţă în faţă. 
Informaţiile se derulau destul de repede, aproape la fel 
cum am văzut pe cutia metalică dreptunghiulară din 
cameră. 



modul "eteric" 



Casca interdimensională 


Apoi mi-am îndreptat privirea spre ecranul 
holografic şi am văzut imagini cu o piaţă destul de 
aglomerată. Parcă urmăream un documentar, însă 
partea interesantă era că nu vedeam doar imaginile 
simplu proiectate pe ecran, ci mai degrabă ca şi cum eu 
însumi aş fi fost acolo, în mijlocul acelor evenimente şi 
imagini, percepând totul aievea prin simţurile mele. 
„Preluasem” cumva, cu ajutorul căştii, imaginile de pe 
ecranul mare holografic, adăugând însă aspectul 
emoţional. Faptul în sine nu îmi era străin, deoarece 
cunoşteam asta atât din explicaţiile oferite de Cezar, cât 
şi din propria mea experienţă în deplasarea temporală 
cu dispozitivul din Camera Ocultă din Egipt. Am atins 
uşor partea din dreapta a căştii, iar imaginea a devenit 
cumva „lăptoasă” în jurul obiectelor şi fiinţelor, având o 
slabă strălucire, ceea ce îmi arăta că trecusem pe 
„modul eteric”. 

în cazul căştii pe care am primit-o, nu înţelegeam 
cum era posibil acel lucru, dar bănuiam că făcea parte 
integrantă din tehnologia avansată a celor din Apellos. 








Vedeam totul în derulare pe ecranul holografic, dar 
aveam o înţelegere şi o simţire mai profundă a 
imaginilor. în mod evident, între acea cască şi ecranul 
holografic exista o legătură, pe care eu nu o înţelegeam. 

într-un anume fel, eram parte efectivă din acel 
„documentar”, participam la el ca şi cum aş fi fost chiar 
acolo, deşi în acelaşi timp ştiam prea bine şi simţeam că 
mă aflam în hangar, împreună cu fiinţele din Apellos. Nu 
am avut senzaţia că „sunt dus undeva” sau că pierd 
contactul cu realitatea fizică în care mă aflam, dar cu 
toate acestea mă simţeam atât în acea cameră din 
depozit, cât şi în „interiorul” imaginilor pe care le 
vizionam pe ecranul holografic. 

Pământul în secţiune: zone de trecere şi 
conexiuni subtile 

Tocmai când mă întrebam la modul serios de ce văd 
acele imagini ale unui oraş aglomerat, am simţit cum mă 
„ridicam” la o anumită înălţime, ca şi cum aş fi levitat 
deasupra lui. Ascensiunea a fost aşa rapidă, la mare 
înălţime, încât foarte repede am putut să văd planeta în 
ansamblu, iar atunci când Pământul s-a rotit în jurul 
axei sale suficient de mult, în partea stângă am văzut o 
secţiune a sa. 

f 

Am rămas uluit, deoarece părea că cei din Apellos 
voiau să mă confrunte cu propria mea idee, de a vedea 
Pământul „secţionat”, aşa după cum adusesem subiectul 
în discuţie cu ceva timp înainte la întâlnirile mele cu 
doctorul Xien. Mi-am explicat aceasta prin tehnologia 
căştii, care aparent avea acces, cel puţin parţial, la 
activitatea mea neuronală. Totuşi, eram satisfăcut de 
faptul că puteam să văd „pe viu” ceea ce nu cu mult 
timp înainte îmi imaginasem doar mental. Ar fi fost 



foarte interesant să ştiu ce tehnologie foloseau pentru a 
reda aşa ceva, dar fireşte că nu era atunci cazul pentru 
o astfel de întrebare. 

Iniţial am crezut că va fi o redare grafică, dar 
imediat mi-am dat seama că tot ceea ce vedeam era 
foarte real. într-un mod pe care nu-1 pot explica prea 
bine, vedeam cu claritate planeta noastră secţionată 
până la jumătate şi puteam chiar modifica acea viziune 
în ceea ce priveşte distanţa. Mi-a trecut prin minte că cei 
din Apellos vor să-mi arate o hartă, pentru a-mi indica 
pe unde se ajunge în Apellos, pornind de la suprafaţă. 

Vedeam foarte multe peşteri, grote, tuneluri, inclusiv 
tunelurile mari prin care cei din Apellos călătoreau cu 
navetele în interiorul planetei. Acea „vedere”, oriunde m- 
aş fî uitat în secţiune, era perfectă, adică oriunde îmi 
îndreptam privirea în acea secţiune a Pământului, 
vedeam totul ca fiind clar, chiar cu detalii. 

De asemenea, vedeam tunelurile prin care cei din 
Apellos trimiteau informaţia materială prin tehnologia 
lor specifică de aşa-zisă „teleportare a fiinţelor şi 
mărfurilor”. Eu am numărat patru astfel de tuneluri de 
transport în zona ce corespundea României, dar cred că 
de fapt ele erau mai multe. Nimeni nu-mi vorbea sau 
nu-mi explica acele lucruri, dar cu toate acestea eu 
înţelegeam ceea ce vedeam şi la ce anume se refereau 
acele imagini. Eram deja ferm convins că acea tehnologie 
implica un soft foarte evoluat, dar pe lângă aceasta cred 
că era şi altceva, care ţinea de interacţiunea directă cu 
planul eteric. 

Apoi secţiunea s-a mărit şi s-a „apropiat” de mine, 
astfel încât am distins în mod clar zona Transilvaniei şi 
cea de nord-vest a României. în partea secţiunii dinspre 
oraşul Oradea am văzut la un moment dat o sferă 
argintie, opacă, în care nu puteam să pătrund cu 



vederea. Am întrebat atunci ce reprezenta ea. Unul 
dintre cei doi bărbaţi care mă însoţeau - cel care până 
atunci rămăsese plin de respect în spatele meu şi al 
conducătorului grupului din Apellos - mi-a spus că 
astfel de sfere opace erau zone în care nu mi se permitea 
să văd deocamdată, adică erau zone ocultate. El mi-a 
specificat faptul că sunt cinci astfel de zone majore 
ocultate sub scoarţa terestră, care sunt localizate sub 
teritoriul României. 

în aceste zone există intrări către „interiorul” 
Pământului, ce trebuie să rămână ascunse: una este în 
Dobrogea, alta în zona întorsurii Buzăului, două sunt în 
Transilvania, iar a cincea se află în partea de nord-est a 
ţării. Ele reprezintă zone de pătrundere de la suprafaţă 
către reţelele de tuneluri din interiorul Pământului, care 
fac legătura cu oraşele şi populaţiile de sub pământ. 
Acestea sunt sasuri interdimensionale, adică sunt 
intrări prin care poţi trece din planul fizic în planul 
eteric şi poţi pătrunde în anumite locaţii precise de sub 
pământ. Este posibil să existe mai multe astfel de zone 
cu filtrări, dar ei mi-au arătat, chiar dacă ocultat, doar 
cinci dintre ele. 

în timp ce mă „ridicam tot mai sus, la mare 
înălţime, observând scoarţa planetei în secţiune, 
deveneam tot mai uimit la vederea unei puzderii de 
reţele subtil eterice de legătură în interiorul Pământului, 
precum şi focare locuite: grote, oraşe, cavităţi mari, 
tuneluri. în acea „secţiune” extraordinară a Pământului 
vedeam puncte mai luminoase, unele dintre ele 
strălucind chiar cu putere. Am întrebat ce sunt acele 
lumini şi mi s-a explicat că acolo există distorsiuni 
magnetice puternice, portaluri care fac de asemenea 
posibilă trecerea din planul fizic în cel eteric, chiar din 



„interiorul” Pământului, ele sunt, practic, legături între 
suprafaţa şi interiorul planetei. 

Astfel de conexiuni eterice nu se limitează doar la 
Pământ, deoarece ele sunt interdimensionale, mi-a 
explicat bărbatul din Apellos. Aceste sasuri fac legătura 
între exteriorul şi interiorul Pământului, dar şi între 
Pământ şi alte planete. Cei care au avut sau au 
tehnologia suficient de dezvoltată folosesc aceste legături 
cu multă înţelepciune. 

Mărturisesc că în acel moment nu prea am înţeles 
cum anume se realiza aceasta, deoarece mie mi se arăta 
doar ceea ce era legat de Pământ. Legăturile eterice 
colosale îmi apăreau ca nişte arcade argintii, a căror 
localizare precisă rămânea însă ocultată. Priveam şi îmi 
dădeam seama că ele sunt eterice atât din înţelegerea 
directă ce îmi era transmisă în creier, cât şi datorită 
faptului că erau mai luminoase, fiind „învelite” de un 
halou discret, strălucitor. De pildă, puteam să fac 
diferenţa între peşterile sau golurile naturale din scoarţa 
terestră în planul fizic şi cele de la nivel eteric, ce radiau 
în acel mod aparte. 

La fel cum meridianele energetice subtile din corpul 
uman susţin circulaţia energiei şi „hrănesc” fiinţa pe 
diferitele ei niveluri, tot astfel şi Pământul are propriile 
lui „meridiane” şi „canale subtile”, care sunt foarte active 
şi totodată „hrănitoare”. Am înţeles atunci că populaţiile 
care trăiesc în interiorul Pământului se „hrănesc” în 
mare parte cu aceste energii subtile telurice şi tocmai de 
aceea lor le este destul de uşor să intre în contact cu 
planul eteric. Ele nu se folosesc de planeta noastră, ci 
mai curând se poate spune că trăiesc împreună cu 
aceasta, într-un fel de simbioză armonioasă şi eficientă. 
Este o diferenţă fundamentală faţă de paradigma 
înţelegerii şi gândirii oamenilor de la suprafaţa planetei, 



care practic o nimicesc prin poluare, deşeuri sau 
exploatare iraţională. 


Singularităţi „acoperite” 

Unele dintre punctele în care meridianele subtile 
„intersectau” suprafaţa erau foarte luminoase, atrăgând 
atenţia asupra importanţei lor. începând să înţeleg 
modul de funcţionare a căştii, care din câte mi-am dat 
seama era un convertor foarte avansat din punct de 
vedere tehnologic al trăirilor psiho-mentale umane, am 
întrebat în gând dacă acele puncte se află în zone locuite 
sau mai retrase. Această piesă tehnologică uimitoare 
făcea cumva legătura între mintea umană şi anumite 
informaţii stocate în dimensiuni subtile ale Creaţiei; 
altfel, nu-mi puteam explica „dialogul” ce era posibil în 
anumite limite. După ce am formulat întrebarea, 
aproape imediat imaginea a fost direcţionată cu un zoom 
puternic către unele dintre acele puncte luminoase de la 
suprafaţa planetei. Am fost oarecum surprins, văzând că 
unele dintre acestea indicau anumite case, castele sau 
clădiri vechi, altele erau plasate în păduri, pe coasta 
munţilor sau chiar pe suprafaţa plană a unor podişuri. 

Eram îndeosebi interesat de acele clădiri construite 
exact în punctele de intersecţie a meridianelor eterice. 
Am întors mirat capul spre bărbatul din Apellos care mă 
asista şi am întrebat ce reprezintă acele construcţii în 
chiar zonele indicate. Ştiam deja că cei din Apellos aveau 
capacitatea telepatică de a urmări periplul meu printre 
imaginile din casca specială, fiind interesaţi ca eu să 
înţeleg corect ceea ce mi se revela. 



— Voi le-aţi numi „case conspirative”, dar aceste 
clădiri acoperă de fapt puncte esenţiale de trecere între 
planul fizic şi cel eteric. Ele sunt ca nişte portaluri, mi-a 
explicat el. 

— Bine, dar atunci cine locuieşte în ele? am întrebat 
cu nedumerire. 

— Unii dintre noi, cei din Apellos, dar sunt şi alte 
civilizaţii avansate din interiorul planetei, cu care 
conlucrăm în acest sens, al folosirii „trecerilor” dintr-un 
plan în altul. Nu ne putem permite să lăsăm descoperite 
aceste treceri esenţiale în planul eteric şi în interiorul 
Pământului, cel puţin deocamdată, pentru că ar 
bulversa prea mult populaţia, iar conducătorii voştri ar 
avea intenţia să le folosească în scopuri militare. 

— Unele dintre ele sunt foarte vechi, după câte 
văd... 

Da, castelele au sute de ani, dar înaintea lor au 
existat alte aşezăminte pe acelaşi loc, vechi chiar de mii 
de ani. Totuşi, zonele sensibile de convergenţă care se 
află în oraşe sunt cele mai importante, deoarece sunt 
expuse şi trebuie să fie foarte bine păzite. Există titluri 
de proprietate pentru toate acestea, însă uneori nu este 
suficient. De-a lungul timpului au fost incidente, unele 
chiar în aceste vremuri. Odată cu dezvoltarea 
capacităţilor tehnologice pe care le aveţi, monitorizările 
voastre au devenit mai fine. Serviciile Secrete ale unor 
ţări dezvoltate au început să fie bănuitoare şi să strângă 
informaţii cu privire la aceste puncte, dar ele încă nu 
înţeleg ce se petrece cu adevărat acolo. Când situaţia 
devine critică au loc „rupturi” şi atunci suntem nevoiţi 
să intervenim şi să anulăm încărcarea eterică a locului, 
modificând structura ei şi mutând „punctul de 
convergenţă” a meridianelor eterice într-o altă zonă mai 
sigură. 



Atunci, de ce nu procedaţi la fel cu toate aceste zone 
sensibile, pentru a le proiecta în locuri foarte sigure? am 
întrebat candid. 

— Natura trebuie să fie lăsată să-şi facă propriul joc. 
Există o raţiune pentru orice şi o semnificaţie care de 
multe ori este ascunsă. Este ca şi cum am vrea să 
deviem nişte tendoane în fiinţa umană de la poziţia lor 
firească. Crezi că ai mai putea umbla la fel de bine? La 
fel şi aici, doar în cazuri de forţă majoră apelăm la astfel 
de metode în extremis. Dar chiar şi aşa, mutarea are loc 
într-un anumit timp şi într-o succesiune de paşi bine 
calculaţi, pentru a ajuta un fenomen care, de altfel, este 
natural. 

— Ati avut astfel de situaţii? 

? * 

— Da, una dintre ele în urmă cu ceva ani, mi-a 
răspuns bărbatul din Apellos. 

S-a concentrat cu ochii închişi câteva clipe, după 
care a atins un dispozitiv mic pe care îl avea lipit de 
tâmplă şi pe care nu-1 observasem până atunci, fiind 
aproape acoperit de părul negru de pe cap. 

Imediat în casca mea au început să apară imagini 
diferite de ceea ce văzusem până atunci. Mi s-a arătat o 
casă destul de veche într-un oraş din Germania. Apoi 
imaginea s-a schimbat brusc, înfăţişând o altă casă, de 
această dată în SUA, deoarece am putut să disting 
modul specific de notare a străzilor şi denumirea lor. 
Apoi, din nou, imaginea s-a schimbat brusc şi am putut 
vedea Pământul de la mare înălţime, ce evidenţia 
conturul clar al Europei şi al Americii de Nord. între 
două puncte de pe cele două continente - care scoteau în 
evidentă cele două localizări ce mi-au fost arătate - a 
apărut un „arc” precum un tunel, blurat şi însoţit de 
multe simboluri. 



Aveam, prin urmare, un caz de distorsiune spaţială, 
o discontinuitate în ţesătura continuumului spaţio- 
temporal, ce era cunoscută de foarte mult timp şi păzită 
prin această metodă inedită a proprietăţilor vechi, 
construite exact peste astfel de portaluri. Practic, era 
aceeaşi metodă utilizată şi de indienii din Yosemite, cu 
baraca din 1776, construită peste portalul spre 
„interiorul” Pământului. Bărbatul din Apellos îmi 
spusese că unele din acele cazuri erau deja „vânate” de 
Serviciile de Informaţii ale unor ţări, dar pentru că la un 
anumit eşalon ştiam că astfel de informaţii sunt oferite 
la schimb, mi-am propus să verific aceasta după ce voi 
reveni la Bază. Eram curios să aflu ce s-a petrecut de 
fapt acolo şi cum au rezolvat situaţia. Fiind vorba despre 
două ţări cu care noi aveam relaţii destul de bune la 
nivel informativ, speram să găsesc măcar o notă despre 
acel caz. 

Câmpuri şi realităţi subtile 

Bărbatul din Apellos a readus apoi pe ecranul 
holografic cursul imaginilor cu Pământul în secţiune. 
Cea mai bună comparaţie pe care o pot face în legătură 
cu ceea ce trăiam atunci, este că priveam şi chiar 
„participam” senzorial şi emoţional la un documentar 
foarte bine realizat. Eram uluit de numărul foarte mare 
al zonelor populate de sub suprafaţa terestră şi al 
Numeroaselor variaţii ale „reliefului” din interiorul 
planetei noastre. Zonele respective arătau exact ca 
reţelele nervoase din corpul nostru, luminoase, extinse, 
ramificate, pline de viaţă. Nu mi-am imaginat niciodată 
că activitatea din interiorul Pământului poate fi aşa de 
complexă. Fiind acum la o înălţime mare şi având o 
perspectivă mai largă asupra secţiunii planetei prin 



scoarţa ei, către manta, am putut vedea multe astfel de 
sfere argintii în alte zone de pe glob, care ocultau 
cunoaşterea a ceea ce se afla acolo. Unele dintre acele 
sfere argintii erau mai mici, altele mai mari, însă unele 
erau chiar uriaşe, astfel încât mi-am manifestat 
curiozitatea şi am întrebat ce se afla acolo. 

în cazul sferelor argintii de dimensiuni mari, mi s-a 
spus că ele reprezintă mai mult decât unele treceri 
importante de la suprafaţa Pământului spre „interiorul” 
lui. Ele ocultează anumite baze extraterestre, care au 
fost plasate în acele regiuni. Am văzut astfel de sfere, de 
exemplu, în interiorul scoarţei ce corespunde unor zone 
de pe fundul Oceanelor Atlantic şi Pacific, la diferite 
adâncimi ale acestora. De la acele baze se vedeau de 
asemenea reţele subtile eterice, care făceau legătura cu 
felurite alte structuri sau aşezări din interiorul 
Pământului. Mi-am pus atunci întrebarea dacă bazele 
respective au fost construite în cavităţi deja existente 
sau dacă a fost necesar să se taie rocă pentru a forma 
cavităţile respective. înţelegerea pe care am primit-o a 
fost că nu era nevoie să se taie rocă pentru a se obţine 
spaţiul necesar construcţiei, deoarece scoarţa terestră 
este plină de goluri şi există deja foarte multe cavităţi 
subterane, flecare având caracteristicile ei. 

Am început să văd din ce în ce mai clar în secţiunea 
planetei. Observam că Pământul nu se formează haotic, 
ci într-un mod precis, după anumite linii de câmp 
magnetic generate de gaura neagră din centrul lui, care 
erau la rândul lor extrem de complexe, asemănându-se 
cumva cu muşchii striaţi de la mâini şi picioare. Vedeam 
o suprapunere complexă a lor, ce mergea în profunzimea 
planetei. în imaginile holografice ele erau redate în plan 
eteric precum nişte arcuri strălucitoare, variind în culori 
de diferite intensităţi. 




în mintea mea s-a format atunci înţelegerea faptului 
că scoarţa planetei se formează după nişte linii de câmp 
magnetic, iar din loc în loc apar un fel de turbioane, 
unde este gol. Am înţeles atunci că în acele zone materia 
nu s-a putut forma din cauza unui cumul de câmpuri 
magnetice, electrice şi gravitaţionale intense, iar spaţiile 
respective sunt chiar cavităţile, grotele şi golurile mari 
din interiorul Pământului. Mai apoi am văzut că liniile 
de câmp au diferite caracteristici şi, în funcţie de modul 
în care se combină, în unele zone ale planetei ele împing 
materia în sus, formând munţii, iar în altele o atrag în 
jos, formând marile văi. 

Ipoteza oamenilor de ştiinţă referitoare la modul în 
care s-au format munţii - prin „ciocnirea sau 
interacţiunea” plăcilor tectonice care sunt împinse una 
spre cealaltă - nu este greşită, dar este incompletă. De 
pildă, am văzut în mod clar cum scoarţa nu pluteşte pe 
magmă, aşa cum ne spune ştiinţa contemporană. Este 
adevărat că există zone întinse de magmă în interiorul 
planetei, dar există de asemenea şi zone în care scoarţa 
Pământului este de-sine-stătătoare şi se prezintă ca 
nişte arcade, aşa după cum am văzut în secţiunea 
planetei ce îmi era prezentată. 

Prin urmare, magma este un fel de „produs 
secundar”, iar munţii nu se formează neapărat pentru 
că plăci tectonice diferite, care „plutesc” pe suprafaţa ei, 
se ciocnesc şi se împing reciproc, ci ei iau naştere 
datorită unui cumul de factori care ţin de magnetism, 
electricitate, presiune, temperatură, inclusiv de anumite 
mişcări ale Lunii, care totuşi provoacă asupra scoarţei 
terestre tensiuni fluctuante şi influenţează 
caracteristicile liniilor de câmp ce se manifestă în acele 
zone. Puteam vedea că există un cumul de câmpuri 
complexe, dar unora dintre ele nici măcar nu le-am 



putut identifica natura. Orice fluctuaţie a liniilor de 
câmp determină o rearanjare a scoarţei. Acolo rocile nu 
mai sunt solide, ci sunt oarecum moi, ca o plastilină. 

Am văzut de asemenea că aceste linii de câmp 
generate de gaura neagră centrală a planetei nu sunt 
statice, ci dinamice; ele se mişcă în mod continuu, iar 
acolo unde structura lor se schimbă, materia solidă se 
tensionează. La un moment dat apar goluri şi tensiuni, 
iar aceste rearanjări şi reorientări provoacă cutremure. 
Activitatea vulcanică are o explicaţie asemănătoare, căci 
în funcţie de cum se orientează liniile de câmp, punga de 
magmă se poate retrage sau se poate împinge, caz în 
care vulcanul erupe. Am înţeles atunci ce greu este 
pentru oamenii de ştiinţă contemporani să înţeleagă 
aceste realităţi, care pornesc de la ceva invizibil, eteric şi 
se încheie cu ceva fizic, la o scară mare, cum ar fî 
erupţiile vulcanice, cutremurele sau formarea munţilor. 
Este extrem de dificil de prezentat ceva ce aparţine 
domeniului subtil al manifestării, în parametrii fizici 
actuali. Aceasta se datorează faptului că legile şi 
fenomenele lumilor subtile sunt mult mai complexe 
decât cele fizice. Nu poţi să aplici ad-literam fizica clasică 
a lui Newton şi nici măcar relativitatea generalizată a lui 
Einstein unei realităţi eterice sau astrale. Chiar dacă 
înţelegerea principială a unor astfel de fenomene există 
şi o parte din lumea academică o recunoaşte, ea este 
totuşi limitată de concepţiile şi prejudecăţile pe care 
majoritatea oamenilor de ştiinţă încă le menţin. 

Conştiinţa planetei pământ 

Mai apoi, în secţiunea planetei am văzut cum se 
termină zona cu magmă, iar mai jos imaginea era deja 
mai întunecată, mai ocultată. După câteva secunde am 



început să văd mai clar structura în acea parte a 
interiorului planetei; ea se baza pe distorsiunile 
gravitaţionale provocate de gaura neagră centrală, însă 
acum „ţesătura” lor era altfel. 

Mi s-a arătat că trecerea între planul fizic şi cel 
eteric se face cam între 2.300 şi 2.500 de kilometri, iar 
dincolo de această „adâncime”, începând cam de pe la 
2.800 kilometri este deja dimensiunea eterică. Faptul în 
sine m-a mirat, deoarece ştiam de la doctorul Xien că 
trecerea spre planul eteric se face începând cu 1.800- 
2.000 km. Când am ridicat această problemă, bărbatul 
din Apellos mi-a explicat că ceea ce doctorul Xien a spus 
nu este greşit; diferenţele apar datorită dinamicităţii 
forţelor manifestate de singularitatea centrală, care pot 
varia la momente sau perioade diferite de timp, în 
funcţie de ceea ce conştiinţa spiritului planetar vrea să 
realizeze. Pe de altă parte, am explicat deja în volumul 
precedent (Vezi volumul 5, în interiorul Pământului - Al 
doilea tunel, 2017, pag.71 (n.ed.)) că „departajarea” 
dimensiunilor de existenţă - planul fizic, planul eteric, 
planul astral şi planul cauzal - nu implică o „feliere” a 
planurilor dimensionale, adică nu este vorba despre o 
stratificare a lor, ca un „sandwich”, deoarece unii cititori 
ar putea crede acest lucru în mod eronat. Planurile 
Creaţiei se diferenţiază prin frecvenţa lor specifică de 
vibraţie, fiecare dintre acestea încadrându-se într-o 
anumită marjă, dar ele coexistă cu planul fizic. Această 
realitate este întocmai ca cea a undelor radio, care 
coexistă în acelaşi spaţiu, dar cu toate acestea nu se 
„amestecă”, ci pot fi accesate imediat ce radioul se 
comută pe frecvenţa lor specifică. Desigur, în unele 
cazuri pot exista şi „interferenţe”, generate de anomalii 
energetice. 



în cazul planetei noastre, de la o anumită 
„adâncime” frecvenţa de vibraţie a materiei creşte şi 
începe să rezoneze cu frecvenţa de vibraţie a planului 
eteric, aspect dictat mai ales de apropierea de 
singularitatea sau gaura neagră centrală. în acelaşi fel 
se trece de la o dimensiune subtilă la alta, până la cea a 
planului cauzal care se află chiar în „centru”, 
înconjurând singularitatea. Totuşi, prin aceasta nu 
trebuie să se înţeleagă faptul că doar acolo ar exista 
planurile subtile, ci că datorită prezenţei găurii negre, 
acele planuri subtile sunt mai aproape de natura 
enigmatică a centrului Pământului. 

în golul pe care îl vedeam în interiorul secţiunii 
existau nişte formaţiuni aproximativ de formă conică, ce 
erau îndreptate cu vârful către gaura neagră din centru. 
Aceasta m-a mirat, deoarece atunci când am pătruns în 
interiorul planetei eu văzusem mări, pământ, vegetaţie, 
însă în secţiunea ce mi se arăta prin intermediul căştii 
speciale părea să fie un gol întunecat şi marcat de acele 
formaţiuni conice. 

îndată ce mi-am pus aceste întrebări, imaginea s-a 
schimbat puţin, m-am rotit cu un unghi mic şi am ajuns 
exact deasupra centrului planetei, al găurii negre 
planetare. Am realizat imediat că de la o anumită zonă, 
reprezentată de frecvenţe superioare, ceea ce vezi este 
diferit în funcţie de modul în care priveşti. Am fost 
„plasat” chiar deasupra centrului găurii negre, unde am 
observat un fel de licărire, o strălucire cum nu mi-a fost 
dat să văd niciodată. 



partea fizică 
a planetei (2300km) 



Pământul în secţiune - distante şi caracteristici 

Am înţeles că era foarte important să observ 
realitatea exact din acea poziţie, prin „tunelul” corect de 
pătrundere în gaura neagră, iar în străfundul lui să văd 
acea licărire, pe care aproape nu pot să o descriu. în 
chiar momentul în care este privită ea „imprimă” o stare 
ca de transă în fiinţă, un fior nostalgic, o nuanţă chiar 
mistică. Acea viziune este aproape hipnotică, imposibil 
de redat cu acurateţe şi fără îndoială de negăsit în lumea 
noastră de la suprafaţă. Aşa după cum mi s-a dat de 
înţeles, acea manifestare reprezintă chiar entitatea 
celestă, chiar spiritul celest ce a dat naştere planetei 
noastre, pe care el o reprezintă. Strălucirea ei mistică 
determină o stare de reală fascinaţie, dar chiar dacă 
admiram uluit acea realitate, rămâneam totuşi pe deplin 








conştient de ceea ce se petrecea cu mine şi de locul în 
care mă aflam. 

Prima impresie pe care am simţit-o după acea stare 
de fascinaţie şi uluire a fost senzaţia de blândeţe 
minunată ce venea de la acel spirit ancestral. Şi, contrar 
a ceea ce se vehiculează în mitologia umanităţii şi a 
credinţei generale actuale, acest spirit al planetei sau 
entitatea subtilă care o reprezintă este masculin, nu 
feminin. Am înţeles aceasta instantaneu, atunci când 
acea licărire copleşitoare mi-a transmis de asemenea 
starea de forţă şi de dinamicitate, care sunt proprii 
naturii masculine. 

Ceea ce oamenii şi tradiţia ezoterică numesc Gaia, 
ca fiind „spiritul planetei”, se referă de fapt la 
componenta bioenergetică a acesteia, la viaţa care există 
şi se manifestă la suprafaţa ei şi, de asemenea, în 
interior. Tocmai de aceea, Gaia este mai curând 
asimilată sufletului planetei, care implică viaţa şi 
dinamicitatea ei. Pe de altă parte, spiritul planetei este 
chiar conştiinţa care a creat toate acestea şi care 
reprezintă planeta însăşi, fiind de natură masculină. 
Observaţia este importantă în contextul înţelegerii legilor 
manifestării, unde totul este polar opus. Aşadar, 
spiritului de natură masculină al unei planete, ce 
creează liniile de forţă pe baza cărora aceasta se 
formează, îi corespunde o natură feminină, care este 
sufletul planetei ce susţine şi dezvoltă viaţa. 

Eram aproape copleşit de profunzimea stării şi a 
impresiei pe care o aveam. Am fost lăsat să „diger” în 
linişte, netulburat, acea viziune chiar transcendentală, 
aş spune, fără să fiu deranjat. Am apreciat mult 
respectul şi înţelegerea celor doi bărbaţi din Apellos. în 
acelaşi timp, observarea acelor imagini, care s-a 
transformat destul de repede într-o contemplare, nu era 



totuşi pasivă sau doar într-un singur sens. Aproape 
imediat am simţit că „luarea de contact” foarte profundă 
era de fapt bivalentă, pentru că atunci am perceput o 
stare asemănătoare cu cea în care ţi se permite să intri 
într-o casă şi eşti bine primit. 

Corespondenţa planurilor subtile în „interiorul” 
pământului 

Am ieşit gradat din starea ca de transă şi am revenit 
la observarea cu atenţie a secţiunii planetei. 

Am înţeles că, chiar dacă din punctul nostru de 
vedere - metric vorbind şi corespunzând planului fizic - 
planul eteric din interiorul Pământuri începe cam de la 
2.500 de kilometri sub suprafaţa solidă a planetei, totuşi 
în interiorul ei cavitatea este mai mare, deoarece metrica 
spaţiului acolo, în altă dimensiune, este diferită de cea a 
planului fizic. 

Informaţia pe care am primit-o atunci în mod 
telepatic a fost că diametrul interior al planetei noastre, 
cu metrica dimensiunii subtile, este aproximativ egal cu 
diametrul planetei Venus, care este foarte apropiat de 
diametrul Pământului fizic. 

Mi s-a explicat de către bărbatul din Apellos că 
tocmai din această cauză există foarte multă confuzie, 
pentru că mulţi oameni de ştiinţă spun că intrarea în 
„cavitatea din centrul Pământului nu este susţinută de o 
serie întreagă de factori, legi şi chiar măsurători, care ar 
fi trebuit să apară. Dar legile, factorii şi măsurătorile 
care sunt folosite în acest caz aparţin planului fizic, pe 
când în interiorul planetei, dincolo de o anumită 
adâncime, se trece în dimensiunea subtilă eterică şi apoi 
în alte dimensiuni chiar mai subtile, unde tipul de 



măsurători de la suprafaţa Pământului nu se mai poate 
aplica. 

Una dintre nelămuriri este că cei care au fost acolo - 
iar apoi povestesc şi reprezintă Pământul gol la interior - 
au tendinţa să facă această cavitate centrală foarte 
mare, ceea ce duce la reprezentarea unei scoarţe foarte 
subţiri a planetei. în timp ce vedeam toate acestea, mi s- 
a arătat că criticile oamenilor de ştiinţă în această 
direcţie ar fi valabile dacă s-ar folosi metrica de la 
suprafaţa planetei, adică metrica planului fizic, dar în 
interiorul Pământului se manifestă alte energii şi alte 
realităţi, ce sunt specifice planului eteric, care au o altă 
metrică, un alt spaţiu şi un alt timp de manifestare. Nu 
putem să luăm pur şi simplu o realitate cu care ne-am 
obişnuit - de pildă, cea de la suprafaţă, unde noi trăim - 
şi să o „aplicăm” oriunde, indiferent de condiţiile 
respective. 

Intrarea în planul eteric necesită, prin urmare, 
capacitatea noastră de a ne adapta la realitatea de acolo, 
la metrica respectivă. în legătură cu asta, mi s-a arătat 
mai apoi calendarul mayaşilor, în care anul avea 260 de 
zile. Chiar dacă numărul este destul de apropiat de 
durata unui an pe planeta Venus (Anul planetei Venus 
durează aproape 225 de zile (n.ed.)), totuşi el nu are 
legătură cu acesta, ci reprezintă de fapt durata unui an 
în interiorul Pământului, a cărui cavitate interioară are 
„diametrul eteric” apropiat de valoarea diametrului fizic 
al planetei Venus. Deoarece fusesem deja în Utklaha şi 
cunoscusem acea familie ce descindea din vechea şi 
foarte speciala civilizaţie a mayaşilor, nu m-am mirat că 
ei calculau calendarul propriu şi îl corelau cu cel din 
interiorul Pământului, aşa cum în zilele noastre marile 
firme, burse şi hoteluri ţin cont de fusul orar în diferite 
regiuni ale planetei. 



Cavitatea din interiorul Pământului are două 
anotimpuri importante. Mi s-a arătat că, chiar dacă pe la 
polii planetei noastre, la suprafaţă, nu există efectiv un 
gol fizic real, totuşi felul în care se mişcă Pământul - iar 
razele Soarelui ajung în zona de nord sau de sud a 
planetei - are totuşi o influenţă importantă, deoarece 
lumina şi căldura aduc un aport de energie şi determină 
anumite schimbări în ecosistemul din interiorul planetei. 
Chiar dacă luminozitatea Soarelui central din interiorul 
planetei noastre - care, de fapt, reprezintă un efect al 
găurii negre din centrul ei - e aproape constantă, totuşi 
influenţa Soarelui din spaţiul cosmic determină anumite 
modificări şi în interiorul planetei noastre, aducând 
perioade mai ploioase sau mai secetoase, mai ales în 
zonele de Nord şi Sud. Zonele centrale din interiorul 
Pământului au însă o anumită stabilitate a 
temperaturilor. 

Unul dintre aspectele extraordinare, care m-au 
impresionat mult, a fost atunci când mi s-a arătat că, în 
anumite momente planul fizic şi planul eteric se 
„aliniază”, astfel încât fiinţele din interior chiar pot vedea 
din anumite zone stelele de pe cer, noaptea, tocmai prin 
această corelare, care face posibilă vederea lor. 

Mai apoi, detaliile secţiunii spre centrul planetei mi 
s-au clarificat şi mai mult. Am remarcat în special foarte 
multă vegetaţie luxuriantă, bogată şi munţi foarte înalţi, 
care corespund - la verticală - în special Oceanului 
Pacific. Soarele central avea o lumină lăptoasă şi, fiind 
vorba despre o observare în planul eteric - care îmi era 
facilitată de tehnologia căştii speciale pe care o aveam - 
mă puteam uita direct la el. Intensitatea luminii lui, 
comparativ cu lumina de la suprafaţa planetei, ce vine 
de la Soarele din spaţiul cosmic, este cam 55-60% din 
aceasta. Mi s-a transmis de asemenea că diametrul 



Soarelui din interior este de câteva sute de kilometri; 
telepatic, am înţeles că el are cam 700-800 de kilometri. 

Din loc în loc mi se arăta printr-un efect de 
apropiere a imaginii, câte un amănunt, în special în ceea 
ce priveşte fauna, atât pe solul din interior, cât şi în ape. 
Am zâmbit, observând pterodactili în zbor şi dinozauri, 
gândindu-mă că poate cei care au scris sau au realizat 
filme în legătură cu acest subiect, al interiorului 
Pământului, nu sunt chiar în necunoştinţă de cauză sau 
poate doar au preluat nişte informaţii demult uitate. De 
fapt, astfel de informaţii sunt chiar foarte reale. 
Dinozaurii, de pildă, sunt exact aşa după cum îi 
cunoaştem ca formă din muzee sau din cărţile de 
paleontologie, dar am apreciat totuşi că ei au o mărime 
ceva mai mică decât cea pe care au avut-o dinozaurii de 
la suprafaţa planetei, în vremurile de demult. 

Nu am văzut însă distrugeri sau intervenţii în jocul 
Naturii, generate de mâna omului; nu existau, de pildă, 
hidrocentrale şi nici alte asemenea exploatări sau 
industrii poluante. Am văzut în schimb comuniunea 
aproape perfectă dintre fiinţele umane şi natura 
excepţională care exista acolo. Mi s-a arătat de 
asemenea că absolut nicio caracteristică a planetei 
noastre, atât la exterior, cât şi la interior, nu este 
întâmplătoare, ci reprezintă o decizie directă şi foarte 
clară a spiritului ei, a conştiinţei masculine care i-a dat 
naştere. Atât poziţia specifică a Pământului în spaţiu, 
cât şi cantitatea de lumină sau căldură pe care el o 
primeşte de la Soare - la care se adaugă şi celelalte 
caracteristici pe care le are, ale densităţii, masei, 
volumului etc. - toate sunt manifestarea voinţei 
spiritului său, care le determină din centrul găurii negre. 

De pildă, în timp ce priveam acele imagini am primit 
telepatic cunoaşterea faptului că, încă de la începutul 



formării planetei, entitatea subtilă care o reprezintă a 
decis ca pe suprafaţa ei să fie un anumit gen de viaţă, 
astfel încât anumite suflete să se poată încarna aici, 
pentru a avea experienţa necesară planului fizic. Din 
când în când, entitatea sau conştiinţa ce reprezintă în 
esenţă Pământul modifică parametrii de integrare ai 
planetei, pentru a da astfel posibilitatea ADN-ului să se 
modifice, în conformitate cu schimbarea care se doreşte. 
Toate acestea, aşa după cum mi s-a transmis printr-o 
înţelegere profundă, telepatică, se află într-o perfectă 
corelaţie cu ansamblul zonei de Univers în care ne 
aflăm, cu ciclurile şi energiile cosmice care ne 
înconjoară. 

în continuare mi s-a arătat - la nivelul secţiunii 

» 

Pământului - trecerea de la planul eteric la cel astral. 
Tranziţia se face cam la nivelul diametrului pe care îl are 
planeta Marte (Diametrul planetei Pământ este de 
aproximativ 12.700 km, iar diametrul planetei Marte 
este de aproximativ 6.800 km, practic jumătate din cel al 
planetei noastre (n.ed.)). 

Desigur, acestea sunt nişte analogii, pentru a avea o 
imagine mentală mai clară a dimensiunilor din interior, 
însă nu trebuie să uităm deloc că în fiecare dintre aceste 
cazuri este vorba despre o metrică diferită. De exemplu, 
în cazul diametrului planetei Venus, analogia era 
corelată cu mărimea cavităţii interioare a Pământului în 
planul eteric; pe de altă parte, analogia cu diametrul 
planetei Marte este făcută pentru a oferi o idee despre 
mărimea dimensiunii zonei astrale din „interiorul” 
Pământului. Cu alte cuvinte, în metrica noastră, 
specifică planului fizic în care ne aflăm, dimensiunea 
eterică din interiorul Pământului ar avea mărimea 
aproximativă a planetei Venus, iar dimensiunea astrală 
ar fi cam de mărimea planetei Marte. 



Foarte interesant este că, observând în continuare 
secţiunea, planul cauzal ce corespunde interiorului 
planetei noastre ar avea aproximativ dimensiunea Lunii, 
dacă ne vom raporta la metrica noastră din planul fizic. 
Mi s-a sugerat totodată că dimensiunea Lunii nu este 
deloc întâmplătoare. Acum ştiu foarte bine elementele 
reale în legătură cu Luna, cu provenienţa ei, ce 
reprezintă ea şi care au fost motivele prezenţei ei pe cer 
lângă planeta noastră, însă la acea dată nu aveam încă 
această cunoaştere. Voi detalia Aceste aspecte în 
volumul următor. Ceea ce mi s-a explicat însă, a fost că 
spiritul planetei noastre a dorit să aibă de asemenea o 
„reflectare” ca într-o oglindă, iar acea „oglindă”, din 
momentul în care a apărut pe cer, a fost Luna, mai ales 
că ea are o natură puternic feminină. 

Astfel, informaţia care vine spre Pământ este 
controlată, cumva, chiar prin intermediul suprafeţei 
Lunii. Este o experienţă extraordinară la nivel 
macrocosmic şi celest, iar faptul că toate aceste 
elemente - atât de la exteriorul planetei, cât şi de la 
interiorul ei - se combină în cazul Pământului, m-a 
determinat să înţeleg intuitiv că implicaţiile în legătură 
cu planeta noastră sunt de fapt mult mai adânci şi mai 
complexe şi că ele nu ţin doar de o simplă formare a 
unui corp ceresc, ori de apariţia vieţii pe suprafaţa lui. 

După această ultimă prezentare imaginile s-au 
întrerupt şi cei doi bărbaţi din Apellos, care mă 
asistaseră cu atenţie în „călătoria” mea, mi-au spus că 
acela a fost mandatul lor pentru a-mi transmite 
informaţiile respective. Eram însă uşor nedumerit, 
având în vedere motivul pentru care venisem acolo, 
adică pentru a primi unele informaţii despre cristalul ce 
lipsea din Camera Ocultă din Irak. Tocmai când mă 
pregăteam să-i întreb despre aceasta şi despre felul în 



care experienţa mea de observare a Pământului în 
secţiune va rezolva acest aspect, bărbatul din Apellos, 
care era conducătorul grupului de acolo, mi-a spus, 
arătându-mi casca specială: Acesta este cadoul nostru 
pentru tine. El vă va ajuta să rezolvaţi misterul ce 
învăluie „scaunul” din Irak şi cristalul său. Trebuie doar 
să înţelegeţi corect natura acelui cristal. 

Am simţit o adâncă emoţie şi recunoştinţă, căci nu¬ 
mi imaginam că o asemenea piesă de tehnologie foarte 
avansată ar putea fi lăsată pentru folosinţa noastră. 
Acela a fost un gest minunat, care a cimentat şi mai 
mult prietenia dintre noi şi ei. 

M-am despărţit de bărbatul din Apellos, nu înainte 
ca el să-mi spună că vor mai fi două vizite pe care le voi 
face acolo, în conformitate cu indicaţiile pe care le-a 
primit de la eşalonul superior, cel al înţelepţilor din 
Apellos. Mi-a dezvăluit că acele vizite erau menite să-mi 
prezinte informaţii importante despre trecutul 
necunoscut al omenirii, pentru ca ele să poată fi aduse 
la cunoaşterea publică într-un mod coerent şi clar. De 
asemenea, mi-a indicat cu exactitate zilele şi orele în 
care acele întâlniri urmau să aibă loc, spunându-mi că 
la prima dintre ele voi avea parte de o surpriză plăcută. 

Cu aceasta, am fost condus în afara hangarului şi 
apoi am fost însoţit până în oraş. Seara eram deja înapoi 
la Bază şi îi prezentam lui Cezar raportul scris. El a 
apreciat în mod deosebit cadoul pe care cei din Apellos 
ni l-au făcut şi m-a înştiinţat că echipa americană va 
sosi peste două zile. Cu alte cuvinte, aveam la dispoziţie 
maxim o săptămână până la plecarea în expediţie, timp 
în care doream să „consum” cele două întâlniri fixate cu 
cei din Apellos şi, de asemenea, să îmi notez sinteza lor. 
Totuşi, estimarea mea a fost cu mult depăşită, întrucât 



timpul necesar sintetizării şi redactării informaţiilor pe 
care le-am primit acolo s-a dovedit a fi cu mult mai lung. 

Chiar dacă cei doi ofiţeri americani urmau să 
sosească peste puţin timp, iar eu trebuia să rămân la 
Bază pentru a rezolva etapele integrării lor atât la nivel 
practic, cât şi informaţional, speram totuşi să rezolv 
aceste sarcini cât mai repede, pentru a onora invitaţia 
celor din Apellos până la plecarea în expediţie. Simţeam 
că cele două întâlniri programate erau importante şi, în 
plus, speram ca ele să-mi ofere răspunsuri la multe 
dintre necunoscutele istoriei omenirii, la care nu 
avusesem încă acces. Nerăbdarea îmi crea o stare de 
febrilitate lăuntrică, iar emoţia posibilelor revelaţii o 
alimenta şi mai mult. în cele din urmă am adormit, 
având în suflet o stare de adâncă recunoştinţă pentru 
ceea ce viaţa îmi oferea cu dărnicie şi de multe ori în 
mod neaşteptat. 



Cap. 2 - ABERAŢIA „PĂMÂNTULUI PLAT” 


Următoarele două zile le-am petrecut punând ordine 
în hârtii, acte, dosare, dar mai ales rezolvând aspectele 
de comunicare şi cele organizatorice pentru apropiata 
expediţie. în plus, investigam baza de date şi alte note 
informative din trecut, pentru a găsi eventuale referinţe 
în legătură cu portalurile din „casele conspirative”, 
despre care menţionase bărbatul din Apellos, deoarece 
cele câteva imagini holografice în legătură cu acest 
subiect m-au impresionat. Voiam să ştiu cum s-au 
petrecut lucrurile, atât din perspectiva experienţei la 
nivelul Serviciilor Secrete, cât şi pentru a vedea tipul de 
reacţie a celor implicaţi în astfel de cazuri deosebite. Am 
insistat în special pe informările şi documentaţia 
germană şi cea americană, deoarece bănuiam că nu a 
fost o simplă întâmplare faptul că mi s-a indicat acel 
exemplu. Sigur trebuia să existe o informare în legătură 
cu aceasta şi tot ceea ce trebuia să fac, era să caut cu 
atenţie sau să întreb unde trebuie, în special la colegii 
noştri de peste ocean. 

Cu toate că am lucrat aproape continuu, luând doar 
scurte pauze pentru odihnă, mi-am dat seama că era 
totuşi posibil să nu am timpul necesar pentru a mă 
întâlni din nou cu cei din Apellos până la plecarea prin 
cel de-al treilea tunel. Simţeam o oarecare insatisfacţie 
în această privinţă deoarece eram foarte nerăbdător să 
cercetez trecutul omenirii, chiar dacă anumite 
evenimente şi situaţii mi s-au arătat cu ani în urmă, în 
imaginile holografice ale Domului din Sala Proiecţiilor. 

Totuşi, după calculele mele şi dacă gestionam foarte 
eficient timpul avut la dispoziţie, delegând unele sarcini 



locotenentului Nicoară, păstram şansa de a primi acele 
informaţii extraordinare, răspunzând invitaţiei celor din 
Apellos. Nu înţelegeam prea bine motivul pentru care 
cele două întâlniri trebuiau să se desfăşoare neapărat 
până la plecarea în expediţie - ceea ce în mod evident 
punea presiune asupra lucrurilor - dar bănuiam că era 
vorba despre o anumită necesitate, dictată probabil de o 
„fereastră de timp” bine stabilită pentru acea acţiune. 

O teorie stranie 

„Săpând” după referinţe în legătură cu „casele 
conspirative” ce ascund portaluri interdimensionale, am 
dat peste o notă informativă pe care nu o observasem 
până atunci, rătăcită printre alte câteva zeci pe birou. în 
general vorbind, prefer să lucrez în format electronic sau 
să aştept procesarea în format digital a notelor sau 
dosarelor scrise, însă dat fiind interesul deosebit pe care 
îl aveam pentru subiectul sasurilor dimensionale, am 
hotărât să verific tot ce aveam atunci pe birou, ceea ce 
însemna în plus o actualizare a evenimentelor. 

Era vorba despre o informaţie pe care - nu ştiu de ce 
şi cum - am scăpat-o până atunci din vedere. Verificând 
notele şi sintezele informative, la un moment dat am 
găsit o sub-notă cu titlul „PĂMÂNTUL PLAT - Referinţe”. 
Auzisem de mulţi ani despre o astfel de „mişcare” ce 
făcea anumite valuri printre oameni, dar nu mi-am 
imaginat vreodată că ar fi demnă de a ajunge subiect de 
informare pentru Departamentul nostru. Aberaţia unei 
astfel de idei este evidentă, mai ales pentru cei care au 
bun simţ şi experienţe personale în ceea ce priveşte 
planeta noastră în spaţiul cosmic. Eram chiar puţin 
derutat şi nehotărât dacă să citesc sinteza pe cele câteva 
pagini şi l-am căutat pe locotenentul Nicoară pentru a-1 



întreba despre acel material. El mi-a spus că nota 
informativă provenea de la serviciul operativ al altei 
secţiuni a SRI şi avea statutul unei circulare secundare. 
Locotenentul a specificat că singurul motiv pentru care 
informarea a ajuns în Departamentul nostru era cel al 
caracterului său mai puţin obişnuit şi al „fenomenului” 
pe care l-a declanşat la nivel mondial, dar mai puţin în 
ţara noastră, unde numărul „adepţilor” se situează încă 
la cote rezonabile. 

Teoria „Pământului plat” pare să fie „goana după 
aur” din zilele noastre, o aberaţie care, după părerea 
mea, are singurul merit că te poate lăsa mut de uimire 
şi, aş spune, chiar într-o stare de „şoc”, dacă luăm în 
considerare progresul ştiinţei contemporane şi 
tehnologia de care omenirea dispune în prezent. Puteam 
să înţeleg deficitul de cunoaştere, amplificat de bigotism 
şi alte interese obscure de acum câteva sute de ani, dar 
nu prezenţa unei asemenea idei - chiar până la a lua 
amploare sub forma unei mişcări la nivel internaţional - 
în secolul XXI. Siderat, m-am întrebat dacă prostia 
umană poate să depăşească acest nivel, dar nu eram 
prea convins de asta. 

Totuşi, pentru că una din sarcinile Serviciilor 
Secrete este aceea de a lua în considerare chiar şi cele 
mai năstruşnice fenomene - dacă ele au legătură cu 
masele de oameni şi opiniile acestora - am citit şi eu 
acea sinteză, care expunea foarte bine principalele 
puncte ale problemei, fără să avanseze însă concluzii. 

„Pământul plat”: semnificaţia unei regresii 

în aceeaşi seară, profitând de faptul că Cezar avea 
un program mai liber, i-am expus şi lui problema 
„Pământului plat” din nota informativă, mai mult ca un 



caz social şi nu ca o direcţie de studiu. Cezar a râs 
copios, şicanându-mă puţin în legătură cu acest subiect, 
dar mai apoi discuţia a surprins nişte aspecte foarte 
interesante. El mi-a spus că în urmă cu trei-patru ani i 
s-a prezentat acest subiect şi a discutat cu alţi colegi din 
Servicii despre el, deoarece existau semne că tinde să 
devină un curent important de opinie. 

în mod normal nu aş fi inclus aceste elemente în 
cuprinsul seriei mele de cărţi, din respect pentru cititor. 
Este nevoie de puţină inteligenţă şi o minimă pregătire 
ştiinţifică, pentru a înţelege că „argumentele” unei astfel 
de teorii frizează ignoranţa şi fanatismul. Dincolo de 
asta, însă, există şi nişte implicaţii de natură 
psihologică, ce au fost scoase la iveală de Cezar şi ele 
par să aibă o anumită importanţă, măcar pentru 
cunoaşterea generală şi experienţa socială. 

Primul punct pe care l-am atins în discuţia cu 
Cezar, referitor la teoria „Pământului plat”, a fost acela 
al numărului mare de adepţi ai ei. 

— Mecanismul prin care se produce creşterea 
numărului de adepţi ai acestei teorii bizare are legătură 
cu segregarea fiinţelor umane, a spus Cezar. E ca şi 
cum populaţia s-ar „divide” în două categorii distincte, 
dar această separare are de fapt la bază nivelul de 
conştiinţă al fiecărei fiinţe umane, care este în directă 
legătură cu frecvenţa ei de vibraţie. 

— Totuşi, nu-mi dau seama ce a determinat această 
izbucnire, prin care tot mai mulţi aderă la aceste 
„argumente” fără sens. Seamănă mai curând cu un virus 
al prostiei. 

— O astfel de schimbare majoră în paradigma de 
gândire nu vine oricum, ci pentru asta trebuie în primul 
rând să nu mai fii pe aceeaşi lungime de undă cu ceea 
ce se cunoaşte în prezent, adică trebuie ca noile „idei” să 



nu mai aibă legătură cu cele din zilele noastre. Aceasta 
este cea mai bună metodă, căci „ideea” Pământului plat 
este puternic susţinută de factori oculţi, de cei care au 
interes ca lucrurile să nu progreseze, ci să stagneze şi 
chiar să involueze. Asta e cea mai bună metodă pentru a 
controla. Rupi oamenii de realitate, îi faci să viseze 
prostii, le susţii fantasmele şi îi încurajezi să le propage. 
De aici rezultă controlul maselor populare, deoarece le 
impui ceea ce doreşti. Adepţii ideii „Pământului plat”, 
crezând cu tărie în ea, vor urmări să se întâlnească, să 
se adune şi chiar să se separe de ceilalţi, căci ei îi vor 
considera proşti pe aceştia, pentru că se lasă păcăliţi de 
minciuni. Cu alte cuvinte, vor fi convinşi că de fapt ei 
sunt cei care „au descoperit” adevărul. 

Era trist ce auzeam, dar din nefericire situaţia era 
reală. Am spus: 

— Deşi am raportul sub ochii mei, îmi este greu să 
cred că s-a ajuns până aici. Am senzaţia unui vis urât, 
ca şi cum o parte din populaţia globului a regresat în 
mod voit cu câteva sute de ani. Asta e senzaţia pe care o 
am, e incredibil că mintea oamenilor de astăzi poate 
totuşi să fie influenţată în asemenea măsură de nişte 
aberaţii care sfidează nu doar bunul simt intelectual, ci 
şi pe cel ştiinţific, ducând totul chiar până la fanatism. 
Uite, priveşte rezultatele! 

I-am arătat lui Cezar cifrele estimative şi graficele. 

— Ştiu, am vorbit şi cu alţi colegi de-ai noştri despre 
asta, a spus el. Uimirea ta este justificată tocmai de 
diferenţa mare de concepţie şi frecvenţă de vibraţie, care 
deja începe să se facă simţită între oameni. Este o 
realitate care se accentuează pe zi ce trece şi care nu 
mai poate fi ignorată. E parte din segregarea despre care 
îţi spuneam. Principial vorbind, oamenii se „împart” în 
cei care evoluează şi cei care preferă să rămână la 



stadiul pur material, grosier sau chiar să involueze. Cei 
care fac parte din prima categorie se rafinează, îşi dau 
seama de modificările ce intervin pe Pământ, trăiesc 
anumite stări şi au anumite senzaţii specifice. De aceea, 
pentru ei este incredibil să gândească în sensul 
medieval, aşa cum susţin adepţii „Pământului plat”. 

Cezar a văzut mirarea de pe faţa mea şi s-a grăbit să 
îmi confirme încă o dată: 

— Da, nu exagerez. Este vorba despre o reîntoarcere 
la Evul Mediu, pentru că aceşti oameni nu pot evolua şi 
atunci se reîntorc la o stare de conştiinţă mai veche, 
care este mai apropiată de nivelul lor real de conştiinţă. 

— De ce nu pot şi ei să evolueze? am întrebat mirat. 

Bineînţeles, cunoşteam răspunsul, dar era 
întotdeauna o plăcere să ascult explicaţiile lui Cezar. în 
plus, mereu putea să apară câte un element nou, care 
să-mi îmbogăţească cunoaşterea. 

— Pentru că nu au afinitate cu starea actuală a 
lucrurilor, cu frecventa de vibraţie superioară a 
Pământului, care creşte din ce în ce mai mult. 

Pentru adepţii ideii de „Pământ plat”, confortul stă 
în fanatismul cu care sunt susţinute aceste idei 
primitive, deoarece spiritul şi gândirea liberă sunt 
blocate. La fel era şi pe timpul Inchiziţiei: un set de 
concepţii stupide şi false erau ridicate la rang de lege şi 
orice încălcare a lor era înfierată. 

Şi eu mă gândisem la toate acestea, dar speram 
totuşi că mă înşel. 

— Suntem din nou în Evul Mediu? Istoria naşte 
valuri de concepţii, care baleiază între extreme. Cei din 
antichitate ştiau deja că Pământul e rotund (Autorul se 
referă, fără îndoială, la cunoaşterea împărtăşită de 
Pitagora şi Aristotel. care au afirmat că Pământul este 
rotund, precum şi la demonstraţia realizată de Eratostene 



în Alexandria antică (n.ed.J), dar până în Evul Mediu 
situaţia s-a degradat. Apoi a fost revirimentul ştiinţific 
modern, pentru ca acum să recădem din nou în plasa 
obscurantismului medieval? 

Cezar mi-a răspuns calm: 

— Noi, nu. Insă acel segment al populaţiei care a 
involuat, da. Sunt mai multe elemente care concură la 
aceasta: îndârjirea cu care adepţii teoriei „Pământului 
plat” se agaţă de „ideea” lor, refuzul de a gândi logic, 
raţional, pe bază de argumente şi dovezi reale, negarea 
oricăror dovezi - justificând aceasta prin „contrafacerea” 
lor - şi, în general vorbind, un fel de prozelitism ce 
maschează în realitate fanatismul. 

Psihologia „pământului plat” 

Am remarcat atunci că ori de câte ori fanatismul a 
precumpănit, societatea s-a confruntat cu lipsa 
discernământului şi limitarea libertăţii individuale. 
Cezar m-a aprobat, oferind şi un exemplu pentru a 
explica mai bine cum este posibil să se ajungă la aşa 
ceva chiar în contextul unei civilizaţii relativ dezvoltate: 

— Fenomenul este la fel ca cel din fizica cuantică: 
dacă există suficientă energie, un electron poate să 
realizeze un salt pe o orbită „superioară”; dacă nu e 
suficientă energie, atunci el poate să rămână un timp pe 
un nivel ceva mai ridicat şi relativ stabil, dar la un 
moment dat surplusul de energie se emite sub formă de 
foton şi electronul revine de unde a pornit, la orbita pe 
care s-a aflat iniţial. în cuantică, asta este orbita 
fundamentală a electrodul. Cu alte cuvinte, electronii cu 
aceste caracteristici se întorc înapoi la nivelul la care ei 
au o traiectorie sigură. 

Eram în temă şi am spus: 



— Ştiu că ideea cu Pământul plat a existat destul de 
mult timp în câteva religii în istoria umanităţii. 
Astronomia modernă s-a dezvoltat greu; abia după vreo 
două sute şi ceva de ani Uranus, Neptun şi Pluto sunt 
cunoscute. Aşadar, „Pământul plat” nu ar fi ceva foarte 
„vechi” şi „memoria” lui e încă proaspătă. Poate tocmai 
de aceea o parte din omenire se reîntoarce la ce ştia ea 
mai demult. 

— Este şi acesta un factor, a admis Cezar. în orice 
caz, societatea umană se schimbă de la „a avea” la „a 
simţi”. Adică simţul posesiunii, egoismul, competiţia şi 
violenţa tind să fie înlocuite gradat cu emoţii şi 
sentimente pure, pozitive, dintre care iubirea, altruismul 
şi compasiunea sunt fundamentale. 

Eram oarecum sceptic. 

— Cam greu de crezut, din moment ce aproape peste 
tot vedem proliferarea acestor manifestări negative. 

— La o primă vedere probabil că aşa pare. Nu uita, 
însă, că majoritatea populaţiei de pe Pământ este 
needucată şi „resorbită” în această iluzie a competiţiei, 
banului, afacerilor şi lipsei de spiritualitate. Numărul 
mare al fiinţelor umane ce se complac în acest vis face 
ca balanţa să pară înclinată, prin raport cu cele care 
caută o viaţă pură, având un sens bine definit şi fiind 
ghidată numai spre valori spirituale. Aici apare 
segregarea despre care vorbim. 

De fapt, Cezar dorea să spună că fiecare om este 
invitat să ia parte la marea transformare spirituală a 
omenirii şi a planetei noastre, să ceară cu aspiraţie şi 
demnitate ca viaţa lui să reprezinte un germene de 
lumină, de spiritualitate, de speranţă pentru viitorul 
luminos la care putem avea acces, un ideal superb, dar 
urmat de prea puţini până în prezent. 



Spaţiul şi timpul în planul fizic şi în planurile 
subtile 

De pildă, să considerăm conceptul de „Pământ plat”. 
Mă gândeam că, prin chiar progresul ştiinţific şi 
tehnologic de până acum, o astfel de idee stranie - atât 
din punct de vedere conceptual, cât şi al realităţii 
existenţiale - ar fi trebuit să fie considerată cel mult o 
glumă. Se pare însă că problema nu era chiar aşa de 
simplă, datorită nuanţelor ei multiple. Cezar mi-a oferit 
o perspectivă mult mai profundă asupra acestui aspect: 

— Adepţii acestei teorii confundă un anumit tip de 
percepţie subtilă cu realitatea fizică, mi-a explicat el. 
Există într-adevăr relatări în mitologia orientală despre 
„Pământul plat” sprijinit pe spatele a patru elefanţi, ori 
broaşte ţestoase, ori chiar diamante. însă viziunea asta o 
ai atunci când timpul şi spaţiul au aceeaşi „valoare”. 
Lumea fizică, adică lumea noastră, e caracterizată de 
trei dimensiuni spaţiale şi, aparent separat, de timp. 
Putem vorbi despre asta ca fiind: 3D (spaţiul) + 1 
(timpul). Este deci o lume „tridimensională”, dacă ne 
referim la dimensiunile spaţiale. Situaţia este aşa pentru 
că noi ne deplasăm prin spaţiu folosind timpul, dar tu 
ştii deja că, în realitate şi conform legilor relativităţii, 
spaţiul şi timpul „lucrează” împreună. Dacă tu le percepi 
ca fiind inseparabile, atunci pentru tine nu mai contează 
curbura spaţială, aşa cum e, de exemplu, curbura 
Pământului ca o sferă. Este ceea ce au perceput 
înţelepţii orientali atunci când, prin tradiţie, Pământul a 
fost prezentat ca fiind „plat”. întins ca o placă sau 
rotund ca o sferă, pentru ei era acelaşi lucru, doar că 
varianta „plată” era probabil mai uşor de reprezentat. 

M-am gândit că asta e greu de înţeles pentru cei 
care nu au experienţa subtilă necesară. O astfel de 



realitate nu o poţi integra corect în planul fizic, deoarece 
ea este superioară acestuia. Felul în care era pusă 
problema era ceva nou şi pentru mine. Anticipând puţin, 
explicaţiile ulterioare ale lui Cezar aveau să fie 
confirmate de ceea ce am văzut pe ecranul holografic la 
următoarele două întâlniri cu bărbatul din Apellos. 
Cezar a continuat să-mi explice: 

— De exemplu, presupunând că te-ai dedublat 
conştient în planul astral sau că ai un vis lucid şi vrei să 
mergi de pe Pământ pe Lună; asta nu se întâmplă 
traversând spaţiul cosmic dintre ele, ca în planul fizic, ci 
pur şi simplu poţi trece ca şi cum ai păşi dintr-un loc în 
altul, dintr-o grădină în altă grădină. La fel, de pe 
Pământ pe Soare, de pe Soare pe Saturn şi tot aşa, între 
corpuri cereşti diferite, dar totuşi într-o anumită limită, 
de obicei cea a galaxiei în care ne aflăm. Practic vorbind, 
nu prea ai „spaţiu gol” între aceste corpuri cereşti. Dacă 
apoi te întorci din astral în planul eteric, atunci sesizezi 
diferenţa, deoarece nu mai poţi face chiar la fel, iar în 
planul fizic cu atât mai puţin. 

— Ce vrei să spui cu „nu mai există spaţiu gol între 
aceste corpuri cereşti”? Atunci, cum sunt ele? 

— Legile îmbracă alte forme în planurile superioare. 
Nu poţi să ai pretenţia că înţelegi fenomenele care există 
acolo, aplicând pur şi simplu legile fizice care 
guvernează planul material. Diferenţele sunt mult prea 
mari. în astral contează foarte mult frecvenţa de vibraţie 
a unui lucru, fiinţă sau fenomen. Nu este ca aici, când 
ceva mizerabil poate să stea lângă ceva curat, ori când 
un mincinos poate să înşele o mulţime de oameni oneşti. 
Acolo nu poţi fi decât doar în „spaţiul” şi compania care 
„se potrivesc” cu frecvenţa ta personală de vibraţie. Nu 
poţi să înşeli, ca în planul fizic, adică nu poţi să fii acolo 
unde nu meriţi. 



— Şi dacă vreau totuşi să merg într-un loc superior 
frecvenţei mele de vibraţie, ce se întâmplă? 

— Ai acces la frecventele inferioare tie, dar nu la cele 
care îţi sunt superioare. Chiar presupunând că ai 

încerca asta, nu obţii decât cel mult o blurare a 

spaţiului pe care îl vezi sau acesta devine chiar opac. 
Asta dă senzaţia că lucrurile sunt „legate” într-un fel 
între ele, adică „nu există spaţiu” care să le despartă. 

— Bine, dar atunci care este legătura cu spaţiul şi 
timpul, fie ele unicate sau nu? 

— Legătura este că, dacă te uiţi de la nivelurile 
superioare către cele inferioare, nu există spaţiu între 
corpuri, deoarece spaţiul şi timpul sunt unicate, dar 
atunci când te întorci în planul fizic şi iei lucrurile din 
perspectiva sistemului actual de gândire, adică 3D + 
timp, atunci chiar şi calculele matematice arată că cea 
mai eficientă formă pentru ca materia să se structureze 
este cea sferică, pentru că nu există o altă „metodă” la 
fel de bună, adică ea nu ar avea eficientă în economia 
universului fizic. De aceea, un disc sau o placă 
dreptunghiulară pentru imaginea Pământului pur şi 
simplu nu se potrivesc în acest plan, nu sunt comune 
legilor lui de formare la nivel macrocosmic. Cei care 
încearcă să acrediteze ideea „Pământului plat” preiau 
fără să ştie nişte observaţii de natură subtilă şi se 
chinuie apoi să le „introducă” cu orice preţ în planul 
fizic, recurgând la tot felul de „explicaţii” şi „observaţii” 
care îi pot dezaxa pe cei slabi şi neştiutori, iar apoi 
aceştia devin confuzi şi plini de „îndoieli”. 

Mi-am adus atunci aminte de una dintre 
experienţele din zilele noastre ale materiei în vid: chiar şi 
apa are tendinţa să ia forma sferică atunci când se află 

în vid, fără nicio intervenţie din exterior. 

- Da, a spus Cezar, la fel e şi cu corpurile telurice de 
dimensiuni relativ mari din vidul cosmic. Limita de la 
care ele tind să devină sferice, de exemplu sub forma 
planetoizilor, este de aproximativ 500 de kilometri în 
diametru, pentru că începând de aici gravitaţia şi alte 
tipuri de forţe acţionează suficient de puternic pentru a 
structura materia în formă sferică. 

Cezar mi-a mai spus că adepţii acestei mişcări 
bizare de opinie pe suprafaţa planetei noastre, care 
susţin că Pământul ar fi de fapt „plat”, au adoptat 
această variantă pentru că ei nu pot face „saltul” de la 
planul fizic (3D) la planul eteric (4D), care implică o 
viziune unitară a spaţiului şi timpului ( Teoria relativităţii 
speciale a lui Einstein tocmai asta face chiar aici, în 
planul fizic: înlocuieşte spaţiul separat de timp cu 
continuumul spaţio-temporal, care este 4D (spaţiul 
Minkowski) (n.ed.)). Atunci când nu poţi face acest salt, 
te „coagulezi” la trei dimensiuni şi chiar mai jos decât 
atât. 

El mi-a explicat acest lucru în felul următor: planul 
fizic este caracterizat de trei dimensiuni spaţiale, care 
sunt redate grafic, în general vorbind, prin sistemul 
tridimensional de axe: x,y,z. însă atunci când la acest 
sistem de axe adăugăm timpul ca variabilă, cele trei axe 
nu se mai regăsesc în sistemul tridimensional clasic 
x,y,z. 




Sistemul de referinţă Oxyz 


Pentru a reprezenta grafic mai uşor aceste explicaţii 
voi arăta mişcarea doar pe axa Ox, deoarece e mai 
simplu de urmărit. 



- Atunci când vorbim despre continuumul spaţio- 
temporal, într-adevăr ai senzaţia că lucrurile sunt 
oarecum plate, fiind vorba despre un „continuum”, a 
continuat Cezar să-mi explice. Aici nu mai e vorba de 
volum; e ca o făşie lată de hărtie, iar reprezentările în 
astrofizică arată de asemenea acest continuum ca fiind 
de fapt bidimensional, ca o „plasă”. 



continuumul, 
o funcţie de spaţiu şi timp 
C*este spaţiul şi / este timpul) 



Reprezentarea continuumului spaţiu-timp (în cazul 
particular al axei Ox) 

însă aceasta este doar pentru uşurinţa noastră de a 
înţelege lucrurile, pentru că de fapt ele nu se prezintă în 
acest fel, ci este doar o notatie sau o convenţie din fizică. 
Ideea este că dacă nu poţi cuprinde acest concept şi nu 
îl poţi „digera” intuitiv în mintea ta, atunci te întorci la 
ceea ce tu ştii că ai cu siguranţă, adică la ceva ce este 
mai uşor de înţeles şi care aparţine trecutului. 


distorsiunea continuumului 
sub acţiunea unei mase mari 




Distorsiunea continuumului cauzată de un corp cu masă mare (de 

exemplu o planetă) 

— Foarte bine, am spus eu, atunci ei se vor întoarce 
la 3D, adică la planul fizic. 

— Nicidecum, mi-a replicat Cezar. Pentru noi, 3D 
reprezintă în mod clar trei dimensiuni spaţiale; noi 
trecem de la 3D la 4D considerând variabila „timp” în 
mod unitar cu „spaţiul”, adică 3D + 1D. Pe de altă parte, 
adepţii teoriei „Pământului plat” spun că şi ei fac la fel, 
numai că dacă analizăm ideea lor cu Pământul plat, „ca 
o foaie”, 3D nu reprezintă de fapt trei dimensiuni 
spaţiale, ci doar două, la care ei adaugă timpul, adică 
2D + 1D. Impresia lor este că tot trei dimensiuni există, 
dar de fapt ei se referă doar la două dimensiuni spaţiale, 
pentru că a treia, adică înălţimea, este neglijabilă prin 
raport la celelalte două. Este un regres semnificativ. 

— De aceea ai spus că nu putem aplica aici situaţii 
din planurile superioare. Totuşi, chiar dacă ideea de 
„Pământ plat” reprezintă mai degrabă o realitate 2D sau 
ceva situat între 2D şi 3D, cei care o exprimă şi cred în 
ea cu atâta convingere trăiesc totuşi în realitatea fizică 
3D. Asta nu se poate nega. 


— Fără îndoială, însă tu aici tinzi să împărţi 
lucrurile în albe şi negre. în realitate există, ca peste tot, 
zone de tranzientă. în cazul celor care tranzitează către 
continuumul spaţio-temporal din 4D, adică cei despre 
care se poate spune într-un fel că ascensionează, 
procesul nu este încă definitiv şi îl putem asocia, mental, 
cu un fel de 3,5D. Asta, desigur, e o explicaţie simplistă 
în acest moment, dar măcar ea are meritul de a fi 
intuitivă şi oferă totuşi o bază de înţelegere incipientă a 
ceea ce înseamnă cu adevărat diferenţa între 3D şi 4D. 
Numerele „intermediare” despre care ţi-am vorbit şi care 
nu sunt naturale - adică între 2D şi 3D sau între 3D şi 
4D - doar exprimă o condiţie, un nivel de conştiinţă la 
care unii oameni pot să ajungă la un moment dat. Pe de 
altă parte, în cazul celor cu „Pământul plat” putem vorbi 
despre un fel de 2,5D; la ei, tranzienţa este spre inferior 
şi bineînţeles că faptul în sine e cumva dramatic, 
deoarece decăderea unora, mai ales din punct de vedere 
moral şi psiho-mental, este foarte mare, aşa după cum 
lesne se poate observa dintr-o analiză sumară a situaţiei 
globale. 

Segregarea populaţiei 

Ascultându-1 pe Cezar, aproape că alunecam în 
„reflecţii filosofice”, căci nu îmi venea să cred realitatea 
timpurilor pe care le trăim: cum era posibil ca atitudini 
atât de diferite, precum răul atroce şi binele sublim, să 
coexiste una lângă alta, în acelaşi plan? Am ridicat 
această problemă în discuţia mea cu Cezar. 

- în planul fizic este posibil. Totuşi, în ultimii ani ne 
aflăm într-o perioadă de tranziţie către planul superior 
eteric, 4D şi, chiar dacă în continuare astfel de acţiuni şi 
atitudini pot să existe aici, în lumea fizică, consecinţele 



sunt şi ele pe măsură, căci apar mai repede şi sunt mai 
ferme. în prezent, mulţi oameni sunt capabili de acte 
reprobabile, grosiere şi chiar lipsite de logică, ca urmare 
a scăderii frecvenţei personale de vibraţie. Este ca un fel 
de „tasare” a conştiinţei individuale, pentru că ea nu 
rezistă la ascensiunea energiei, la amplificarea frecvenţei 
generale de vibraţie pe care o preia planeta noastră. De 
aceea, adepţii acestei teorii bizare în planul fizic, care 
spun că Pământul ar fi de fapt plat, doresc în mod 
subconştient să se despartă de frecvenţele înalte, tocmai 
pentru a-şi păstra o frecvenţă de vibraţie care le convine 
şi cu care sunt obişnuiţi. Astfel apare segregarea 
populaţiei (în volumul 3, Misterul din Egipt - Primul tunel, 
2007, pag. 248 este redat un pasaj în care Cezar face un 
comentariu asemănător, în legătură cu legea afinităţii şi 
cu segregarea valorilor în societate: „(...) mare parte din 
destinul imediat următor al omenirii este determinat de 
lipsa de unitate a oamenilor şi de o incredibilă opacitate a 
lor în percepţia a ceea ce este bun, pozitiv, autentic şi 
valoros. „De multe ori, această atitudine generează într-o 
prostie fără margini”, mi-a explicat el atunci. Cei care sunt 
în eroare, dogmatici şi aberanţi în părerile pe care le au, 
luănd în derâdere multe aspecte de bun simţ sau care au 
o latură profund spirituală ce ar putea transforma multe 
lucruri în bine, aceia nici măcar nu admit dialogul, într-un 
fel, ei îşi imaginează că sunt singurii, că ei sunt unicii, că 
doar ei pot să facă ceva. In realitate, nu pot face nimic din 
punct de vedere practic, dar cu toate acestea au pretenţia 
că sunt singurii deţinători ai adevărului. Contrariat de 
această situaţie ingrată, l-am întrebat pe Cezar: „Bine, 
dar atunci de ce nu se unesc toate forţele pentru a 
modifica balanţa din rău spre bine?” Nu uita că în niciun 
caz nu se poate uni răul cu bunul. Aşa a fost 
dintotdeauna. Cel care este rău va fugi de ceea ce este 



bun şi din această cauză nu se poate realiza unirea de 
care spuneai. Poţi să realizezi doar unirea dintre bun şi 
bun, deoarece oamenii care sunt orientaţi benefic «vorbesc 
aceeaşi limbă». Unirea nu poate fi realizată cu adevărat 
decăt între acele persoane care au afinităţi, care sunt 
apropiate ca nivel mental, emoţional şi spiritual. Nu se 
poate, de exemplu, să ai un prieten foarte rău dacă tu eşti 
bun, pentru că acea prietenie nu poate să reziste. Acolo 
unde nu există afinităţi, este imposibil să se înfiripe 
unitate, frăţie ori simpatie”, (n. ed.j). Este o „contracţie” a 
conştiinţei, o separare; de aceea este o decădere, pentru 
că ei au evoluat până acum pe nişte „orbite” ale 
existenţei, care erau instabile şi nu s-au putut menţine 
la acel nivel. 

Aşa că ei revin acolo unde se simt „în siguranţă”, la 
nivelul care permite conştiinţei lor individuale să se 
manifeste, iar acest nivel este foarte grosier. 

Am reflectat puţin înainte de a formula propriile 
mele observaţii. 

— într-adevăr, oamenii se grupează pe afinităţi. 
Vedem şi organizaţii bune, altruiste şi active în mod 
superior, dar şi multe care sunt rele şi chiar distructive. 
Oamenii se „distribuie” astfel în funcţie de tendinţele pe 
care le manifestă fiecare dintre ei. Ceea ce mă miră 
foarte mult este cum reuşesc toţi aceştia să fiinţeze 
împreună în acelaşi spaţiu. E clar că planul fizic este 
ofertant din această perspectivă, dar în acelaşi timp el 
reprezintă şi un mare „risc” pentru evoluţie. 

— Dar poate fi, de asemenea, şi o mare şansă pentru 
aceasta, dacă faci ceea ce trebuie şi îţi înţelegi corect 
experienţele pe care le ai, a spus Cezar. E adevărat însă 
cu „conglomeratele” care respectă acelaşi tip de vibraţie: 
oamenii se adună în funcţie de afinităţi, pentru că 
aceasta este o lege naturală şi în acelaşi timp universală. 



Să-i considerăm, de exemplu, pe cei care au ajuns 
cumva la nivelul 4D sau aproape de acesta, pentru că 
există astfel de persoane care au o înţelegere destul de 
vastă şi corectă asupra lumii. Ei atrag în jurul lor pe cei 
care nutresc aceleaşi aspiraţii, iar aceştia la rândul lor 
se elevează gradat, ascultând şi chiar practicând 
anumite metode şi tehnici spirituale care le sunt arătate, 
până când ei înşişi vor ajunge la nivelul 4D. Ceilalţi, care 
au „coborât”, au ajuns la nivelul fanatismului, ce 
reprezintă foarte bine „zona medievală”, cu 
reprezentările lor specifice: concepţiile religioase şi 
concepţiile asupra lumii şi existenţei ei. Hilar este faptul 
că ei ne consideră pe noi ca fiind „cei pierduţi”, pentru 
că „nu vedem adevărul”. Dar acest „adevăr” este 
adevărul lor, adică o relicvă medievală, încastrată în 
neputinţa de a înţelege corect lucrurile. Este, de 
asemenea, şi o problemă de bun simţ interior. 

— E genul de reacţie întâlnită la cei care nu pot nici 
măcar să asculte explicaţii deoarece diferenţa de 
frecvenţă este mare, am spus eu. Orice ai spune, orice ai 
arăta sau demonstra, este respins de facto şi a priori. 
Da, este uimitor până unde poate merge prostia 
omenească. 

— Nu doar prostia, m-a completat Cezar, ci şi 
ignoranţa, căci de multe ori ele se completează reciproc. 
De exemplu, în cazul celor care aderă la astfel de idei şi 
mentalităţi ce corespund mai degrabă Evului Mediu, poţi 
să observi faptul că ei nu cunosc principiile de bază ale 
fizicii cuantice, care ne conduc la înţelegerea modului în 
care „se transmite” energia la acel nivel. în schimb, ei 
invocă uneori acele principii şi le aduc în discuţie de pe 
o poziţie sigură şi autoritară, însă frecvenţa de vibraţie a 
conştiinţei lor nu le permite să înţeleagă realităţile 
cuantice. în continuare ei îşi imaginează electronii ca pe 



nişte bile de materie, în continuare ei îşi manifestă 
scepticismul referitor la câmpuri şi la realitatea lor 
inductivă. Cu alte cuvinte, ei vor să „rezolve” lumea 
cuantică prin intermediul cunoştinţelor şi noţiunilor din 
planul fizic, dar asta este ca şi cum ai vrea să bagi aţa în 
ac cu ajutorul unei chei franceze. Lipsa cunoaşterii a 
ceea ce înseamnă energie îi forţează astfel să se întoarcă 
la mecanicism, la principiile mecanicii clasice 
newtoniene, vechi de aproximativ patru sute de ani 
(Adepţii teoriei „Pământului plat” neagă aproape oricare 
din realităţile fizice actuale, inclusiv teoria relativităţii. 
„Argumentele” lor sunt de obicei un monument de 
ignoranţă şi chiar de lipsă de bun simţ. De exemplu, în 
cazul teoriei relativităţii, care a fost menţionată aici, ei nici 
măcar nu au studiat această bijuterie a fizicii 
contemporane, justificând că nu au de ce să facă asta, 
din moment ce sunt convinşi că acea teorie este falsă etc. 
(n.ed.j). 

Am remarcat gânditor: 

— Asta ar putea fi periculos în viitor. Dacă tot mai 
mulţi vor căuta această „siguranţă” a gândirii, asta ar 
putea duce la un fel de schismă socială. Nu neapărat 
conflict între ţări, ci mai degrabă segregare socială, aşa 
după cum ai spus. 

— Da, ar putea. Să sperăm însă că nu va fî aşa, mi-a 
răspuns Cezar cu un zâmbet trist pe faţă. 


Fanatism şi ignoranţă 

Am tăcut amândoi un timp, apoi am spus: 

Din raport am remarcat lipsa lor de raţiune, de 
cunoaştere ştiinţifică, dar mai ales fanatismul lor. Se 
pare că orice discuţie e sortită eşecului tocmai datorită 



fanatismului pe care îl manifestă şi totdeauna întâlnit ia 
cei cu o slabă pregătire intelectuală şi de cultură 
generală. Ei sunt în stare să găsească „explicaţii pentru 
orice dovadă sau răspuns care le contrazice teoria, dar 
acestea sunt de multe ori hilare sau pur şi simplu 
fanteziste. Practic, nu se poate discuta nimic, pentru că 
ei consideră încă de la început că toate ideile şi 
argumentele referitoare la Pământ, altele decât cele 
susţinute de ei, sunt eronate. Pentru ei, faptul că 
Pământul este plat pare a fi o axiomă, care nu poate fî 
combătută şi nici discutată. 

Cezar era prins de subiect şi mi-a răspuns vădit 
interesat: 

Acum ceva timp discutam cu cineva din eşalonul 
nostru despre acest subiect, dar ne interesa mai mult 
factorul psihologic al problemei. Maiorul îmi spunea că 
adepţii ideii de „Pământ plat” merg până acolo încât 
afirmă cu nonşalanţă că ei nu cunosc mai nimic din 
ştiinţe precum astronomia, fizica sau biologia, dar cu 
toate acestea spun lumii întregi cu maximă certitudine 
că ideea Pământului rotund este complet falsă şi că 
toată omenirea trebuie să-i creadă pe cuvânt. E ca şi 
cum ai spune: „Eu nu cunosc limba chineză, dar cu 
toate acestea vă spun cu siguranţă că ea nu există. între 
timp, totuşi, un miliard şi jumătate de oameni vorbesc 
chineza. Ei se folosesc de tot felul de „experimente” şi 
„demonstraţii”, care pentru cei ce sunt mai puţin 
pregătiţi sau chiar slabi de înger îi pot deturna de la 
valorile bunului simţ mental. Iar atunci când sunt puşi 
în faţa dovezilor indubitabile, afirmă că de fapt acestea 
sunt falsuri. Nu poţi să te înţelegi cu astfel de oameni, 
pentru că ei sunt o expresie a fanatismului. într-un fel, e 
dramatic să vezi un astfel de comportament de gândire. 
Ei nu cunosc, nu se documentează, nu citesc şi nu 



caută să înţeleagă; singurul lucru pe care îl fac este să 
postuleze de la bun început că totul este o mare 
înşelătorie. 

- A cui înşelătorie? 

Ei spun că aceasta e pusă la cale de toţi factorii de 
decizie şi de toate instituţiile importante ale lumii, care 
„conspiră” pentru ca oamenii să ştie ca pământul este 
rotund, a spus Cezar ironic. Conform cu adepţii teoriei 
„pământului plat”, NASA, ESA, institutele de cercetări, 
toţi par să se fi vorbit între ei ca să prezinte lumii dovezi 
false precum că Pământul este rotund. Nu e prea clar de 
ce NASA ar proceda în acest fel, dar adepţii teoriei 
„Pământului plat” ştiu ei mai bine şi ne spun cu 
certitudine că aşa este. 

Acum, privind problema la modul serios, o mare 
parte din acest fanatism provine în cazul lor din modul 
interdinamic de dezvoltare a ştiinţelor. Multe din 
rezultatele ştiinţei moderne au apărut din aceasta 
„mişcare continuă” a ei, din felul activ în care a evoluat, 
chiar dacă are multe hibe, în special din punct de vedere 
conceptual. Uite un exemplu, ca să înţelegi mai bine: 
dacă o roată cu spiţe se roteşte foarte repede, tu nu mai 
vezi spiţele ei, ba chiar la un moment dat apare o 
alterare a imaginii, care îţi dă impresia că spiţele sunt 
doar trei sau patru. Mai mult, atunci ai impresia că 
roata se învârteşte în sens invers, ca şi cum ar merge 
înapoi. Este un aspect ce ţine de dinamică; evident că 
nu este real, dar apare ca şi cum ar fi real. Prin urmare, 
este o iluzie, dar pentru adepţii teoriei „Pământului 
plat”, pentru mentalitatea lor, aceasta devine o mare 
problemă. Ei nu iau iluzia respectivă ca pe o 
recunoaştere a faptului că ochiul nu poate discerne 
corect mişcarea din cauza vitezei mari de rotaţie, ci spun 



că „această mişcare nu se poate observa pentru că de 
fapt ea nu există 

Cumva, eram năucit de cele ce auzeam. Am spus, 
pierdut: 

— Dacă ideea asta nefericită a „Pământului plat” va 
continua să facă adepţi, nu m-aş mira ca modul lor de 
gândire, care în esenţă este aberant şi fanatic, să fie 
extins şi la alte multe lucruri şi fenomene fizice care 
sunt absolut normale. Din câte înţeleg, ei merg pe teoria 
generală a „conspiraţiei globale”; totul este o conspiraţie 
care e menita să ne îndobitocească, însă doar ei ştiu 
adevărul şi ni-1 spun nouă. 

— Fenomenul e regretabil şi chiar îngrijorător, dar e 
posibil ca în următorii ani el să crească mult în 
dimensiuni, a spus Cezar. Este într-adevăr uluitor ce 
aberaţii pot să spună şi să creadă cei care aderă la 
această falsă concepţie. 

Dacă iei câţiva dintre ei şi îi duci pe Staţia Spaţială 
Internaţională sau cu o navetă cosmică pe o orbită în 
jurul planetei, vor zice exact ce spun şi despre zecile de 
mii de fotografii care au fost făcute în spaţiul cosmic: că 
s-a făcut un „aranjament” astfel încât ei să fie prostiţi, 
că totul este de fapt un fals şi că nimic din ceea ce ei văd 
în legătură cu planeta noastră, care e sferică, nu este 
adevărat; sau că este doar o iluzie optică, datorată 
lentilelor aparatului de filmat sau de fotografiat. 

— Chiar şi aşa, cum este totuşi posibil ca restul 
populaţiei să „înghită” astfel de bazaconii? am întrebat, 
contrariat, invocând indirect măsura bunului simţ şi a 
discernământului individual, pe care fiecare fiinţă 
umană din societatea prezentă ar trebui să-l aibă. 

— Asta e posibil datorită lipsei de educaţie şi de 
pregătire individuală. Oamenii pur şi simplu nu cunosc, 
nu studiază, nu au cultură generală. Lor le lipseşte 



ghidarea, bunul simţ în interpretarea unor astfel de 
lucruri şi atunci ei se află la mâna oricui le spune că un 
lucru e aşa sau altfel. Aici contribuie foarte mult şi 
sistemul de învăţământ, care mai peste tot în lume tinde 
să devină oarecum „unidirecţional”, adică fiinţa este 
învăţată doar un anumit lucru, spre care ea tinde să 
aibă aptitudini. Se neglijează aproape complet alte 
ştiinţe sau aspecte care întregesc viaţa şi care ar putea 
să confere o viziune mult mai largă şi mai pertinentă 
asupra ei. Din această cauză, majoritatea populaţiei 
umane de pe planetă este neajutorată şi, într-un fel, ea 
este o „pradă” uşoară pentru influenţe dintre cele mai 
ciudate. Ce discernământ să aibă cei care nu au 
cunoştinţe sau nu au auzit niciodată despre o lege fizică, 
despre materie, energie, cosmos sau multitudinea de 
fenomene care se petrec? Ei trăiesc doar în cadrul 
extrem de restrâns al micilor nevoi şi satisfacţii de zi cu 
zi. 

Asta înseamnă un mare declin al societăţii noastre, 
am spus eu cu tristeţe. 

— Este adevărat, însă trebuie să vedem acest declin 
şi din perspectiva transformărilor ce vin. O parte din 
omenire evoluează, asta e indiscutabil. Sunt flinte care 
au rafinament în gândire, care sunt inteligente şi au bun 
simţ, care manifestă aspiraţie către aspecte superioare şi 
care tind să depăşească frecvenţa specifică de vibraţie, 
de la 3D la 4D. Cei care nu pot să realizeze aceasta, 
automat vor coborî pe un nivel inferior, adică spre 2D, 
căci a te menţine în 3D este dificil, datorită forţelor 
puternice perturbatoare. 

Involuţia dramatică de la 3D la 2D 

o 



în acest punct al discuţiei am vrut să-mi lămuresc 
mai bine un aspect, deoarece nu eram sigur că am 
înţeles bine problema pe care o ridicasem puţin mai 
înainte. Cezar mi-a explicat în mod clar că această 
reprezentare „în dimensiuni”, adică 2D, 3D, 4D şi aşa 
mai departe, este una dintre metodele folosite pentru a 
desemna percepţia sau gradul de cuprindere la nivel de 
conştiinţă asupra realităţii înconjurătoare. 

— Cu alte cuvinte, să înţeleg că în sistemul 3D 
timpul este luat în calcul, dar ca o variabilă separată, 
am spus eu. 

— Exact. Pe de altă parte, în sistemul 4D el face 
parte integrantă din sistemul de coordonate ce 
reprezintă această realitate. înţelegerea timpului 
„comasat” cu spaţiul - aşa cum este situaţia în 4D - 
necesită un grad de conştiinţă mai elevat. 

— Şi atunci cum se reprezintă timpul în 4D? am 
întrebat, puţin confuz. 

— în 4D spaţiul şi timpul vor forma o realitate de 
sine stătătoare. Atunci nu mai avem x+t, y+t, z+t, care 
reprezintă sistemul cu trei axe, plus mişcarea în timp, ci 
avem o permanentă colaborare între x şi t, y şi t, z şi t; 
ele par a se corela permanent, ca şi cum am spune: xt, 
yt, zt, ca fiind unite permanent. înţelegi? 

— Să nu se confunde x+t, y+t şi z+t cu adunarea, 
căci avem unităţi de măsură diferite; nici xt, yt şi zt, cu 
înmulţirea..., am spus eu grijuliu. 

- Evident. Sunt doar forme de redare a unor 
caracteristici, în lipsa altor notaţii mai bune. Dar dacă 
vrei, putem considera mai bine Oxyz + t m cazul 3D şi 
Ozyzt în cazul 4D. 

Apoi Cezar a căutat câteva clipe cu privirea prin 
cameră, pentru a-mi oferi un exemplu potrivit. A văzut o 
bilă mică de metal pe birou şi a spus: 



— Uite această bilă. Recunoşti că face parte din 
spaţiul tridimensional? 

Ea poate fi reprezentată cu ajutorul unui sistem de 
trei axe. 

Am încuviinţat din cap. 

- Acum priveşte cum adăugăm timpul, ca fiind a 
patra dimensiune, atunci când deplasăm bila dintr-un 
punct în altul. Mişc bila de aici până aici şi tu vezi asta 
ca o mişcare liniară, ca un „fir”. 




Mişcarea unei sfere în timp (t) din punctul A în punctul B 
— Bun, am înţeles. Si cum ar fi această mişcare în 

4D? 

— Atunci, în loc să vezi o sferă care se mişcă, tu vezi 
de fapt un „baston”. Acesta este de fapt planul cu patru 
dimensiuni, adică o unificare între spaţiu şi timp. La cei 
care au decăzut chiar şi din 3D, cum sunt adepţii ideii 
Pământului plat, timpul nici măcar nu este luat în 
considerare, deoarece el e interpretat ca fiind o simplă 
„cantitate” ce măsoară un eveniment. Pentru ei, timpul 
este doar o cantitate măsurabilă, care nu este percepută 
ca o energie foarte subtilă, în legătură cu aspectele 
superioare ale Creaţiei. 

viziunea 4D.în care timpul creează 
noi forme ce sunt vizibile ca un întreg 



Mişcarea sferei în timp, în cea de-a patra dimensiune 
(4D), creează un fel de tub, ca un „ baston” 


Dacă e aşa, atunci cei care adera la această teorie a 
„Pământului plat” se întorc practic la teoriile mecaniciste 
ale fizicii clasice, adică la fizica lui Newton, am tras eu 
concluzia firească. 

Newton a revoluţionat fizica, a explicat atracţia 
gravitaţională şi multe altele, însă adepţii teoriei 
„Pământului plat” nu acceptă nici măcar existenţa 
gravitaţiei, deci de fapt ei coboară chiar mai mult în 
timp, la nivelul concepţiilor „plate” din Evul Mediu. 

Era aproape de necrezut ce auzeam, dar din 
nefericire perfect adevărat, iar nota informativă stătea 
mărturie pentru asta. 

- E totuşi interesant că această dramă a umanităţii - 
pentru că totuşi este o dramă să decazi în acest fel, 
după ce ai progresat destul de mult - îşi are necesitatea 
ei, a continuat Cezar. Altfel, segregarea fiinţelor umane 
nu s-ar produce. Pământul ar fi practic „bolnav”, 
deoarece nu s-ar petrece nimic care să-l scoată din 
„amorţeala” unei perpetue „mocirle”, în care diferite 
categorii de oameni sunt combinate la frecvenţe relativ 
apropiate. Cei care vor să afle şi să înveţe nu ar avea 
condiţii şi nici suficient impuls pentru a evolua, din 
cauza „apăsărilor” de tot felul care provin de la ceilalţi. 
Ar fi ca o „sufocare” colectivă. 

Ceea ce el îmi spunea se suprapunea foarte bine 
peste ceea ce se cunoaşte în prezent, referitor la 
ridicarea frecvenţei de vibraţie a planetei. Pământul se 
pregăteşte să-şi activeze dimensiunile superioare, iar 
asta înseamnă în primul rând ascensiunea la câmpul 
subtil caracteristic dimensiunii eterice 4D. Vechiul 



Pământ în dimensiunea 3D rămâne totuşi în continuare, 
cu limitările şi vicisitudinile lui. 

Această segregare a frecvenţelor de vibraţie atrage 
inexorabil şi segregarea fiinţelor umane, căci unele 
dintre ele vor căuta pline de aspiraţie evoluţia spirituală, 
în timp ce altele - cele mai multe - vor prefera să rămână 
la ceea ce ştiau deja, adică să trăiască pe Pământul din 
planul fizic 3D. 

Acesta este un proces deja în desfăşurare şi se va 
amplifica din ce în ce mai mult spre anii 2020 - 2025, 
când de altfel vor avea loc anumite „pulsuri” energetice 
galactice, cu efecte profunde la nivelul conştiinţei 
umane. 

Totuşi, fiind în primul rând o problemă de alegere, 
care la rândul ei se bazează pe tendinţele interioare 
individuale, pentru foarte multe fiinţe umane nu va fi 
uşor să aleagă alt drum în viaţă, luminos şi pur; ele vor 
prefera să rămână în sfera preocupărilor şi senzaţiilor de 
joasă rezonanţă, pentru că acelea corespund mai bine 
structurii lor interioare. 

Cezar a punctat apoi foarte bine: 

— Prin această segregare severă se va produce însă 
un decalaj masiv între frecvenţe, astfel încât cei care vor 
să se „durifice”, se vor durifica şi mai mult, iar ceilalţi 
care tind spre în sus vor găsi prilejul de a se distanţa cu 
uşurinţă, pentru că „diferenţa de nivel” între cele două 
categorii va creşte semnificativ. 

— Da, din acest punct de vedere are sens... 

— Cei care vor ascensiona în 4D vor fi suficient de 
bine pregătiţi la un moment dat şi vor fi destul de stabili 
pentru a coborî mai apoi şi a încerca să-i ajute pe cei din 
3D sau de mai jos. Aceasta va depinde însă de alegerea 
şi deciziile celor de acolo. 



— Din cele ce spui văd două tendinţe clare: 
durificarea şi chiar încrâncenarea în această durificare a 
unei mari părţi a populaţiei, pentru care adepţii teoriei 
„Pământului plat” sunt un bun exemplu; şi libertatea 
celorlalţi oameni de a evolua şi a se desprinde mai uşor 
de restul omenirii involuate. 

Cezar a înclinat capul, aprobând. Apoi, după câteva 
clipe, a spus: 

— Să sperăm că vor fi suficient de mulţi din cei care 
fac parte din a doua categorie... 

N-am mai insistat asupra acestei ultime replici a lui, 
pentru că se făcuse deja foarte târziu. în general 
vorbind, aveam acum o idee clară asupra acestui 
„fenomen al Pământului plat”, pentru a înţelege corect 
situaţiile cu care probabil ne vom confrunta în anii ce 
vor veni. 

Am plecat în camera mea pentru a mă odihni, căci a 
doua zi soseau cei doi membri ai echipei americane, iar 
aceasta implica unele pregătiri ce trebuiau făcute 
înaintea expediţiei. Erau necesare mai multe „briefîng”- 
uri şi de asemenea, acomodarea celor doi ofiţeri 
americani cu Sala Proiecţiilor - s-a dovedit însă că ei 
aveau deja „temele făcute”, astfel încât discuţiile au fost 
foarte productive, expeditive şi eficiente. Ca schimb de 
informaţii, ei au adus mai multe documente pentru 
„verificare”, iar discuţiile derivate de aici au fost 
interesante, astfel încât - cu aprobarea lui Cezar - am 
hotărât prezint în această carte, în sinteză, unele 
fragmente de interes larg din cuprinsul celor discutate. 



Cap. a - CORECŢII IMPORTANTE 


Cei doi ofiţeri trimişi de Pentagon erau tineri, bine 
pregătiţi profesional şi agreabili. Nu toţi cei cu care am 
avut de-a face în pregătirea expediţiilor de până atunci 
au întrunit aceste calităţi, iar uneori au existat chiar 

animozităţi. Intenţiile sau gândurile ascunse sunt 
prezente mai mereu în astfel de situaţii, însă depinde 
mult şi de persoanele implicate. Ordinele secrete ale 
Pentagonului nu lipsesc niciodată, căci într-un fel e ca şi 
cum ai merge la pescuit: „Dacă prinde, atunci este bine; 
dacă nu, mai încercăm”. Este însă important cum sunt 
ele preluate şi manifestate mai departe de către cei 
trimişi, căci natura fiinţelor umane este diferită. 

Ofiţerii americani s-au dovedit a fi o prezenţă 
plăcută şi de aceea conversaţia cu ei a mers foarte bine. 
Au fost două runde de convorbiri: prima s-a axat pe 
elemente tehnice, iar cea de-a doua a avut legătură cu 
nişte informaţii pe care oficialii de la Pentagon le doreau 
de la noi, împreună cu o anumită documentaţie. 

Era o procedură care funcţiona pe bază de 
sinceritate şi corectitudine, un fel de „barter” reciproc 
avantajos pentru fiecare dintre părţile implicate, cea 
română şi cea americană. Noi foloseam tehnologia foarte 
avansată din complexul secret din Bucegi, ei ne ofereau 
alte tipuri de avantaje imediate pentru studiul 
artefactelor şi a elementelor de acolo. Politicul era şi el 
implicat, deşi doar ca formă exterioară a lucrurilor. 
Acest „comerţ” îşi avea totuşi limitele lui, fiind structurat 
de către generalul Obadea pe nişte principii etice şi 
morale, care au rămas valabile şi în prezent. 



Regula de bază era ca natura informaţiilor pe care ei 
le cereau să fie neutră, pentru a nu fi folosită în scopuri 
oneroase, în detrimentul altor state sau în scop de 
exploatare. Lucrurile au funcţionat bine din anul 2010, 
adică de când protocolul a început să fie pus în aplicare. 
S-a ajuns astfel la o stare de încredere reciprocă, ce a 
determinat o foarte bună şi strânsă colaborare în 
această direcţie. Asta nu înseamnă că totul a fost numai 
„lapte şi miere”, dar considerăm că faza actuală a 
lucrurilor reprezintă o dovadă a modului în care se poate 
conlucra în mod echilibrat şi onest, chiar dacă „obiectul” 
interesului comun - complexul secret din Munţii Bucegi 
- este extrem de important şi totodată delicat pentru 
întreaga omenire. 

Diluviile în istorie 

De obicei, la discuţiile de „briefîng” ce aveau loc 
înaintea expediţiilor sau a altor tipuri de colaborări 
participam eu şi locotenentul Nicoară, din partea 
română, dar de această dată a venit şi Cezar, pentru că 
a fost implicat un schimb de informaţii la nivel înalt de 
securitate. Ofer aceste explicaţii la modul general, 
pentru a arăta contextul în care discuţia s-a îndreptat 
spre unele zone din trecutul îndepărtat al istoriei 
omenirii, pe marginea unor detalii solicitate de partea 
americană. Fireşte, nu este necesar să insist asupra lor, 
ci doar să menţionez că ele au determinat o excelentă 
prezentare asupra unor realităţi istorice, pe care Cezar a 
făcut-o într-un mod sintetic. 

Pe atunci nu cunoşteam nici eu acele aspecte, căci 
nu avusesem ocazia să-l întreb despre ele. Tocmai de 
aceea am fost cu atât mai interesat să ascult şi să 
înţeleg adevărata natură a unor evenimente importante 



din trecutul omenirii, a căror descriere ni s-a transmis 
trunchiat sau doar prin prisma înţelegerii pe care o 
aveau oamenii de atunci. în realitate, aşa după cum 
aveam să aflu, evenimentele istorice la care mă voi referi 
au îmbrăcat o altă formă şi au avut alte conotaţii decât 
cele care au ajuns până la noi în prezent, transmise din 
negura timpurilor. 

O parte consistentă din acea discuţie, mai bine de 
jumătate, nu am permisiunea să o relatez aici. Din ceea 
ce a rămas, am sintetizat anumite elemente pe care le 
consider importante, mai ales că ele se corelează cu ceea 
ce eu însumi aveam să aflu nu peste mult timp, 
vizionând în sinteză mare parte din istoria necunoscută 
a omenirii. 

Discuţia la care mă refer a avut loc în cea de-a doua 
rundă de convorbiri cu cei doi ofiţeri americani. A fost o 
discuţie liberă, degajată şi lipsită de formalităţi. Pe scurt, 
s-a pus problema unor artefacte descoperite de militarii 
americani în Afganistan şi apoi într-o altă zonă din 
Orientul îndepărtat. Cei doi ofiţeri au prezentat un 
raport scris şi mai multe fotografii, care înfăţişau un 
obiect destul de straniu. Ni s-a spus că el este uimitor 
prin caracteristicile sale, care ne-au fost descrise. 
Americanii doreau anumite informaţii din trecut cu 
privire la locul în care a fost găsit artefactul şi o 
topografie în profunzime a solului, ceea ce nu putea fi 
făcut decât accesând Domul din Sala Proiecţiilor sau 
„maşina timpului” din Camera Ocultă din Egipt. 

Ei doreau de asemenea informaţii despre populaţia 
din trecut, ce a trăit în acele locuri. Deoarece nu îmi este 
permis să prezint detalii despre toate acestea, mă voi 
limita la a spune că discuţia a alunecat destul de repede 
asupra unor momente din trecutul îndepărtat al 
omenirii, pe care Cezar le-a prezentat şi explicat într-un 



mod inedit. La două dintre problemele ridicate, Cezar nu 
a putut răspunde pe loc, pentru că era necesară o 
instigare specială, dar celelalte şi-au primit în mare 
parte explicaţiile. Cei doi ofiţeri americani au ridicat la 
un moment dat problema otopului în zona Orientului 
Mijlociu, în directă legătură cu unele investigaţii pe care 
ei înşişi le-au făcut în acea regiune. Se dorea o 
clarificare a problemelor reliefului şi populaţiei care 
trăise în acele timpuri acolo. Cezar a răspuns imediat, 
deoarece studiase acea secţiune temporală: 

— Dacă avem în vedere Biblia şi cum este prezentat 
Potopul în textul ei, rezultă că tot Pământul a fost 
acoperit de ape. De fapt, trebuie să luăm în considerare 
modul în care locuitorii de atunci înţelegeau cum este 
Pământul. Pentru ei nu existau alte continente. Zona în 
care locuiau şi ce era în jurul ei constituia „întreaga 
lume”. 

Unul dintre maiorii americani, cel care era mai 
tânăr, a făcut atunci o remarcă pertinentă: 

— Potopul biblic nu pare deloc să fie singurul din 
istoria umanităţii. Există şi alte tradiţii şi populaţii, care 
vorbesc despre câte un „potop” devastator, însă în zone 
diferite ale lumii, inclusiv pe continentul nostru. 

— Aşa este. Diverse populaţii s-au confruntat cu un 
astfel de fenomen în perioade diferite ale istoriei şi în 
zone diferite de pe glob. A spune însă că toată suprafaţa 
planetei a fost acoperită de ape la momentul potopului 
biblic, este o greşeală. Lucrurile nu s-au întâmplat aşa. 
De-a lungul timpului au fost însă largi teritorii şi chiar 
continente întregi care au căzut sub ape, îngropând 
civilizaţii. De exemplu Mu, o mare parte din Lemuria şi 
mai ales Atlantida. 

Eu văzusem cu mulţi ani înainte - în imaginile 
holografice din Sala Proiecţiilor - câteva elemente despre 



Potop, dar acestea au fost totuşi puţine, o foarte scurtă 
sinteză printre alte evenimente din istoria Pământului. 
De pildă, am văzut suprafeţe întinse de pământ 
acoperite de apă, începând cam din vechea Cappadocia, 
de la jumătatea Turciei de azi în jos, spre Siria şi Israel, 
dar am văzut şi învolburarea apelor care distrugeau 
totul în calea lor, ceva asemănător cu un efect de 
tsunami sau cu cel al unei viituri imense. Nu mai 
distingeam ţărmul Mediteranei de uscat; totuşi, stratul 
de apă care a inundat solul nu era foarte adânc. Peisajul 
părea dezolant, în sensul unei nesfârşite întinderi de 
apă, rareori cu câţiva arbori deasupra apelor, sau câte 
un templu izolat, care a rezistat forţelor diluviene. în 
mare parte asta se datora faptului că nu existau clădiri 
înalte, pentru că pe atunci cele mai multe construcţii 
erau mici, precare, realizate din lut şi pietre. 

Cu toate acestea, nu am văzut sursa Potopului sau 
alte implicaţii legate de ceasta, care nu mă îndoiam că 
au existat. 

Precizări despre potopul biblic 

Văzând că discuţia a alunecat spre acest subiect, 
momentul mi s-a părut potrivit pentru a lămuri câteva 
necunoscute în această privinţă, aşa că am intervenit cu 
o întrebare: 

— La urma urmelor, ce Potop descrie Biblia? 

— Potopul din Biblie preia descrierea sumeriană 
asupra evoluţiei societăţii în ultimele mii de ani, a 
răspuns Cezar. Când cataclismul a avut loc, s-a dorit 
prezervarea faunei şi florei din zona respectivă, care a 
fost acoperită de ape. Arca lui Noe nu a fost aşa mare şi 
în ea nu au fost luate toate speciile de vieţuitoare. 
Ambarcaţiunea a fost într-adevăr construită, iar Noe şi 



familia lui chiar au luat la bord câteva perechi de 
animale, însă relativ puţine prin raport la ceea ce s-a 
scris. Arca lui a jucat rolul unei „dubluri” necesare jos, 
pe pământ. Adevărata acţiune de prezervare şi apoi de 
relansare a faunei a provenit însă din spaţiu. 

Văzând fetele uimite ale celor doi ofiţeri americani, 
Cezar a continuat: 

— La acel nivel, problema s-a pus în alt mod. A 
existat o „bibliotecă” destul de mare, plină cu containere 
în care se aflau prelevate eşantioane de ADN ale 
vieţuitoarelor din zona Asiei şi a Africii. Cei care au scris 
Biblia nu au ştiut să explice aceasta la nivel ştiinţific, 
astfel încât au spus că Noe a luat pe vasul lui perechi 
din toate speciile de animale. în realitate, prelevarea 
mostrelor de ADN a fost făcută de flinte dintr-un alt 
sistem stelar, care pe Pământ erau considerate „zei”. 

— Au realizat practic o bancă biologică de date, am 
spus eu. Dar ce rost a mai avut episodul cu Noe? 

— Până la urmă era vorba de evoluţia umanităţii, de 
propriul ei destin, a răspuns Cezar. Ajutorul a fost dat, 
dar oamenii trebuiau să-şi construiască ei înşişi viitorul. 
Era deci necesară şi contribuţia lor, era parte din 
destinul lor. Chiar dacă totul era bine pus la punct şi 
conservat în mostrele de ADN ale vieţuitoarelor, totuşi 
procesul „renaşterii” faunei trebuia să fie iniţiat, ca o 
„dublură , şi pe Pământ, de către oameni. Refacerea 
speciilor de animale a durat câteva zeci de ani după 
Potop. Desigur că omenirea a fost ajutată de acea 
civilizaţie extraterestră, dar asta a luat mult timp. 

Cei doi ofiţeri americani nu păreau prea convinşi. 
Unul dintre ei a întrebat: 

Dar de ce au procedat în acest fel? Fauna şi flora se 
refăceau singure după Potop. Ar fî durat mai mult, dar 
s-ar fi refăcut. 



— La un cataclism de asemenea proporţii, nu mai ai 
de unde să refaci, a răspuns Cezar. Totul e distrus. 
Flora ar mai avea ceva şanse, dar nu şi fauna. 

Pare a fi totuşi o nebuloasă aici, a insistat maiorul 
cel tânăr. 

— într-adevăr, perioada aceea a fost foarte 
încordată, a recunoscut Cezar. Sunt cam.5.000 de ani 
de atunci. Au existat multe interese divergente chiar 
între „zei”. Ceea ce s-a întâmplat, a fost însă o necesitate 
a evoluţiei pe Pământ. Era necesară o diversitate cât mai 
mare a faunei, pentru că în felul acesta evoluţia era 
impulsionată. Cu cât diversitatea e mai mare, cu atât 
sufletele încarnate evoluează mai repede. 

— Şi ce garanţie este pentru aşa ceva? a întrebat 
celălalt maior. 

— Niciuna. Dar şansele sunt mari ca evoluţia să 
aibă acest ritm. Dacă nu ar exista diversitate, ar fi 
necesar un foarte mare efort din partea unei singure 
specii pentru a evolua suficient de mult, astfel încât să 
poată urca la nivelul speciei superioare sau chiar 
regnului superior. însă diversitatea, prin numeroasele 
experienţe pe care le propagă, permite o „învăţare” în 
mod accelerat, adică o evoluţie accelerată. Cel mai uşor 
pentru fiinţele care evoluează repede este ca ele să aibă 
paşi mici de evoluţie, dar care sunt „acceleraţi”. Se evită 
astfel schimbările bruşte, care tensionează structura şi 
pot face ca anumite evenimente să devină impredictibile. 

Bine, dar asta înseamnă că era neapărat nevoie de 
un Potop, ca evoluţia să fie stimulată? am întrebat eu cu 
mirare. 

— întotdeauna lucrurile sunt corelate în Univers. 
Ceea ce crezi că serveşte unui scop la un moment dat, 
este de asemenea o rezolvare şi pentru alte necesităţi. 
Ceva poate să pară a fi rău sau teribil într-un anumit 



timp şi spaţiu, dar atunci când analizezi dintr-o 
perspectivă mai amplă se dovedeşte a fi necesar, 
conducând chiar la o stare superioară. Cataclismul care 
a aplicat Potopul - mai ales atunci când el cuprinde o 
arie mai largă, cum ar fî Potopul biblic, adică mare parte 
din Orientul Mijlociu şi din sud-estul Europei - a 
însemnat fără îndoială o epurare masivă a zonei de 
practici şi tendinţe neadecvate unei dezvoltări corecte a 
fiinţei umane, dar el a însemnat totodată şi posibilitatea 
unei renaşteri, în sensul unui salt semnificativ pe scara 
evoluţiei. 

Două ramuri principale de evoluţie ale umanităţii 

în cameră s-a lăsat tăcerea. Fiecare ne gândeam 
cum e posibil ca un Potop, care înseamnă fără îndoială 
multă suferinţă şi pierderi masive de vieţi omeneşti, să 
fie totuşi o trambulină pentru evoluţia umană. Cezar a 
tăcut şi el, lăsându-ne să „macerăm” ideea aşa cum 
trebuie. în cele din urmă mi-am luat inima în dinţi şi am 
spus că poate nişte explicaţii suplimentare ar fi totuşi 
necesare. 

— Ideea este că atunci când vorbim despre un salt 
evolutiv, trebuie să luăm în considerare o modificare a 
structurii ADN-ului, a răspuns Cezar cu bunăvoinţă. 
Aceasta se poate petrece nu doar prin inginerie genetică, 
ci şi ca urmare a unor modificări de mediu, 
conjuncturale. Ce credeţi că au însemnat marile migraţii 
ale popoarelor, atunci când au avut loc? Chiar şi cele 
mai stabile seminţii, în cele din urmă migrează. Este un 
„impuls” al vieţii, care determină evoluţia. O schimbare 
de mediu pentru o populaţie înseamnă totdeauna mai 
mult decât nişte necesităţi imediate ale traiului, 



reflectate în viaţa de zi cu zi; ea înseamnă, de asemenea, 
o schimbare profundă la nivel de ADN. 

— Locul, relieful, zona... toate acestea influenţează 
ADN-ul? a întrebat cu nedisimulată mirare celălalt ofiţer 
american. Asta ar răspunde parţial chiar şi întrebărilor 
noastre. 

— Fără îndoială. Hrana, clima şi zona influenţează 
în timp ADN-ul fiinţei care se modulează după 
informaţia lui de bază. Totul se schimbă atunci, chiar şi 
limba vorbită, cel puţin ca accent sau ca structură 
morfologică, dacă nu complet. Migraţiile de comunităţi, 
grupuri sau chiar populaţii întregi au dus în timp la 
combinarea raselor şi la diversificarea ADN-ului uman. 
Este ca o „altoire”, o transformare lentă de ADN. 

- Totuşi, pe Pământ erau şi populaţii mai evoluate, 
chiar dintre oameni, a comentat ofiţerul. în afara 
„zeilor”, cu tehnologia lor, au existat şi comunităţi sau 
chiar civilizaţii umane care s-au dezvoltat uimitor. Avem 
artefacte şi dovezi, pe care le-am descoperit. 

Cezar l-a aprobat cu o mişcare scurtă din cap. 

în istoria umanităţii putem vorbi, grosso modo, 
despre două categorii mari de fiinţe umane, care s-au 
dezvoltat în mod diferit: una dintre ele a ajuns la un 
grad înalt de evoluţie, cealaltă a fost oarecum lăsată în 
voia naturii, astfel încât a progresat mult mai greu. Aşa 
ne putem explica de ce unele zone ale Pământului s-au 
dezvoltat şi au evoluat foarte mult, în timp ce altele erau 
locuite de oameni care trăiau în peşteri, fiind organizaţi 
în triburi. Vedem asta chiar şi astăzi, la nivelul liniilor 
monarhice, ori la unele spiţe genealogice, ori chiar în 
tradiţia culturală a unor popoare. De exemplu, castele la 
hinduşi; ele reprezintă o „clasificare” dură a ceea ce a 
fost şi a dominat în vremuri de demult viaţa pe această 
planetă. Apoi problema purităţii, a neamestecului prin 



combinare a ADN-ului între rasele „pure” şi cele 
„impure”. Este, ca să mă exprim aşa, un fel de luptă 
pentru păstrarea superiorităţii celor care vin „de sus”, 
adică a celor care au în arborele lor genealogic o 
structură specială a ADN-ului. Problema e complexă, dar 
în sinteză putem spune că civilizaţia umană actuală este 
o reflexie a celei de a doua categorii de fiinţe umane, a 
celei care a evoluat foarte greu. 

Migraţie prin sasuri interdimensionale 

Nu ştiam nimic despre aceste aspecte, dar speram 
să aflu mai multe în cele două întâlniri viitoare cu cei 
din Apellos. Totuşi, am întrebat: 

- De ce s-a ajuns la această situaţie? 

- Nu a fost doar o singură cauză, dar mai recent, în 
ultimele câteva ani, aceasta a luat forma unei „blocade” 
din partea anumitor civilizaţii extraterestre, care doreau 
să exploateze această categorie de fiinţe umane în folos 
propriu. Cu alte cuvinte, nu erau interesate de evoluţia 
umanităţii. Asta a dat naştere la multe divergenţe între 
„zei”, aşa după cum am spus, căci unii doreau să lase 
liberă capacitatea extraordinară a fiinţei umane de a 
evolua. 

— Iar alţii doreau să-i exploateze? am întrebat uluit. 
Păi ce nevoie avea o civilizaţie extraterestră avansată să 
folosească nişte fiinţe înapoiate? 

— Uite că totuşi aveau. Planeta e străină pentru ei, 
are resurse, iar unele dintre acestea trebuiau exploatate, 
în plus, unii dintre „zei” ţineau să fie slujiţi şi mai ales 
să controleze totul. Doreau să păstreze umanitatea 
foarte aproape de un nivel animalic, adică să nu-i 
permită să evolueze, pentru a se folosi de ea. Mai apoi, 
au avansat în planurile lor, căci au planificat preluarea 



controlului total al planetei, folosind pentru aceasta ca 
intermediar chiar o „elită” a fiinţelor umane, care a fost 
cumva hibridizată cu ADN-ul acelor fiinţe extraterestre. 

Trimiterile indirecte ale lui Cezar erau evidente 
pentru noi toţi. 

— Se pare, totuşi, că planurile lor nu au mers chiar 
cum au dorit, am zis eu. Am înţeles că migrarea 
popoarelor a avut ca urmare tocmai o astfel de 
modificare în timp, lentă dar sigură, a ADN-ului, pentru 
că altfel controlul ar fi fost total. 

— Da, pentru că astfel de „zei” orientaţi negativ au 
totuşi un mandat limitat; ei nu pot să facă absolut ce 
vor. Există un fel de „control galactic impus de unele 
civilizaţii foarte avansate, căruia i se supun. Chiar şi 
aşa, Pentru că au experienţa răbdării, „zeii” orientaţi 
negativ au reuşit să facă mult rău, mai ales prin 
intermediul oamenilor desemnaţi de ei. 

Maiorul tânăr a intervenit, dorind să readucă 
discuţia spre informaţiile pe care cei doi le doreau în 
mod special: 

— în legătură cu artefactul descoperit de noi... 
datele pe care le avem ne conduc spre huni. Dar ceva nu 
se leagă, pentru că ei par să fî venit din altă parte. 

— Chiar aşa este, a răspuns Cezar. Hunii au fost un 
popor migrator dar ei nu au venit numai din stepele 
mongole, aşa după cum se presupune ci din trei direcţii 
distincte. Ei au apărut din zona arctică, pe direcţia 
ţărilor nordice; din zona Siberiei; şi din est, din zona 
Mongoliei. Totuşi, hunii nu au venit efectiv din aceste 
regiuni fizice, ci au „intrat” în zonele respective prin 
zonele secrete de „trecere”, care încă mai permiteau o 
legătură între planul fizic şi cel eteric. De acolo au 
început să se răspândească spre Europa, dănd senzaţia 
că vin dinspre stepele Mongoliei. 



Am văzut cum cei doi ofiţeri americani s-au privit cu 
subînţeles, semn că informaţia se corobora cu ceea ce ei 
ştiau şi descoperiseră. Cezar a continuat nestânjenit: 

— Au venit din unele zone ale planului eteric 
apropiate de Shambala. Aşa se explică de ce hunii au 
împânzit brusc o regiune întinsă, teritorii vaste: nu 
pentru că le-ar fi cucerit, ci pentru că au sosit din mai 
multe zone, părând doar că le-ar fi cucerit. E adevărat, 
au fost şi lupte, dar imperiul lor, atâta cât a fost, s-a 
datorat mai curând rapidităţii cu care au împânzit zona; 
desigur că la aceasta au contribuit mult şi calităţile lor 
de războinici. Nu au fost mulţi, dar celelalte popoare au 
simţit energia specifică a dreptăţii, pe care hunii o 
manifestau, iar o parte s-au coalizat cu ei împotriva 
Imperiului Roman. 

— Da, au luptat cu trupele romane, deci nu au fost 
puţini, a spus unul dintre ofiţeri. 

Cezar l-a aprobat din cap, dar apoi a explicat: 

— Aici trebuie să clarificăm cine sunt hunii, de fapt. 
Numele de „hun” vine de la han, care înseamnă 
„conducător”. Erau un trib de „conducători”- adică de 
fiinţe speciale, cu evidente calităţi, atât fizice cât şi 
intelectuale. într-adevăr, aceştia erau puţini, dar restul - 
adică marea masă a tribului - era alcătuit din oameni 
obişnuiţi, destul de primitivi, de cele mai multe ori 
făcând parte din triburile deja cucerite, care au îngroşat 
rândurile armate ale hunilor în năvala lor spre Europa. 
Doar conducătorii erau huni, pentru că făceau parte 
dintr-o rasă specială de fiinţe umane. Asta explică şi 
faptul că ei au venit, la începuturi, din planul eteric, 
prin sasuri interdimensionale. Cei doi maiori s-au foit 
puţin pe scaune şi în cele din urmă cel mai tânăr a 
îndrăznit şi a întrebat: 



— Am putea şti cu precizie pe unde au trecut din 
planul eteric în planul fizic? 

„Eterna problemă..”., mi-am zis eu în gând. Dar, pe 
de altă parte îi înţelegeam, căci cererea lor era oarecum 
legitimă: se aflau în posesia unui artefact foarte valoros, 
găsit în acele zone şi doreau să cunoască mai mult de 
atât, să afle şi să exploreze. 

Cezar a zâmbit discret şi a negat în mod elegant: 

— Chiar dacă aş cunoaşte cu precizie acele locuri, 
tot nu aş divulga poziţia lor. Ştiţi bine cum stau lucrurile 
în astfel de cazuri... sunt teritorii ale altor state, nu 
avem jurisdicţie acolo şi nu ne dorim suspiciuni. 

— Am putea să acţionăm punctual şi eficient, fără 
să destabilizăm nimic, a insistat celălalt maior. 

îl cunoşteam bine pe Cezar şi ştiam că de la acest 
punct încolo nu exista nicio cale de a fl convins în vreun 
fel. După puţin timp ne-am ridicat cu toţii, ora fiind 
destul de înaintată, pentru a merge să ne odihnim. Mai 
erau cinci zile până la plecarea în expediţie, dar cu toate 
acestea programul era încărcat: cei doi ofiţeri americani 
trebuiau să parcurgă anumite etape prestabilite de 
antrenament în legătură cu complexul secret din Munţii 
Bucegi, eu eram cel care trebuia să mă ocup de 
antrenamentul lor practic şi teoretic, iar Cezar trebuia 
să plece la Bucureşti pentru unele discuţii importante. 
Ca să am şansa celor două întâlniri cu cei din Apellos, 
trebuia să deleg sarcinile mele locotenentului Nicoară, 
care a acceptat asta cu multă bunăvoinţă. 

Interpolarea realităţilor fizică şi eterică: 
uimitorul caz al serviciilor secrete germano- 
americane 



Dimineaţă m-am trezit devreme şi am hotărât să 
rezerv acea zi odihnei şi relaxării, ca o necesară 
pregătire, căci ziua următoare era fixată pentru prima 
vizionare cu cei din Apellos. Mi-am pus ordine în idei şi 
m-am pregătit psihic şi mental pentru expediţia ce 
urma. Cu toate acestea, spre ora prânzului „ceva” nu-mi 
dădea pace, căci nu puteam uita ceea ce îmi spusese 
bărbatul din Apellos despre aşa-numitele „case 
conspirative”. Am venit birou şi am început să cercetez, 
sperând să găsesc unele informaţii în baza noastră de 
date, în legătură cu o posibilă operaţiune secretă între 
SUA şi Germania, desfăşurată în ultimii ani. Nu am avut 
succes, astfel încât am fost nevoit să apelez la unele 
relaţii pe care le aveam în BND. Ştiam deja că Serviciul 
Secret german nu a fost niciodată prea generos cu 
schimbul de informaţii, dar mă bazam colaborarea care 
există uneori între Agenţii, pentru a obţine unele date de 
interes reciproc. 

Relaţiile şi-au spus cuvântul şi în cursul aceleiaşi 
zile am primit pe un canal securizat o copie a raportului 
preliminar pentru acel eveniment. Mi-am dat seama 
imediat că era doar un rezumat de două pagini al 
raportului complet, din care lipseau multe detalii. 
Operaţiunea avusese loc în anul 2005 şi fusese imediat 
clasificată la categoria cea mai înaltă. Eu doream să 
citesc tot raportul, dar sursa mea din BND mi-a spus că 
nu are acces la acel nivel. I-am mulţumit şi m-am 
hotărât să-mi încerc şansa la americani, căci în 
conformitate cu datele raportului rezumativ, precum şi 
cu ceea ce văzusem pe ecranul holografic, ambele ţări 
fuseseră implicate în acea acţiune. 

L-am căutat pe Cezar - care era în sala de 
antrenament - şi i-am expus pe scurt problema. El 
auzise tangenţial de o divizie secretă a Armatei SUA, 



care se ocupa doar de studiul distorsiunilor spaţio- 
temporale şi a sasurilor pe teritoriul SUA şi pe cel al 
Antarcticii. Ştia aceasta din unele discuţii cu maiorul 
Samuel Cross, care la rândul lui s-a „intersectat” cu 
unele informaţii de această natură, cu mai mulţi ani în 
urmă. 

- Divizia era condusă de un colonel, un anume 
Finnegan, mi-a spus Cezar. Cross s-a întâlnit de câteva 
ori cu el, dar nu mi-a dat alte amănunte. Nu ştiu dacă 
acel colonel se mai află la conducerea diviziei. O să 
verific. 

Spre seară, Cezar m-a căutat, dându-mi veşti bune. 
Mi-a spus că a vorbit cu maiorul Cross, care i-a 
confirmat că Finnegan este în continuare şeful acelei 
secţii secrete; de-a lungul timpului, aceasta devenise 
foarte importantă. Cross ştia despre incidentul din 2005, 
cu germanii, astfel încât fost uşor să-l întrebe despre 
asta, mai ales că avea nivelul de securitate necesar. 
Deoarece între partea română şi cea americană exista 
deja un cord de colaborare bazat pe schimburi reciproce 
de informaţii sensibile, legate de fenomene neobişnuite, 
colonelul a acceptat în cele din urmă să dezvăluie 
detaliile operaţiunii, chiar dacă divizia lui nu fusese 
menţionată în acordul din 2007. A contat însă mult 
relaţia de prietenie pe care o avea cu maiorul Cross şi 
faptul că ştia despre complexul din Bucegi. De mirare, 
însă, este că Finnegan nu a cerut nimic „la schimb”. Am 
observat astfel cu surprindere că uneori Serviciile 
Secrete pot avea chiar şi ele o „faţă umană”. 

Am primit dosarul cu câteva zeci de pagini în 
aceeaşi seară, pe care l-am citit imediat cu mare interes, 
în el se făcea o analiză coroborată a raportului BND cu 
cel al FBI. într-adevăr, pot spune că a fost una dintre 
cele mai neobişnuite operaţiuni, care a bulversat 



suficient de mult ambele părţi, încât să determine mai 
apoi înfiinţarea acelei divizii speciale sub conducerea lui 
Finnegan. 

Lucrurile s-au „potrivit” de aşa natură, încât atât 
germanii, cât şi americanii să fie cumva „pe aceeaşi 
lungime de undă”, fără să ştie însă unii de alţii. Cumva, 
lucrurile au mers în paralel, atât în oraşul din landul 
Bavariei, cât şi în Detroit. în Germania, trupele speciale 
au fost alertate doar atunci când simpla curiozitate şi 
rutina s-au transformat în nedumerire şi suspiciuni 
reale. 

în acel oraş din Germania exista o casă foarte veche, 
construită în urmă cu aproape 300 de ani. Fusese 
consolidată de mai multe ori, dar şi-a păstrat oarecum 
aspectul medieval târziu. Problema era că ea se afla într- 
o zonă de demolare, în care se plănuia amenajarea unui 
mare parc. Clădirile din jur, şi ele destul de vechi, 
începuseră deja să fie demolate, însă acea casă era 
foarte bine apărată juridic prin actele de proprietate. Pe 
lângă aceasta, ea avea şi un statut de protejare istorică. 
Discuţiile, propunerile şi, la un moment dat, chiar 
procesul juridic trenau de mai mulţi ani, însă nimeni nu 
văzuse până atunci proprietarul, despre care avocaţii 
afirmau că se afla mereu în străinătate, fiind un om de 
afaceri important, care nu dorea să vândă sau să 
renunţe la acea clădire veche. în acte, ea apărea într- 
adevăr ca moştenire pe numele său, cu toate celelalte 
hârtii ale „descendenţei”. Problema părea că nu are 
rezolvare. La un moment dat, Primăria oraşului sesizat 
Poliţia, pentru a face unele cercetări discrete, pentru că 
în ciuda sistemelor, oficialii statului nu au putut să ia 
legătura cu proprietarul casei pentru a purta discuţii şi 
negocieri directe. Acestea se făceau, din ordinul 



proprietarului, doar prin intermediul firmei de 
avocatură. 

De la un timp, însă, lucrurile au început să devină 
nefireşti. Profitând de camerele de luat vederi montate 
deja pentru amenajarea viitorului parc s-a început 
ţinerea sub observaţie discretă a acelei case. Rapoartele 
indicau faptul că în primele 4 luni din anul 2005, ea nu 
a fost locuită. Apoi, la sfârşitul lunii aprilie a fost 
înregistrată prima persoană - posibil proprietarul - care 
a intrat în interior şi a ieşit abia după patru zile. în nota 
rezumativă pe care o primisem de la colegul meu din 
BND, în raportul Poliţiei se specifica faptul că, la intrare, 
bărbatul nu avea niciun bagaj, ci purta doar un trenci 
lejer peste haine. în mod evident, în casă nu existau 
provizii, deoarece casa a rămas nelocuită timp de mai 
multe luni; cu toate acestea, bărbatul nu a ieşit afară 
decât peste patru zile. 

Poliţia a devenit bănuitoare şi a informat BND-ul, 
considerând că situaţia prezenta un anumit risc de 
terorism sau de alte acţiuni periculoase. Observarea 
casei a fost reluată, de data asta cu o tehnică superioară 
şi cu personal dedicat acelei operaţiuni, operaţiunea 
fiind preluată de Servicii. Casa a rămas din nou pustie. 
Abia peste două luni, o altă persoană, un bărbat înalt, 
brunet, având un mic rucsac, a fost văzut intrând în ea. 

Echipa a monitorizat cu atenţie casa în următoarele 
şapte zile, fără să vadă lumini aprinse, mişcare sau alte 
persoane intrând sau ieşind. Intrigi de acea situaţie 
neobişnuită, şeful echipei a luat decizia să se pătrundă 
cu forţa în interior. Au fost chemate ajutoare; cu cei 
postaţi afară, pentru observare, echipa germană număra 
zece membri. 

De cealaltă parte a oceanului, situaţia a fost puţin 
diferită. Dacă germanii au pornit de la observarea unui 



imobil, FBI-ul a urmărit o persoană „suspectă”. Era un 
bărbat înalt, brunet, cu pielea nefiresc de albă, care nu 
figura în evidenţele populaţiei şi nici în cele ale vizelor de 
intrare pe teritoriul SUA dar fusese implicat într-un 
anumit accident. El fusese observat sporadic din 2003 
până în 2005, în diverse oraşe de pe coasta de est a 
Americii, dar de fiecare dată i s-a pierdut urma. Cazul 
întrunea datele de alertă, astfel încât s-a dispus 
arestarea acelei persoane, atunci când ea a fost brusc 
semnalată în Detroit, în iunie 2005. 

Totuşi, echipa FBI a dorit să urmărească 
îndeaproape subiectul, pentru a vedea dacă acesta are 
„complici”. Au fost mobilizate forţe suplimentare pentru 
urmărire, astfel încât personajul să nu mai „dispară”, 
aşa cum s-a întâmplat de fiecare dată până atunci. 
Bărbatul a fost urmărit până la o casa dintr-un cartier 
situat aproape de marginea oraşului, în care el a intrat 
singur. Atunci a sosit o echipă de intervenţie specială a 
FBI, formată din şapte membri, care s-au plasat 
strategic în jurul imobilului. 

De aici înainte, lucrurile s-au precipitat şi chiar au 
devenit confuze. Citind dosarul şi raportul principal al 
americanilor, am avut viziunea globală a ceea ce s-a 
întâmplat acolo, dar niciuna dintre părţile implicate, cea 
germană şi cea americană, nu ştia de cealaltă. Atunci 
când şase membri din echipa germană au intrat în casa 
veche din centrul oraşului bavarez, ei nu au găsit pe 
nimeni acolo. Camerele erau destul de mari, măsurând 
cam trei metri înălţime, dar mobilate modest. 

Patru dintre cei şase agenţi au ajuns în mijlocul 
casei, pe un hol care i-a condus într-o cameră mai mare 
decât celelalte, dispusă perpendicular pe direcţia din 
care ei au intrat. Pe peretele opus au văzut o uşă 
obişnuită, situată exact în centrul acestuia. Singurul 




aspect ciudat era că de o parte şi de alta a acelei uşi, în 
perete erau încrustate pietre mari, ca cele de râu sau ca 
cele de la baza unei case. Agenţii germani erau încordaţi, 
deoarece auzeau mai multe voci de partea cealaltă a uşii, 
care se adresau în limba engleză şi pe un ton de 
comandă. 

Raportul american menţionează „partea fierbinte” a 
operaţiunii în felul următor: „Echipa germană a spart 
violent uşa de lemn dintre cele două camere, fiind 
pregătită de ripostă cu armele automate. Echipa noastră, 
mai precis trei din cei patru agenţi care am intrat în casă 
(sergenţii #1, #2, #3) aveam de asemenea armele aţintite 
spre uşă, deoarece am auzit voci dănd comenzi în limba 
germană. Ei erau patru agenţi, iar noi, trei. La început 
urlam unii la alţii pentru a lăsa jos armele, dar în 
tensiunea şi agitaţia respectivă nu se mai putea înţelege 
nimic. Apoi am tăcut brusc, deoarece toţi am rămas 
stupefiaţi”. 

Agenţii operativi germani şi americani se uitau uluiţi 
unii la alţii, după ce s-au găsit reciproc într-o cameră 
mare, dar complet goală. Redau aici un fragment din 
rezumatul raportului german, conform cu ceea ce a 
declarat comandantul echipei: „Am privit năucit în 
camera din spatele meu, pe unul dintre geamuri: era 
seară şi afară ploua destul de tare, iar hainele şi 
echipamentul nostru era ud. Am întors apoi capul spre 
geamul din camera goală, în care se aflau agenţii 
americani şi am văzut că era ziua la amiază, cu Soarele 
strălucind pe cerul albastru. Niciunul dintre noi nu putea 
să mai articuleze vreun cuvânt. Ştiam că imaginile erau 
transmise în timp real, dar toată lumea a tăcut în acele 
momente. Surpriza a fost colosală”. 

în raport era menţionat că atunci când agenţii se 
aflau în dreptul uşii sparte, adică atunci când 



interacţionau cu sasul spaţial, imaginea era cuprinsă de 
paraziţi, dar totuşi se putea distinge ce se petrecea înjur. 
După ce zona sasului era depăşită, imaginea revenea la 
normal. 

Evident, acea casă adăpostea de fapt o distorsiune, 
adică un sas spaţial, iar uşa dintre cele două camere era 
chiar „pelicula” de discontinuitate a acelui sas. Atunci 
când au spart uşa, agenţii germani au pătruns 
instantaneu în „partea cealaltă”, întâlnindu-se cu echipa 
americană, care deja intrase în camera respectivă, dar 
prin uşa opusă. Pentru americani, acea uşă se afla în 
Detroit; pentru germani, uşa cu sasul spaţial - pe care 
au spart-o - se afla în oraşul din Bavaria centrală. 

Chiar dacă rezumatul raportului german se întindea 
doar pe două pagini, el surprindea totuşi aspecte 
importante. Mi-a plăcut în special atitudinea şefului 
echipei germane, care se pare că a dat dovadă de o mare 
stăpânire de sine şi s-a orientat cel mai repede în noua 
situaţie. El a redat foarte bine, în raport, starea pe care 
a avut-o atunci când a pătruns prin uşa sparta în 
camera goală: „Am simţit furnicături atunci cănd am 
trecut prin sas”. Tot el a dat dovadă de spirit de 
observaţie şi de prezenţă de spirit, făcând anumite 
observaţii despre armamentul din dotare, după ce au 
trecut prin sas: „Armele se electrizau şi făceau scântei 
atunci cănd erau atinse cu măna”. 

Dintre cei patru agenţi germani care au intrat în 
cameră, unul - chiar comandantul echipei - a manifestat 
curiozitate fată de acel fenomen de discontinuitate a 
realităţii, fără a se pierde cu firea; dintre americani, doi 
agenţi au dat dovadă de prezenţă de spirit şi de interes 
fată de situaţia creată, iar unul dintre ei - se 
menţionează în raport - chiar a transmis 



comandamentului, prin microfonul ataşat costumului de 
luptă şi protecţie: „Ar trebui să vedeţi asta!” 

Ceilalţi agenţi au luat parte la câteva şedinţe de 
terapie psihologică în perioada ce a urmat, pentru a 
atenua şocul emoţional şi mental pe care l-au avut 
datorită lipsei de înţelegere a ceea ce s-a petrecut acolo. 
La unii oameni structura minţii este aşa de rigidă, încât 
ea nu poate suporta schimbări bruşte ale realităţii, fără 
a da naştere la efecte secundare neplăcute. 

în dosarul american al incidentului, aproape 
jumătate din volumul lui se referea la analiza 
operaţiunii, la concluzii şi propuneri. Au fost demarate 
imediat cercetări şi în arhive s-a descoperit că, de fapt, 
acea casă din Detroit a fost construită în urmă cu mai 
mult de 200 de ani, peste un loc în care se ştia că există 
un astfel de sas spaţial, „care te aruncă nu se ştie unde, 
pentru că nimeni nu se mai întoarce de acolo”. 

Despre cel sau cei care au construit casa peste 
distorsiunea spaţială, nu există însă nicio referinţă. într- 
adevăr, oamenii erau „aruncaţi” undeva, pe un deal din 
Bavaria, fiind complet dezorientaţi sau chiar pierzându- 
şi de tot minţile. Pentru cei care totuşi reuşeau să treacă 
de acel şoc, probabil că era foarte dificil să mai revină în 
America de atunci, şi astfel s-a creat legenda. 

O iniţiativă bună din partea americanilor a fost că, 
după acel incident în 2005, ei au înfiinţat divizia secretă 
de cercetare a unor astfel de fenomene, al cărei şef până 
în ziua de azi este colonelul Finnegan. Se pare că a 
condus cu mână de fier acest departament şi a reuşit să- 
1 impună în faţa superiorilor de la Pentagon prin 
rezultatele - unele remarcabile, după cum ne-a 
destăinuit maiorul Cross - pe care le-a obţinut. El a fost 
cel care a prezentat, de pildă, o clasificare a sasurilor 



spaţiale, bazată pe munca şi activitatea diviziei în toţi 
aceşti ani de la înfiinţarea ei. 

Sintetizând radical materialul lui Finnegan, se poate 
spune că sasurile spaţiale pot fi împărţite în trei mari 
categorii: 

1. sasuri fixe - acestea sunt foarte rare şi destul de 
puţin cunoscute această categorie intră, de pildă, 
distorsiunea din Germania); 

2. sasuri multidirecţionale - trecând prin astfel de 
distorsiuni spaţiale se poate ajunge în locuri diferite, 
aceasta depinzând de caracteristicile individuale, de 
momentul de timp ales pentru trecere, de starea vremii 
sau de alte elemente; 

3. sasuri dinamice - numite şi „găuri de vierme 
pământene”; acestea sunt distorsiuni spaţio-temporale 
în continuă mişcare, în sensul că apar şi dispar foarte 
repede, schimbându-şi poziţia, mărimea şi chiar 
caracteristicile energetice subtile. 

Maiorul Cross ne-a spus că divizia lui Finnegan şi-a 
dobândit o notorietate şi mai mare în urmă cu un an, 
atunci când a reuşit să implementeze un program 
special - după o lungă colaborare cu mai multe genii în 
IT - care permite să se „prevadă” într-un anume fel locul 
şi momentul în care sasurile din categoria a treia se vor 
deschide. 

Studiul lui Finnegan se bazează pe o serie întreagă 
de evocări ale unor întâmplări misterioase care s-au 
petrecut de-a lungul timpului, începând chiar din Evul 
Mediu târziu şi până în perioada contemporană. Una 
dintre specificaţii, indicată cu referinţa incertă a unui 
anticar obscur din Paris, prezintă cazul marelui fizician 
Isaac Newton, care se pare că a trăit el însuşi experienţa 
trecerii printr-un sas spaţial, ce se afla la marginea unei 
păduri. Newton a fost proiectat aproximativ 30 de 



kilometri mai departe de acel loc; el a revenit acolo, dar 
sasul dispăruse, fiind deci vorba despre o „gaură de 
vierme pământeană”. 

Divizia condusă de Finnegan oferă apoi harta 
distribuţiei sasurilor descoperite, clasificate în 
conformitate cu împărţirea de mai sus. Multe dintre ele 
se găsesc în Islanda şi Irlanda de Nord; apoi, în Canada; 
în zona de trecere spre Alaska şi, de asemenea, pe o 
parte însemnată din suprafaţa Alaskăi, chiar printre 
gheţuri şi în peninsula Kamceatka. 

Am terminat de citit dosarul târziu în noapte, dar 
eram mulţumit ca am reuşit sa mă documentez şi am 
înţeles cum funcţionează „casele conspirative". Noţiunile 
nu erau noi pentru mine, deoarece experimentasem deja 
astfel de „treceri” până în acel moment. De altfel, ele 
erau ceva obişnuit în cadrul complexului secret din 
Bucegi şi a tunelurilor sale. Dar impactul unei astfel de 
situaţii pentru fiinţele umane care nu sunt obişnuite cu 
acest en de situată este de multe ori bulversam. 

Citind cele două rapoarte, am constatat că se poate 
vorbi de două categorii principale de persoane: cele care 
sunt deschise către astfel de experienţe, iar nivelul de 
conştiinţă le permite să se adapteze repede la ele; cele 
care nu suportă „saltul de vibraţie” sau modificarea 
paradigmei de gândire. Pentru ele, „pragul” este prea 
sus. Mi-am adus aminte atunci despre fenomenul 
segregării populaţiei, pe care Cezar l-a scos în evidenţă 
cu puţin timp înainte, care se va accentua dramatic în 
anii ce vor urma. A fost un motiv în plus pentru a 
înţelege şi mai bine faptul că transformarea radicală a 
omenirii nu poate veni decât în urma elevării nivelului 
de conştiinţă individual. 



Cap. 4 - ORIGINEA OMULUI PE PĂMÂNT: DIN 
COSMOS SPRE NIVELUL CUANTIC 

Eram bucuros că reuşisem să aranjez totul, astfel 
încât să fiu prezent la cele două întâlniri cu cei din 
Apellos. Locotenentul Nicoară s-a ocupat de instruirea şi 
antrenamentul celor doi ofiţeri americani, iar eu am avut 
timpul necesar să mă pregătesc aşa cum trebuie pentru 
vizionarea de a doua zi şi, de asemenea, să rezolv alte 
sarcini stringente în cadrul Bazei. Totul a decurs foarte 
bine, căci ofiţerii de la Pentagon s-au dovedit a fi 
cooperanţi, iar integrarea lor a decurs perfect. 

în ceea ce mă priveşte, lucrurile s-au derulat repede, 
iar în ziua urcătoare am fost punctual la întâlnire. Deşi 
ora ce mi-a fost indicată era destul de matinală, totul s-a 
derulat aşa cum trebuie, ajungând la timp în hangarul 
folosit de cei din Apellos pentru activităţile de la 
suprafaţă. 

Mentia 

Bărbatul din Apellos m-a primit cu multă 
amabilitate şi chiar prietenie, conducându-mă în camera 
cu ecranul holografic. în faţa acestuia erau deja aranjate 
cele două fotolii confortabile. Venisem cu casca specială, 
pentru a beneficia astfel de maximul de informaţii. 

- Cineva din lumea noastră doreşte să-ţi transmită 
câteva lucruri importante, mi-a spus el zâmbind. 

L-am privit mirat şi totodată întrebător, însă 
bărbatul din Apellos mi-a indicat ecranul holografic care 
era proiectat în faţa mea, mare, profund şi de culoare 
albastru-petrol. Imediat în cadrul lui a apărut imaginea 



unei femei foarte frumoase, care se uita la mine cu 
atenţie, aproape scrutător. Avea cam 1,72 metri înălţime 
şi era brunetă, cu părul tăiat drept în spate, coborând 
puţin mai jos de umeri. Purta un costum dintr-o singură 
piesă, dintr-un material asemănător cu pielea, lucios şi 
de culoare albă, pe care se reliefau discret modele foarte 
frumoase. Ochii ei erau migdalaţi şi lungi, iar privirea 
părea plină de o văpaie ascunsă. Pielea albă, 
caracteristică celor din Apellos, contrasta puternic cu 
negrul părului şi cu ochii de culoare închisă. Corpul ei, 
armonios şi suplu, dădea impresia că este foarte bine 
antrenat, având totodată un magnetism aparte. Era 
prima dată când vedeam de aproape o femeie din 
civilizaţia Apellos şi efectul pe care l-a produs asupra 
mea era cel al unei admiraţii sincere, aproape chiar o 
fascinaţie pentru carisma deosebită pe care o manifesta 
într-un mod natural şi pentru energia pe care o radia cu 
dezinvoltură. 

Mi s-a adresat în limba română, pe care o stăpânea 
foarte bine; acelaşi accent uşor, dar „dulce”, pe care l-am 
remarcat şi la bărbatul care îmi era ghid în hangarul de 
la suprafaţă. Auzeam sunetul venind din direcţia 
dispozitivului dreptunghiular ce ieşise din podea, dar 
nu-mi dădeam seama cum se realiza aceasta. Nu 
vedeam difuzoare sau altceva asemănător în cameră. 

Femeia mi-a spus că numele ei este Mentia şi că 
face parte din corpul de oameni de ştiinţă ai civilizaţiei 
din Apellos. Domeniul ei de activitate era cel care în 
lumea noastră corespunde termenului de „medicină”, 
deşi după câte mi-a explicat, la ei această noţiune este 
mult îmbogăţită şi nuanţată. Mai bine spus, Mentia se 
ocupa de sănătatea locuitorilor din Apellos, fiind un fel 
de „ministru” în acest sens. Ei consideră sănătatea ca 
fiind inseparabilă de spiritualitate. Una fără cealaltă nu 



se poate, pentru că ele alcătuiesc un tot unitar, 
nedespărţit. 

- A fi sănătos este o necesitate a omului, mi-a spus 
ea. Dar nu poţi să sănătos la trup fără să ai, de 
asemenea, un suflet sănătos. Boala corpului înseamnă 
boala sufletului şi invers. Medicina voastră s-a dezvoltat 
doar pe o direcţie orizontală, care nu prea este de folos. 
Ea nu prevede în mod eficient şi nici nu oferă tratamente 
cu adevărat puternice pentru vindecare. 

Chiar dacă ştiam prea bine că ceea ce îmi spunea 
era adevărat, totuşi nu înţelegeam rostul acelei 
„întâlniri”. Parcă citindu-mi gândurile, ea mi-a răspuns 
imediat: 

- Ceea ce vreau să-ţi transmit este legat de condiţia 
fizică a oamenilor şi de starea lor spirituală, care se 
degradează tot mai mult. Din punctul nostru de vedere 
este chiar îngrijorător, pentru că analizele şi observaţiile 
noastre arată chiar o degradare a ADN-ului „de bază” la 
mulţi oameni de la suprafaţa planetei, ceea ce este foarte 
periculos. Asta se datorează în primul rând neglijării 
sănătăţii. La rândul ei, sănătatea se leagă de o înţelegere 
mult mai adâncă a naturii umane şi a alcătuirii 
corpului. Partea fizică trebuie neapărat corelată cu 
partea subtilă a fiinţei. Asta înseamnă că ceea ce este 
material, adică trupul, trebuie corelat cu ceea ce este 
spiritual, adică cu energia subtilă şi conştiinţa. Semenii 
tăi nu doar separă trupul de energie şi de conştiinţă, dar 
mulţi dintre ei chiar ignoră cu desăvârşire partea 
spirituală. Aceasta este o „reţetă” sigură pentru 
decădere, suferinţă şi involuţie. Speranţa mea este că vei 
putea împărtăşi acest lucru cât mai multor oameni. 

- Mentia vorbea cu multă pasiune, forţă şi patos, 
atrăgându-mi atenţia că situaţia sănătăţii oamenilor la 
nivel mondial a devenit alarmantă. Soluţia, îmi spunea 



ea, nu constă în asociaţiile şi organismele naţionale şi 
internaţionale de sănătate, care sunt doar forme 
administrative ce manifestă interese politice, personale, 
ori de grup; aceste corporaţii nu îmbunătăţesc situaţia, 
ci în cel mai bun caz o perpetuează la acelaşi nivel. Am 
observat supărarea ei, pe care o traduceam de asemenea 
şi ca o sinceră îngrijorare, expresie a compasiunii pentru 
fiinţele umane. Nu pot fi făcute multe în această direcţie, 
e o caracatiţă îngrozitoare la acest nivel... al 
medicamentelor, spitalelor, al medicinei în general..., am 
spus eu cu o anumită tristeţe. Schimbarea trebuie să 
vină de la un nivel profund. 

- Desigur, în primul rând de la schimbarea viziunii 
şi a mentalităţii mi-a răspuns ea repede. Asta va duce la 
noi descoperiri, de astă dată cu adevărat valoroase, de 
substanţă, care integrează corpul uman în structura 
holografică universală. 

- Problema este că nu se doreşte asta, am spus cu 
amărăciune. 

Discutasem cu Cezar pe marginea acestei teme în 
urmă cu vreo doi ani şi cunoşteam destul de bine 
subiectul. Am avut chiar acces şi la anumite dosare 
sensibile în acest domeniu. Din nefericire, mereu şi 
mereu ne lovim ca de un colos, care pare să strivească 
totul şi să nu lase să răsară nicio floare. Metaforele mele 
au fost înţelese imediat de Mentia, care nu era deloc 
străină de subiect. 

- Cunoaştem această situaţie gravă de la suprafaţă. 
La voi, o serie de factori nocivi determină combinaţii 
dezastruoase. Guvernele sunt avide după bani, putere şi 
influenţă politică; pentru a le obţine, au permis folosirea 
în alimentaţie şi în tratamente a unor produse foarte 
dăunătoare. Multe dintre legi sunt insidioase, iar nodul 
intereselor financiare şi de putere este imens. Totuşi, vă 



spunem în mod hotărât că schimbarea vine tot de la 
populaţie, dar nu prin revolte, ci printr-o schimbare de 
mentalitate. Oamenii trebuie să înţeleagă faptul că 
trebuie să producă o transformare în concepţiile lor şi 
apoi să fie fermi pentru a menţine acele idei superioare, 
care implică într-un anume fel ascensiunea fiinţei. 

S-a oprit câteva clipe, apoi mi-a spus cu multă 
hotărâre: 

- Transmite asta mai departe, pentru că orice 
sămânţă îşi are rodul ei mai târziu. 

Am zâmbit în sinea mea, văzând cum Mentia 
preluase stilul exprimării ocazionale prin metafore. Dar, 
în definitiv, avea perfectă dreptate, pentru ea o lume 
superioară este în primul rând o lume a oamenilor 
perfect sănătoşi, plini de energie radiantă şi de vitalitate. 
Ar fi greu să ne închipuim o societate bolnavă şi 
suferindă, care totodată este avansată din punct de 
vedere tehnologic şi spiritual. Sănătatea şi evoluţia 
omului sunt două aspecte care corelează şi merg mână 
în mână, precum sunt verigile unui lanţ, adică 
nedespărţite. Un om bolnav sau aflat în suferinţă, ori 
tracasat de tot felul probleme fizice sau psiho-mentale, 
nu poate să se concentreze, nu este eficient, dar mai ales 
el nu este fericit. Ce evoluţie poate să derive de aici? 

Ştiam prea bine toate acestea şi chiar le-am 
exprimat atunci, dar Mentia mi-a transmis că cei din 
Apellos au găsit soluţii şi sunt dispuşi să ne ajute dacă 
există deschidere şi dorinţă în acest sens. Mi-a spus că, 
la un moment dat, relaţiile dintre Apellos şi populaţia 
României vor trebui să devină publice, dar chiar şi până 
atunci ei sunt dispuşi să ajute în mod indirect. 

— Oamenii trebuie să înţeleagă faptul că sănătatea 
depinde de anumiţi factori care nu pot fi ignoraţi şi nici 
excluşi. în primul rând este evoluţia lor la toate 



nivelurile; asta înseamnă rafinarea şi apoi transformarea 
ADN-ului lor, dar într-un sens benefic, pe multe 
frecvente de vibraţie. 

i ? 

— Şi cum îşi vor da seama de asta? am întrebat 
curios. 

— Sunt trei factori principali. în primul rând, 
simţurile vor deveni mai sensibile, mai dezvoltate, iar 
oamenii îşi vor folosi mai mult şi mai eficient creierul. Unii 
dintre ei vor căpăta puteri paranormale, pentru că 
structura ADN-ului lor s-a rafinat suficient de mult pe 
anumite frecvente; ea va avea afinităţi cu unele realităţi 
materiale sau subtile din Univers şi asta va conduce la 
capacitatea de a influenţa materia sau anumite câmpuri 
energetice subtile la dorinţă. Asta se îmbină cu al doilea 
factor esenţial de care trebuie să se tină seama, care 
este echilibrul psiho-mental al fiinţei. Al treilea factor este 
corpul fizic. El „resimte” problemele care există la cele 
două niveluri superioare şi le „traduce” prin diverse boli. 
După cum se vede, nu putem „rupe“ unul dintre aceste 
domenii de celelalte două. 

— Este ceea ce faceţi voi în Apellos? 

— La noi, spiritualitatea, psihologia şi medicina 
alcătuiesc un corp comun. Ele nu sunt tratate separat, 
aşa cum faceţi voi. Dar noi considerăm că este timpul 
pentru o revigorare a acestor idei, care de altfel nu au 
fost deloc străine vechilor locuitori de pe teritoriul ţării 
voastre. Dacii aplicau această „medicină holistică”, iar 
de la ei, grecii au preluat anumite noţiuni, suficient cât 
să îi propulseze pe o treaptă superioară a evoluţiei. 

M-am gândit că, dacă asta s-a petrecut cu grecii din 
antichitate atunci ce nivel trebuie să fi avut vechii daci 
în această privinţă?... într-o străfulgerare, mi-am dat 
seama de adevărul celor spuse de Mentia, căci locuitorii 
din Tomassis, descendenţi direcţi ai vechilor daci, chiar 



aplicau acea medicină unitară. Acum îmi explicam mai 
bine motivul pentru care am remarcat la ei armonia, 
starea de bine, echilibrul şi, în general vorbind, 
sănătatea perfectă pe care o radiau mereu. 

Practic vorbind, Mentia mi-a transmis că 
transformarea spirituală a fiinţei umane, care se referă 
la ridicarea frecvenţei de vibraţie a conştiinţei, este în 
directă legătură cu sănătatea trupului şi că una fără 
cealaltă nu se poate. Femeia din Apellos mi-a surprins 
din nou gândurile telepatic şi mi-a răspuns imediat: 

— într-adevăr, un corp perfect sănătos are toate 
şansele să evolueze, căci atunci el este capabil să 
parcurgă etapele necesare evoluţiei lui spirituale. 
Strămoşii voştri au ştiut şi au acceptat asta, aplicând 
principiile despre care îţi spuneam. Această informaţie 
este „imprimată” în ADN-ul vostru, iar voi trebuie doar 
să o reactivaţi. Sunt multe alte populaţii pe planetă care 
au aceleaşi caracteristici, în special cele cu rădăcini 
vechi pe teritoriul lor. 

Am ridicat atunci o problemă care mi s-a părut 
logică şi care tinde să fie destul de extinsă în zilele 
noastre: 

— Dacă sănătatea şi spiritualitatea fiinţei merg 
mână în mână, atunci cum se pune problema în cazul 
ateilor sau chiar al agnosticilor? Ei sunt de asemenea 
sănătoşi şi pot trăi destul de mult, fără să sufere 
neapărat pentru că nu evoluează spiritual. Au propriul 
lor sistem de interpretare a lumii şi a vieţii, care se pare 
că nu le afectează corpul. 

Mentia mi-a răspuns imediat, cu un zâmbet 
fermecător pe faţa ei fină: 

— Ateul doar „trăieşte”; asta este ca o simplă 
participare mecanică la un proces mult mai complex, 
angrenat de multe forţe şi energii. El participă la viaţă 



într-un mod oarecum sec, pe care totuşi îl consideră a fi 
plin. Asta nu înseamnă „sănătate” şi nici „armonie”, 
deoarece lipseşte „seva” vieţii. Un ateu este precum un 
copac uscat, care, deşi continuă să existe mulţi ani după 
ce a murit, are totuşi trunchiul uscat şi fără cea mai 
mică urmă de sevă, care să îi dea viaţă. Totuşi, într-un 
fel el „trăieşte”, pentru că este încă „în picioare”. 

— Atunci care este deosebirea între el şi o fiinţă 
spiritualizată? 

— O fiinţă sănătoasă spiritual şi fizic „există”, nu 
doar „trăieşte”, a răspuns Mentia. Percepi diferenţa? Ea 
este conştientă mai mult sau mai puţin de ceea ce 
reprezintă cu adevărat, pe când ateul rămâne blocat 
într-un sistem individual de gândire, izolat şi aparent 
autosuficient. în realitate, el se consumă fără măcar să 
realizeze acest lucru. Asta se întâmplă pentru că nu se 
conectează la adevărata lui sursă de existenţă, gândire şi 
simţire. în cele din urmă, o astfel de atitudine epuizează 
energia individuală, seacă celulele de vitalitate şi exclude 
adevărata bucurie de a trăi. 

M-am gândit că, totuşi, o atitudine superioară nu 
poate veni din neant. Aveam o idee, aşa că am întrebat: 

— Probabil sunt necesare anumite modificări 
interioare pentru ca fiinţa să aibă acces la o condiţie 
superioară de gândire şi existenţă? 

— Acestea au loc la nivelul ADN-ului, mi-a răspuns 
Mentia. Ceea ce trăieşte civilizaţia voastră acum este o 
perioadă foarte specială pentru omenire. Astfel de etape 
şi salturi evolutive în istoria omenirii au mai avut loc şi 
reprezintă piloni esenţiali în înţelegerea şi dezvoltarea 
civilizaţiei umane. Dar, dacă la acele momente omenirea 
a fost susţinută pentru a realiza acele salturi 
semnificative în frecventele de vibraţie la nivelul ADN- 

ului, de data aceasta fiinţele umane trebuie să 

demonstreze că ele chiar doresc aceasta. Se cere astfel 
un plus de conştientizare a ceea ce sunteţi şi reprezentaţi 
pe Pământ. 

Am fost foarte atras de posibilitatea de a cunoaşte 
mai multe despre acele momente esenţiale în evoluţia 
omenirii şi am rugat-o pe Mentia să-mi vorbească despre 
ele, însă ea mi-a răspuns că acela era chiar motivul 
principal pentru care fusesem invitat acolo şi că imediat 
voi începe să urmăresc pe ecranul holografic elementele 
principale despre originea şi istoria fiinţei umane, în 
punctele ei principale. 

Apoi, după ce m-a asigurat că ne vom reîntâlni într- 
un viitor apropiat Mentia m-a salutat atât pe mine cât şi 
pe bărbatul din Apellos printr-o înclinare scurtă a 
capului, după care a dispărut de pe ecranul holografic 
lăsându-mă într-o stare foarte plăcută şi confortabilă. 
Eram impresionat de prezenţa ei agreabilă, de tonul vocii 
ei, de „focul” ce răzbătea din privirea şi fiinţa ei. Nu mă 
aşteptasem la acel „intermezzo”, dar el s-a dovedit foarte 
binevenit, pregătindu-mă pentru vizionarea foarte 
specială care a urmat. 

După închiderea imaginii pe ecranul holografic, 
bărbatul din Apellos mi-a spus că vor fi multe ore de 
vizionare şi discuţii şi tocmai de aceea mi-a sugerat să 
mă concentrez cât mai bine. Puţin emoţionat, mi-am 
pregătit casca interdimensională şi m-am aşezat mai 
bine în fotoliul comod, nerăbdător să aflu misterele 
istoriei civilizaţiei noastre, care nu au fost revelate până 
acum. 

O configuraţie stelară specială 

M-am felicitat în gând pentru faptul că deja aveam o 
anumită experienţă cu modul de prezentare holografică 



şi de interpretare a imaginilor pe care le vedeam, precum 
şi a felului în care trebuia să „interacţionez” cu ecranul 
prin intermediul căştii mele. Mi s-a explicat că iniţierea 
imaginilor akashice poate fi făcută foarte uşor, însă 
pentru a obţine aceasta am fost rugat să mă „racordez” 
mental cât mai bine şi mai repede la fluxul de imagini 
care apărea pe ecran. în felul acesta puteam să am 
control deplin şi personal asupra emisiei fluxului vizual, 
care urma să se moduleze după caracteristicile mele 
psiho-mentale. 

M-am aşezat confortabil în fotoliu şi mi-am pus 
casca. Bărbatul din Apellos s-a aşezat şi el în dreapta 
mea şi s-a uitat întrebător la mine, pentru a vedea dacă 
sunt pregătit pentru a începe. Am dat afirmativ din cap 
atunci, fără nicio comandă vizibilă, primele holograme 
au început să apară în faţa mea, cu o claritate şi 
naturaleţe extraordinare. începeam atunci ceea ce 
pentru mine avea să fie cea mai bulversantă, completă şi 
corelată epopee a omenirii şi a devenirii ei, chiar de la 
primele sale momente până aproape de zilele noastre. 
Voi încerca sa redau cât mai fidel ceea ce am văzut în 
cele două zile de vizite, dar volumul informaţiilor fiind 
prea mare şi ramificaţiile explicative fiind prea multe, voi 
face mai întâi o prezentare generală a subiectului, iar 
mai apoi o sinteză a lui. în aceasta voi include şi alte 
informaţii adiacente, pentru a permite o asimilare 
mentală cât mai bună a elementelor prezentate. Am 
deprins această metodă chiar în timp ce vizionam şi mi- 
am dat seama că este cea mai potrivită pentru a-mi 
întipări informaţiile în memorie, cel puţin într-o anumită 
măsură. în plus, pentru că bogăţia informaţiei a fost 
imensă, nu de puţine ori m-am oprit pentru a-mi nota 
unele aspecte sau a schiţa repede ceea ce mi se părea 
important. 



Prima întâlnire a durat nouă ore, iar cea de a doua 
opt ore. Ambele au marcat o profundă transformare în 
fiinţa mea, prin incredibila acurateţe a prezentării, a 
sintezei şi a imaginilor uluitoare pe care am putut să le 
văd. A fost un „curs de istorie adevărată a omenirii”, o 
cunoaştere care distruge orice mit şi orice prejudecată, 
tocmai prin realismul şi adevărul clar pe care îl prezintă. 

Chiar cunoscând unele dintre acele aspecte, pe care 
acum am voie să le prezint, am fost răpit de perfecţiunea 
modului în care mi-a fost arătat totul. Pe drept cuvânt, 
am considerat acesta ca fiind un „regal al adevărului 
istoric”, aşa cum el nu a fost cunoscut decât, cel mult, 
în mod parţial, fiind în schimb adeseori denaturat şi 
manipulat. 

Ca o pregătire necesară, bărbatul din Apellos mi-a 
dezvăluit faptul că evoluţia şi dezvoltarea fiinţei umane 
s-a datorat, printre altele, unui cumul de influenţe 
provenite de la mai multe stele, configuraţii planetare 
sisteme solare. Fiecare stea, planetă, satelit sau alt corp 
ceresc, cum ar fi cometele, acţionează mai mult sau mai 
puţin pentru dezvoltarea sistemelor biologice, fenomen 
care se petrece permanent. 

Chiar dacă încă nu suntem perfect conştienţi de 
aceasta, evoluţia primatelor pe Pământ a fost presărată 
atât de influenţe naturale, cât şi de intervenţii aşa-zis 
artificiale. Mai întâi, pe ecranul holografic am văzut 
cerul înstelat, dar pe un fond azuriu, stelele fiind ca 
nişte cerculeţe ce aveau o nălucire mai slabă. Nu era 
negrul spaţiului cosmic, ci vedeam un cer destul de 
luminos, de culoare albastră, foarte plăcută. Unele 
dintre acele stele erau cumva evidenţiate, având în 
dreptul lor un fel de „fişier” de formă dreptunghiulară, 
dar cu marginile superioară şi inferioară rotunjite, 
întocmai precum directoarele cu fişiere de care ne 



servim atunci când lucrăm la un computer personal. în 
partea din stânga-sus a fiecărui fişier apăreau mereu 
trei cerculete cu anumite însemne. Am remarcat că 
primul simbol, cel din stânga, era la toate stelele acelaşi, 
fiind asemănător cu litera E. 

detaliu simbol E 



în partea din dreapta a acelor fişiere apăreau două 
linii verticale „dinamice”- pline de simboluri, care se 
schimbau şi aveau intensităţi luminoase diferite. 

Fişiere informative ataşate fiecărei stele de aliniere 
cosmice stelare. Simboluri şi prezentări 


Apoi a apărut sistemul nostru solar, cu planetele 
sale la intersecţia mai multor „relaţii” sau legături dintre 






stele, pe care le-am asemănat cu nişte 

„raze stelare” de 



Aranjare stelară ce concentrează în mijloc, unde se află 
Pământul, o influenţă gravitaţională slabă, dar constantă 


Imaginea s-a mărit şi dintre planetele Sistemului 
Solar s-a evidenţiat Pământul. Am observat că el era 
cumva „rotit” faţă de imaginea ce este unanim 
cunoscută şi nu avea aceeaşi înclinaţie a axei ca cea din 
prezent. De pildă, am văzut că pe atunci zona ce astăzi 
corespunde Egiptului era aproape de Ecuator. Apoi 
imaginea s-a apropiat de planetă şi simbolul 
fundamental E s-a individualizat în trei locuri, care 
„semnalizau” trei zone diferite: una în Egiptul de azi, mai 
precis în Peninsula Sinai, alta în Arabia, iar cea de-a 
treia undeva, pe suprafaţa actuală a Poloniei. 











Simbolurile străluceau cu intensităţi diferite: cel din 
Sinai era cel mai puternic, apoi urma cel din Arabia, iar 
cel din Polonia era cel mai blurat şi mai puţin vizibil. 



O- 


O' 




zona3 

Polonia 


,oD 


zona 2 

Peninsula Arabiei 


zonal 

Peninsula Sinai 


6T 


•o 




Pământul cu axa înclinată. 

Cele trei zone principale de manifestare a simbolului E 


Am tras concluzia că, probabil, aceasta indica o 
anumită cronologie a evenimentelor, dar putea fî de 
asemenea şi o indicaţie despre importanţa acelor zone 
într-un anumit context. 


Prima modificare importantă la nivelul ADN-ului 




Imaginea a devenit mai detaliată, focalizându-se în 
jurul unor dealuri, într-o vale. Zona individualizată se 
afla în partea de jos a peninsulei Sinai. Spre deosebire 
de deşertul care există astăzi, pe atunci regiunea era 
acoperită de o vegetaţie bogată. 

Imaginile au arătat apoi, în acea vale, o primată 
mare, o maimuţă mai evoluată, bipedă. Am remarcat că 
trăsăturile faciale şi cele ale craniului erau diferite faţă 
de cele ale unei maimuţe obişnuite. Acea fiinţă bipedă 
primitivă făcea parte dintr-un grup nu prea mare de 
indivizi, care se deplasa din loc în loc. Din câte am putut 
să-mi dau seama, ea părea să fie conducătorul grupului, 
deoarece direcţiona celelalte fiinţe spre anumite locuri în 
care îşi căutau hrana. 

Tot ceea ce mi se arăta în imagini era însoţit de un 
semn specific, care apărea în dreptul unei fiinţe, a unui 
obiect sau a unei zone. Deşi nu cunoşteam semnificaţia 
acelor semne, de cele mai multe ori ea era sugestivă, în 
sensul că indica direcţia asupra căreia trebuia să îmi 
îndrept în mod special atenţia. De pildă, în imaginea din 
hologramă semnul indica pe conducătorul acelui grup 
de fiinţe, pulsând şi având culoarea roşie. Mai târziu 
aveam să înţeleg că atunci când „semnalizarea” avea 
astfel de caracteristici, flinta sau lucrul indicat erau 
foarte importante în contextul situaţiei care era 
prezentată. în alte cazuri, semnul putea să fie static şi 
să fie altfel colorat. 

Dorind să văd mai departe, zoom-ul s-a mărit spre 
regiunea cuştii toracice a acelei primate, „intrând” în 
ţesut, apoi în celule şi în cele din urmă în structura 
ADN-ului ei. în timpul acestui proces de pătrundere m- 
am simţit ghidat uşor de către bărbatul din Apellos. Pe 
ecran, imaginile erau însoţite de „razele stelare” care se 
intersectau şi indicau influenţele stelelor din primele 



imagini, ce făceau parte din acea aliniere stelară 
specifică. Ele erau ca nişte „fire” de lumină albă, care 
sugerau un anumit tip de acţiune cosmică. De fapt, 
acele „raze” au făcut parte din imagini şi până atunci, 
dar eu nu le-am înţeles rostul şi de aceea nu le-am 
acordat prea mare importanţă. Totuşi, am observat că pe 
măsură ce imaginea pătrundea tot mai adânc la nivel 
microscopic în structura anatomică a acelei primate, 
„razele” deveneau şi ele din ce în ce mai puternice, până 
când la un moment dat - atunci când s-a ajuns la un 
anumit etaj al structurii ADN-ului spiralat - razele 
stelare s-au concentrat într-un singur loc din ADN-ul 
primatei. 

Acel punct corespundea unui anumit moment de 
timp şi unui anumit loc în spaţiu, în care s-a aflat acea 
primată, moment şi loc în care s-a implementat o 
anumită influenţă cosmică, pe care eu o vedeam sub 
forma unui simbol specific ce apărea la începutul 
fiecărui fişier. Am înţeles atunci că el reprezenta o 
anumită influenţă foarte fină, dar fundamentală pentru 
modificarea ce urma. 

Chiar dacă pentru unii este dificil să accepte că 
stelele pot avea o astfel de influenţă asupra dezvoltării 
fiinţelor umane, urmărind evoluţia umanităţii pe ecranul 
holografic mi-am dat seama că stelele şi configuraţiile pe 
care le formează acţionează permanent în acest sens. 

în anumite situaţii este posibil să treacă chiar sute 
de mii de ani până când mişcarea lor lentă determină o 
structură specială, un aranjament stelar specific, care 
poate să influenţeze decisiv structura ADN-ului unor 
specii de fiinţe. Acele structuri sau configuraţii stelare 
pot să rămână active mii sau chiar zeci de mii de ani, 
timp în care modificările asupra ADN-ului acelor fiinţe 
devin complete. 



O astfel de perioadă esenţială mi s-a arătat pe 
ecranul holografic, eveniment care a determinat o 
transformare importantă în ADN-ul unei primate mari 
de pe Pământ, cu foarte mult timp în urmă. Am văzut 
cum influenţa stelelor a acţionat într-un punct precis 
din structura ADN-ului acelei primate, evidenţiind ceea 
ce părea a fi un atom cu legăturile sale. Am recunoscut 
cu uşurinţă atomul de carbon şi am văzut cum „razele 
stelare au „schimbat” una dintre legăturile pe care 
acesta le făcea cu restul structurii ADN-ului. 


on 



Influenţa creată asupra legăturii dintre doi atomi de 
carbon de către alinierea stelară 


în cadrul macromoleculei de ADN, carbonul „îşi 
utilizează” cei patru electroni de valenţă pentru a forma 
legături covalente. în macromolecula de ADN el susţine 
legăturile între atomul de oxigen şi cel de azot, dar 







geometria aranjării orbitalilor electronici în atomul de 
carbon poate modifica tipul de legătură viitoare cu 
atomii de oxigen şi de azot la nivelul celor patru 
componente de bază ale ADN-ului uman ( Acestea sunt 
cele patru tipuri diferite de molecule organice sau baze 
azotate în structura ADN-ului: Adenina (A), Citozina (C), 
Guanina (G) şi Timina (T) (n.ed.J). Până atunci legăturile 
create de atomul de carbon aveau anumite tipare de 
manifestare, însă prin noua „implementare” cosmică s-a 
produs o „ramificare” a acestor tipare, adică o mărire a 
probabilităţii ca atomul de carbon să creeze mai multe 
tipuri de legături. 

Prin urmare, multiplicarea posibilităţilor cuantice 
care creau legături covalente a determinat modificări în 
diferenţele de polaritate locală în ADN. Astfel, 
probabilitatea ca alte legături noi să se creeze a crescut 
foarte mult. 


punctul de posibilităţi mărite de 

focalizare a creare a unor legături noi cu 

razelor stelare alţi atomi (diversificare) 



iniţial modificat 

Diversificarea legăturilor posibile la atomul de carbon în 

macromolecula de ADN 

Am văzut cu claritate cum razele stelare au venit şi 
au „multiplicat” posibilitatea ca electronii să se mişte pe 




mai multe traiectorii, mărind practic norul electronic al 
carbonului. Electronii au devenit mai liberi în acea zonă, 
creând noi legături şi deschizând astfel calea către o 
nouă dezvoltare a ADN-ului acelei primate. 


Simbolurile Bl şi EU 

Eram bucuros că descifrasem semnificaţia 

î 

simbolului stelar major, dar imediat ce am avut acest 
gând, a apărut un nou simbol, luminos, foarte apropiat 
ca reprezentare de cel stelar (E), doar că segmentul de 
dreaptă din mijloc prezenta o „protuberantă”, care de 
asemenea reprezenta un simbol fundamental. Apariţia 
acestui nou simbol a fost însoţită şi de reprezentarea lui 
sonoră, pe care am auzit-o cu claritate ca fiind 
asemănător cu rostirea vocală a lui E I. Apoi, pe ecran a 
apărut un alt simbol stelar, iar în cazul lui am auzit 
reprezentarea sonoră a lui E U. Simbolul E I apărea ca o 
sonoritate ceva mai ascuţită, pe când simbolul E U se 
traducea printr-un sunet mai blând, mai calm, mai 
permisiv. 



E-l E-U 

Nuanţarea simbolului E sub forma EI şi E U, ce 
reprezentau familii de frecvenţe distincte 

De fapt, aceste simboluri, pe care eu le redau aici ca 
E I, E U... sunt din punct de vedere grafic apropiate de 
forma literei E aşa cum o cunoaştem noi, dar în realitate 
ele formează şi reprezintă simboluri pentru a desemna 






anumite frecvenţe cosmice sub forma de aranjamente şi 
poziţii stelare, care în evidenţă o anumită influenţă a 
unui grup de stele din galaxie. Mai târziu însă, am 
regăsit această caracteristică şi la poziţiile planetare sau 
ale altor corpuri cereşti importante. 

Am remarcat în mod special simbolul fundamental 
cu cele trei linii orizontale, pe care l-am asociat literei E; 
în realitate, el se aseamănă mai mult cu litera grecească 
csi (S), având linia din mijloc ceva mai scurtă decât 
celelalte două. Nu este deloc întâmplător că îl regăsim, 
de asemenea, în unele tradiţii spirituale foarte vechi, 
cum ar fi cea shivaistă din India, ca fiind cele trei linii 
trasate pe frunte (cu alb sau cu roşu) de adepţii acestui 
sistem, deşi acolo el este deja universalizat şi nu mai 
reprezintă doar o situaţie „locală” la nivel galactic. 

Interesant mi s-a părut modul în care mi s-a arătat 
importanţa foarte mare a acelor simboluri cosmice 
esenţiale. Pe ecran am văzut atunci o „actualizare” a 
acelui moment de început, care a implicat o zonă 
corespondentă dintr-un sector mare din galaxia noastră. 
Acolo am văzut reprezentat un fel de „aliniament” 
galactic al mai multor stele, având planeta noastră în 
mijloc. Cumva am înţeles că în acele timpuri s-a produs 
un fenomen galactic local, care pentru o perioadă de 
timp a creat senzaţia vizuală că Pământul se afla în 
mijlocul acelor mişcări stelare. Cu alte cuvinte, punctul 
de referinţă al mecanicii cereşti pentru acea perioadă de 
timp şi în acea zonă a galaxiei a fost Pământul. 

Desigur, în reprezentările grafice, acestea sunt 
corelaţii „pe hârtie”, dar la fel ca în astronomie şi 
astrologie, ele reprezintă sincronicităţi cosmice foarte 
importante şi semnificative, datorită impactului energetic 
subtil care se creează pentru un anumit interval de 
timp, ce nu poate fi ignorat. 



Semnificaţii oculte în simbolul stelar B 1 

o 

Practic vorbind, atunci mi s-a arătat pe ecran 
schema unei alinieri stelare foarte speciale - formată din 
şase stele, legate două câte două prin linii - care până 
atunci credeam că reprezintă doar anumite influenţe 
gravitaţionale asupra Pământului; între timp, mi-am dat 
seama că acea configuraţie stelară reprezenta, de 
asemenea, corelaţia dintre anumite caracteristici stelare. 
Era un sistem semnificativ, format din 6+1 obiecte 
cosmice, adică şase stele şi planeta noastră în mijlocul 
acelei configuraţii cereşti speciale. Importanţa acelui 
„moment” sau mai bine zis perioade, care a durat 
aproximativ 10.000 de ani, a constat în faptul că 
Pământul a reprezentat atunci un veritabil centru de 
forţă. A fost o conjunctură cosmică ce are loc la intervale 
foarte mari de timp, care - aşa după cum am înţeles 
telepatic - a fost observată, înţeleasă şi valorificată cu 
înţelepciune de anumite civilizaţii extraterestre foarte 
avansate. 

Prin acel moment cosmic, ce reprezenta o 
configuraţie stelară specifică, s-a arătat că pe Pământ 
erau întrunite condiţiile necesare pentru a se putea 
naşte o civilizaţie înfloritoare, pornind de la ADN-ul 
primatelor mari ce existau în acea perioadă la suprafaţa 
planetei. 

O astfel de conjunctură foarte favorabilă oferea de 
asemenea civilizaţiilor extraterestre avansate 
posibilitatea de a calcula necesarul de evenimente 
naturale sau artificiale care puteau grăbi dezvoltarea 
acelor primate. Mai multe astfel de civilizaţii 
extraterestre foarte avansate şi-au asumat pe deplin 
conştient „formarea” şi dezvoltarea lor, ca o misiune 



„parentală”. într-un anumit fel, putem spune că ele au 
devenit părinţii spirituali ai Pământului şi ai omenirii. 

Revenind la imaginile holografice ce îmi erau 
prezentate pe ecran, mi s-a arătat că cele două 
reprezentări grafice simbolice (E U şi E I) puteau lua 
diferite nuanţe, metamorfozându-se în mai multe 
moduri, cum ar fi un E U mai lung sau mai scurt, pe o 
tonalitate mai înaltă sau mai joasă şi aşa mai departe. 

Totuşi, eram intrigat de semicercul din simbolul 
stelar E I sau E EJ, pentru că nu îi înţelegeam sensul. 
Ştiind că tehnologia care îmi fusese pusă la dispoziţie 
acolo permitea accesul la informaţie într-un mod uluitor, 
mi-am focalizat atenţia şi interesul către acest aspect, 
căci experienţa pe care o trăiam acolo reprezenta de 
asemenea un proces de învăţare şi ajustare personală la 
parametrii unei tehnologii mult superioare celei de la 
suprafaţa planetei noastre. 


variaţii ale 
simbolurilor 
El şi EU. w 
ce reprezintă 
variaţii ale 
influenţelor 
stelare 


E-l lung E-U 

Imediat ce m-am focalizat asupra semnificaţiei 
semicercului din structura simbolurilor E I şi E U, pe 
ecranul holografic am văzut cum acesta se „desprinde” 




din grafica celor două simboluri şi se izolează de 
ansamblu. în dreptul fiecărui semicerc au apărut 
imediat mai multe tipuri de alinieri: stele, vortexuri (a 
căror semnificaţie am înteles-o mai târziu ca fiind o 
structură de tip yin sau yang) şi chiar atomi, pe care îi 
vedeam având un nucleu strălucitor, înconjurat de un 
fel de „nor” sau „ceaţă” de electroni, tot sub formă de 
turbion. Mai apoi mi s-a arătat că unii electroni care 
sunt caracterizaţi de o anumită energie de legătură în 
atomi, ce par că sunt separaţi în planul fizic, de fapt 
sunt cuplaţi în planul subtil eteric - care este superior 
placului fizic - chiar dacă ei aparţin de elemente chimice 
diferite (de pildă, un electron din atomul de carbon şi un 
electron din atomul de oxigen). Această cuplare din 
dimensiunea subtilă eterică era simbolizată tocmai de 
Semicercul din reprezentarea grafică a lui E I, sau 
uneori din cea a lui E U. 

Cuplarea lor semnifică faptul că ei provin din 
aceeaşi familie de frecvenţe de vibraţie subtilă eterică. în 
cortexul meu informaţia a fost sintetizată telepatic ca o 
înţelegere profundă, pe care atunci am recepţionat-o 
printr-o expresie incomprehensibilă: „aceeaşi familie 
tahionică”. 



E-l E-U 



tipuri diferite de atomi 



Corelarea simbolurilor E I şi E U la nivel stelar, de turbion, 
de formă caracteristică şi la nivel atomic 

Ştiam, în mare, ce sunt tahionii, aşa cum îi definesc 
oamenii de ştiinţă, dar ştiam de asemenea că ei sunt 
nişte particule „ipotetice”, deoarece nu depind de timp şi 
nu aparţin lumii fizice manifestate. înţelegeam acum, de 
fapt, că lucrurile nu sunt deloc aşa. Mi s-a arătat, de 
asemenea, cum doi astfel de electroni, în călătoria lor 
printr-un nor de alţi electroni, la un moment dat se 
„găseau” şi se „cuplau” între ei, în virtutea asocierii lor 
prin rezonanţa. Atunci mi-am dat seama că cei doi 
electroni, chiar dacă nu sunt în acelaşi atom, sunt totuşi 
„legaţi” subtil eteric. Această realitate m-a impresionat şi 
m-a dus imediat cu gândul la unul dintre cele mai 








stranii fenomene din fizica cuantică, numit entanglement 
(Fenomenul de entanglement este un fenomen specific 
mecanicii cuantice, în care Particulele din microcosmos 
care se află separate la mari distanţe unele de altele 
realizează un schimb instantaneu şi misterios de 
informaţii. Aceasta conduce la modificarea reciprocă a 
stărilor lor cuantice. Cu toate acestea, în ultimii ani 
anumite studii au arătat că fenomenul de entanglement 
(tradus prin „inseparabilitate cuantică) pare să se 
manifeste nu doar în cazul obiectelor neanimate, ci şi în 
cel al organismelor vii, cum ar fi, de exemplu, bacteriile 
(n.ed.J), însă despre el voi vorbi într-un alt volum, pentru 
că el a stat la baza modului de cunoaştere a unor 
aspecte fascinante din cosmos. 


crearea de molecule noi prin legături covalente 



legăturile covalente se realizează doar între anumiţi 
atomi la care electronii sunt deja cuplaţi în plan eteric 







Atomi în planul fizic şi „cuplarea” lor în planul superior 
eteric, simbolizată de semicerc 


Modificarea unui alt „lanţ” ADN 

în continuare - ca şi cum inteligenţa din „spatele” 
ecranului sau căştii mele speciale ar fi ştiut că am 
înţeles aspectele prezentate - pe ecran au început să 
apară imagini ce înfăţişau legarea atomului de carbon 
cu alţi atomi creând practic un alt lanţ ADN în primatele 
de pe Pământ, datorită influenţelor stelare despre care 
am spus. 

Deşi forma noului ADN era de asemenea dublu 
elicoidală, având aceeaşi componenţă atomică şi 
moleculară, totuşi îl vedeam ca fiind mai complex decât 
ADN-ul iniţial al primatei. Acest lucru se datora faptului 
că atomii de oxigen sau de azot care se legau pentru a 
crea apoi ADN-ul aveau o mai bună calitate subtilă. 

Aproape imediat, pe ecran mi s-a arătat atât 
macromolecula ADN fizică, cât şi legăturile subtile care 
existau între atomii din ADN. Vedeam ca şi cum peste 
imaginea atomilor se aşeza un nor luminos ce reprezenta 
încărcătura eterică a părţii fizice a ADN-ului. 

în subtil, macromolecula arăta ca un „burete” 
răsucit, iar în unele locuri vedeam anumite aglomerări 
luminoase. Ea nu era doar ca o simplă scară torsionată, 
ci mai degrabă arăta precum un „tub”, iar în unele zone 
ale sale se vedeau puncte luminoase, ce semnificau 
nucleele anumitor atomi componenţi ai ADN-ului, mai 
exact, aceia la nivelul cărora se produceau modificări. 

Fiind curios, mi-am îndreptat atenţia asupra unuia 
dintre punctele ce mi se părea că străluceşte foarte 
frumos şi atunci imaginea a devenit imediat mare. Au 
început apoi să apară mai multe fişiere, conţinând o 



mulţime de informaţii sub forma unor semne şi 
simboluri care nu aveau atunci înţeles pentru mine. Mi- 
am dat seama, totuşi, ce profunzime a informaţiei exista 
în acele fişiere, care prezentau realitatea până la niveluri 
foarte adânci. 

- în acest fel poţi să afli tot ceea ce doreşti despre 
istoria fiecărui atom sau electron de aici, ori despre orice 
altă particulă componentă: cum a părut, cum s-a 
dezvoltat, prin ce transformări a trecut şi aşa mai 
departe, poţi merge cu informaţia extrem de adânc, mi-a 
explicat bărbatul din Apellos. 

M-am întors la forma ADN-ului modificat, care îmi 
era binecunoscută. Privind cu atenţie, puteam să văd în 
interiorul lui forma dublei elice, răsucită, aparent 
aceeaşi cu cea de dinaintea influenţei stelare. Totuşi, în 
ansamblu noua macromoleculă de ADN apărea ca fiind 
mai dinamică, cumva mai vie. 

Am observat că dinamicitatea ei provenea în special 
de la anumite „pâlcuri” de energie subtilă eterică, ca 
nişte nori mici strălucitori ce înconjurau ADN-ul în 
exterior şi confereau acea senzaţie de dinamicitate. Ele 
se mişcau, interacţionând din când în când cu electronii 
din straturile superioare şi producând felurite efecte 
luminoase fizice în ADN. 

Acele „pâlcuri” de energie eterică se reprezentau sub 
forma unor simboluri complexe, însă la începutul 
fiecărui simbol se regăsea E I, a cărui influenţă a creat 
posibilitatea ca legăturile din ADN să fie mai dinamice, 
mai fine şi mai sensibile. Am înţeles în acest fel că 
mărirea „sensibilităţii cuantice” la nivelul 
macromoleculei de ADN a permis ca ulterior mediul de 
pe planetă să modeleze mult mai puternic genele 
primatelor şi să grăbească în mod semnificativ evoluţia 
lor. 



Interacţiunea „mental - tehnologie” reluarea 
vizionării 

Mi-am spus atunci că toate acele legături dintre 
planul fizic şi cel eteric, Care începeau să devină destul 
de complicate, puteau fi corelate cu un fenomen 
observabil sau măsurabil, dar imediat am remarcat că 
imaginea de pe ecranul holografic a început să se 
blureze. 

Bărbatul din Apellos mi-a spus atunci că aceasta se 
datora intervenţiei mele la nivel mental, cu care acel 
dispozitiv interacţiona. Principiul ce trebuia respectat 
era ca eu să înţeleg corect ceea ce mi se arăta şi să pun 
întrebări coerente. Pentru a avea o bună reprezentare a 
faptelor şi evenimentelor, bărbatul m-a sfătuit să privesc 
totul fără implicare, deoarece inferenţele personale 
afectau redarea corectă a înregistrărilor akashice 
(Autorul se referă aici la „înregistrările universale”, care 
conţin orice fapt, gând sau fenomen care a avut vreodată 
loc în Univers. Fundalul acestor înregistrări este akasha, 
care în limba sanscrită înseamnă „spaţiu”, „cer” sau 
„eter”. Elemente despre această noţiune au fost 
prezentate în volumul 2, 12 zile - O iniţiere secretă în 
tărâmul tainic al zeilor, 2005 (n.ed.)). 

— Bine, dar de ce se întâmplă asta? am întrebat 
nedumerit. 

— La acest stadiu al tehnologiei, interacţiunea dintre 
om şi dispozitiv se face la nivel cuantic, mi-a explicat el. 
Orice gândeşti „interacţionează” cu sistemele aparatului. 
Dacă nu există o coerenţă între atenţia ta şi subiectul 
ales spre vizionare, atunci imaginile sunt întrerupte. 
Gândurile şi emoţiile tale ajută doar la lansarea „temei”, 



la început, iar pe parcurs poţi să ajustezi câteva imagini, 
focalizându-ţi privirea la ceva din ceea ce ţi se arată, 
dacă te interesează în mod deosebit; ar fi ca o direcţie 
particulară a subiectului. Dar dacă mintea ta „alunecă” 
în tot felul de divagaţii, atunci tu între rupi legătura 
creată între sinapsele tale şi cumulul de unde 
electromagnetice emis de dispozitiv, iar atunci el nu îţi 
va mai „răspunde”. 

Eram uluit de acea tehnologie, dar m-am abţinut să 
mai fac vreun comentariu, ştiind că aceasta era 
realitatea fenomenelor cuantice din cadrul 
experimentelor fizicii contemporane. După ce am încetat 
procesul deducţiei şi m-am simţit pregătit să nu mai 
intervin cu propriile mele gânduri, am reluat vizionarea, 
care de fapt în mare parte era o trăire vie a ceea ce 
vedeam în imagini. 

Am observat că o mare importanţă avea înţelegerea 
mea despre ceea ce vedeam, deoarece procesul meu 
cognitiv determina mai apoi pe ecranul holografic 
dezvoltarea explicaţiilor în imagini. 

Dacă înţelegerea mea nu era clară sau lipsea chiar 
cu desăvârşire, atunci derularea imaginilor şi a 
informaţiilor se oprea. Experienţa pe care începeam să o 
am cu acel dispozitiv de înaltă tehnologie mi-a arătat că, 
în general vorbind, el nu scotea în evidenţă ceva dacă nu 
„întrebai” sau dacă nu erai conştient de acel aspect. 

La reluare, am refăcut ideile şi cererea iniţială în 
ceea ce priveşte originea umanităţii şi am realizat că 
întreruperea mi-a adus de fapt o cunoaştere 
suplimentară a ceea ce s-a petrecut atunci, în acel cadru 
de istorie galactică. Prin misterioasa interacţiune 
telepatică dintre mine şi cască mi-am dat seama că, 
după înţelegerea şi asumarea acelei misiuni la nivel 
cosmic - ce a constat în crearea unei noi specii de fiinţe 



umanoide pe planeta noastră acele civilizaţii 
extraterestre avansate trebuiau să „schimbe” legăturile 
genetice vechi care existau în molecula de ADN a 
primatelor de pe suprafaţa Pământului, pentru a se 
produce o grăbire a evoluţiei, precum şi o anumită 
orientare mult îmbunătăţită a ei. 

Astfel de intervenţii se fac însă în deplin acord cu 
legile cosmice universale şi cu cele naturale, deoarece 
totul este integrat unitar pe multiple niveluri şi 
dimensiuni ale Universului, nu doar la nivelul fizic. De 
pildă, am întrebat cum anume s-a produs acea 
„schimbare” pentru a iniţia procesul creării unei noi 
fiinţe, mult superioară, mai apropiată de natura 
umanoidă. Văzusem deja cum a avut loc „pregătirea” 
ADN-ului primatelor, prin dinamizarea şi trezirea lui din 
„amorţire”, datorită influenţei energetice a configuraţiei 
stelare specifice, reprezentată de simbolul E I. 

Acum voiam să ştiu efectiv în ce anume a constat 
procesul de formare a fiinţei umanoide ca rasă nouă, 
distinctă, adică a omului, şi care au fost detaliile acelui 
proces. Voi explica aceasta mai jos, dar ca sinteză 
generală am înţeles că o astfel de modificare 
fundamentală în structura intimă a unei fiinţe, în chiar 
„codul” ei de viaţă, nu se poate face în mod grosolan „cu 
bisturiul şi foarfecele”, cum poate îşi imaginează unii 
oameni. 

Decizia luată la nivel galactic şi intervenţia 
benefică extraterestră 

într-adevăr, cum provoci acea „splitare” necesară, 
astfel încât să începi montarea însuşirilor unei fiinţe „de 
bază”, de la care se porneşte întregul proces pentru a 



obţine o fiinţă mult superioară? Aceasta nu se face doar 
prin intervenţii de manipulare genetică. 

Chiar dacă acest lucru ar fi realizat, să zicem, într-o 
proporţie mare, adică un număr suficient de fiinţe, 
rămâne aspectul aleatoriu al dezvoltării lor, deoarece 
indivizii sunt diferiţi prin însăşi natura lor. Nu poţi să 
ştii ori să dictezi doar printr-o intervenţie „chirurgicală” - 
oricât de sofisticată sau avansată tehnologic ar fi ea - 
felul în care Natura va prelua acea modificare şi o va 
dezvolta în acele fiinţe. Cu alte cuvinte, nu poţi să 
„fabrici” pur şi simplu fiinţe umanoide prin intervenţii 
genetice nesfârşite, în speranţa că ele vor ajunge să 
devină „autonome” şi să aibă o bună şi stabilă structură 
a macromoleculei de ADN, pentru a asigura succesul 
unei noi specii de fiinţe inteligente. 

în plus faţă de astfel de intervenţii - care fără 
îndoială sunt necesare în anumite momente - cursul 
natural al vieţii trebuie lăsat să se desfăşoare după 
regulile sale ciclice, deoarece nu este vorba doar despre 
anumite operaţii la nivelul corpului fizic, ci sunt 
implicate totodată dimensiuni mult mai subtile, cum ar 
fi corpurile subtile şi sufletul fiinţei. Nu a fost deci vorba 
despre o simplă donare sau determinare robotică pentru 
noua fiinţă, ci s-a luat în vedere integralitatea ei la toate 
nivelurile de existentă. 

Pentru aceasta, cea mai bună metodă la acel nivel 
de evoluţie al primatelor de pe Pământ s-a considerat a fi 
ajutorul subtil oferit de unele fiinţe extraterestre 
avansate, pentru a cizela corpul acelor primate ajunse 
deja la un anumit grad de dezvoltare. Aşa după cum am 
văzut, pentru o anumită perioadă de timp a existat o 
legătură foarte interesantă de tip entanglement între 
unele fiinţe extraterestre avansate şi primatele mari 
dezvoltate. 



Acest lucru ar fi fost însă imposibil dacă nu ar fi 
existat acea intervenţie iniţială la nivelul ADN-ului 
primatelor de pe Pământ, care să implice „modificarea” 
anumitor elemente în cadrul macromoleculei de ADN, 
astfel încât să se genereze un nou lanţ molecular de 
ADN superior. 

După cum am arătat, aceasta s-a realizat prin 
focalizarea energiei specifice E I într-un anumit punct 
din ADN-ul unei primate, la un anumit moment precis 
de timp şi spaţiu, pentru a se realiza astfel modificările 
necesare în modul în care se creau legăturile în atomul 
de carbon respectiv. De aici a apărut posibilitatea ca 
legăturile atomului de carbon cu alţi atomi şi 
„construirea” unui nou lanţ de ADN superior să fie 
posibilă sub influenţa permanentă a energiei specifice 
configuraţiei stelare respective. Mai apoi, „modificarea” 
mai profundă a implicat combinarea în etape a ADN-ului 
primatelor de pe Pământ cu gene ale fiinţelor 
extraterestre care şi-au asumat rolul de părinţi ai 
omenirii. în acest fel s-a iniţiat procesul formării unei noi 
specii umanoide ( Originea extraterestră a ADN-ului uman 
este deja certificată de mai mulţi cercetători, dar ea nu 
este încă recunoscută la nivel oficial de ştiinţa 
contemporană. Unii experţi în studiul genomului uman din 
Kazahstan au afirmat, după 13 ani de studii intense, că 
ADN-ul uman a fost conceput şi determinat în evoluţia sa 
de o civilizaţie extraterestră avansată, care a „plantat” în 
el un program foarte complex, format din două versiuni: 
una care cuprinde un cod gigantic structurat şi una care 
cuprinde un cod simplu de bază. La finalul studiului, 
oamenii de ştiinţă au concluzionat: „Mai devreme sau mai 
tărziu (...) va trebui să acceptăm faptul că toată viaţa de 
pe Pământ poartă semnătura codului genetic al verilor 



noştri extratereştri şi că, de fapt, evoluţia (pe planeta 
noastră) nu este ceea ce noi credem că este”, (n.ed.)). 

Tehnica de datare temporală 

Atunci când am ajuns din nou la modificarea ADN- 
ului şi dezvoltarea lui E în E I şi E U, am dorit să cunosc 
perioada de timp când a avut loc acel fenomen 
extraordinar. Am observat atunci că spaţiile dintre 
simbolurile verticale din fişiere nu erau regulate, ci între 
semne erau distante diferite, în acel moment am avut 
înţelegerea telepatică a faptului că acele distanţe 
semnificau valori temporale. Ele aveau diferite culori şi, 
de asemenea, diferite lăţimi, unele fiind mai subţiri, 
altele mai groase. 

Apoi, între cele două coloane de semne au început 
să apară un fel de „punţi” de legătură, despre care am 
înţeles că erau „notaţii” pe care le puteam corela cu 
frecvenţe. Mi-am concentrat atenţia asupra lor şi atunci 
una dintre „notaţii” s-a mărit şi am putut auzi chiar 
reprezentarea ei sonoră. Am înţeles atunci, prin inducţia 
intuitivă transmisă de casca interdimensională, că acea 
frecvenţă era în corelaţie cu perioada de timp pe care eu 
doream să o aflu. După această înţelegere, instantaneu 
în minte mi-a apărut că acea perioadă a frecvenţei 
reprezenta numărul 4. 

Mi-am îndreptat apoi atenţia asupra celorlalte 
„notaţii” (adică frecvenţe) şi am avut înţelegerea 
momentului de timp când a avut loc prima modificare de 
ADN la acea primată de pe Pământ. Cu alte cuvinte, 
când s-a produs prima implementare a noii informaţii, 
momentul când totul a început pentru rasa umană prin 
acţiunea „razelor” stelare, ce au creat prima modificare 
semnificativă într-o legătură a unui atom de carbon din 



macromolecula de ADN a acelei primate. Prin înţelegerea 
generală pe care am avut-o şi continuând procesul 
înţelegerii modului de interpretare a frecvenţelor, acel 
moment mi s-a arătat a fi fost acum aproximativ 
432.000 de ani, raportat la momentul în care eu priveam 
acele imagini. 

După aceea am văzut alte simboluri suprapuse, care 
indicau acea perioadă de timp chiar mai în amănunt, 
dar nu le-am mai putut decripta; era dificil să-mi menţin 
atenţia, probabil pentru că elementul de fineţe al 
informaţiei era prea mare. Mi-am dat totuşi seama că 
acele simboluri îmi arătau exact momentul de timp 
respectiv, până la zi, oră şi chiar mai precis de atât. 
Dispozitivul indica totdeauna ceea ce poate să perceapă 
cel care urmăreşte imaginile, în funcţie de nivelul lui de 
conştiinţă. 

De pildă, despre prima cifră după numărul 2, pot 
spune că era 7, chiar dacă ea oscila oarecum; ceva era 
neclar acolo, era ca şi cum nu puteam „percepe” bine 
acea frecventă. Cu alte cuvinte, numărul de ani tindea 

totuşi spre 433.000, pentru că era 432 7(_). După cifra 

7, însă, totul avea tendinţa să se estompeze, pentru că 
informaţia era prea fină pentru gradul meu de percepţie 
şi începeam să aud mai degrabă un set complex de 
sunete, din care nu puteam descifra prea mult. 

Uriaşa navă cosmică 

Eram aproape şocat de exactitatea şi acurateţea 
elementelor pe care acel dispozitiv putea să le prezinte. 
Aproape imediat pe ecran au început să se deruleze din 
nou imagini şi simboluri. Mi s-a arătat atunci un alt 
moment temporal, pe care l-am identificat în jurul 
anului 421.3(_) Î.Hr., deci aproximativ zece mii de ani 



mai târziu, timp cât a durat alinierea stelară care a 
implementat în ADN-ul primatelor influenţa asupra 
legăturilor de carbon. Aceasta reprezenta o nouă fază de 
dezvoltare a ADN-ului uman, pentru că după aceea am 
văzut o altă primată, care avea trăsături mai evoluate. 
Imaginile nu au zăbovit totuşi prea mult aici, ci s-au 
mutat la o a treia fază, care am înţeles-o ca fiind plasată 

în jurul anului 372.5(_), deşi aveam dubii în ceea ce 

priveşte cifra 5, deoarece în conştiinţa mea ea permuta 
uneori cu cifra 6. Totuşi, eroarea era relativ mică. 

Pe ecran a apărut imaginea unei nave extraterestre 
uriaşe. Era sferică, uluitor de mare, precum un 
planetoid. Puteam să fac comparaţia, deoarece se afla 
aproape de Pământ. Au fost apoi câteva „flash”-uri 
rapide din diferite zone ale acelei colosale construcţii, 
apoi imaginea s-a stabilizat în zona de comandă 
centrală. Am văzut o sală mare unde erau prezente mai 
multe fiinţe umanoide, mai înalte decât media noastră 
actuală. Imaginea s-a oprit asupra celui care părea a fi 
comandantul navei, aflat în faţa unui ecran holografic de 
mari dimensiuni. în acel moment istoric mi s-a arătat 
felul în care comandantul navei a decis să emită un 
semnal electromagnetic, care s-a compus cu influenţa 
gravitaţională ce provenea de la o stea. Am observat că, 
dacă trasam imaginar o linie de la acea navă, care să 
treacă prin centrul Pământului, steaua se afla în zona 
diametral opusă. 

Pe ecranul holografic din sala de comandă a uriaşei 
nave am văzut o încrengătură de linii şi simboluri, care 
semănau cu ceea ce acum putem vedea pe hărţile 
astrologice, însă de o acurateţe uluitoare a detaliilor, 
reprezentând stele. Atunci am simţit ajutorul bărbatului 
din Apellos, pentru că mintea mea avea tendinţa să se 



blocheze, datorită complexităţii cunoştinţelor cu care 
luam contact. 

Am primit telepatic informaţia că acel comandant al 
navei privea de fapt pe ecran posibilitatea creării unei 
modificări la nivelul ADN-ului unor primate de pe 
Pământ, susţinând la rândul lui modificarea legăturilor 
atomilor de carbon în cadrul lanţului elicoidal de ADN, 
despre care am vorbit mai sus. Am remarcat că, la 
reluarea temei despre originea omului pe Pământ, 
informaţia a fost mult mai detaliată decât atunci când 
mi-a fost prezentată pentru prima dată. Am interpretat 
aceasta prin prisma deprinderii modului de acţiune 
mentală şi emoţională, ce trebuie utilizat Atunci când se 
lucrează cu ecranul holografic şi casca 
interdimensională, dar şi printr-o anumită înţelegere a 
lucrurilor, pe care o aveam deja. Colateral, m-am gândit 
că o asemenea tehnologie este de neconceput 
actualmente pentru ştiinţa modernă, dar imediat am 
realizat că imaginea începe să se blureze, datorită 
fluctuaţiei de concentrare. Atunci bărbatul din Apellos a 
intervenit din nou, corectând imaginea, pentru a nu fi 
nevoiţi să reluăm totul de la început. El mi-a spus, 
preluând telepatic gândurile mele: 

— într-adevăr, este o diferenţă uriaşă de concepţie şi 
de nivel de realizare tehnologică. Lucrul în acest mod cu 
influenţele stelare, despre care oamenii voştri de ştiinţă 
nici măcar nu bănuiesc că ar putea să existe, e 
impresionant chiar şi pentru noi. în orice caz, acest 
moment de timp prezentat pe ecran este fundamental; el 
reprezintă începutul rasei voastre, ca fiinţe umane 
superioare. 

Uşor contrariat, am întrebat: 

— Dar voi nu faceţi parte din aceeaşi rasă? 



Ba da, însă la noi s-a produs o hibridizare 
ulterioară, iar apoi ne-am dezvoltat izolat în Apellos, 
evoluând fără alte intervenţii nedorite. La voi, însă, a fost 
mai complicat. 

Apoi bărbatul mi-a făcut un semn, invitându-mă să 
urmăresc mai departe firul istoric al acestor excepţionale 
dezvăluiri. 

Acea etapă a vieţii pe Pământ, când nava uriaşă a 
apărut în vecinătatea planetei noastre, pare să fi fost 
foarte importantă. Imaginile din acea perioadă îmi 

arătau urmele unui conflict spaţial în sistemul nostru 
solar. Totuşi, nu am putut vedea natura acelui conflict 
din cosmos, nici cine l-a determinat sau care a fost 
motivul lui, probabil pentru că nu intra în sfera temei 
asupra căreia mă concentram. 

Imaginile mi-au arătat doar câteva secvenţe din 
timpul războiului, cu lupte teribile în spaţiul cosmic. Eu 
eram însă foarte interesat de felul în care s-a 

individualizat fiinţa umană superioară pe Pământ şi 
acesta era motivul pentru care imaginile apăreau în acea 
succesiune destul de rapidă, ca nişte „flash-uri, 
punctând aspectele cele mai importante dintr-un 
eveniment secundar, cum era acel conflict spaţial, dar 
care prezenta totuşi o anumită legătură cu subiectul 
care mă interesa pe mine. 



Cap. 5 - TENEKAU ŞI CUPA FUNDAMENTALĂ A 
OMENIRII. ÎNCEPUTURILE 


Mi s-au arătat unele imagini din perioada care a 
urmat teribilului război din spaţiu. Nu înţelegeam 
motivul, dar acesta mi s-a dezvăluit mai târziu. Imensa 
navă suferise mari stricăciuni în timpul atacurilor 
repetate şi dure ale flotei inamice, necesitând reparaţii. 
Am văzut că pentru aceasta s-a decis să se extragă 
minereu de pe Pământ, pentru că am observat cum din 
nava sferică uriaşă coborau pe Pământ multe alte nave 
mici de transport, care mai apoi reveneau la nava de pe 
orbită, aducând diverse Materiale. Am primit telepatic 
înţelegerea faptului că ele transportau anumite 
zăcăminte, dintre care cele ce conţineau aur erau cel 
mai importante, deoarece acest metal intra în 
componenţa navei-mamă. Practic, era o confirmare a 
ceea ce este scris pe tăbliţele sumeriene descoperite şi 
traduse în secolul trecut ( Referinţa indirectă este la 
cărţile lui Zecharia Sitchin despre conţinutul tăbliţelor 
sumeriene, în care este descris procesul apariţiei rasei 
umane şi evoluţia ei pe Pământ (n. ed.J). Zona de 
convergenţă în care navele coborau şi apoi urcau din 
nou în spaţiu era Peninsula Arabiei, aşa după câte mi- 
am dat seama din geografia zonei [Aici apare o diferenţă 
faţă de descrierile de pe tăbliţe, în care se spune că 
exploatarea aurului şi a altor metale a început în Africa de 
Sud. Cu toate acestea, materialele extrase în Peninsula 
Arabiei puteau fi altele decăt aurul, care probabil a fost 
extras în Africa, de alte nave (n.ed.f). 


Primul contact 



Imaginea s-a focalizat pe una dintre navele 
extraterestre de mărime medie care a aterizat într-un loc 
cu puţină vegetaţie, relativ stâncos. Apoi imaginea s-a 
schimbat la momentul în care flintele din navă încărcau 
mai multe containere de formă paralelipipedică. Am 
văzut cum manipularea acelor paralelipipede se făcea 
prin levitaţie, doar cu mâna, fără să fie atinse. Un astfel 
de obiect, ce era destul de masiv, a fost scos afară din 
nava de transport, apoi tot prin levitaţie el a fost orientat 
vertical, rămânând în aer cam la un metru înălţime de la 
sol. Din el au ieşit apoi nişte „tuburi de lumină”, care s- 
au înfipt în pământ. Puteam vedea prin ele cum din 
pământ este extras un fel de „lichid , depozitat mai apoi 
în container. Fără să vreau, m-am gândit că aceea era 
cea mai uşoară, avansată şi eficientă formă de „minerit 
pe care o văzusem vreodată, însă imediat imaginea a dat 
semne de instabilitate şi atunci m-am concentrat din 
nou pe ceea ce era prezentat, dorind cu intensitate să 
văd urmarea. 

Printre stâncile şi vegetaţia din acea zonă, în 
imagine am putut să văd un grup de fiinţe băştinaşe, un 
fel de primate mai evoluate, asemănătoare cu homo 
erectus. Acestea se uitau curioase, dar pline de frică, la 
navă şi la fiinţele extraterestre din jurul ei, păstrând 
totuşi o distanţă confortabilă. 

La un moment dat, una dintre fiinţele extraterestre, 
care părea că era comandantul navei de transport, a 
văzut acele primate şi modul în care ele îşi manifestau 
curiozitatea şi atunci s-a apropiat mai mult, oprindu-se 
pentru câteva momente şi observându-le cu atenţie într- 
o stare uşor meditativă. La început n-am înţeles de ce mi 
se arătau acele imagini şi am formulat mental 
întrebarea. în acel moment am început să simt empatic 
trăirea pe care o avea acea fiinţă extraterestră atunci 



când privea cu atenţie fiinţele primitive din faţa ei, care 
păstrau încă anumite trăsături ale primatelor mari. 
Simţeam cum germenele unei idei prindea contur din ce 
în ce mai mult în mintea acelui bărbat şi evalua anumite 
posibilităţi legate de acele primate. 

Simultan am avut înţelegerea faptului că fiinţele 
extraterestre care formau echipajul nu puteau rămâne 
un timp lung în atmosfera noastră, la suprafaţa 
Pământului, datorită anumitor caracteristici fizice ale 
atmosferei terestre, care nu erau compatibile cu 
constituţia lor. Imediat ce am înţeles aceasta, imaginea 
de pe ecran s-a schimbat şi am văzut interiorul navei de 
pe sol, o încăpere de formă rotundă şi destul de mare, în 
care se aflau cinci fiinţe masculine, printre care şi 
comandantul navei, care le vorbea chiar despre acest 
aspect. 

Elaborând transmisia telepatică, am înţeles atunci 
că membrii echipajului au luat decizia să înceapă să 
folosească unele dintre acele primate, care se dovedeau 
a fi mai curioase şi mai evoluate, pentru a realiza munca 
de minerit. Ei doreau să facă aceasta prin utilizarea unei 
tehnologii de transmisie mentală asupra primatelor, 
folosindu-le mai apoi corpul pentru treburile de la 
suprafaţa planetei. 

Primii paşi în transformarea ADN-ului 

înţelegerea mea căpăta foarte repede noi valenţe. De 
pildă, mi s-a clarificat imediat că decizia echipajului 
acelei nave de transport avea un dublu sens: pe de o 
parte, primatele erau ajutate să evolueze foarte rapid, 
datorită influenţei mentale a fiinţelor extraterestre şi a 
tehnologiei lor, iar pe de altă parte echipajul beneficia la 
rândul lui de ajutorul muncii fizice din partea acelor 



primate mari, în condiţiile în care corpul extratereştrilor 
nu putea rezista prea mult la suprafaţa solului. 

Am întrebat atunci cărei civilizaţii extraterestre 
aparţineau acele fiinţe şi am primit imediat răspunsul în 
cortex că este vorba despre una dintre civilizaţiile 
siriusiene derivate, care provenea dintr-un sistem din 
constelaţia Centurii lui Orion. Imaginile s-au schimbat 
brusc şi am văzut un sistem cu mai multe planete în 
jurul unei stele de mărime relativ mică, situată 
vecinătatea stelelor principale ale Centurii. 



Constelaţia Orion sau cea a Vânătorului, cu cele trei stele 
principale ce formează „Centura” 


Procesul modificării ADN-ului primatelor din acea 
zonă de pe Pământ - care avea să declanşeze mai apoi 
întregul lanţ de transformări pentru a se ajunge la fiinţa 



umană evoluată - a fost uluitor de complex, practic 
inimaginabil pentru concepţia ştiinţifică actuală. Am 
văzut că nivelul de acţiune şi forţele implicate în acel 
plan grandios au atins o plajă imensă, de la nivelul 
cuantic la nivelul galaxiei noastre. Mai întâi a fost 
necesară o modificare de structură în ADN-ul unei 
primare pe Pământ, pentru ca astfel să fie amorsat 
procesul evoluţiei. Atunci când am dorit să aflu mai 
nuanţat modul în care s-a produs acel salt extraordinar 
de la primată către o formă şi un nivel de conştiinţă mai 
evoluat, pe ecran a apărut instantaneu o succesiune de 
fişiere, de felul celor pe care le-am descris, însoţite de 
felurite simboluri. Aceste fişiere se succedau de-a lungul 
unor linii directoare. Am înţeles atunci că ele erau legate 
şi în ansamblu reprezentau un „folder” sau un director - 
ca să fac o legătura cu modul de înţelegere modern. 


configuraţii stelare specifice 
la momente diferite de timp 







Reprezentarea schematică a unor faze de evoluţie a ADN- 

ului uman 

Văzusem deja în imaginile precedente simbolurile E 
I şi E U, ce reprezentau stele sau un număr de stele 
având o legătură între ele, pe o frecvenţi specifică. Aşa 
cum am spus, ele indicau „modificarea” legăturii dintr- 
un atom de carbon din ADN-ul primatei, pentru a se 
crea posibilităţi multiple de asociere care să formeze noi 
structuri în cadrul acelui ADN. 

De asemenea, vedeam imensa navă extraterestră 
atât în configuraţia alinierii stelare, cât şi în apropierea 
Pământului. Am observat, totuşi, că atunci când 
reveneam asupra unui aspect sau fenomen, solicitând 
din nou prezentarea lui, acesta îmi era dezvăluit în 
imagini care cuprindeau şi alte detalii sau corelaţii, ce 
nu fuseseră oferite până în acel moment. Aceasta era 
important, pentru că îmi permitea să ramific mai apoi 
subiectul pe baza detaliilor noi, prin întrebări 
suplimentare, şi să pătrund astfel mai adânc în 
cunoaşterea lui. 

Două simboluri importante 

De fapt, eu urmăream două direcţii principale: pe de 
o parte, să-mi clarific unele detalii pe care nu le-am 
înţeles prea bine, iar pe de altă parte să încerc să obţin 
mai multă informaţie cu privire la tema studiată. Nu 
puteam să fac asta decât dacă repetam unele imagini, 
uneori chiar de două-trei ori, pentru a înţelege mai bine 
sinteza respectivă sau pentru a decodifica, atât cât mă 
pricepeam, sensul imaginilor. Bărbatul din Apellos era o 
prezenţă discretă şi agreabilă, încât nu am simţit că 
deranjam în vreun fel prin acele „manevre” pe care le 



făceam. în plus, comunicarea din ce în ce mai sigură şi 
rapidă cu aparatul la care aveam acces devenise o 
plăcere şi începusem să intuiesc din ce în ce mai bine 
modul de „conversaţie” cu tehnologia extrem de 
avansată, care era integrată în construcţia ecranului 
holografic şi a căştii interdimensionale. 

Ca element inedit faţă de ceea ce aflasem până 
atunci, am remarcat că două dintre simboluri erau 
prezente peste tot: simbolul stelar EI, ce apărea 
întotdeauna când era vorba despre o configuraţie stelară 
din galaxie; şi un simbol care se asemăna, grafic 
vorbind, cu numărul 11, ce reprezenta de fapt o anumită 
acţiune la nivel cuantic, în atomii ce compuneau 
macromolecula de ADN. Din felul în care mi s-au arătat 
imaginile, am înţeles că acel simbol reprezenta 
capacitatea de a uni-, cu alte cuvinte, atunci când două 
aspecte care erau diferite, se uneau, ele deveneau unul, 
iar acest proces era reprezentat de simbolul respectiv. 




simbolulE-N 


Nava cosmică Neiberau 

Complexul de fişiere de pe ecran era accentuat cu 
imaginea primatei la diferite stadii de dezvoltare şi cu 
anumite simboluri. în partea de sus a ecranului am 
văzut din nou reprezentarea grupului de stele din 
galaxie, unite într-un mod specific prin anumite linii şi 
simboluri, însă de această dată am observat la capătul 




unei astfel de linii un cerc mai mic decât cercurile ce 
simbolizau celelalte stele. 

De asemenea, în dreptul lui am observat un al 
doilea simbol, pe lângă cel consacrat, la vederea căruia 
am simţit o emoţie puternică. Atunci, imediat, simbolul 
s-a mărit pe ecran şi s-a transformat într-o imagine 
clară şi mare, reprezentând nava cosmică uriaşă, de 
formă sferică, despre care am vorbit. Imediat, printr-o 
combinaţie de frecvenţe şi de stări în mintea mea, am 
înţeles numele navei, care era NEIBERÂU. Exista totuşi 
o mică variaţie, deoarece am înţeles de asemenea şi 
numele de NEIBEREA. 


fişier cu 
informaţii 


oO 


nava Neiberau 
şi simbolul ei 


no.... 




E-l 



Aliniere stelară din care face parte şi nava siriusiană 

Neiberau 


Mi-am dat imediat seama că se poate face lesne o 
corelaţie cu o temă intens mediatizată în zilele noastre, 
dar înţeleasă în mod eronat. Consoanele din nume erau 
mai puternice şi de aceea, ca o legătură necesară, cred 




că numele a „alunecat” spre NIBIRU, ca o actualizare ce 
este folosită în prezent (Foarte probabil ca aceasta să fie 
marea confuzie care este de multă vreme vehiculată pe 
internet sau în alte lucrări în ceea ce priveşte „planeta” 
Nibiru, care în conformitate cu tăbliţele sumeriene revine o 
dată la 3.600 de ani, de obicei cu efecte devastatoare 
asupra Pământului. Dacă vom considera spusele 
autorului, atunci Nibiru este chiar marea navă siriusiană 
Neiberau (n.ed.f). 

De altfel, faptul că imaginile nu s-au înceţoşat şi nici 
nu au dispărut de pe ecranul holografic atunci când m- 
am gândit la aceste aspecte a fost o dovadă în plus 
pentru mine că această corelaţie e corectă şi că are 
directă legătură cu imensa navă extraterestră. Ceea ce 
m-a uluit a fost faptul că acea navă a ocupat diferite 
poziţii în galaxie care completau locul gol corespondent 
al altei stele din configuraţiile esenţiale ce mi-au fost 
arătate. Am înţeles atunci că ea se plasa într-o zonă din 
galaxie astfel încât să creeze structuri necesare pentru a 
implementa în faze succesive frecvenţa adecvată pentru 
a determina anumită modificare în ADN-ul unor primate 
de pe Pământ. 

M-am întrebat atunci de ce a fost necesară o 
angrenare aşa de complexă şi cum a fost posibil ca acele 
influenţe să se propage aşa de precis, de la un nivel 
gigantic la un nivel minuscul. Mai mult, de ce energiile 
cosmice generate de alinierea stelară specifică nu au 
influenţat atunci în mod asemănător pe oricine, de pildă 
toate primatele sau alte fiinţe care existau atunci pe 
Pământ, nu doar o anumită primată din acele timpuri? 

Ecranul a „reacţionat” imediat şi a evidenţiat că 
existau doar anumite primate în care s-a implementat o 
modificare specială, în timp ce alte primate rămâneau 
„inerte” la aceeaşi influenţă subtilă. Am înţeles imediat 



ideea şi chiar m-am gândit că aici se poate aplica foarte 
bine zicala veche: „nu este pentru cine se nimereşte, ci 
pentru cine se potriveşte”. 

Această selectivitate pare să fi fost esenţială şi, de la 
înălţimea extraordinarului avans tehnologic şi spiritual 
pe care îl aveau fiinţele extraterestre care au iniţiat 
procesul modificării ADN-ului în acea primată, ea a 
determinat un întreg lanţ de transformări gradate, dar 
totuşi destul de rapide, la nivelul ADN-ului altor 
primate. Acestea au servit la rândul lor ca receptacule 
pentru anumite informaţii de natură subtilă, ce au 
condus apoi la apariţia omului. Mi-am dat seama atunci 
că totul a fost o extraordinară programare şi acţiune de 
inginerie genetică la cel mai înalt nivel, care în zilele 
noastre nu poate fi concepută nici măcar în termeni 
asemănători, atât dorită limitării conceptuale a ştiinţei 
moderne, cât şi a tehnologiei insuficiente. în schema 
cosmică a stelelor ce erau implicate în acest imens plan 
e formare a unei fiinţe superioare, care urma să fie 
omul, a existat mereu amprenta clară a intervenţiilor 
superioare extraterestre. Pe ecran văzusem că în dreptul 
fiecărei stele era indicat un simbol, despre care bărbatul 
din Apellos mi-a spus că arăta programarea şi influenţa 
ei de către entităţi foarte evoluate din planurile subtile, 
pentru ca steaua respectivă să interacţioneze într-un 
anumit mod şi la un anumit moment de timp cu o altă 
stea, indicată de linia ce le unea. Când am înţeles 
aceasta, imaginea de ecran s-a schimbat şi atunci am 
văzut totul de deasupra; părea să fie un pas superior 
pentru înţelegere, o privire superioară a acelei realităţi. 
Nu mai vedeam stelele, ci un fel de legături sau „fuioare” 
între poziţiile pe care ele le ocupau. Era o foarte 
complexă reţea subtil eterică între acele zone-focar adică 
între stelele aflate în corelaţie. Aşa cum iniţial am văzut 



legăturile subtile dintre doi electroni, tot aşa am 
remarcat şi legătura subtilă eterică la nivelul stelelor. 
Atunci am înţeles de ce mi-a fost revelat acel adevăr 
profund privind legăturile cuantice între electroni. Am 
sesizat că înţelegerea fenomenului de entanglement 
reprezintă doar un mic pas pentru a putea cuprinde 
complexitatea legăturilor care există între stelele din 
Univers, care sunt mult mai spectaculoase decât cele 
generate de forţele gravitaţionale. 



fişier cu 
informaţii 
despre stea 



influenta E-1 

U 


Reţea subtilă între stelele aflate într-o formă de legătură 

tip „entanglement” 


Pe ecran am putut să văd mai apoi chiar două faze 
diferite ale evoluţiei primatei, prezentate în paralel, cu 
două configuraţii diferite ale stelelor ca poziţie a lor în 
galaxia noastră. în „reţeaua” pe care o formau nava 
Neiberau şi stelele respective, întotdeauna la mijloc se 
afla obiectul celest care era influenţat subtil energetic. în 



prima etapă am văzut că acel loc îl ocupa chiar planeta 
noastră, iar într-o etapă ulterioară am văzut că acel loc 
central era ocupat de Soarele din Sistemul nostru Solar. 

Nava Neiberau se afla dincolo de Lună, era perfect 
rotundă şi ceva mai mică decât Luna, strălucind de 
asemenea cu putere pe cer, dar se deosebea în această 
privinţă de Lună prin culoarea ei, care era albastru 
deschis, aşa cum se vedea de pe Pământ. Mi-au fost 
prezentate diferite imagini din diferite unghiuri ale 
poziţionării lui Neiberau şi am admirat spectacolul 
ceresc deosebit, cu Pământul având aparent doi „sateliţi” 
foarte strălucitori. 

Clipa începutului mi-a fost prezentată secvenţial: am 
văzut sala principală de comandă din interiorul imensei 
nave Neiberau şi pe comandantul acesteia calculând cea 
mai bună configuraţie sau reţea de stele, care putea să 
influenţeze într-un mod specific ADN-ul unor primate de 
pe Pământ. Mi-am dat seama că el era interesat mai ales 
să determine momentul de timp când acea influenţă 
putea să aibă loc cu cea mai mare eficienţă. Am zâmbit, 
pentru că ceea ce vedeam era foarte asemănător cu 
astrologia actuală, doar că la un nivel mult mai avansat, 
ce implica o cunoaştere uimitoare. 

„Bordul” de comandă al navei era complicat şi extins 
pe un arc mare de cerc. în dreptul lui stăteau mai multe 
fiinţe, dar telepatic am înţeles că la diferite niveluri ale 
navei existau de asemenea şi alte centre de comandă ale 
ei, fiecare specializat în câte o direcţie de acţiune: 
militară, salturi spaţiale Prin intermediul unor sasuri 
cosmice şi aşa mai departe. Totuşi, sala de comandă pe 
care eu o vedeam era cea principală, în care se luau 
deciziile Cele mai importante. 

Am văzut cum pe dispozitivul principal de bord, care 
ar putea fi asemănat cu un computer modern - de fapt, 



un „display” foarte mare de cristal pe care se proiectau 
holografic informaţiile - au apărut în succesiune destul 
de rapidă posibilităţile alinierilor stelare, care erau 
destul de multe. 

on 


fişier cu informaţii 



Configuraţia stelară din care a făcut parte şi nava 

siriusiană 




Comandantul navei a ales atunci o anumită 
configuraţie şi a decis să mute nava într-un anumit loc 
din spaţiul cosmic, în apropierea Pământului, 
stabilindu-se pe o anumită orbită staţionară în jurul 
planetei, la fel cum era şi Luna. Mai apoi, am văzut şi 
am înţeles intuitiv cum fiinţele din sala principală 
comandă au acordat emisiile electromagnetice ale navei 
la cea a stelei cu care se dorea să se creeze o legătură, 
dând astfel naştere unui aşa-zis fenomen de 
„entanglement galactic”. 

Mi s-a arătat apoi declanşarea întregii reţele de 
energie subtilă între stelele din configuraţia cosmică pe 
care o văzusem la început; apoi acţiunea intensei 
influenţe rezultante către zona din galaxie unde se afla 
Pământul; apoi, pe ecran a apărut structura destul de 
simplă a ADN-ului acelei primate de pe Pământ; în 
sfârşit, am văzut apoi atomul de carbon şi modificarea 
cuantică rezultată, care era esenţială pentru 
reorientarea evoluţiei unui grup însemnat de primate 
mari de pe Pământ către o fiinţă superioară. 

Cronologia primelor etape de transformare a 
ADN-ului 

Aşa după cum am spus, primul moment când a fost 
implementată influenţa cosmică pentru declanşarea 
planului de creare a fiinţei umane, a fost în jurul anilor 
432.000 î.Hr. Mai exact, am putut să înţeleg că era anul 

432.7_î.Hr., însă fineţea frecvenţelor şi a perioadelor 

pentru ultimele două cifre, la acea „distanţă” în timp, a 
fost prea mare pentru mine ca să o înţeleg. Această 
influenţă a durat aproximativ 10.000 de ani, 
corespunzător perioadei de timp pentru acea 
configuraţie stelară. Transformarea ADN-ului primatelor 



a început să fie din ce în ce mai evidentă, iar efectele ei 
s-au accentuat în următorii 50.000 de ani. 

Mai apoi a urmat acel război teribil din spaţiu şi 
navetele siriusiene de transport au început să coboare 
pe Pământ pentru a extrage diferite materiale şi mai ales 
aur, necesar la refacerea unor părţi avariate din nava 
mamă Neiberau. Aceasta se petrecea cam prin 372.5(6) 
î.Hr., în conformitate cu „conversia” auditivă a 
frecventelor. 

Deoarece aveau nevoie de mână de lucru care să fie 
adaptată specificului planetei, fiinţele extraterestre de pe 
navă au decis să susţină dezvoltarea primatelor şi să 
„conlucreze” cu acestea pentru a putea extrage metalele 
de care aveau stringent nevoie. 

Acest eveniment a fost redat ca fiind „coborârea lui 
Enki pe Pământ”, deoarece frecvenţa rezultantă din 
cumulul de simboluri care se aflau în corelaţie cu acea 
decizie rezona cu simbolul E N (Autorul se referă la 
conţinutul tăbliţelor sumeriene, care descriu „zeii” 
Anunnaki care au venit pe Pământ (Enki şi Enlil), precum 
şi originea fiinţei umane şi modul în care ea a apărut. 
Pentru mai multe informaţii în această direcţie pot fi 
consultate cărţile celebrului orientalist Zecharia Sitchin 

f 

(n.ed.)). Atunci, prin nu ştiu ce impuls lăuntric, am dorit 
să aflu mai multe despre acea fiinţă extraterestră care a 
fost prima ce a iniţiat declanşarea transformărilor 
radicale ce aveau să ducă la crearea omenirii. Curând, 
însă, aveam să aflu că ideea care a încolţit în mintea ei - 
de a folosi primatele ca ajutor în muncile terestre şi 
totodată de a le ajuta să evolueze mai repede - a fost de 
fapt planificată cu mult timp înainte, în dimensiuni mult 
mai înalte ale Manifestării. 

Eram complet fascinat de faptul că vedeam chiar 
momentul de început al omenirii. Practic, datorită ideii 



acelei fiinţe siriusiene de a folosi primatele existente în 
acea perioadă pe Pământ pentru realizarea anumitor 
munci, utilizând o tehnologie sofisticată, s-au pus bazele 
creării fiinţei umane superioare pe planeta noastră. Am 
văzut aceasta în detaliu, precum şi fazele principale în 
care întregul proces a avut loc. De asemenea, am văzut 
motivaţiile care au dus la crearea primei fiinţe umane şi 
natura pe care ea a avut-o. Voi reveni mai târziu asupra 
acestor aspecte. 

Tenekau 

îndată ce mi-am manifestat dorinţa de a cunoaşte 
mai mult despre acea fiinţă siriusiană, mi-a fost 
înfăţişată imaginea ei pe ecran. Purta un costum de 
culoare albastră, mulat, cu două dungi de culoare mai 
deschisă pe margini. Simultan a apărut fişierul cu 
informaţii despre ea, pe care din nefericire nu le puteam 
înţelege, fiind redate într-o „scriere” ce nu aparţinea 
planetei noastre, bazată mai ales pe semne şi simboluri. 
Bărbatul din Apellos, care mă asista cu răbdare în 
investigaţiile mele, mi-a precizat: 

- Se numea Tenekau. într-adevăr, se poate spune că 
dintr-un anumit punct de vedere el a fost „părintele 
omenirii”, deşi această sintagmă nu este tocmai exactă. 
Planul în legătură cu Pământul a fost conceput cu eoni 
urmă la nivel cauzal de entităţi guvernatoare ale acestei 
galaxii şi ale universului în care trăim. S-a dorit ca în 
această zonă să existe o anumită manifestare a vieţii, la 
un moment de timp viitor, dar într-un mod prestabilit de 
anumite conjuncturi galactice. Tenekau a fost ales cu 
mult timp înainte pentru acel rol fundamental, deoarece 
structura ADN-ului său rezona cu ceea ce se dorea să se 
obţină din ADN-ul primatelor. El s-a născut pe nava 



Neiberau şi a fost îndreptat spre acel moment unic în 
istoria omenirii, acea clipă în care a privit primatele şi a 
avut ideea de a le transforma şi colabora cu ele, pentru a 
uşura munca la nivelul solului. El a fost încurajat 
constant din dimensiunea foarte subtilă cauzală să 
dezvolte planul transformării ADN-ului primatelor. 

Acel moment coincide cu ceea ce noi am putea numi 
„momentul Tenekau”, clipa în care acea fiinţă 
extraterestră remarcabilă a coborât pe sol din nava de 
transport cu care venise după conflictul din spaţiu şi a 
văzut un grup de primate mari ascunzându-se cu teamă 
în tufişuri. Imaginile holografice mi-au înfăţişat acel 
tablou în detaliu: am văzut atunci cum una dintre 
fiinţele din grup a avut curajul să iasă de după tufişuri 
şi chiar să se apropie puţin de navă, fiind curioasă. 
Tenekau s-a oprit brusc, privind-o cu atenţie; cred că 
aceea a fost „sclipirea sa de geniu”, pentru că atunci el a 
avut o idee deosebită ce a dus apoi la transformarea şi 
evoluţia primatelor mari într-o fiinţă umanoidă 
superioară. Cu toate acestea, şi ca urmare a unui plan 
mult mai vast, procesul formării unei noi fiinţe 
umanoide pe Pământ începuse cu aproximativ 60.000 de 
ani mai devreme, la nivel cosmic, prin alinierile stelare 
despre care am vorbit. 

în timp ce priveam acele imagini extraordinare, care 
au avut un mare impact emoţional asupra mea, am 
înţeles că acea clipă ancestrală poate fi considerată chiar 
începutul drumului pentru formarea omenirii, prima 
sclipire a ideii de transformare genetică a unor fiinţe 
primitive într-o fiinţă umanoidă superioară. Am putut de 
asemenea să simt efectiv acea primă emoţie a lui 
Tenekau, primul gând şi prima lui intenţie ce a dus apoi 
la impresionanta munca de transformare genetică ce 
avea să urmeze. Parcursul noii fiinţe umanoide a fost 



uluitor şi el avea să conducă în final la ceea ce noi 
suntem astăzi, adică fiinţe umane superioare, inteligente 
şi conştiente de sine. 

Am simţit atunci şi eu o vie emoţie, deoarece eram 
martor virtual chiar la „prima mutare” din lanţul colosal 
al transformărilor genetice ce aveau să urmeze şi tocmai 
de aceea am dorit să insist asupra acelor imagini care 
îmi înfăţişau un moment excepţional prin semnificaţia 
lui. 

Datorită unui fel de „buclă bio-feedback” pe care o 
aveam cu ecranul holografic, acesta „a urmat” dorinţa 
mea, iar imaginea lui Tenekau a venit în prim-plan. L- 
am văzut oprindu-se şi privind acea primată curioasă ce 
se afla la câteva zeci de metri depărtare. El a înclinat 
uşor capul spre stânga, într-o atitudine relativ 
meditativă şi acela a fost primul sâmbure al ideii care a 
încolţit în mintea lui, prima lui intenţie de a realiza un 
contact mental cu acele fiinţe primitive. Acea idee a 
declanşat apoi un set complex de evenimente ce a dus la 
transformarea fiinţelor primitive în fiinţe superioare. 

între timp, alţi membri ai echipajului începuseră să 
coboare din navă, aducând anumite echipamente pe sol. 
După momentul său de inspiraţie, comandantul a făcut 
un semn cu mâna spre primate şi apoi s-a alăturat 
muncii celorlalţi. Dar imaginile de pe ecranul holografic 
mi-au arătat cum ideea lui fusese deja preluată, ea fiind 
ultimul element de legătură necesar pentru declanşarea 
vastului plan de formare a unei noi fiinţe umanoide la 
nivelul acestui sector de galaxie. 

La început, Tenekau a coordonat întregul plan doar 
de la nivel mental. Erau alese doar acele primate care 
dădeau dovadă de curiozitate şi aveau un spirit mai 
îndrăzneţ. Mi s-a arătat chiar modul în care a fost dus la 
îndeplinire acel plan iniţial, după o anumită perioadă de 



timp: l-am văzut pe Tenekau în interiorul navei, aşezat 
într-un fel de scaun, înclinat pe spate înconjurat de 
anumite aparate sofisticate şi coordonând mental două 
primate în afara navei, ce deplasau obiecte şi făceau 
diferite alte munci. Una dintre ele era mai vioaie şi 
dădea chiar semne de o anumită inteligenţă cealaltă 
primată era mai lentă şi mai confuză. 

în imaginile pe care le vedeam, Tenekau era o fiinţă 
ce emana multă blândeţe şi un profund respect pentru 
legile cosmice. Puteam să-mi dau seama din ţinuta lui şi 
din trăsăturile chipului său, că experienţa vastă pe care 
o avea i-a desluşit multe taine spirituale şi i-a „sculptat” 
destinul formidabil, legat de cel al omenirii viitoare. într- 
un director separat el era înfăţişat alături de cele trei 
semne distincte care îi caracterizau numele. 



simbolul 

T 


simbolul 

E-l 


simbolul 

E-N 



fişier cu 
informaţii 


Tettekau - cele trei simboluri care îl definesc (T,E!,E N) 


Simbolurile T, B, N şi modificările cuantice în 
ADN 

în spiritul cererii mele, de a cunoaşte mai multe 
despre această primă fiinţă care a aprins „scânteia” 
umanităţii, bărbatul din Apellos a continuat să-mi, 
explice: 

- Observă asemănarea primului simbol din stânga 
cu litera T şi, de asemenea, cu forma Centurii lui Orion. 





într-adevăr, văzusem cu ceva timp înainte la alte 
simboluri, că la redarea acestora pe „ecran” unele zone 
sunt mai îngroşate şi mai luminoase, iar altele mai puţin 
groase şi mai întunecoase, dând astfel indicaţii despre 
importanţa detaliului respectiv. în cazul lui Tenekau, 
simbolul în formă de T al Centurii lui Orion era 


accentuat în acest mod: 




Corespondenta simbolului T Simbolul Tpentru Centura lui 

cu stelele din Centura lui Orion Orion, care il defineşte pe Tenekau 


Partea de mijloc apărea mai luminoasă, pentru a 
indica faptul că Tenekau provenea din unul din 
sistemele planetare din acea zonă de mijloc a Centrii lui 
Orion. 

Pentru că mintea mea era cuplată la informaţiile 
primite până atunci despre modul uluitor în care s-a 
intervenit asupra ADN-ului primatelor care existau în 
acea zonă de pe Pământ şi pentru că pe fundal eu 
vedeam activitatea acestor primate printre elementele 
tehnologice ale fiinţelor siriusiene, într-un mod aproape 
reflex am dorit să văd cum a evoluat ADN- ul lor pornind 
de la prima influenţă stelară asupra atomului de carbon. 




Aproape instantaneu imaginea s-a modificat, 
focalizându-se asupra uneia dintre primatele de la 
suprafaţa Pământului, apoi am văzut structura ADN- 
ului ei. 



Schema ADN-ului primatei cu influentele energetice E I, E 

N şi T 

Am observat că în structura moleculară a ADN-ului 
existau mai multe le gâturi, la care se asociau 
independent simbolurile E I şi E N, dar existau de 
asemenea şi legături unde cele două simboluri apăreau 
împreună. Simbolul T părea că se suprapune cel mai 
insistent peste locul în care primele două simboluri, E I 
şi E N se asociau. 

Am văzut că T indica o influentă semnificativă în 
combinaţiile care existau în molecula de ADN a primatei 
evoluate. Imaginile mi-au arătat - într-un mod oarecum 
asemănător cu ceea ce eu văzusem la mesele în formă de 





T din Sala Proiecţiilor, adică un zoom foarte puternic în 
interiorul moleculei de ADN - izolarea unui atom cu 
nucleul în mijlocul său, după care am observat simbolul 
T suprapunându-se peste atom. Influenţa a creat o 
excitare a nucleului atomic, care a dat naştere - prin 
diferite legături nucleu-electroni - la o hibridizare 
specială a orbitelor electronice ( Conform Wikipedia, în 
fizica cuantică procesul de hibridizare este un concept ce 
presupune contopirea orbitalilor atomici în aşa-numiţii 
„orbitali hibrizi” (care au energii, forme, etc. diferite de 
cele ale orbitalilor atomici de la care provin), astfel încăt 
aranjarea perechilor de electroni să fie adecvată pentru 
formarea de legături chimice. Legăturile chimice sunt 
interacţiuni ce se stabilesc între atomi, grupe de atomi sau 
ioni. Ele reprezintă puterea de atracţie care se manifestă 
între atomi, legăndu-i în molecule, ioni sau radicali 
(n.ed.)). 

simbolulT orbitali 

(influenţa Centurii lui Orion) electronici 


Iii 


schema unui atom 
cu nucleul şi orbitele 
sale principale electronice 




Hibridizarea orbitelor principale ale electronilor atomului de carbon 
sub influenta desemnată de simbolul T 

După hibridizare, orbitalii electronici copiau fidel 
structura geometrică a simbolului T. Cu timpul, mi-am 
dat seama că există o legătură între orientarea 
geometrică a orbitelor hibridizate şi forma unui simbol 


care apărea în hologramă. întrucât aceste simboluri 
reprezintă realităţi subtile la nivel cosmic, rezultă că 
„scrierea” pe care o vedeam este galactică. Ea nu 
reprezenta doar nişte semne convenţionale, adică nu e 
ca în cazul alfabetului latin sau unui alt alfabet modern, 
care a fost inventat şi apoi preluat de anumite populaţii. 
Această „scriere” extraterestră implică simboluri ce 
reprezintă structuri cosmice, atomice, moleculare, o 
scriere ce face legătura între feluritele niveluri ale 
Creaţiei şi exprimă acţiuni profunde, complexe. 

simbolulT cu 
indicarea 


orbitali 

hibridizaţi 


suprapunerea 

simboluluiT 


peste hibridizarea 
orbitalilor 


efectului 

hibridizării 



Aranjarea orbitalilor in funcţie de influenţa simbolului T 

Pornind de aici, am observat mai apoi că nucleul 
atomului intră în rezonantă cu frecventele desemnate de 
simbolul E I, E N şi T. în final, mi s-a arătat atomul de 
oxigen din ADN, cu orbitalii hibridizaţi. Hibridizarea lui 
Semăna destul de mult cu cea regăsită în molecula de 
apă (H 2 O), doar că în locul celor doi atomi de hidrogen se 
afla atomul de carbon. în molecula apă un atom de 
hidrogen este legat covalent, iar al doilea semi-covalent, 
aproape ionic. Ceva asemănător am văzut la legătura cu 
atomul de carbon din ADN-ul primatei. în urma 
diferitelor influenţe, atât atomul de oxigen cât şi atomul 
de carbon au început să aibă o mai mare disponibilitate 



la legăturile covalente pe care le făceau cu ceilalţi atonii. 
Acest lucru îl puteam vedea, de pildă, la punţile de 
hidrogen dintre adenină şi timină sau între guanină şi 
citozină din macromolecula de ADN. 



Influenţa frecvenţelor desemnate de simbolurile 
E I,E N şi T asupra nucleului atomic 



amplificarea sensibilităţii legăturilor 
din punţile de hidrogen 

H 


adenină 


Influenţele asupra atomilor de carbon şi oxigen au creat 
un cumul de factori, care au amplificat sensibilitatea 
legăturii de hidrogen în macromolecula de ADN 






în „traducere”, legăturile dintre atomul de oxigen şi 
cel de hidrogen erau în rezonanţă cu frecvenţele 
desemnate de simbolul T, iar cei doi atomi de carbon, cu 
legăturile lor, erau în rezonanţă cu frecvenţele 
desemnate de simbolul E I. Dincolo de atomii de carbon 
exista un alt atom, pe care l-am identificat mai târziu, 
studiind structura adeninei, ca fiind atomul de azot. El 
face legături cu atomul de carbon sau cu atomul de 
hidrogen şi am observat că asupra acestui tip de legături 
acţionează frecventele desemnate de simbolul unit E N. 

în ansamblu, am văzut cum primatele din acea zonă 
de pe Pământ primeau, în decursul timpului, acele 
influenţe la nivelul ADN-ului lor, ce erau proprii ADN- 
ului lui Tenekau. Efectele acestei acţiuni în timp o 
puteam observa chiar şi în comportamentul lor: după ce 
Tenekau îşi retrăgea câmpul de influenţă şi susţinere 
mentală prin intermediul dispozitivelor tehnologice, 
unele primate nu mai erau mirate sau speriate, ci 
dimpotrivă, ele manifestau chiar o anumită stăpânire de 
sine şi maturitate; era un semn clar al evoluţiei dirijate. 

Practic vorbind, vedeam un act pur de inginerie 
genetică extraordinar de avansată şi minuţios proiectată, 
iar aceasta a fost susţinută la început de tehnologia 
foarte specială siriusiană. în imaginile prezentate am 
văzut pe fundal nişte dispozitive, unele chiar mari, 
aduse cu navetele de transport de fiinţele siriusiene pe 
Pământ. Mai apoi, ele erau depozitate pe sol şi 
asamblate de către echipajul siriusian. 

Cel mai mare obiect de acest gen era o sferă cu un 
diametru de aproximativ zece metri, având două 
ramificaţii enorme, ca două antene în partea superioară, 
în mijlocul sferei am văzut un fel de cameră de 
comandă, cu un scaun pe care noi l-am numi 



„ergonomie”, în care Tenekau se aşeza, cuplându-se la 
aparatura foarte complexă din sferă. Intuitiv, am înţeles 
că el se folosea de acel dispozitiv pentru a emite un 
câmp adaptat perfect frecvenţelor care erau necesare 
influenţării ADN-ului primatelor, pentru a le ajuta să 
progreseze în mod accelerat. în jurul sferei se aflau alte 
dispozitive mai mici, ca nişte cilindri, ce semănau cu 
nişte containere. Ele se aflau pe un suport la o anumită 
înălţime deasupra solului. 



Dispozitivul de emisie a unui cămp necesar pentru a 
influenţa ADN-ul primatelor, care a fost folosit de Tenekau 


în partea lor inferioară apăreau nişte raze de lumină 
alb-gălbuie spre sol, ca nişte lasere, care formau nişte 
turbioane în apropierea solului, în locul de extracţie a 
materialelor. Aşa cum am văzut acele imagini, acea 
logistică extraterestră era extinsă pe o suprafaţă mare, 
care acoperea probabil mai mulţi kilometri pătraţi. în 
mijloc se afla „sfera de comandă mentală”, din care 
Tenekau coordona primatele, pentru ca acestea să ştie 
ce să facă. 







cilindru-container 
pe suport 


\ 




sfera de comandă mentală 
din careTenekau coordona 
activitatea primatelor 




Dispozitivul sferic de comandă mentală, înconjurat de 
containerele cilindrice cu raze 


Influenţa mentală a lui Tenekau implica atât munca 
realizată de primate cu acele containere, cât şi 
transformarea lor gradată la nivel de ADN, prin 
tehnologia extraterestră. Treptat, primatele au început 
să rămână în zonele în care se aflau containerele de 
extracţie şi sfera de control mental. La început, 
înfricoşate, unele plecau din acele zone, însă am văzut 
că pe măsură ce ADN-ul lor îşi modifica structura sub 
acţiunea câmpului modelator, ele nu mai fugeau şi nu 
mai erau cuprinse de teamă. 


Simbolul hexagonal 

Implementarea frecvenţelor desemnate de către 
simbolurile E I şi E N s-a realizat în zona Golfului Persic 
de azi. Frecventa desemnată de simbolul E I a fost 

folosită în sud, apoi cea desemnată de simbolul E N s-a 
petrecut mai sus puţin, într-o zonă situată mai spre 
dreapta. După cum am văzut, imaginile cu extracţia 
efectivă a metalelor şi cu ADN-ul primatelor deja 
transformat au avut loc undeva mai la nord, pe o arie 
mai extinsă, însă tot în zona Golfului Persic. 


Zonele din Golful Persic unde a avut loc implementarea 
frecvenţelor desemnate de simbolurile E I şi E N 

în partea de sud, corespunzând primelor 
transformări ale ADN-ului primatelor, era o vegetaţie 
luxuriantă, dar puţin mai la nord, în aria largă de 
extracţie, am văzut multe stânci, peisajul fiind destul de 
arid. Eu păstram în minte ideea care mă preocupa de la 
început, aceea a originii şi evoluţia fiinţei umane pe 
Pământ, iar ceea ce mi se prezenta pe ecran era o 
desfăşurare a acestei idei, pe care nu întotdeauna 
reuşeam să o înţeleg sau să ţin pasul cu ea. Uneori, 
prezentarea pe ecranul holografic era aşa de complexă 
încât descrierea şi redarea grafică a acelor elemente aici, 
în această carte, este foarte dificilă şi ar face lectura 
foarte complicată. Tocmai de aceea, prefer să prezint 










elementele principale într-un mod cât mai sintetic, fără a 
intra prea mult în amănunte. De pildă, modul în care 
acţiunea navei extraterestre Neiberau - poziţionată într-o 
anumită reţea de stele - a influenţat transformarea ADN- 
ului primatelor din acea vreme nu doar la nivel mental, 
ci şi la nivel emoţional, este remarcabilă şi totodată 
foarte complexă. Atunci când mi s-a prezentat acest 
aspect, am văzut o succesiune de 

Reţeaua formată de nava Neiberau şi celelalte stele, cu 
Soarele sistemului nostru planetar în centru 
directoare cu forma lor unduită specifică; unul dintre 
fişiere era însă mai luminos. Am îndepărtat celelalte 
directoare şi l-am ales pe acela, care s-a deschis 
înfăţişându-mi imaginea reţelei stelare şi a navei 
siriusiene Neiberau. aflată în apropierea Pământului. 
Acţiunea principală a acestei reţele cosmice avea atunci 
ca „ţintă” Soarele nostru. Nu mi s-a arătat ce fenomene 
s-au petrecut în acea perioadă la nivelul acestei stele, 
probabil pentru că eu nu cerusem aceasta, dar cert este 
faptul că a urmat o perioadă în care Soarele a strălucit 
mai tare, influenţând radical transformarea vieţii pe 





Pământ. Zona Golfului Persic, corespunzătoare 
influenţelor E I şi E N s-a uscat, iar triburile de primate 
care locuiau în acea zonă au început să roiască spre 
nord, până la o zonă care devenise luxuriantă ca 
vegetaţie, puţin mai sus de zona de extracţie a metalelor. 
Zona, nu foarte extinsă, era cuprinsă între două fluvii 
mari (Este foarte posibil ca autorul să se refere la fluviile 
Tigru şi Eufrat, care sunt menţionate în cărţile lui Zecharia 
Sitchin. Zona despre care vorbeşte Radu Cinamar 
corespunde, probabil, chiar zonei ce a fost cunoscută mai 
apoi ca fiind „Eden”-ul, leagănul apariţiei primei fiinţe 
umane evoluate (n.ed.)). Când imaginea a ajuns în acest 
punct, peste detaliul geografic au apărut simbolurile 
cunoscute T, E I şi E N. 



Reprezentarea migraţiei primatelor din zona uscată a 
Golfului Persic spre zona cu vegetaţie luxuriantă 

Totuşi, pe lângă cele trei simboluri am observat 
prezenţa unui al patrulea care nu era o literă, ci avea o 
reprezentare grafică mai complexă, asemănătoare unui 
hexagon, împreună cu diagonalele sale. 





Simbolul general care desemna influenţa specifică în 
acea zonă era aşadar alcătuit din T, E I şi E N, în care E 
I şi E N luminau puternic, iar T era mai slab. După cele 
trei litere-simbol urma o pauză şi apoi venea al patrulea 
simbol, cel hexagonal, pe care eu îl simţeam ca 
desemnând o stare de fericire şi de exaltare, ce avea ca 
sursă nava Neiberau. 

T E-l E-N hexagon 

@®®) 

TEN© 

influenţă mai mică a simbolul stării de fericire şi euforie pe 

frecvenţelor desemnate care o trăiau anumite primate, 

de simbolulT datorită prezenţei navei Neiberau 

Reprezentarea simbolului complex TEN- hexagon, care a 
implicat rafinarea emoţiilor 

Am înţeles telepatic că această stare euforizantă era 
directionată doar într-un loc anume, doar într-o anumită 
zonă, ce corespundea acelei suprafeţe cu vegetaţie 
luxuriantă, cuprinsă între cele două mari fluvii. 
Primatele care se retrăseseră în acea zonă, fiind atrase 
de ea ca de un magnet, beneficiau de o revărsare 

extraordinară de bucurie, ce acţiona în mod direct 

' ■> 

asupra emoţiilor lor, rafînându-le. Vedeam cum starea 
de bucurie şi fericire crea o anumită coeziune în 
grupurile de primate, care continuau să găsească 
preocupări creative şi în afara perioadei de influenţă ce 















provenea de la navă. Aceasta le permitea să simtă stări 
emoţionale mult mai rafinate faţă de alte primate. 



Perspectiva 
hexagonului şi 
corelarea sa cu 
frecvenţele 
^semnate de 
sirnbolulTE N 


simbolulTEN 
creează legături 
.diverseîn ADN, 
permiţând manifestarea 
unor stări emoţionale 
complexe 

Reprezentarea unei porţiuni din ADN-ul primatei care este 
influenţată de T E N-hexagon, ce semnifică rafinarea 

emoţiilor 

f 








în acel moment mi-am pus întrebarea cum ajutau 
emoţiile la evoluţia primatelor, altfel decât oferindu-le o 
stare exaltată de conştiinţă, care evident că nu putea fi 
permanentă. Aproape imediat, pe ecranul holografic a 
apărut imaginea unei porţiuni de ADN a primatelor, pe 
care am văzut mai multe puncte luminând pulsatoriu, 
atunci când trăiau stări de fericire. Am înţeles telepatic 
că acele puncte luminoase erau porţiuni din ADN care 
rezonau cu un cumul de frecvenţe care erau desemnate 
de către simbolul complex T EI EN (TEN). 

Acest „joc” de frecvenţe a început să formeze 
anumite modificări complexe noi în interiorul moleculei 
de ADN al primatelor, iar de la un moment dat acestea 
au reuşit să se dezvolte singure pe plan emoţional. 
Faptul este remarcabil, deoarece rafinarea aspectelor 
psiho-mentale semnifică un salt important pe scara 
evoluţiei fiinţei, prin deschiderea ei faţă de frecvenţele 
superioare din Macrocosmos. 



Cap. 6 - SPLITAREA EVOLUŢIEI: RAMURILE ENL ŞI 

ENK 


Am continuat vizionarea cu mult interes, urmărind 
să fiu cât mai concentrat. Deoarece intenţia mea era 
foarte clară, pe ecran au apărut imagini complexe care 
reprezentau biocâmpul noilor primate. Modificările 
survenite în ADN care erau în legătură directă cu 
simbolurile T, E şi N creau posibilitatea unei măriri a 
vitalităţii. Pe de altă parte, trăirile, emoţiile şi anumite 
gânduri ale acelor primate erau influenţate de noile 
structuri din ADN-ul lor, care aveau legătură directă cu 
simbolul hexagonal. Aşa după cum am spus, simbolul 
hexagonal reprezenta influenţa complexă pe Care o avea 
nava Neiberau asupra ADN-ului primatelor. 

Totuşi, munca susţinută pe planetă necesita o mai 
bună coordonare între membrii echipajului şi primate, 
chiar şi cu cele evoluate. Stricăciunile pe care le suferise 
uriaşa navă erau mari, iar pentru repararea lor era 
nevoie de anumite metale, care au început să fie extrase 
de pe Pământ. Dificultatea consta în faptul că fiinţele 
extraterestre nu puteau să lucreze prea mult timp pe 
Pământ datorită diferenţelor dintre mediul de pe nava lor 
şi cel al planetei noastre. 

Din sinteza prezentării am înţeles atunci că Tenekau 
a primit o sugestie de la grupul de medici de pe nava 
Neiberau pentru a crea o clonă hibridă a sa, care să fie 
îmbogăţită cu gene de la primatele mai evoluate ce 
realizaseră deja un salt evolutiv prin influenţa subtil- 
energetică reprezentată de simbolul TEN-hexagon. 
Tenekau a fost de acord şi astfel a început un proces 
complex de „modelare” a macromoleculei de ADN, care 



avea să conducă la structuri cu potenţialităţi 
extraordinare pentru viitoarea fiinţă donată. 

Transferul de conştiinţă 

După aceea, imaginile s-au succedat destul de 
repede, arătându-mi o zonă în care se aflau un fel de 
corturi de dimensiuni mari, care erau transparente şi 
aveau o formă ca de diamant. Imaginea s-a mărit şi am 
putut să văd interiorul „cortului” central, unde existau 
mai mulţi cilindri aşezaţi pe sol în poziţie orizontală. în 
fiecare dintre acei cilindri se afla un corp al unei fiinţe 
umanoide, care nu era nici primată, dar nici 
extraterestră. Impresia mea a fost că trupurile respective 
reprezentau mai multe clone ale unui model ce trebuia 
perfecţionat. Deoarece imaginea nu s-a schimbat după 
ce am avut acea percepţie şi înţelegere interioară, am 
dedus că ceea ce intuisem, era adevărat. 

în mijlocul „cortului” am văzut un scaun special, cu 
multe instalaţii în jurul lui, pe care era aşezat Tenekau, 
având ochii închişi şi fiind profund absorbit. Scaunul 
respectiv semăna cu cel din Camera Ocultă din Irak, dar 
cu toate acestea îmi dădeam seama cu claritate că era 
vorba despre altă tehnologie. în plus, formele generale 
difereau şi ele, iar scaunul era racordat la multe alte 
dispozitive complicate. 

în jurul lui se mai aflau două fiinţe extraterestre; ce 
supravegheau derularea unui fel de proces la aparatele 
din jur. Apoi mi s-a arătat o altă imagine în care partea 
de sus a primului cilindru de lângă intrarea cortului a 
culisat în jos şi din el s-a ridicat o fiinţă umanoidă, care 
mi-a fost adusă în prim-planul vederii. Am avut imediat 
percepţia interioară că în acel corp se transferase 



conştiinţa lui Tenekau, în timp ce trupul său rămăsese 
inert în scaunul special din mijlocul acelui spaţiu. 

Din acel moment am văzut doar figura şi trupul 
acelei fiinţe, în care se transferase conştiinţa lui 
Tenekau. Am identificat, prin „jocul” frecvenţelor şi 
rezonanţelor pe care oarecum îl învăţasem, că transferul 
conştiinţei lui Tenekau în acea fiinţă a avut loc cam prin 
371.3(_ 1) î.Hr. 

Aceste elemente pot să pară de domeniul SF, dar îi 
pot asigura pe cititorii bine intenţionaţi că tehnologia 
care stă la baza acestui gen de transfer, care în natura 
lui este atât fizic, cât şi interdimensional, a început să 
fie „descifrată” chiar şi pe Pământ în prezent. Este 
adevărat că siriusienii din constelaţia Centura lui Orion 
stăpâneau această tehnologie încă de acum o jumătate 
de milion de ani sau poate chiar mai mult, dar aceasta 
ne arată că evoluţia nu are graniţe, iar ceea ce astăzi nu 
este cunoscut oamenilor de ştiinţă contemporani, nu 
înseamnă că nu există sau nu a fost folosit până în 
prezent. 

Fiinţa în care Tenekau îşi proiectase conştiinţa nu 
arăta a fi perfectă, dar avea deja toate „îmbunătăţirile” la 
nivelul ADN-ului, deoarece ea era însoţită pe ecran 
mereu de simbolul integral: TEN-hexagon. Am înţeles 
faptul că acea fiinţă donată era de fapt o compunere a 
tuturor părţilor de ADN din primate care au fost iniţial 
influenţate de TEN-hexagon. Aşa a rezultat acea fiinţă 
specială, ce era compatibilă cu Tenekau. 

Simbolul TEN-hexagon era asociat continuu cu acea 
fiinţă, la fel de înaltă ca Tenekau, adică aproximativ 2,50 
metri. Totuşi, spre deosebire de Tenekau - care nu avea 
deloc pilozitate, iar capul său era puţin alungit spre 
spate - acea fiinţă avea capul asemănător cu cel al unei 
fiinţe umane actuale cu păr lung. Culoarea părului m-a 



uimit, căci era alb-platinată, strălucind foarte frumos în 
lumină. Am înţeles intuitiv că acea fiinţă era practic o 
încrucişare dintre ADN-ul primatelor şi ADN 
extraterestru, dar era un produs de inginerie genetică şi 
nu unul rezultat prin încrucişarea corpurilor fizice. 
Acest aspect era clar, deoarece ea nu avea organe 
sexuale, apoi, mai târziu, am văzut acea fiinţă cum 
ieşise din laborator şi se plimba afară, printre celelalte 
primate, având un aer uşor meditativ. 

Nu am înţeles însă de ce erau mai multe astfel de 
corpuri în ceilalţi cilindri din laboratoare. Ipoteza cea 
mai plauzibilă părea să indice mai multe „variante” ale 
prototipului iniţial, care urmau şi ele să fie testate. 
Totuşi, nu am insistat pe acest aspect, ci am fost curios 
să aflu mai multe elemente despre crearea şi evoluţia 
acelei fiinţe hibride. 


Un moment decisiv 

Eram aşa de uimit de ceea ce vedeam, încât mi-am 
pierdut concentrarea şi atunci imaginile de pe ecran s- 
au blurat. Eram emoţionat, realizam că urmăream „live” 
evenimente care s-au petrecut acum sute de mii de ani 
şi că eram cu adevărat privilegiat având ocazia să 
primesc aceste informaţii. 

M-am recules destul de repede şi, focalizându-mă 
din nou asupra subiectului, am recreat legătura mental- 
emotivă cu dispozitivul de redare a imaginilor 
holografice. Am continuat să mă concentrez asupra lui 
Tenekau şi a clonei pe care o văzusem. După ce 
imaginile au devenit clare, am observat că ele prezentau 
o realitate decalată în timp cu câţiva ani, deoarece 
printre primate se aflau deja câteva fiinţe donate. 



Acestea lucrau asiduu în mai multe zone din sudul 
peninsulei Arabiei, fiind ajutate de primate, care la 
rândul lor erau coordonate mental de diferiţi membri ai 
echipajului de pe navă. 

Imaginile holografice s-au schimbat, înfăţişând 
uriaşa cameră de comandă a navei Neiberau, cu o parte 
a echipajului, probabil pentru ca eu să cunosc sursa 
informaţiei. Apoi mi-a fost arătată în imagini o altă sală, 
despre care am ştiut imediat că este o sală medicală. L- 
am văzut pe Tenekau vorbind cu trei fiinţe, semeni de-ai 
lui şi, la fel, am primit telepatic informaţia că aceia erau 
medici pe marea navă Neiberau. în acea sală se mai 
aflau şi alte fiinţe siriusiene cu însemnele caracteristice 
pe costumele lor, pe care nu le puteam descifra; totuşi, 
cumva îmi dădeam seama că ele ocupau poziţii înalte în 
ierarhia conducerii pe navă. Ele formau grupuri 
restrânse în sală, discutând cu mult interes un anumit 
subiect. Am „ştiut” că acela era un subiect important 
legat de primatele de pe Pământ. La un moment dat una 
dintre fiinţe a ridicat mâna şi în faţa ei, în mijlocul acelei 
camere a apărut o hologramă în care vedeam nişte 
configuraţii stelare. 

La început nu am înţeles de ce mi se arătau acele 
imagini şi nici ce anume reprezentau ele. La un moment 
dat însă, în imagine au apărut „razele” stelare, cu 
fişierele specifice, iar intersecţia lor s-a concentrat pe 
nava Neiberau. Apoi imaginea s-a mărit şi atunci am 
văzut Sistemul Solar, apoi pământul, nava, zona din 
mijloc a navei şi apoi o mulţime de alte fiinţe de pe navă, 
inclusiv Tenekau. în continuare nu înţelegeam sensul 
acelor imagini şi tocmai de aceea m-am întors întrebător 
către bărbatul din Apellos. El m-a privit zâmbind şi mi-a 
răspuns: 




— Ce ai văzut tu aici este foarte complex. Aşa cum 
în astrologia cunoscută pe Pământ se lucrează cu 
planete, cu Luna, Soarele şi alte corpuri cereşti, dar mai 
rar cu alte stele fixe, în „astrologia” cunoscută de acele 
fiinţe extraterestre se luau în calcul mii de stele, nu doar 
câteva. Atunci când pe o astfel de navă cosmică se 
năştea o fiinţă, influenţa stelară era mult mai puternică, 
pentru că ea se afla într-un loc din spaţiu care nu era în 
legătură cu planeta natală a părinţilor. Un astfel de caz 
a fost cel al lui Tenekau. în imaginea din hologramă ni s- 
a arătat că în momentul naşterii sale au existat câteva 
aranjamente stelare care aveau aceeaşi structură de tip 
E şi N, care se regăsea şi în primatele de pe Pământ. 
Tenekau a crescut pe navă, a învăţat pe navă, a fost 
primit în corpul de armată de pe navă şi a urcat în grad. 
în tot acest timp, el a avut în structura ADN-ului său 
influenţele stelare de tip E şi N, resimţite de asemenea 
de primatele de pe Pământ în ultimele zeci de mii de ani. 
Atunci când Tenekau a coborât pe planeta noastră cu 
nava de transport pentru a extrage minereuri, a simţit 
Ceva „interesant” la primatele care se uitau curioase la 
navă. El a rezonat cu influenţele subtile stelare E şi N, 
care produseseră deja transformări în ADN-ul 
primatelor. 

Am văzut atunci imaginile ce arătau legătura între 
acele secţiuni de ADN transformate de influentele 
stelare, care existau atât în primate, cât în ADN-ul lui 
Tenekau. Bărbatul din Apellos a continuat să-mi explice: 

— Acela a fost motivul pentru care clona în care 
Tenekau şi-a transferat conştiinţa a putut fi realizată 
uşor, pentru că genele lui erau compatibile cu cele 
provenite de la primate. El şi-a dat seama de importanţa 
acelor aspect şi a transmis un lung raport superiorilor 
săi de pe nava Neiberau. 



Am dorit să văd în detaliu acel moment şi mi-am 
îndreptat privirea către ecran; imaginea s-a clarificat în 
câteva secunde. Ele prezentau o cameră destul de mare 
şi foarte „tehnologizată”; totul acolo părea să fie realizat 
în mod ergonomie, de la dispunerea obiectelor, până la 
formele aparaturii tehnice, care consta mai mult în 
diferite tipuri de ecrane, aşezate fie vertical, fie orizontal. 

Imaginea îl prezenta pe Tenekau stând în picioare, 
în faţa unui astfel de ecran mare, care proiecta 
holografic la mică distanţă în faţa lui multe simboluri, 
semne şi imagini. Vedeam totul din spatele umărului 
drept al lui Tenekau şi am înţeles că acelea erau clipele 
în care el trimitea raportul vast către superiorii săi. Apoi 
imaginile s-au succedat rapid şi am văzut momentul în 
care au venit răspunsurile. Intuitiv simţeam 
impregnarea subtil-energetică foarte specială a acelui 
moment. Acele clipe au fost cele care au definit poate cel 
mai mult destinul umanităţii, clipa când a fost luată 
decizia de creare a unei noi flinte. 

Bărbatul din Apellos m-a ajutat să înţeleg imaginile 
noi pe care le vedeam. El mi-a spus că raportul lui 
Tenekau a avut efectul unui fulger în rândul eşalonului 
superior de pe marea navă Neiberau. Comandantul, 
împreună cu grupul de conducere al navei a trimis acel 
raport către consiliul de înţelepţi de pe planeta mamă. 
Răspunsul a fost halucinant pentru toţi. Tenekau a fost 
înştiinţat că el nu se afla deloc întâmplător în acea 
conjunctură, în acel loc de pe Pământ şi în acel moment. 
I s-a explicat ca toate acestea au fost plănuite cu mult 
timp înainte de la nivelul planurilor subtile superioare şi 
că, prin acţiunile sale, el a creat prototipul unei fiinţe 
evoluate care va exista în viitor pe această planetă. 

Tenekau a înţeles atunci că, în realitate, totul fusese 
aranjat şi prestabilit, astfel încât să se sincronizeze şi să 



determine acele decizii şi acţiuni pe care el le-a săvârşit. 
Chiar dacă la început intenţia lui a fost doar de a crea 
din primatele existente o fiinţă cu posibilităţi superioare, 
care să ajute la muncile de extracţie a minereurilor de 
care aveau nevoie, totul se dovedea acum a fi pătruns de 
un sens mult mai profund. Ordinul pe care el l-a primit 
a fost de a rămâne cu nava sa în preajma Pământului şi 
de a susţine activităţile necesare pentru dezvoltarea şi 
evoluţia primatelor ce existau atunci în acea zonă. 

Problemele generate de conflictul spaţial continuau 
să existe, dar Tenekau a fost „detaşat” şi a primit ordin 
direct să se ocupe din acel moment de susţinerea 
evoluţiei naturale a primatelor mari de pe Pământ, care 
în timp vor deveni o civilizaţie înfloritoare. Acel ordin a 
fost dat atât lui, cât şi tuturor eşaloanelor de conducere 
a navei Neiberau. După primirea acelui ordin, tot 
echipajul şi toate resursele logistice ale uriaşei nave s-au 
orientat spre noua misiune. Doar o mică secţiune a 
navei urma să se mai ocupe de aspectele militare şi de 
securitate a navei în acea zonă a cosmosului. 

Semnificaţia splitării lui T 

în continuare, imaginile au arătat o cameră imensă, 
unde mai multe fiinţe extraterestre de pe navă studiau 
legăturile dintre stele şi configuraţiile lor posibile pentru 
a implementa în ADN-ul primatelor anumite influenţe 
energetice, care să determine accelerarea evoluţiei lor 
naturale. Imaginile de pe ecranul holografic la care 
priveam s-au succedat rapid şi s-au oprit într-un 
moment în care dintre toate structurile stelare studiate 
s-au ales doar două. în dreptul acelor imagini am văzut 
două simboluri. 



Din combinaţiile lui T, E şi N la nivelul ADN-ului 
primatelor, am văzut că T, care era mai puţin intens 
decât E şi N, a început să se spliteze în două alte 
simboluri, ce reprezentau două familii de frecvenţe 
distincte. 

Apoi, pe ecran mi s-a arătat cum cele două frecvenţe 
se combină, iar cele două simboluri ale lor se unesc, 
rezultând o configuraţie a cărei intersecţii erau chiar 
punctele în care se găseau stelele din structura ce crea 
afluenţa necesară pentru evoluţia primatei, 
simbol asemănător 

literei L fragment ADN 



Influenţa frecvenţelor desemnate de simbolul T E N în 
ADN-ul primatei şi splitarea lui T, ce reprezintă două 
familii de frecvenţe distincte 




familia de frecvenţe 1 (fi) 


fişier cu 
informaţii 



Unirea celor două frecvenţe şi punctele lor de „intersecţie 

stelară” 

La nivelul ADN-ului primatelor, această splitare a lui T 
în două familii de frecvenţe distincte a însemnat 
implementarea capacităţii de a alege. Emoţiile stările pe 
care acele fiinţe le aveau, permiteau de atunci înainte ca 
ele sa aleagă modul lor de acţiune; nu mai era vorba 
despre instinct, ci deja se actualiza simţirea şi alegerea 
raţională. 

9 

Prin urmare, aşa după cum am înţeles din 
succesiunea imaginilor, frecvenţele desemnate de 
simbolul E N au influenţat frecventele desemnate de 

9 9 

simbolul T în structura ADN-ului, iar ca urmare s-au 
produs interferenţe complexe ce au născut noi familii de 
frecvente. Aceste familii de frecvente au fost desemnate 

9 9 

de două simboluri: un simbol asemănător cu litera K, iar 
al doilea simbol asemănător cu litera L. 




simbolul corespunzător 
celor două familii de frecvenţe (fi + f2) 



Poziţionarea navei Neiberau lăngă Lună, în configuraţia 
stelară ce corespunde frecvenţelor create prin interferenţă 

Aşa după cum am văzut într-o succesiune de flash- 
uri pe ecranul holografic, nava Neiberau se aşezase 
printre planetele Sistemului nostru Solar pentru a 
susţine această splitare foarte importantă în evoluţia 
viitoare a fiinţei umane. în anumite situaţii, nava 
Neiberau - pentru a amplifica aceste interferenţe - se 
aşeza lângă Lună, într-o configuraţie care păstra 
legătura cu simbolul frecvenţelor suprapuse. 


Simbolul K 




Sensul simbolului K este foarte important şi, în 
timp, el a ajuns să definească gena majoritară a 
populaţiei de primate pe Pământ. în legătură cu 
semnificaţiile sale oculte, am primit atunci unele 
informaţii valoroase de la bărbatul din Apellos. în special 
pentru siriusieni, acest simbol care se aseamănă cu 
litera K este foarte important, pentru că el reprezintă 
legătura între cer şi pământ; cu alte cuvinte, el semnifică 
susţinerea divină, dar în acelaşi timp indică şi 
susţinerea de către alte entităţi cu un grad înalt de 
spiritualitate. Voi dezvolta mai târziu şi mai în detaliu 
aspectul simbolisticii lui K, aşa cum mi-a fost el arătat şi 
explicat. 

Simbolul K reprezintă o plajă vastă de frecvenţe, 
care sunt în directă legătură cu influenţa şi sprijinul 
divin, precum şi cu ajutorul spiritual oferit de entităţi 
care se află chiar în planul fizic. Cu alte cuvinte, pe de o 
parte avem ajutorul ce provine din dimensiunile subtile - 
mai ales din planul eteric, ce este apropiat de planul fizic 
- iar pe de altă parte avem ajutorul care provine chiar 
din planul fizic. Simbolul ca atare semnifică învestitura 
şi susţinerea divină de sus în jos (linia verticală), care 
face legătura „între cer şi pământ”, adică vine din 
planurile subtile ale manifestării către în jos, până în 
planul fizic. Această investitură este susţinută, după 
cum am spus, şi de entităţi celeste din dimensiunile 
subtile (linia oblică). Linia laterală reprezintă 
posibilitatea altor investituri, susţinute de fiinţe din 
planul fizic, cum ar fi influenţa şi ajutorul „semi-zeilor”, 
care aveau şi ei anumite preferinţe sau tendinţe, 
sprijinind de exemplu un rege, un popor sau o grupare 
de fiinţe umane într-o anumită direcţie. Toate aceste 
susţineri pornesc însă din punctul de mijloc, ce 
semnifică planul eteric. O descriere mai detaliată a 



acestui simbol foarte important voi oferi în volumul 
următor. 

Deosebiri între ramurile ENL şi ENK 

în continuare am văzut cum cele două familii de 
frecvenţe distincte - fiind în legătură cu simbolurile K şi 
L - s-au combinat cu E N, rezultând familiile de 
frecvenţe specifice ENL şi ENK ale ADN-ului acelor fiinţe. 
Dintre acestea, vedeam cum fiinţele desemnate de 
simbolul ENL aveau un biocâmp mai mare şi mai fin, pe 
când fiinţele desemnate de simbolul ENK aveau un 
biocâmp cumva mai „restrâns”. 

Ambele familii de frecvente existau datorită 
interferenţei create de frecventele simbolizate de 
hexagon, însă frecvenţele desemnate de către simbolul L 
erau mai susţinute datorită unor rezonanţe specifice. 

După realizarea acelei splitări am înţeles că 
dezvoltarea fiinţelor desemnate de simbolul ENK era 
rezervată mai ales planului fizic, în timp ce dezvoltarea 
fiinţelor desemnate de simbolul ENL avea să cuprindă 
atât planul fizic, cât şi planul subtil eteric. Asta a făcut 
ca o parte dintre primate, în care familia de frecvenţe 
desemnate de simbolul L era mai prezentă şi se combina 
mai mult sub forma ENL, să se obişnuiască mai repede 
cu frecvenţele desemnate de către simbolul hexagon. Din 
această cauză, ele au evoluat mult mai repede. Fiinţele 
ENL beneficiau de o dezvoltare mai rapidă şi pentru 
faptul că ele trăiau mult timp în preajma bazelor 
extraterestre de pe sol şi interacţionau în felurite moduri 
cu fiinţele extraterestre, ajutându-le pe acestea sau 
învăţând de la ele. Cele mai evoluate specimene aveau 
chiar acces în interiorul acelor baze. La evoluţia lor, o 



mare importanţă a avut hibridizarea în etape succesive 
cu ADN extraterestru. 

După un timp, când fiinţele ENL au început să 
procreeze, embrionul primea chiar de la început 
influenţa câmpurilor subtile emise de bazele 
extraterestre, precum şi influenţa puternică ce se datora 
mutaţiilor genetice susţinute de medicii de pe nava 
Neiberau. 

Susţinerea procreării pe ramurile ENL 

Observam uluit toate aceste elemente despre 
originea noastră pe Pământ şi atunci am dorit să ştiu 
cum s-a susţinut procrearea pe ramura ENL, care era în 
mod clar puternic hibridizată cu ADN extraterestru. 

Imaginea de pe ecran a dispărut o fracţiune de 
secundă, pentru a face imediat loc imaginii ce reprezenta 
nava siriusiană Neiberau inclusă aliniamentul stelar 
cunoscut, cu liniile de legătură dintre stele. 

Aşa după cum am spus, la mijlocul vastei reţele 
cosmice pe care ele o formau se afla întotdeauna un corp 
ceresc, asupra căruia se focaliza influenţa subtilă. De 
pildă, pentru iniţierea transformărilor la nivelul ADN- 
ului primatelor, la început în mijloc a fost Pământul; mai 
târziu, într-o altă configuraţie stelară, la mijloc a fost 
Soarele nostru, pentru a determina o nouă etapă 
importantă în evoluţia structurii ADN a acelor fiinţe. 



Luna în centrul 



Poziţia relativă a navei Neiberau în Sistemul nostru Solar, 

cănd Luna se afla în centrul aranjamentului stelar 

Acum mi se arăta o altă structură, având la mijloc 
Luna. Mi se indica, de asemenea, că Luna a reprezentat 
elementul fundamental ce a determinat dezvoltarea 
sexelor în cazul primatelor ce vor deveni, în decursul 
evoluţiei lor, fiinţe umane. 

Pe ecranul holografic mi s-a arătat mai apoi 
proiecţia subtilă a navei Neiberau, ca un fel de „dublură 
eterică a ei”, pentru a remarca astfel existenţa unei mari 
mulţimi de flinte sau, mai bine zis, de suflete ca 
manifestate subtil eterică. Am realizat imediat, de 
asemenea prin inducţie telepatică, faptul că ele foloseau 
corpul subtil al navei pentru a influenţa dezvoltarea 
combinaţiilor genetice ale fătului ce aparţinea ramurii 
ENL. Prin aceasta, fiinţele născute pe ramura ENL erau 
susţinute, atât mental cât şi subtil eteric de fiinţe 
compatibile de pe nava Neiberau. Această susţinere ce 


















provenea de la uriaşa navă era focalizată spre Pământ la 
nivel de grupuri de fiinţe, de trib sau în unele cazuri 
chiar pe o regiune. Susţinerea depindea doar de 
compatibilitatea dintre primate şi fiinţa extraterestră de 
pe navă, precum şi de capacităţile ei individuale. 

Cu timpul, fiinţele ENL au evoluat şi chiar au 
început să se „desprindă” pe ramuri secundare din 
ramura principală ENL, formând noi „direcţii” de 
dezvoltare simbolizate cu: ENL - A, ENL - I, ENL - O, 
ENL - E şi alte combinaţii de acest fel. Vedeam astfel, ca 
într-o creştere spectaculoasă a unui arbore, „despicarea” 
frecvenţelor principale a lui ENL - care era „trunchiul” - 
în mai multe ramuri şi subramuri secundare, care 
semnificau frecventele secundare, fiecare cu 
caracteristicile, posibilităţile şi puterea ei. 

Desigur că simbolurile din ramificaţiile secundare 
nu erau cele cunoscute de noi în această epocă 
(A/E/I/O/U etc.). Am dat aceste explicaţii doar pentru a 
face posibilă o înţelegere adecvată a ceea ce s-a petrecut 
atunci, dar simbolurile văzute de mine în imaginile 
holografice erau mult mai complexe şi dinamice. Pentru 
a avea totuşi o idee asupra susţinerii lor şi a felului în 
care arătau, adeseori mă opream din vizionare pentru a 
nota Pe hârtie şi a schiţa aceste elemente, asociindu-le 
cât mai bine cu literele Pe care noi le cunoaştem. Fiind 
atent la modul în care se dezvoltau acele primate 
speciale din ramura ENL, am putut să observ legăturile 
complexe care se produceau între ele şi fiinţele 
extraterestre care au început să vină de pe nava 
Neiberau, pe suprafaţa planetei noastre, având misiunea 
de a susţine procesul de evoluţie accelerat al acelor 
primate. 

Din succesiunea rapidă a imaginilor mi-am dat 
seama că în decursul a câteva mii de ani nava Neiberau 



a devenit un focar puternic de spiritualitate. Misiunea ei 
militară s-a schimbat, fiind orientată cu precădere spre 
studiu şi cercetare pentru a crea şi a susţine dezvoltarea 
unei noi fiinţe şi a unei noi civilizaţii. Am văzut, de 
asemenea, că numărul celor de pe navă aproape s-a 
dublat. Aşa după cum am spus, exista şi o secţiune 
militară pentru a păzi spaţiul din jurul navei, dar 
majoritatea fiinţelor care populau gigantica navă erau 
orientate spre cercetarea ştiinţifică. 

Imaginile ce mi se arătau erau sublime, dar nu am 
putut să mă bucur prea mult de ele, deoarece foarte 
repede am observat cum acel fenomen de susţinere era 
incomplet. Primatele evoluate din ramura ENL, care erau 
susţinute prin metoda descrisă mai sus nu reuşeau să 
procreeze suficient de mult şi de repede. Chiar dacă 
cercetătorii de pe Neiberau susţineau masiv trezirea 
conştiinţei în populaţia de primate evoluate, numărul lor 
era totuşi prea mic. 

Impedimentul a fost rezolvat într-un mod care avea 
să marcheze decisiv evoluţia ulterioară a flintei umane, 
în imaginile pe care le urmăream pe ecranul holografic 
am remarcat un eveniment epocal care s-a petrecut în 
legătură cu Luna, ca urmare a poziţionării navei 
Neiberau în reţea cu anumite stele. Evenimentul, care 
cel mai probabil a avut o natură subtil eterică, a fost 
sugerat în imaginile pe care le vedeam sub forma unei 
configuraţii stelare cu Luna foarte strălucitoare în 
centru. Prin influenţa care s-a produs asupra mişcării şi 
traiectoriei Lunii, primatele evoluate au fost susţinute în 
a fi mult mai active din punct de vedere sexual. 

Pe de altă parte, ramura ENK a continuat să 
evolueze în ritmul ei propriu, natural, fără ajutor sau 
intervenţii exterioare, deoarece diferenţa de frecventă de 



vibraţie era totuşi prea mare pentru a permite o 
hibridizare eficientă cu un ADN evoluat. 

Adam 

Imaginile s-au succedat rapid, prezentând unele 
evenimente care au avut loc după câteva mii de ani de la 
iniţierea mutaţiilor pe ramura ENL. Pe un fel de hartă 
„dinamică” ce îmi era înfăţişată în imaginile holografice, 
am văzut că pe Pământ coexistau în acea vreme multe 
alte tipuri de primate care ajunseseră la diferite faze de 
evoluţie. Dintre toate aceste specii de fiinţe umanoide, 
ramura ENL a fost în mod evident susţinută de 
civilizaţiile extraterestre care supravegheau procesul de 
dezvoltare a noii rase în devenire pe planeta noastră, 
atât prin orientarea indivizilor spre zone propice de 
dezvoltare, cât chiar şi prin „însămânţare”, pentru a oferi 
din timp în timp câte un impuls dezvoltării ADN-ului lor. 

Femeile ENK procreau însă foarte mult, iar bărbaţii 
din ramura ENL încă mai erau atraşi de acestea, ceea ce 
putea duce la o degradare accentuată a ramurii ENL şi 
astfel se putea micşora ritmul evolutiv al fiinţei umane. 

Ca număr de indivizi, ramura ENK era dominantă, 
iar ramura ENL - care avea puţini indivizi - se retrăsese 
în anumite locuri mai ferite de pe planetă, în special în 
zonele de coastă şi pe insule. Nu am înţeles foarte clar 
de ce fiinţele ENL aveau această preferinţă faţă de zonele 
de coastă, dar din ceea ce am văzut era foarte clar că ele 
se stabileau doar în astfel de regiuni. Practic vorbind, nu 
am văzut fiinţe ENL în interiorul continentelor. 

Totuşi, faptul că în ADN-ul fiinţelor din ramura ENL 
predomina simbolul hexagonal, reprezentând o anumită 
familie de frecvente ce aduceau o elevare certă a lor, 
făcea ca fiinţele ENL superioare să devină adevărate 



emiţătoare şi surse puternice pentru alte fiinţe din 
ramuri L derivate şi chiar pentru unele fiinţe din ramura 
ENK, contribuind la evoluţia tuturor. Ele reprezentau un 
fel de focare de biocâmp foarte evoluat şi tocmai de 
aceea fiinţele cu care ele convieţuiau, chiar şi din cele 
inferioare, preluau o parte mai mare sau mai mică din 
acea influenţă extraordinară şi îşi îmbunătăţeau astfel în 
mod considerabil caracteristicile ADN-ului propriu. 

La fiecare astfel de modificare puteam să observ în 
proiecţiile care îmi erau prezentate pe ecran, că o altă 
navă extraterestră de dimensiuni şi mai mari decât 
vechea navă Neiberau cu care am fost obişnuit, era 
poziţionată în diferite zone din Sistemul nostru Solar: fie 
lângă Lună, fie lângă Saturn sau altă planetă, susţinând 
mutaţii genetice complexe, create de structurile stelare 
sau planetare şi amplificate de poziţia navei. 

După câteva mii de ani, fiinţele influenţate de cele 
ENL superioare aveau deja o structură mai apropiată de 
natura umană. Ele au început să-şi piardă pilozitatea, 
să devină mai „luminoase”, să aibă o statură dreaptă şi 
manifeste certe capacităţi intelectuale. Am văzut astfel 
de primate evoluate care exprimau o anumită fericire 
interioară, aveau o anumită trăire elevată, fiind mai 
liniştite decât celelalte şi chiar „meditative”. 

Complexitatea genetică începea să se manifeste din 
ce în ce mai mult. Unele fiinţe se năşteau cu păr blond, 
altele fără păr deloc; unele aveau ochi albaştri, altele 
aveau ochi verzi şi aşa mai departe, modificările fiind 
aduse în embrion chiar de la început, după faza 
procreării. 

Aceasta s-a petrecut până la un moment dat, când 
am văzut că planetele din Sistemul nostru Solar erau 
poziţionate într-un mod specific, împreună cu o 
gigantică navă spaţială. Atunci mi s-a arătat cum, dintr- 



o derivaţie mai complexă a ramurii ENL s-a dezvoltat un 
embrion ce putea fi extrem de evoluat, care îndeplinea 
cerinţele de modificare a ADN-ului, fiind tinta 
transformărilor genetice extrem de sofisticate, petrecute 
pe parcursul a câtorva mii de ani. Imaginile insistau pe 
acel moment, oferind detalii chiar de la concepţia 
embrionului. 

Atunci s-a petrecut un eveniment foarte important, 
care mai târziu a devenit „mitologic”. Prin încrucişări 
repetate, un embrion dezvoltat natural de o fiinţă 
feminină din ramura ENL a putut să fie compatibil cu 
corpul subtil eteric al civilizaţiei siriusiene. Dacă până 
atunci fiinţele din diversele ramuri ENL erau doar 
„susţinute” mental şi subtil eteric de o fiinţă 
extraterestră, acum exista posibilitatea ca acea fiinţă să 
devină prototipul viitorului om şi un suflet extraterestru 
să se încarneze efectiv în corpul respectiv. 

De obicei, aceasta se face printr-o asumare 
conştientă de către sufletul evoluat al fiinţei 
extraterestre - înainte ca el să părăsească forma lui 
fizică - a actului reîncarnării într-un corp mai grosier. 
Practic, sufletul extraterestru evoluat îşi asumă să 
revină într-unul din corpurile fizice ale unei fiinţe ENL 
de pe Pământ, pentru a determina gradat modificările 
necesare la nivelul ADN-ului prin chiar nivelul ridicat de 
vibraţie al conştiinţei lui. 

Odată iniţiat acest proces, sufletele fiinţelor 
extraterestre care s-au încarnat în unele corpuri ale 
fiinţelor ENL au început să rămână în plan astral în 
jurul Pământului şi apoi să se reîncarneze aici, 
respectând legile naturale ale vieţii şi ale evoluţiei. 

Echilibrul dintre cât este permis să se intervină într- 
o astfel de „modificare”, pe de o parte, şi legile cosmice 
ce guvernează ordinea şi evoluţia cosmică, pe de altă 



parte, reprezintă ceva ce se aseamănă cu mersul pe o 
frânghie la mare înălţime. Trebuie să ai o profundă 
cunoaştere a Legilor Universale şi de asemenea să fii pe 
deplin umil şi devotat Voinţei Divine, să îi înţelegi şi să-i 
percepi direcţia de acţiune, astfel încât să nu te opui ei, 
mai ales atunci când este vorba despre un proiect la 
nivel galactic, ce implică viaţa conştientă. în caz contrar, 
eşecul este garantat şi el survine în scurt timp. 

Prin urmare, trebuie să existe o anumită ştiinţă a 
îmbinării tehnologiei şi legilor divine ale Creaţiei, iar 
aceasta este cunoscută fiinţelor care au atins un înalt 
grad de evoluţie spirituală. în opinia mea, aşa după cum 
am putut să văd şi să înţeleg din imaginile prezentate, 
acele civilizaţii extraterestre foarte avansate au realizat 
chiar un act de sacrificiu, deoarece o revenire într-un 
plan inferior şi într-o formă fizică net inferioară prin 
încarnări succesive, aşa cum şi-au asumat unele dintre 
acele suflete, nu poate fi ceva uşor sau plăcut. Totuşi, la 
acea etapă, aceasta reprezenta o modalitate spirituală 
rapidă de a ajunge la transformarea corectă şi naturală 
a fiinţelor umanoide de la început într-o fiinţă mult mai 
evoluată. 

Atunci a fost prima dată când toate condiţiile au fost 
întrunite, pentru ca prima fiinţă umană să se nască. 
Dacă în trecut, în cazul lui Tenekau s-a produs un 
transfer de conştiinţă într-o clonă, în acest caz a fost 
vorba despre un proces natural evolutiv al unei noi specii. 
Am văzut apoi începutul procesului de încarnare al unei 
fiinţe extraterestre foarte evoluate, evidenţiat pe ecranul 
holografic printr-o rază luminoasă mai intensă, care a 
pătruns într-un embrion al unei femei ENL. Prin 
transformări repetate ale embrionului la nivel de ADN s- 
a putut crea un corp compatibil cu sufletele fiinţelor 
extraterestre avansate. Am înţeles că aceea a fost prima 



fiinţă umană foarte evoluată pe Pământ şi ea aparţinea 
ramurii ENL. 

Desigur, „naşterea” ei nu a fost una obişnuită, cum 
poate îşi imaginează unii. Mi s-a arătat în detaliu modul 
în care viitoarea fiinţă s-a dezvoltat pas cu pas, prin 
intermediul unei tehnologii foarte avansate, care 
includea conexiuni cu dimensiunile subtile superioare. 
Am fost curios să văd interiorul unuia dintre 
laboratoarele extraterestre care au fost construite pe 
Pământ, de formă rotundă, unde se susţinea dezvoltarea 
genetică a noilor fiinţe umanoide din ramura ENL. Acolo 
am văzut un fel de alveolă, ca o matcă oarecum ovală, 
plină cu un lichid semitransparent şi puţin gelatinos, 
unde a fost pus embrionul extras din femeia ENL. 

Dezvoltarea embrionului a fost fascinantă. La 
început au apărut nişte firişoare albe, asemănătoare cu 
terminaţiile nervoase, apoi ele se uneau, formând 
structuri din ce în ce mai complexe şi compacte, 
probabil în baza unui cod şi a unor structuri deja 
stabilite, a unor câmpuri subtil-eterice. Alveola era în 
sustentaţie, dar în jurul ei am văzut alte aparate 
complicate, care emiteau într-un anumit ritm flash-uri 
luminoase puternice, ca un fel de lasere, către alveolă. 
Am dedus că, cel mai probabil, era vorba despre un 
proces specific, necesar pentru crearea trupului fizic, în 
care mai apoi a coborât „scânteia vieţii”, sufletul acelei 
flinte siriusiene foarte evoluate. 

Am văzut chiar în detaliu procesul rapid al 
dezvoltării trupului său: acolo unde „loveau” flash-urile 
luminoase, în lichidul vâscos apărea un mic vortex, din 
care se prelungea un fir subţire alb. Mai apoi, acesta se 
ramifica tot mai mult şi se unea cu alte fire. Totul era 
foarte dinamic şi cuprindea multe nuanţe, a căror 
descriere mi-ar lua prea mult spaţiu pentru a o face. 



Eram foarte curios să văd care a fost, măcar cu 
aproximaţie, anul în care a avut loc acel eveniment 
extraordinar pentru omenire, un fel de „piatră de 
temelie” pentru fiinţa umană în particular şi pentru 
întreaga umanitate, în general. Imediat ce am manifestat 
acel interes real, în casca specială pe care o purtam am 
auzit „jocul” unor frecvenţe, dublate de anumite 
simbolul specifice, care se succedau în partea din 
dreapta-sus a ecranului holografic atât cât am putut 
înţelege şi decodifica atunci, perioada era situată 
aproximativ în zona temporală 368.000 - 367.000 î.Hr. 
Aşadar, aceea a fost perioada în care a apărut prima 
fiinţă umană considerată perfectă, după câteva mii de 
ani de transformări succesive, ce au avut loc în ADN-ul 
primatelor, existau şi alte corpuri fizice ale unor fiinţe 
ENL, dar dintre ele doar acel corp s-a „impus” cumva 
prin perfecţiunea sa. 

Mitologia ezoterică şi cea creştină ni-1 prezintă sub 
numele de Adam. Acea fiinţă chiar a existat în şirul logic 
al transformărilor evolutive care au avut loc; sigur, nu în 
cadrul metaforic al Grădinii Edenului (deşi, mai târziu, 
aceea a fost într-adevăr zona din partea de nord a 
Golfului Persic, în Irak, în care a fost Adam) şi nici 
însoţit de Eva, de şarpe sau de celebrul măr. Probabil 
acestea au fost metafore ulterioare, în directă legătură 
cu posibilitatea de procreare, căci la început Adam a fost 
androgin. 

Aşadar, prin act divin şi ca urmare a unui plan 
galactic foarte complex şi vechi de eoni de timp - aşa 
după cum mi s-a arătat într-un mod excepţional de clar 
şi bine sintetizat - Adam (ca suflet al unei entităţi 
extraterestre foarte evoluate) s-a încarnat prin coborârea 
acelei raze de lumină intense de pe nava care se afla 
atunci acolo. 



Pe ecran mi s-a arătat momentul când acea primă 
fiinţă umană foarte evoluată s-a născut. A fost prima 
fiinţă superioară conştientă în cadrul transformărilor 
succesive către o nouă rasă de fiinţe inteligente, care s-a 
născut pe Pământ în acea perioadă a derulării 
proiectului în legătură cu crearea fiinţei umane. Numele 
ei s-a păstrat aproape nealterat în timp: Adam. 

Pot mărturisi cu sufletul deschis că nu mai văzusem 
niciodată o fiinţă perfectă, aşa cum îmi apărea a fi 
Adam. Datorită interacţiunii speciale care exista între 
mine şi ecranul holografic - prin intermediul căştii 
interdimensionale ce reflecta tehnologia avansată a celor 
din Apellos - puteam să simt cu mare claritate 
caracteristicile extraordinare ale primei fiinţe umane 
care a stat un timp îndelungat după aceea la baza 
formării omului aşa-zis „modern”. Deşi procesul a fost 
mult mai complex decât atât şi nu a respectat o evoluţie 
liniară, totuşi putem spune că, într-o anumită măsură, 
rădăcina ADN-ului nostru a pornit de la acea primă 
fiinţă extraordinară din toate punctele de vedere, care a 
fost Adam. în această privinţă, textul biblic este exact. 

Transmisia telepatică şi intuitivă, care includea de 
asemenea simţurile mele, a devenit atunci atât de clară 
şi intensă, încât la un moment dat am fost aproape 
copleşit de emoţie, neputând să-mi stăpânesc un tremur 
involuntar al corpului. Mi s-a arătat şi am înţeles cu 
claritate că sufletul care s-a încarnat în corpul lui Adam 
a fost o fiinţă siriusiană desăvârşită spiritual. La nivel 
fizic însă, ADN-ul lui Adam conţinea un anumit procent 
de ADN al primatelor de pe Pământ, deoarece embrionul 
provenise de la o femeie din ramura superioară ENL. 
Nivelul de conştiinţă al lui Adam era aşa de evoluat, 
încât atunci când el a deschis prima dată ochii, am 



putut să văd că se afla deja într-o stare de transă 
adâncă, în care a rămas un timp îndelungat. 

în sinteză scurtă a vieţii sale am observat câteva 
„goluri”, care nu miau fost desluşite, în sensul că pentru 
anumite perioade de timp Adam nu s-a aflat în zona 
Golfului Persic, dar în restul timpului foarte îndelungat 
cât a trăit, a rămas aproximativ în aceeaşi arie. 
Existenţa lui a însemnat aproape o continuă meditaţie şi 
introspecţie, precum şi atenţia de a păstra acea puritate 
extraordinară a corpului şi sufletului, necesară 
transmiterii eficiente a ADN-ului pentru modificările 
genetice ce se doreau. 

Chiar dacă pentru unii poate fi oripilant, iar pentru 
alţii ar putea însemna chiar blasfemie, totuşi acesta este 
adevărul în legătură cu existenţa lui Adam. Poate că eu 
am fost avantajat de faptul că tehnologia foarte avansată 
nu greşeşte şi că, în plus, am avut acces la sinteza 
elementelor din acele timpuri, într-o desfăşurare destul 
de rapidă, dar mai ales exactă şi interactivă. Tocmai de 
aceea m-am decis să prezint aceste aspecte despre 
originea adevărată a omenirii şi despre unele momente 
importante din istoria ei reală, convins fiind de faptul că 
cel puţin o parte dintre cititori va putea să simtă intuitiv 
sau chiar să verifice prin alte mijloace ceea ce eu am 
dezvăluit aici. 

De pildă, înţeleg că momentele succesive ale 
„trezirii” lui Adam sunt probabil greu de acceptat, dar cu 
toate acestea le voi expune aici exact aşa după cum le- 
am văzut în imaginile ce mi-au fost prezentate. Mai întâi 
mi s-a arătat momentul în care Adam a deschis pentru 
prima dată ochii, fiind cufundat în acel lichid gelatinos; 
apoi în flash-ul următor am văzut cum acea substanţă 
gelatinoasă se scurge încet şi corpul lui gol rămâne în 
alveolă; apoi mi s-a arătat momentul în care s-a ridicat 



din alveolă şi a păşit în afara acesteia. După aceea am 
văzut diferite ipostaze ale lui în meditaţie sau realizând 
alte activităţi, dar totdeauna părea o fiinţă reculeasă în 
sine, tăcută, chiar mistică. 

Interesant de ştiut este că evoluţia primatelor spre 
forma şi condiţia actuală a fiinţei umane nu s-a realizat 
doar fizic. în cazul primelor fiinţe donate, în care s-a 
produs un transfer de conştiinţă a lui Tenekau, a fost 
vorba doar despre un vehicul. Aceasta a fost necesar 
pentru susţinerea evoluţiei spirituale a primatelor, astfel 
încât sufletele lor să se poată încarna în „vehicule” din 
ce în ce mai specializate. Dacă siriusienii şi civilizaţiile 
avansate care au participat la acel proiect şi-ar fi propus 
să realizeze doar clone, ei ar fi reuşit să facă aceasta 
repede. însă miza era susţinerea evolutivă a conştiinţei 
acelor primate, pentru ca ele să poată să evolueze. 
Acesta este motivul pentru care „naşterea” lui Adam este 
foarte importantă, deoarece ea reprezintă prima 
încarnare naturală a unui suflet evoluat intr-un corp 
provenit din „lut” - adică din „materia primă biologică” a 
planetei. Prin aceasta se înţelege că ADN-ul lui avea în 
structura de bază şi ADN provenit de la primatele de pe 
Pământ, de la care s-a pornit „modelarea corpului său. 

Manifestarea încarnată a lui Adam era necesară 
pentru a permite naturii divine să se manifeste în primul 
rând prin coborâre din planurile celeste, pe verticală, 
apoi să se expansioneze pe orizontală, prin multiplicarea 
ADN-ului acelei fiinţe speciale. Expansiunea s-a realizat 
prin crearea multor implanturi în fiinţele feminine din 
ramurile ENL. Fiinţele născute prin această procedură 
puteau fî corpuri perfecţionate pentru a se putea 
încarna în ele suflete extraterestre din diverse civilizaţii 
care susţineau dezvoltarea noii specii de pe Pământ. 
Altfel spus, pornind de la ADN-ul acelei prime fiinţe 




umane foarte pure, care era de fapt androginală, s-au 
experimentat mai apoi felurite posibilităţi de dezvoltare 
embrionară prin inginerie genetică. 

Androgenitatea lui Adam se reflecta mai mult ca o 
armonie excepţională a corpului şi minţii, ce se putea 
observa cu uşurinţă, şi nu includea diferenţe sexuale. L- 
am văzut în toată splendoarea desăvârşirii sale: era o 
fiinţă de statură mare, având cam 2,5 metri înălţime, 
asemănându-se din acest punct de vedere cu fiinţele 
extraterestre din jurul lui. Avea o talie mai subţire decât 
cea masculină obişnuită; pielea îi era albă şi părul lung, 
mătăsos de culoare argintie. Ochii erau mari şi 
migdalaţi, ca nişte ape adânci, jar trăsăturile sale 
impresionau prin rafinamentul şi armonia lor 
desăvârşite. Impresia generală pe care o crea era aceea 
de bărbat, dar cu toate acestea avea anumite 
particularităţi feminine, care îl făceau foarte rafinat. 

Din sunetele specifice pe care le auzeam şi pe care 
cortexul meu învăţase cumva să le „traducă , am dedus 
destul de uşor că Adam a trăit o perioadă lungă de timp, 
pe care am apreciat-o la mai mult de 750 de ani (în 
Biblie se afirmă că Adam a trăit 930 de ani (n.ed.)). 

Datorită purităţii şi armoniei extraordinare a 
corpului său fizic, aceasta a fost posibil, coroborat cu 
natura ADN-ului său foarte evoluat. într-un fel, asta a 
fost şi „misiunea” lui principală, de a servi ca o „matrice 
ADN” pentru fiinţele ce derivau din ADN-ul său, la care 
se adăugau felurite alte tipuri de ADN, pentru a se găsi 
astfel gradat formula complexă, dar stabilă, a noii 
civilizaţii ce se dorea a fi creată. Din această perspectivă 
putem înţelege şi textul din Biblie, care spune că Adam 
a „născut” fii şi fiice. Sensul este că gena sa a fost 
implementată în mai multe fiinţe feminine, care au 
născut corpuri cu capacitatea de a fi „locuite” de 



sufletele unor fiinţe extraterestre evoluate, care şi-au 
asumat acea misiune. 

Simbolul N, „marca” reproducerii 

Chiar dacă Adam a fost creat, fiind o matrice 
perfectă a noii specii, el nu putea procrea. De asemenea, 
nicio altă fiinţă, chiar născută natural din genele lui 
Adam, nu putea procrea la început. Majoritatea fiinţelor 
născute, fiind hibridizate cu ADN-ul lui Adam, erau 
androgine. în timp, prin creşterea numărului de fiinţe 
născute în acest fel, s-a reuşit diferenţierea sexuală. 
Este foarte posibil ca tradiţia ezoterică şi cea creştina, 
care vorbesc despre „Adam şi Eva”, să se fi referit tocmai 
la acea etapă a evoluţiei omului, care Eva a reprezentat 
momentul splitării sexelor, în directă legătura şi deloc 
întâmplător cu unele evenimente foarte speciale care au 
implicat Luna. Atunci s-a definit în noua fiinţă creată pe 
Pământ caracterul enigmatic, misterios şi reflectant al 
feminităţii. 

Pornind de aici, e uşor de înţeles acum şi expresia 
că femeia s-a născut din coasta bărbatului”, adică „Eva 
a apărut din coasta lui Adam , pentru că în realitate 
apariţia celor două sexe (masculin şi feminin) nu a fost 
altceva decât o prelungire a bazei ADN-ului lui Adam. 
Nu a existat, de pildă, o fiinţă feminină „primordială”, 
care să fie Eva, reprezentanta sexului feminin. Eu nu am 
văzut nimic de acest gen în sinteza temporală a istoriei 
pe ecranul holografic, dar în schimb am înţeles telepatic 
la ce se referea cuvântul „Eva”, aşa după cum am 
explicat. 

Momentul special al splitării sexelor în noile fiinţe a 
fost redat de simbolul N, care mai curând arăta ca un fel 
de H, deoarece în redarea pe ecranul holografic eu 



vedeam două linii verticale cu un punct mai mare în 
mijloc. 

punctul reprezintă manifestarea Voinţei Divine 



Segmente ce definesc o polarizare sexuală 
n ecesaraîn evoluţia fiinţei aproape umană 

Simbolul N şi semnificaţia lui generală 

Semnificaţia lui era aceea a unei polarizări sexuale 
accentuate care avea legătură atât cu fiinţele 
extraterestre, cât şi cu cele umane: pe de o parte 
sufletele fiinţelor extraterestre care şi-au asumat 
misiunea de formare a omului superior se „despărţeau” 
de civilizaţia lor, în sensul că rămâneau asociate 
planetei Pământ pentru misiunea pe care şi-au asumat - 
o, de a crea aici o civilizaţie nouă - aceasta era prima 
linie verticală, iar pe de altă parte, multe dintre fiinţele 
umanoide de pe planeta noastră, la care ADN-ul suferise 
deja anumite transformări, se separau de structura 
inferioara a celorlalte familii de primate umanoide - 
aceasta era a doua linie verticală. Punctul din mijlocul 
simbolului N semnifica Voinţa Divină, care a făcut 
posibilă acea transformare. Acel punct reprezenta de 
asemenea un moment fundamental al mecanicii cereşti: 



anumite stele, în mişcarea lor relativă, s-au „aliniat” 
creând o influenţă masivă asupra planetei Pământ. 

Numărul fiinţelor umanoide care s-au născut sub 
aceste influente devenea tot mai mare, astfel încât tot 
mai multe fiinţe extraterestre trebuiau să se încarneze 
pe Pământ. Dezvoltarea noii civilizaţii depindea în mod 
evident de evoluţia conştiinţei în noile corpuri. 

în ceea ce priveşte evoluţia spirituală a fiinţelor ENL, 
nici chiar ele, ca suflete, nu erau încă atât de evoluate 
încât să se poată încarna în corpurile pure ale fiinţelor 
derivate din structura genetică a lui Adam. Pentru a se 
produce amorsarea evoluţiei întregii civilizaţii umanoide 
de pe Pământ, mai multe suflete extraterestre, provenite 
din diferite alte civilizaţii din galaxia noastră, au început 
să „migreze” şi să se încarneze pe Pământ. 

Civilizaţiile extraterestre avansate care s-au implicat 
în acest proiect cosmic au folosit acea posibilitate 
extraordinară, însă fireşte că aceasta s-a petrecut la o 
scară de timp cosmică, adică pe o perioadă de câteva 
zeci de mii de ani tereştri. în acest fel s-a „grăbit” în sens 
pozitiv evoluţia fiinţei umane, pe ramura sa ENL, tocmai 
prin folosirea acelei şanse la nivel cosmic. Totodată, 
acele civilizaţii extraterestre trebuiau să se asigure că s- 
a ajuns la un număr suficient de mare de indivizi din 
noua specie, care sa amorseze menţinerea ei autonomă 
pe Pământ. 

O explicaţie necesară 

Mă simt obligat să fac o precizare aici, deoarece 
ignoranţa şi mai ales bigotismul unora pot bloca foarte 
uşor justa înţelegere a lucrurilor. Din cele prezentate 
până acum - mai ales în legătură cu Adam - s-ar putea 
înţelege că omul nu ar fî „o creaţie a lui Dumnezeu”, ci 



ar reprezenta doar un produs al operaţiilor ştiinţifice de 
manipulare genetică şi donare; că fiinţa umană şi 
implicit Adam nu ar fi decât un fel de „experiment” aflat 
la discreţia unor civilizaţii extraterestre, care nu au 
altceva mai bun de făcut decât „să se joace de-a 
stăpânul şi sclavul”. 

O astfel de interpretare ar scoate în evidenţă lipsa 
maturităţii spirituale în ceea ce priveşte înţelegerea 
corectă a modului în care fiinţa umană a fost creată. 
Cred că putem depăşi deja ideea infantilă cum că 
„Dumnezeu l-a creat pe om din lut’, modelându-1 cu 
mâinile Lui. Cred că şi pentru cei mai habotnici o astfel 
de „realitate” este prea patetică şi lipsită de bun simţ 
pentru a fî susţinută ca „argument”. 

Mai întâi, prezenţa lui Dumnezeu trebuie corect 
înţeleasă şi percepută la nivel intuitiv, ca fiind de fapt 
incognoscibilă şi transcendentă; sau, dimpotrivă, ea 
poate fi înţeleasă din perspectiva realităţii 
înconjurătoare, în sensul că Dumnezeu este tot ceea ce 
vedem şi experimentăm prin simţurile noastre şi cu 
mintea. Dacă cele două „variante” nu ar fi valabile 
simultan, ar însemna că Dumnezeu nu ar fi omniscient 
şi nici omnipotent. Dar, tocmai pentru că Dumnezeu 
este toate acestea şi încă mult mai mult decât atât, El 
este prezent pretutindeni sau, altfel spus, în toţi şi în 
toate. Prin urmare, acţiunea lui Dumnezeu nu trebuie să 
fie „manuală” pentru a crea „ceva” - un lucru sau o fiinţă 
- căci prezenţa şi energia Lui pătrund totul şi pot realiza 
totul. Atunci când acţionează cu un anumit scop în 
Creaţia Sa, Dumnezeu acţionează prin „uneltele” Lui 
adecvate, care sunt tot creaţiile Lui într-o ierarhie 
spirituală bine stabilită. 

Aşa cum o problemă de matematică sau de fizică 
este rezolvată cu ajunul unor teoreme, legi sau reguli de 



calcul bine stabilite, care sunt instrumentele de lucru în 
aceste ştiinţe exacte, tot astfel Dumnezeu acţionează şi 
duce la îndeplinire intenţiile Sale divine prin intermediul 
„uneltelor” sale, care de obicei sunt fiinţe şi entităţi ce 
îndeplinesc rolul de „emisari” şi „făptuitori” ai planurilor 
divine. Aceasta este o realitate care transpare din orice 
acţiune ce este observată în Creaţie, pentru că totul 
funcţionează întotdeauna perfect şi fără fisură, chiar 
dacă nouă ni se pare adeseori datorită subiectivismului 
pe care îl manifestăm - că lucrurile nu merg aşa după 
cum ar trebui şi după cum ne dorim. 

în cazul creării flintei umane - ca rasă umanoidă 
distinctă pe Pământ - lucrurile s-au petrecut la fel: 
Dumnezeu a acţionat prin intermediul „instrumentelor” 
Sale cele mai potrivite pentru a duce la îndeplinire acest 
plan foarte complex, instrumente care în cazul de faţă s- 
au referit la câteva civilizaţii extraterestre foarte 
avansate - în principal civilizaţia siriusiană, mandatată 
prin Consiliul ei Suprem, civilizaţia arcturiană şi 
civilizaţia pleiadiană - care au acţionat fiind la rândul lor 
ghidate de entităţi celeste superioare, pentru aduce la 
îndeplinire misiunea divină ce le-a fost încredinţată. 

Vorbim aici despre civilizaţii extraterestre care au 
ajuns la un înalt grad de dezvoltare spirituală şi 
tehnologică şi care înţeleg foarte bine legile divine ale 
cosmosului, atât la nivel fizic, cât şi în planurile subtile. 
Toate acţiunile lor au fost integrate divin şi s-au bucurat 
de sprijinul şi inspiraţia marilor entităţi din ierarhiile 
superioare celeste, pentru că aşa după cum am văzut şi 
înţeles ulterior, crearea fiinţei umane în acest fel - şi 
chiar formarea planetei Pământ şi a Sistemului Solar cu 
eoni de timp în urmă - au avut la bază anumite intenţii 
şi idei clare, profunde, cu o „mare bătaie în timp”, dar 
ocultate pentru majoritatea fiinţelor. Prin urmare, tot 



ceea ce s-a petrecut în legătură cu apariţia şi evoluţia 
omului pe Pământ nu este nicidecum un „moft”, o 
„joacă” sau un „experiment” particular al vreunei 
civilizaţii extraterestre, ci a fost şi este în totalitate 
Voinţa lui Dumnezeu, exprimată prin însăşi nivelul înalt 
de conştiinţă al principalelor civilizaţii extraterestre care 
şi-au asumat această misiune şi apoi au luat parte la 
crearea fiinţei umane pe planeta noastră. 



Cap. 7 - GENOMUL REINVENTAT 


Eram emoţionat de cele ce aflam şi de incredibila 
acurateţe a prezentării în imaginile holografice care 
subliniau momentele cruciale ale formării şi dezvoltării 
flintei umane. Tot ceea ce în textele diverselor tradiţii 

j 

spirituale sau în menţiunile istorice a fost prezentat doar 
aluziv sau metaforic în ceea ce priveşte originea omului, 
vedeam acum în realitate, într-o admirabilă şi foarte 
clară sinteză. Aceasta era însă foarte condensată şi 
dificil de urmărit, datorită complexităţii informaţiilor, 
necesitând un mare efort de concentrare şi totodată 
stabilitate emoţională, pentru a permite coerenţa şi 
desfăşurarea inteligibilă a imaginilor. 

Nu este chiar aşa uşor de „digerat” să vezi cu 
adevărat prima fiinţă umană, „strămoşul” din care poate 
ai provenit mult mai târziu, printr-un lanţ uluitor de 
complex al transformărilor, sintezelor şi nuanţelor care 
au deficit în timp structura ADN-ului. Este un fel de 
legătură ancestrală, un arc în timp care ne 
sensibilizează şi ne face conştienţi de resursele profunde 
pe care le avem. Ceea ce vedeam acolo aducea lumina 
necesară asupra originii noastre ca fiinţe umane, 
clarificând multe necunoscute şi sem ne de întrebare. 

Chiar dacă desfăşurarea imaginilor era dificil de 
urmărit, totuşi efortul necesar pentru aceasta era cu 
prisosinţă compensat de valoarea uluitoare a 
informaţiilor. 

Hibridizarea celor două ramuri principale ale 
ADN-ului uman 



Prin urmare, Adam a fost prima fiinţă umană 
conştientă, aparţinând ramurii ENL, care a fost creată 
pe Pământ şi care avea cele mai multe caracteristici ale 
perfecţiunii. Din imaginile pe care le-am văzut, după el 
s-au „născut” multe alte fiinţe aproximativ cu aceleaşi 
structuri de ADN, deci foarte evoluate, după aceeaşi 
schemă „reproductivă”; din aprecierile mele, numărul lor 
depăşea cu puţin o mie. Apoi a existat momentul 
diferenţierii sexuale la aceste fiinţe speciale, după 
evenimentul energetic foarte special în care Luna a avut 
rolul cel mai important. Datorită alinierii stelare 
speciale, la acea vreme s-au produs nişte „implementări 
cosmice” asupra Lunii, după care satelitul planetei 
noastre a dobândit un mare rol transformator asupra 
Pământului. 

Pe de altă parte, aşa după cum am spus, „Eva” a 
reprezentat acel „element” important legat de faptul că 
fiinţele umane, după evenimentul asupra Lunii, au 
putut să se nască sexuat, adică sufletele din astral care 
urmau să se încarneze pe Pământ au putut să aleagă 
între cele două sexe, masculin şi feminin. Nu mai era 
doar un singur tip de fiinţe, cele androginale, ci datorită 
combinaţiilor genetice repetate de-a lungul câtorva mii 
de ani s-a ajuns la acel salt semnificativ, în care ADN-ul 
originar al primatelor a ajuns să fie suficient de mult 
îmbunătăţit pentru a permite încarnarea unor suflete 
destul de evoluate din planul astral. 

Aşa după cum am văzut în imaginile holografice, 
viitoarele combinaţii genetice au implicat pur şi simplu 
inginerie genetică, în care ADN-ul era îmbogăţit cu alte 
fragmente specifice de ADN prelevate de la alte civilizaţii 
extraterestre, care au acceptat acest gen de „hibridizare” 
a viitoarelor fiinţe umane pe Pământ. Din cele ce am 
văzut, apreciez că au fost mai mult de douăzeci de tipuri 



de ADN extraterestru ce au fost implicate în operaţiunile 
de inginerie genetică. 

Aşa după cum am spus, ceea ce s-a realizat în cazul 
lui Adam, cu ADN siriusian, s-a realizat pas cu pas şi 
pentru alte fiinţe după el, utilizând ADN provenit de la 
alte civilizaţii extraterestre; astfel, pe Pământ au putut 
să se nască fiinţe care la origini proveneau de pe alte 
planete. 

Mi se arătau atât trupurile dezvoltate în interiorul 
acelor laboratoare speciale, cât şi sinteza combinaţiilor 
de ADN, pe care hibridizarea o implica. Astfel, ADN-ul 
noii fiinţe umane avea o bază comună din ADN-ul 
primatelor de pe Pământ, o parte însemnată din ADN-ul 
siriusian, precum şi alte „fragmente” de ADN 
extraterestru de la alte civilizaţii. 

Contrar a ceea ce s-ar putea crede, nu vedeam însă 
„fiinţe-zombi”, care de obicei rezultă dintr-o inginerie 
genetică inferioară sau grosieră - aşa cum se petrece pe 
planeta noastră în prezent - ci acele hibridizări în ADN- 
ul nou creat erau foarte rafinate şi ele dădeau naştere 
unor corpuri în care sufletele evoluate puteau şi doreau 
să se încarneze. 

Sinteză 

Aici am oprit câteva minute vizionarea, deoarece 
volumul de informaţii şi de date era prea mare. Am 
simţit nevoia să mă liniştesc puţin şi, ajutat de bărbatul 
din Apellos, să fac o recapitulare generală a primelor 
etape de evoluţie a fiinţei umane, pentru ca lucrurile să 
îmi fîe cât mai clare. Am făcut chiar şi o schiţă, ceea ce 
s-a dovedit folositor mai târziu la sedimentarea 
cunoştinţelor. Aşadar, după apariţia lui Adam, populaţia 
nu s-a înmulţit, deoarece fiinţele care apăreau erau 



androginale. Puţine la număr, ele erau foarte 
armonioase şi evoluate spiritual şi rezultau printr-un 
cumul de dezvoltare naturală şi inginerie genetică, cu 
ajutorul tehnologiei foarte avansate a civilizaţiilor 
extraterestre care monitorizau procesul devenirii umane. 
Dintre acele fiinţe, Adam a fost primul care a întrunit 
combinaţia cea mai potrivită în structura ADN-ului, 
echilibrând aproape la perfecţiune caracteristicile 
androginului. Abia mai apoi, când au existat suficient de 
multe astfel de fiinţe evoluate, care au trăit un timp 
destul de îndelungat, s-a ajuns la un anumit moment în 
care s-a „amorsat” procesul înmulţirii prin reproducere 
sexuală (reprezentat de simbolul N). 

După cum am spus, aceasta s-a datorat unui 
eveniment special în directă legătură cu Luna. După 
splitarea în cele două sexe şi după ce acestea au început 
să procreeze, încetul cu încetul a apărut o specie de 
fiinţe umane de asemenea evoluată (fiinţe de pe ramura 
iniţială ENL), al cărei ADN era în principal de origine 
extraterestră, combinat cu o parte din ADN-ul primatelor 
de pe Pământ. O altă specie de fiinţe umane (asociate cu 
simbolul ENK) a fost oarecum „lăsată” să se dezvolte 
singură, în mod natural, în special pentru a menţine 
astfel puternica rezonanţă cu energia specifică 
Pământului. 

Astfel, din una dintre combinaţiile fundamentale de 
frecvenţe ENL, care au contribuit la dezvoltarea 
ramurilor de tip ENL - A; ENL - I; ENL - O; ENL - E, pe 
care o putem numi, de exemplu, ENL - X, a apărut 
Adam. După „naşterea” lui Adam au început să apară 
subramuri şi mai complexe, de tip ENL-I-L, ENL-I-L- 
A;ENL-A-A, ENL - A - I etc. Toate acestea nu reprezentau 
altceva decât diversificări ale frecvenţelor, pornind de la 
cea fundamentală (ENL), unele dintre ele având „inserţii” 



din ADN-ul lui Adam, iar altele din ADN-ul fiinţelor 
androginale ce au urmat după el, dar care proveneau de 
pe alte linii de ADN extraterestru, decât cea siriusiană a 
lui Adam. 

Pe de altă parte, fiinţele asociate cu simbolul ENK s- 
au dezvoltat în paralel, dar mai încet, deoarece ele nu 
aveau o „infuzie” la fel de mare de ADN extraterestru ca 
în cazul fiinţelor ENL, iar cele mai multe nu aveau chiar 
deloc. Insă, datorită prezenţei fiinţelor dezvoltate ENL, 
chiar şi ramura ENK s-a dezvoltat mai repede, 
comparativ cu dezvoltarea lor care ar fi putut avea loc 
doar prin selecţie naturală. 

Dintre toate aceste faze ale evoluţiei fiinţei umane pe 
Pământ, cea mai importantă mi s-a părut cea a spătării 
sexelor, cu alte cuvinte cea în care fiinţele provenite din 
ADN-ul lui Adam au început să procreeze. 

Sensul acelei etape fundamentale mi-a fost apoi 
descifrat foarte repede, cu mare claritate, prin simbolul 
asociat cu modificarea produsă asupra Lunii: cercul din 
mijloc reprezintă androginitatea originară, cea a primelor 
fiinţe care întrupau atât aspectele masculine, cât şi pe 
cele feminine. 

Apoi, cele două ramuri din lateral reprezintă 
fenomenul spătării sexelor, ce a fost determinat în 
fiziologia fiinţei umane de modificarea produsă asupra 
Lunii, care a dus la diversificarea fiinţelor ENL. Acestea 
erau înalte, măsurând peste 2,5 metri, dar aveau un 
corp relativ subţire, armonios şi rafinat. Frumuseţea lor 
fizică era dublată de o extraordinară valoare spirituală şi 
rafinament al conştiinţei. Ele aveau un intelect foarte 
ascuţit şi manifestau de asemenea mari puteri 
paranormale, graţie ADN-ului lor foarte evoluat. 

Prin comparaţie cu ele, fiinţele ENK - ce proveneau 
din primatele al căror ADN era majoritar „pământesc”, 



iar secundar extraterestru - erau mai scunde decât 
fiinţele ENL, nu aveau aceleaşi înzestrări spirituale şi 
intelectuale, dar în schimb erau mai vitale, iar corpul lor 
era mai musculos şi mai dotat pentru efort fizic. Totuşi, 
în timp, chiar dacă fiinţele ENK erau mai grosiere, iar 
posibilităţile lor mentale nu erau la fel de dezvoltate ca 
în cazul fiinţelor ENL, ele manifestau totuşi anumite 
capacităţi, deşi într-o măsură mult mai mică decât în 
cazul fiinţelor ENL. 

Pentru o anumită perioadă de timp, cele două 
ramuri principale (ENL şi ENK) au convieţuit şi au dat 
naştere marilor civilizaţii aşa-zis „mitice” din timpurile 
imemoriale ale planetei noastre, dar care în realitate au 
fost cât se poate de adevărate. Este adevărat că, în timp, 
unele subramuri ale ENL, datorită imixtiunii cu fiinţele 
ENK şi-au mai „pierdut” din capacităţi şi însuşiri, dar 
chiar şi aşa ele reprezentau nişte fiinţe excepţionale, 
gena lor rămânând încă pregnantă şi puternică. Prin 
aceste imixtiuni, media înălţimii lor a scăzut 
semnificativ. Pe de altă parte, legendele „semi-zeilor” 
sunt în mare parte născute din evenimente adevărate şi 
ele se referă la fiinţe umane cu gene hibride (între ENL şi 
ENK) ce aveau puteri şi însuşiri deosebite, fiind rodul 
unirii unor fiinţe din ramura ENK cu fiinţe extraterestre 
evoluate sau cu fiinţe din dezvoltarea ramurii ENL. 

Schema generală a primelor etape în evoluţia fiinţei 




















Aşa-zişii „semi-zei” aveau corp de ENK, dar gena lor 
aparţinea ramurii ENL, datorită combinării lor cu ADN 
extraterestru. Prin încrucişări sexuale repetate s-au 
dezvoltat şi unele fiinţe foarte înalte, până la 3-4 metri 
şi, în general vorbind, aceea a fost perioada „uriaşilor pe 
Pământ”, unele schelete ale lor fiind descoperite relativ 
recent în mai multe zone de pe planetă. 

Spre deosebire de marea masă a fiinţelor ENK, 
„semi-zeii” aveau capacităţi deosebite, putând să 
interacţioneze eficient cu tehnologia extraterestră, având 
acces pe navele lor şi prezentând capacităţi fizice 
uluitoare. Familii din aceste flinte umane extraordinare 
(fie ENL pur, fie ENL hibridizat cu ENK evoluat, adică 
„semi-zei”) au continuat să rămână ascunse pe Pământ 
chiar şi până în timpuri mai apropiate de cele prezente, 
însă ele au dispărut gradat, pe măsură ce fiinţele ENK s- 
au înmulţit foarte mult şi au populat practic toate zonele 
de pe planetă. 

Totuşi, chiar şi după această sinteză personală m- 
am simţit confuz şi puţin obosit, astfel că la sfatul 
bărbatului din Apellos am luat o scurtă pauză, pentru a 
mă relaxa. Am fost servit cu o băutură „made în 
Apellos”, care avea culoarea verde deschis şi un aspect 
fosforescent. Niciodată până atunci nu băusem ceva mai 
plăcut şi revigoram. Iar când spun revigorant mă refer la 
un efect ce apărea la câteva secunde după îngurgitarea 
lichidului. A fost uimitor, pentru că aproape imediat am 
simţit o forţă foarte plăcută răspândindu-se în tot 
corpul, iar mintea mi-a devenit foarte clară şi lucidă. 
Simţeam atunci, în entuziasmul meu, că aş fi fost în 
stare să continuu vizionarea zile în şir, fără să obosesc. 
Zâmbind, bărbatul din Apellos mi-a spus că este într- 
adevăr o băutură revitalizantă, care asigură o mare forţă 



de lucru şi de concentrare, obţinută prin combinarea 
unor plante speciale, ale căror valori nutritive au fost 
amplificate de mai multe ori prin anumite procese 
tehnologice la nivel celular. Deoarece mă simţeam deja 
întremat, l-am rugat să revenim în camera de vizionare, 
căci deja eram nerăbdător să continui acea uimitoare 
istorie a originii umanităţii pe Pământ. Bărbatul din 
Apellos a fost de acord, adăugând chiar că va solicita 
acum o nouă sinteză din partea dispozitivului de 
proiecţie holografică, pentru ca noţiunile să fie şi mai 
clare. 


„Specializarea” genomului 

După această prezentare sintetică a principalelor 
ramuri în evoluţia omenirii, revin la perioadele de 
început, pentru a specifica anumite detalii. Aşa după 
cum am spus, totul a început şi s-a dezvoltat în zona de 
nord a Golfului Persic, cuprinzând în special arii din 
Irak şi mai puţin din Iran şi Arabia Saudită. 

Civilizaţia siriusiană în principal, care îşi asumase 
rolul de „părinte” al creării mai multor fiinţe în galaxia 
noastră - printre şi al viitoarei fiinţe umane de pe 
Pământ - a colaborat în acest sens cu alte câteva 
civilizaţii foarte avansate, dintre care cea mai importantă 
a fost cea arcturiană. Aceştia erau consideraţi „medicii” 
galaxiei, datorită cunoştinţelor lor excepţionale în 
domeniul dezvoltării spirituale a genelor, a vieţii şi a 
evoluţiei ei. 

Mi s-a arătat în câteva imagini că arcturienii se 
ocupă în galaxia noastră cu starea de armonie, de bine 
şi de sănătate spirituală a multor civilizaţii şi mai ales a 
acelora care se află în primele etape de evoluţie. Ştiind 
care era „tema” proiectului genetic pe Pământ, despre 



care voi vorbi mai târziu, ei au sugerat că tulpina ADN- 
ului uman trebuie să reziste la un grad de complexitate 
foarte mare a combinaţiilor genetice şi au indicat 
frecvenţele care erau necesare pentru a se obţine 
această versatilitate extraordinară a macromoleculei 
vieţii. 

Am văzut fugitiv, din câte mi s-a arătat, câteva 
dintre întrunirile de „proiectare” a moleculei de ADN şi a 
fiinţei umane, alcătuite din membri ai civilizaţiei 
arcturiene, siriusiene, pleiadiene şi ai altor două 
civilizaţii, al căror nume nu l-am înţeles. Arcturienii au 
indicat civilizaţiile principale din galaxie cu care trebuia 
să se ia legătura, astfel încât prin inginerie genetică să 
se obţină o tulpină de ADN pământean care să fie foarte 
uşor legată de alte tulpine de ADN extraterestru. 

La început, ADN-ul care trebuia să caracterizeze 
noua fiinţă creată pe Pământ a fost conceput să aibă 
douăsprezece „ramificaţii”. Mi s-a arătat întreaga 
structură a macromoleculei iniţiale, a cărei complexitate 
trebuia să fie foarte mare. Dar, în timp, unele dintre 
aceste ramificaţii sau „ramuri” ale ADN-ului iniţial s-au 
„desfăcut” de trunchi şi s-au individualizat, altele s-au 
„ocultat”, iar toate acestea s-au întâmplat atât datorită 
unor acţiuni specifice exterioare, cât şi condiţiilor care 
au existat pe planeta noastră în diferitele ei faze de 
existentă. 

Putem vorbi despre mai multe etape care s-au 
desfăşurat odată cu trecerea timpului: la început a fost o 
specializare, pentru ca ADN-ul să cuprindă şi să suporte 
cât mai multe frecvenţe; aceasta a fost gena derivată E N 
din primatele existente pe Pământ. ADN-ul lor era în 
majoritate modificat de către influenţele stelare dirijate 
către Pământ. 



Am văzut de asemenea că dintre aceste primate, la 
un moment dat s-a desprins o ramură a lor, ai cărei 
membri au trăit în apa oceanelor, devenind în timp fiinţe 
amfibii şi evoluând în acel mediu. Ele au fost ghidate 
mai târziu de anumite civilizaţii extraterestre care s-au 
adaptat în apa oceanelor noastre, pentru că acela era de 
asemenea mediul lor natural de viată. Am remarcat că 
fiinţele amfibii derivate din primatele E N au fost 
îndrumate în special de una dintre civilizaţiile 
pleiadiene, care trăiau sub apă. Acesta este un aspect 
puţin cunoscut în lumea contemporană. 

în ceea ce priveşte gena E N de la nivelul solului, 
prin intervenţiile subtile energetice ale navei Neiberau şi 
cele genetice realizate de Tenekau şi echipa de 
cercetători, ea s-a dezvoltat gradat şi s-a scindat în două 
ramuri principale: ENL şi ENK. Acestea s-au dezvoltat şi, 
cu timpul, prin diversificare, flecare au format 
subramuri. După „naşterea” lui Adam ramura ENL a 
devenit o pepinieră specializată pentru „încarnarea” 
fiinţelor extraterestre care acceptaseră misiunea de a 
ajuta la fundamentarea noii rase, în timp ce ramura 
ENK s-a dezvoltat mai lent, în cea mai mare parte în 
mod natural, cu anumite „infuzii” ocazionale de ADN 
extraterestru, ori prin combinare cu fiinţe superioare din 
ramura ENL. 

Specializarea a continuat pe anumite subramuri ale 
ENL (derivaţiile X, Y), când de altfel a apărut şi 
necesitatea „amplificării” sexualităţii, pentru a permite 
reproducerea fiinţelor născute în această formă. Totuşi, 
această întărire sau fixare a ADN-ului în planul fizic a 
însemnat de asemenea un fel de „rupere” a legăturii 
facile cu planurile superioare subtile, care reprezenta 
legătura cu fiinţele extraterestre ce le susţineau prin 
reţeaua de aparate de pe navele care au monitorizat în 



timp procesul de dezvoltare a ADN-ului de pe Pământ. 
Prin aceasta, ADN-ul noii fiinţe s-a „durificat” puţin, iar 
natura fizică a creat necesitatea să existe o înmulţire 
rapidă. 

Văzând acele imagini, am fost oarecum nedumerit, 
deoarece m-am gândit că, în loc să evolueze, rasa umană 
putea să ia drumul involuţiei, datorită atenţiei ce era 
predominant orientată spre procreare, însă am fost 
corectat imediat de bărbatul din Apellos, care mi-a 
precizat: 

— Este impropriu să vorbim despre o „involuţie”, aşa 
cum te gândeşti tu. Mai curând este vorba despre o 
„specializare”, care a fost necesară în vederea atingerii 
unui anumit scop, acela al diversităţii structurii ADN-ului. 
Dacă aduni de pe stradă o mie de oameni, aproape 
fiecare are altă preocupare: unul este informatician, 
altul este tâmplar, altul şofer şi aşa mai departe. Nu poţi 
să creezi o mie de oameni, care să fie toti la fel... ar fi 
lipsit de sens. Trebuie să oferi posibilităţi multiple, 
deoarece acesta este chiar jocul creaţiei. Dacă ar fi să 
facem o analogie, petrolul vostru, de exemplu, serveşte 
în mai multe scopuri; la început el este o masă 
uniformă, apoi se „specializează”, în funcţie de direcţia 
cerută: o parte se rafinează în mai multe tipuri de 
combustibil de calităţi diferite, alta pentru anumiţi 
dizolvanţi, alta pentru anumite vopsele şi coloranţi, alta 
către mase plastice şi aşa mai departe. Este deci o 
necesitate în planul fizic, unde energia cauzală iniţială 
se „specializează” mai apoi pe mai multe direcţii. 

Eram totuşi nedumerit şi de aceea am întrebat: 

— Bine, dar în cazul concret al evoluţiei fiinţei 
umane, de ce a fost necesară aceasta specializare? 

— Ea a fost necesară pentru ca foarte multe suflete 
din planul astral să se poată încarna aici, în planul fizic. 



în decursul a zeci şi chiar sute de mii de ani, aceste 
„specializări” sau „ramuri” au devenit din ce în ce mai 
clare. Acum aveţi rasa mongoloidă, rasa neagră, rasa 
roşie, rasa albă, rasa galbenă şi există chiar unele 
subdiviziuni care nu sunt încă înţelese bine de oamenii 
voştri de ştiinţă. De asemenea, procesul de creare a mai 
multor civilizaţii este în primul rând un proces natural, 
iar mai apoi artificial. 

El a fost o necesitate la nivel galactic, iar civilizaţiile 
extraterestre implicate nu au susţinut decăderea fiinţei, 
ci „specializarea” ei. 

- Atunci - am zis eu - de ce nu a fost vorba despre 
„specializare” chiar de la început? 

Bărbatul din Apellos şi-a îndreptat privirea către 
ecran şi am simţit cum el interacţionează mental cu 
tehnologia respectivă, la nivel subtil. Imediat au apărut 
imagini holografice, care îmi arătau într-un fel de colaj 
sintetic prima fază a creării noii fiinţe, adică etapa E N. 
Apoi au urmat ramurile ENL şi ENK, pe care le-am putut 
distinge prin caracteristicile lor fizice. în câteva sute de 
mii de ani, datorită multiplelor combinării cu ramura 
ENK, ce îşi urma propriul ei drum evolutiv într-un ritm 
mult mai lent, ramura ENL a „decăzut” într-o anumită 
măsură. 

în prima etapă (simbolizată de ENL şi ENL - X) am 
văzut implicate doar fiinţe extraterestre siriusiene. Apoi, 
într-un mod foarte inteligent şi ingenios mi s-a arătat că, 
după un anumit timp de la apariţia lui Adam, s-a ajuns 
la un fel de echilibru între numărul fiinţelor din această 
ramură (ENL) şi numărul sufletelor din planul astral, 
care erau capabile să se încarneze în acele corpuri fizice, 
pentru că ele deveniseră suficient de evoluate pentru a 
primi şi susţine conştiinţa evoluată a unor suflete 
provenind din civilizaţii extraterestre avansate. 



Mai apoi mi s-a arătat necesitatea creşterii 
numărului de fiinţe încarnate în planul fizic prin 
„specializare”. Acela a fost momentul când siriusienii au 
propus şi altor civilizaţii avansate să participe la acel 
proiect grandios şi să înceapă să „specializeze” sau să 
individualizeze câte o ramură din trunchiul principal al 
ADN-ului deja format, adică să adauge frecvenţele lor 
proprii în structura moleculei de ADN a fiinţei umane. 
Astfel au început să apară subramuri de tip ENL - X, 
cum ar fi ENL - X - Y ... şi aşa mai departe. în paralel, 
aşa după cum am spus, ramura ENK evolua într-un 
ritm natural, fără „infuzii masive” de ADN extraterestru. 

Aici retrospectiva s-a oprit, eu i-am mulţumit 
bărbatului din Apellos şi, la invitaţia lui, am reluat firul 
eşalonării evoluţiei pe ramuri, de care eram deosebit de 
interesat. Nu am reuşit de prima dată, dar am fost ajutat 
şi atunci imaginile s-au „aliniat” aproximativ în perioada 
de timp pe care o investigasem până atunci. 

Direcţii diferite de evoluţie 

a a 

în timp, prin dezvoltarea ADN-ului, ramura ENL - 
reprezentând diferite hibridizări ale primatelor cu ADN 
extraterestru într-o proporţie semnificativă - permitea 
încarnarea fiinţelor extraterestre, în timp ce ramura ENK 
a avut o evoluţie mai înceată, deoarece se făcea mai ales 
prin influenţa aurică a fiinţelor ENL şi a navelor care s- 
au succedat pe diverse orbite în jurul Pământului. Cu 
alte cuvinte, faptul că fiinţele ENK trăiau în preajma 
unor fiinţe evoluate ENL permitea o anumită influenţă 
benefică din partea acestora şi, în timp, chiar la nivel de 
ADN. Totuşi, informaţia genetică a corpului fizic ENK nu 
era suficient de evoluată pentru a permite încarnarea 



unei conştiinţe mai rafinate, aşa cum era cea a sufletelor 
flintelor extraterestre care susţineau ramura ENL. 

Ramura L (ENL) dezvoltase însă capacitatea de a 
primi astfel de suflete. Aceasta mi s-a arătat sub forma 
unor raze de lumină intense şi rapide, ce coborau de pe 
nava mare sferică, intrând în corpul fiinţelor feminine 
ENL. înţelegerea acelui fapt era intuitiv-telepatică, iar 
jocul frecvenţelor specifice îmi indica, după aprecierea 
mea, perioade scurte de timp în care evoluţia fiinţelor 
ENL a ajuns la un nivel înalt. 

Oarecum mirat şi mai mult pentru a fi foarte sigur, 
l-am întrebat pe bărbatul din Apellos, care mă urmărea 
cu atentie, de ce ramura K nu beneficia de asemenea de 
spiritele unor fiinţe extraterestre evoluate. El mi-a 
răspuns imediat: 

- Pentru că trupurile lor, datorită structurii specifice 
a ADN-ului, erau caracterizate de o energie mai grosieră 
şi atunci acele spirite extraterestre nu se puteau încarna 
în ele. Tu nu poţi să introduci un butoi printr-o ţeavă de 
bucătărie, oricât de mult te-ai strădui. Fiece obiect sau 
fiinţă din Univers se potriveşte doar cu unele obiecte sau 
fiinţe, care se aseamănă, dar nu cu toate. Legea asta a 
lucrat şi în acel caz. 

— Iar diferenţele au apărut din această cauză? am 
insistat eu. 

— Evident. Practic, ramura K a avut o evoluţie mai 
lentă, în timp ce ramura L a evoluat rapid, datorită 
nivelului înalt de vibraţie a conştiinţei spiritelor ce se 
încarnau în trupurile lor. Dacă evoluţia ramurii ENL a 
avut loc în câteva zeci de mii de ani, evoluţia ramurii 
ENK a avut nevoie de sute de mii de ani. 

— Bine, şi atunci care este locul lui homo sapiens? 
Cum s-a ajuns la el? Nu pare să provină din ramura 
ENL... 



— Lanţul modificărilor genetice şi al evoluţiei noilor 
fiinţe pe Pământ a fost complicat, aşa după cum vezi, 
dar cu toate acestea există un fir director: la început, 
manipulând genetic aproximativ 20% din ADN-ul 
primatelor cu 80% din ADN-ul siriusian, au fost create 
mai multe generaţii succesive de fiinţe ce au devenit 
foarte evoluate. Dintre ele a rezultat cel pe care voi îl 
numiţi „Adam”, cea mai „finisată” variantă a ADN-ului 
posibil pe Pământ, o fiinţă cu adevărat excepţională, de 
la care practic s-au dezvoltat subramurile de ENL 
viitoare. Pornind de la el, într-un timp îndelungat, prin 
manipulări genetice s-a mărit procentul noilor fiinţe, 
deoarece siriusienii doreau totuşi ca această planetă să 
aibă pe suprafaţa ei o fiinţă cu afinităţi majoritar locale, 
nu doar extraterestre. Ei doreau să obţină astfel o flintă 
care să aibă structura de bază a primatelor mari de pe 
Pământ, dar într-o formă mult evoluată. Pe de altă parte, 
fiinţele ENK - care dintr-un anumit punct de vedere erau 
o versiune mai adaptată vieţii pe această planetă, fiind 
mai apropiată de primate - au evoluat mult mai lent. Ele 
erau mai mici ca înălţime decât flintele ENL, dar aveau 
muşchii mai puternici şi o structură mai vitală. 
Civilizaţia pe care o denumim acum homo sapiens este o 
încrengătură între majoritatea ramurii ENK şi părţi 
rămase din ramura ENL, sau hibridizări între ele. în 
prezent, cea mai mare parte din civilizaţia umană este de 
tip ENK. Aceasta se datorează faptului că fiinţele ENL s- 
au retras din planul fizic. Vei putea vedea asta mai 
târziu şi vei înţelege de ce a fost aşa. Totuşi, în ultimii 
ani structura tipologiei ENL a început să crească 
simţitor, datorită unui eveniment galactic care începe să 
se resimtă din ce în ce mai puternic pe Pământ. 



Auzind această informaţie, am devenit mai atent, 
însă până să rostesc întrebarea bărbatul din Apellos mi- 
a citit intenţia şi mi-a spus: 

- Mentia îţi va explica asta mai târziu. 

Am reflectat câteva momente la această veste. Am 
înţeles că, cel puţin atunci, nu puteam să aflu mai 
multe, astfel încât mi-am propus să accentuez 
cunoaşterea în ceea ce priveşte diferenţele subtile dintre 
fiinţele ENK şi cele ENL. 

Detalii de nuanţă despre evoluţia ramurilor ENL 

o MT o 

şi ENK 

Eram preocupat mai ales de nivelul foarte înalt de 
evoluţie pe care l-au avut fiinţele ENL în acea perioadă, 
despre care nici măcar praful amintirii nu a mai rămas. 
Am vrut să am o privire globală a transformării lor 
evolutive şi mi-am focalizat atenţia pentru a vedea pe 
ecran o asemenea sinteză. Descoperisem că aceasta era 
o metodă foarte bună pentru a mă descurca în hăţişul 
nenumăratelor subtilităţi şi variaţii care au existat în 
procesul devenirii umane, în ultimii 400.000 de ani. 

Totul era un proiect de inginerie genetică extrem de 
avansată, practic un proiect de formare a unei alte rase. 
La început sufletele extraterestre evoluate puteau să se 
încarneze în unele dintre corpurile fiinţelor ENL, care 
erau suficient de pregătite pentru aceasta. Era un 
impuls dat evoluţiei noii rase, pentru ca ea să ajungă la 
un stadiu ideal de dezvoltare, de la care procesul 
încarnărilor era stabilizat pentru fiinţele foarte evoluate. 
Corpurile fiinţelor ENL (ramura L) erau deja evoluate şi 
nu mai aveau practic nicio caracteristică din cele 
specifice primatelor, chiar dacă ele s-au născut din 
acestea. 



Aşa după cum am spus, fiinţele ENL erau înalte, 
foarte echilibrate şi armonioase corporal; părul lor era 
lung, mătăsos, adeseori de culoare alb-argintie, iar ochii 
erau mari şi migdalaţi. în câteva zeci de mii de ani, 
corpurile lor au devenit receptacule foarte bune pentru 
fiinţele extraterestre evoluate şi chiar foarte evoluate ce 
voiau să se încarneze în acea perioadă pe Pământ, 
pentru a ajuta la procesul creării noii rase de fiinţe 
umane. Pe de altă parte, fiinţele ENK (ramura K) nu 
evoluaseră aşa mult, dar în schimb se puteau reproduce 
fără nicio problemă. Aceasta explică, într-un fel, de ce 
unele dintre fiinţele de pe Pământ beneficiau de o 
tehnologie extraordinară şi erau foarte evoluate, 
călătorind interplanetar şi interstelar, iar în alte zone ale 
planetei alte fiinţe umane încă ciopleau piatra şi vânau, 
fiind îmbrăcate în piei de animale. Abia după perioada 
Atlantidei şi după căderea ei, umanitatea a devenit 
cumva „mai uniformă”, iar ramura ENK s-a ridicat mai 
mult. Voi vorbi însă despre aceasta atunci când voi 
prezenta unele elemente legate de existenţa Atlantidei şi 
decăderea ei. 

„Moştenirea” lui Tenekau 

Un fapt interesant care mi-a atras atenţia a fost 
acela că, după proiectarea conştiinţei lui Tenekau în 
acea fiinţă donată despre care am vorbit, care şi ea a fost 
o versiune evoluată ce a precedat cu câteva mii de ani 
apariţia lui Adam, nu am mai văzut corpul fizic al lui 
Tenekau. în schimb, am observat că frecventa lui 
specifică, redată prin simbolurile arătate, se regăsea în 
multe alte fiinţe care au urmat până la apariţia lui 
Adam. 



Mi-am manifestat mirarea în acest sens şi atunci 
bărbatul din Apellos mi-a spus că, după încheierea 
misiunii lui pe Pământ - de transformare a ADN-ului 
primatelor şi de coordonare a acestui proces extrem de 
complex - Tenekau evoluase ca fiinţă în planul eteric, 
fără să mai fie necesar pentru el să aibă un corp fizic. 
Astfel, în ADN-ul lui Adam şi al fiinţelor de după el, 
puteam să văd simbolurile T şi E N, dar şi simbolul 
hexagonal. 

Aşadar, ceva din gena lui Tenekau se transmisese 
mai departe, ceea ce însemna că el a lăsat o „moştenire 
genetică”, dar nu prin acuplare fizică, ci aurică, iar 
influenţa lui spiritualizantă a determinat în primate, de- 
a lungul timpului, o anumită deschidere şi evoluţie. Mai 
apoi, civilizaţia siriusiană derivată din Constelaţia Orion 
- din care făcea parte şi Tenekau - a depus multe 
eforturi pentru ca acel imbold subtil să se 
permanentizeze. 

Mi s-a arătat că, după ce Tenekau a iniţiat „epopeea 
fiinţei umane” şi după ce el a trecut la un nivel 
existenţial superior în planul eteric, trei alte fiinţe 
extraterestre au fost desemnate succesiv de înţelepţii 
siriusieni originari din sistemul Sirius A, să continuie 
proiectul transformării accelerate a fiinţei umane pe 
Pământ. Din imaginile pe care le-am văzut, aceste fiinţe 
au acoperit o perioadă de aproximativ 12.000 - 13.000 
de ani după Tenekau, căci structura lor le permitea să 
aibă o viaţă extrem de lungă. După aceea, ADN-ul 
specific ENL s-a dovedit a fi suficient de puternic pentru 
a se ramifica şi combina fără pericolul de a-şi pierde 
informaţia de bază iniţială. 

Primul care a preluat sarcina continuării proiectului 
a fost Karaan, un bărbat siriusian ce provenea, ca şi 

Tenekau, din constelaţia Centurii lui Orion. Din câte mi- 

am dat seama, el făcea parte din eşalonul înalt de 
conducere militară al civilizaţiei sale şi avea legături 
strânse cu două dintre civilizaţiile pleiadiene, cu care a 
colaborat intens în acele timpuri pe Pământ. 

După el, înţelepţii civilizaţiei siriusiene originară din 
sistemul Sirius A au decis ca proiectul să fie condus 
chiar de un reprezentant al acestei civilizaţii, care a fost 
Nasamar. Acesta era un bărbat foarte blând, înţelept, 
specializat în cercetarea ştiinţifică, dar nu făcea parte 
din eşalonul militar. Pentru el am simţit o vie simpatie şi 
atracţie spontană, datorită modului exemplar în care a 
ştiut să îmbine continuarea studiilor şi aplicării 
ingineriei genetice în cazul ADN-ului uman, cu aspectele 
de organizare şi proiectare pe termen lung a activităţilor. 

Din nefericire, Nasamar a condus proiectul un timp 
destul de scurt, deoarece o situaţie tensionată într-un 
anumit sector al galaxiei, destul de apropiat de Pământ - 
care a implicat, se pare, un mare conflict armat - a 
necesitat înlocuirea lui cu un alt conducător, al cărui 
nume a fost Jama-al. Aşa după cum am văzut în 
imaginile prezentate, acesta avea un grad foarte înalt în 
ierarhia militară, fiind recunoscut şi respectat pentru 
talentele sale de strateg şi pentru cunoştinţele sale 
diplomatice. Era un bărbat dur, ce provenea dintr-o 
civilizaţie derivată din cea a siriusienilor, dar nu am 
putut să-mi dau seama care a fost sistemul lui stelar de 
origine şi nici din ce constelaţie a venit. 

Jama-al s-a dovedit totodată o fiinţă foarte practică, 
deoarece din imagini mi-am dat seama că el îşi 
îndeplinea corect misiunea ce i-a fost încredinţată pe 
nava din apropierea Pământului, de a conduce mai 
departe proiectul de transformare a ADN-ului uman, dar 
în paralel folosea anumite resurse ale planetei pentru a 




construi un număr mare de nave de război de mărime 
mică şi medie. 

Imaginile mi-au arătat modul în care el a creat mici 
centre urbane în toată zona de nord şi de est a Africii; 
acestea erau precum nişte mici oraşe în formă de 
semicerc, în care se efectuau operaţii de prelevare a 
ADN-ului uman de la fiinţele aparţinând ramurilor ENL, 
precum şi de inginerie genetică asupra acelor 
eşantioane. 

Un aspect interesant pe care l-am remarcat a fost că 
cei trei conducători ai proiectului, care au urmat după 
Tenekau, nu ştiau de ce Consiliul Siriusian al 
înţelepţilor dorea ca evoluţia omului pe Pământ să fie 
grăbită. Totuşi, deoarece se cunoştea faptul că siriusienii 
nu greşeau şi că ei se aflau permanent în legătură cu 
entităţile celeste guvernatoare ale galaxiei noastre, cei 
trei mari conducători au acceptat misiunea de a duce 
mai departe opera începută de Tenekau, realizând că 
este un plan foarte important la nivel cosmic. Ei au 
acceptat misiunea ce le-a fost dată în primul rând ca pe 
o misiune spirituală. 

Aşa după cum am spus, Jama-al nu s-a ocupat doar 
de continuarea proiectului de devenire a fiinţei umane, 
ci şi de punerea la punct a unei foarte eficiente industrii 
de construcţie a navelor de luptă. A extras din solul 
planetei noastre multe tipuri de minereuri, punând 
accentul pe aur şi titan, dar mai ales pe cristalele de 
cuarţ, care erau mai apoi prelucrate şi integrate în 
construcţia acelor nave. 

Jama-al era şi comandantul navei cosmice care se 
afla atunci pe o orbita din apropierea Pământului. El era 
şi un conducător militar de cel mai înalt ordin, ceva ce 
în zilele noastre ar putea fi asociat cu un amiral sau cu 
mareşalul unei armate. Din sinteza oferită în imagini, 



am văzut la un Moment dat reprezentată o schemă 
simplă ce înfăţişa Soarele nostru, steaua Sirius A şi 
direcţia spre care plecau navele construite. Aceasta era 
orientată cam la 30° spre dreapta faţă de linia ce unea 
cele două stele, după care treceau probabil printr-un sas 
spaţio-temporal, deoarece direcţia lor se înclina brusc cu 
aproximativ 16° spre Sirius A, iar apoi din nou la 90° 
către tinta finală. în funcţie de distantele astronomice 

folosite ca etalon în acele reprezentări, am apreciat zona 
conflictului ca fiind la aproximativ 6.000 de ani-lumină 
distantă fată de Pământ. 

Complexitatea ADN-ului uman 

„Jocul” genelor şi al încrucişării lor, al combinării 
diferitelor tipuri de ADN şi al manipulărilor genetice în 
limitele permise de Legile Naturii a fost un proces relativ 
îndelungat şi foarte complex. Aşa după cum am putut să 
văd, stabilizarea unei modificări la nivelul ADN-ului s-a 
făcut în timp îndelungat, prin repetare. Pe Pământ, 
unele dintre gene nu au mai fost sustenabile, fiind 
respinse, şi atunci ele au fost „repartizate” pe alte 
planete care puteau să le susţină. Alte gene şi-au 
continuat dezvoltarea în mod natural, iar altele s-au 
combinat în felurite moduri. 

De-a lungul a peste 300.000 de ani, procesul activ şi 
atent al evoluţiei genelor noii fiinţe umane a făcut ca 
ADN-ul ei să devină foarte complex. Din cele ce mi-au 
fost prezentate am înţeles că, cu cât un ADN este mai 
simplu structural şi mai „uniform”, cu atât el este supus 
mai repede degenerării, pentru că îi lipseşte energia 
vitală necesară combinaţiilor complexe. 

Totuşi, evoluţia care a condus la actuala 
complexitate a ADN-ului fiinţei umane nu a fost un 



proces liniar, ci mai curând unul discontinuu. 
Diferenţele genetice de la o zonă la alta a Pământului 
erau foarte mari. Am văzut, de pildă, zone din Africa de 
astăzi în care trăiau oameni primitivi, cioplind vârfuri de 
suliţe, dar şi populaţii cu o tehnologie uluitoare, cu nave 
în levitaţie şi cu clădiri de un rafinament deosebit, care 
trăiau pe o porţiune mare de uscat din Oceanul Pacific, 
în emisfera sudică. Existau însă şi zone de „tranziţie”, în 
care oamenii ajunseseră la o anumită bunăstare şi 
dezvoltare a nivelului de trai. 

Cu toate acestea, în baza unui tratat de 
neintervenţie ce a fost stabilit în urmă cu mai bine de 
300.000 de ani, aceste zone diferite de pe Pământ nu 
susţineau schimburi comerciale sau de altă natură, 
deoarece ele constituiau câmpurile de „experiment” 
pentru fiecare civilizaţie extraterestră în parte, care s-au 
arătat interesate de proiectul noii rase umane. Se pare 
că deciziile de independenţă teritorială şi acţiune 
unilaterală în respectivele teritorii erau foarte strict 
respectate, căci nimeni nu avea voie să intervină în 
„grădina” celuilalt. Această lipsă de legătură între 
populaţiile din zone diferite de pe Pământ a fost dusă 
chiar până la un fel de izolare a lor, datorită necesităţii 
ca ele să se dezvolte şi să evolueze „specializat”, pe 
direcţia influenţei genetice experimentată de către 
respectiva civilizaţie extraterestră, căreia îi fusese 
repartizat acel teritoriu sau zonă a planetei. 

Aşa după cum am spus, nu trebuie să se înţeleagă 
însă de aici că denumirea de „experiment” avea vreo 
legătură cu sclavia sau asuprirea populaţiei. Nu am 
văzut nimic de acest gen. Termenii de „experiment”, 
„laborator” sau „pepinieră” îi folosesc aici pentru a 
desemna o realitate care a fost şi pe care am văzut-o 



secvenţial în imagini, despre felul în care a apărut şi a 
evoluat rasa umană. 

Este adevărat însă, că în decursul timpului unele 
dintre civilizaţiile extraterestre au dezvoltat o natură 
războinică şi au încercat într-o formă sau alta să 
asuprească populaţiile de pe Pământ sau măcar o parte 
dintre ele. Din cele ce am putut să văd, doar unele rase 
influenţate de către rasa reptilienilor malefici au 
manifestat un astfel de comportament şi încă patru 
civilizaţii inferioare, care erau acoliţi de-ai lor, dar chiar 
şi acele manifestări s-au petrecut pe teritorii relativ 
înguste şi cu populaţii reduse numeric; de pildă, în 
Africa şi într-o zonă din Oceania actuală, unde pe atunci 
exista o suprafaţă de continent mai mare, nedivizată în 
aşa multe insule. 

Chiar şi în interiorul aceleiaşi ramuri genetice (ENL 
sau ENK) au existat de-a lungul timpului variaţii în 
decursul procesului evolutiv. Evoluţia nu a fost liniară, 
ci a înregistrat în momente diferite de timp suişuri şi 
coborâşuri, în funcţie de contextul geografic şi climatic, 
de contribuţia civilizaţiilor extraterestre, ori chiar de 
alegerile pe care le-au făcut membrii acestor ramuri de 
evoluţie a ADN-ului uman. 

Saltul evolutiv al flintelor ENL 

Civilizaţiile ENL s-au succedat destul de repede, 
rareori fiind câte una care depăşea 15.000 de ani. Din 
câte am văzut, cele care au durat cel mai mult au fost 
civilizaţia Mu (aproximativ 40.000 de ani) şi civilizaţia 
Hiperboreană (aproximativ 35.000 de ani), perioade în 
care s-a produs un important salt spiritual pentru 
fiinţele ENK, prin încrucişările care au fost făcute. 
Destul de mult s-a dezvoltat şi civilizaţia Atlantidei 



(aproximativ 25.000 de ani), ea succedând un şir întreg 
de alte civilizaţii ale fiinţelor ENL, care au precedat-o. 

în cele din urmă, orice genă îşi „epuizează” timpul 
de manifestare activă într-un plan, căci ea are tendinţa 
naturală de a evolua, dar nu pe orizontală ca până 
atunci, nu prin extindere şi variaţie, ci mai ales pe 
verticală, adică ea înregistrează un salt calitativ 
important, de trecere într-o dimensiune superioară a 
Creaţiei. în general vorbind, aceasta se întâmplă atunci 
când gena respectivă a ajuns la un nivel ridicat de 
maturitate şi complexitate, care îi permite să asimileze 
frecvenţele energetice înalte dintr-o dimensiune 
superioară planului fizic, cum ar fi, de exemplu, cea a 
planului eteric. 

Din punctul de vedere al omenirii, acesta a fost 
cazul fiinţelor ENL, care datorită uşurinţei cu care 
puteau să-şi combine ADN-ul cu alte tipuri de ADN, s-au 
rafinat suficient de mult în decursul timpului, astfel 
încât să ajungă foarte aproape de pragul „retragerii” din 
planul fizic, pentru a rămâne doar în planul eteric. 

Nu vorbim aici despre o „extincţie” a speciei sau 
ADN-ului respectiv, deoarece resursele sale erau mari, 
datorită complexităţii şi posibilităţilor sale uimitoare 
care au fost dezvoltate de-a lungul timpului. Vorbim însă 
despre o rafinare deosebită la nivel de genom, astfel 
încât frecvenţa generală de vibraţie a majorităţii fiinţelor 
ENL rezona mai mult cu frecvenţa generală de vibraţie a 
planului eteric, ceea ce a făcut ca aceste fiinţe umane să 
dispară gradat din planul fizic, alegând să rămână în 
planul subtil eteric- De fapt, fiinţele extraterestre foarte 
evoluate care s-au încarnat în corpuri fizice ENL au 
început să rămână în planul eteric şi chiar mai sus de 
acestea, în timp ce majoritatea fiinţelor ENK au rămas în 
planul fizic, pe planeta noastră. A fost ca o „separare”, 



care a despărţit cele două planuri apropiate (planul fizic 
şi planul eteric), însă dramatismul evenimentelor a atins 
cotele maxime după căderea Atlantidei. 

Fireşte, retragerea ramurii ENL - al cărei semn a fost 
dat de retragerea Shambalei în planul eteric acum 
aproximativ 27.500 de ani - nu s-a produs brusc, ci 
gradat, pe o perioadă relativ lungă, de mii de ani. De 
asemenea, ea nu a însemnat faptul că pe Pământ au 
dispărut toate fiinţele ENL, deoarece mici familii de astfel 
de fiinţe, care nu ajunseseră totuşi la nivelul 
corespunzător pentru a trece în planul eteric, au 
continuat să rămână în planul fizic, fiind practic 
„intermediari” ai transmiterii unor învăţături oculte, 
înalte, către fiinţele ENK, ce formau deja majoritatea 
umanităţii. Dintre aceste fiinţe am observat că erau în 
special faraonii, marii preoţi sau înţelepţii în jurul cărora 
se constituiau mici grupuri de fiinţe ENK, puţin mai 
evoluate decât celelalte, formând astfel „şcoli” sau chiar 
curente de renaştere spirituală. 

Mă interesa acea „zonă obscură” de transformare a 
fiinţei umane, deoarece mi s-a părut deosebit de 
complexă şi interesantă pentru destinul omenirii, pe 
care indirect îl împărtăşim şi noi acum. Mi s-a arătat că 
scufundarea Atlantidei a însemnat punctul final al ieşirii 
de pe scena evoluţiei în planul fizic a genei ENL şi a 
multiplelor sale derivaţii, deoarece se ajunsese la 
sfârşitul perioadei ei de existenţă. în aproximativ 
350.000 de ani, ramura ENL epuizase cam toate 
variantele sau subramurile care erau posibile. După 
scufundarea Atlantidei, ce mai rămăsese din ramura L 
(fiinţele ENL) a roit în diferite direcţii pe Pământ, unele 
grupuri devenind mai evoluate decât altele. Acestea au 
creat anumite baze, fiind în legătură cu fiinţele 
extraterestre evoluate din grupul iniţial. 



Comunicarea nu mai era însă directă, deoarece 
frecvenţa planului fizic al Pământului scăzuse foarte 
mult şi nu mai exista „compatibilitate” între ea şi 
frecvenţele planului eteric. Ca urmare, fiinţele ENL care 
se retrăseseră deja în planul eteric nu mai trăiau efectiv 
la suprafaţa Pământului, ci ele „coborau” din când în 
când din planul eteric în cel fizic, pentru a menţine 
astfel legătura cu puţinele fiinţe ENL ce încă se mai 
aflau la nivelul planului fizic. Aşa după cum am spus, 
orice genă are anumite „resurse” care, atunci când se 
consumă, fac acea genă să „îmbătrânească” sau, 
dimpotrivă, să fie cumva „refăcută”, reîmprospătată, 
revitalizată, dar mereu în sensul evoluţiei. Aceasta este 
valabil mai ales la nivelul planului fizic. într-un anumit 
fel, retragerea unei gene de pe scena evoluţiei se petrece, 
analogic vorbind, cam la fel cu retragerea unei bancnote 
de pe piaţa financiară; în locul ei rămân bancnotele mai 
„tinere”, mai noi, care nu sunt aşa de mult uzate. 

Sinteza foarte inteligentă ce îmi era prezentată în 
imaginile de pe ecranul holografic lămurea chiar 
anumite aspecte de nuanţă a evoluţiei fiinţei umane şi a 
ramurilor sale, cum ar fi trecerile de la o etapă la alta a 
transformării ADN-ului, influenţe de naturi diferite, ori 
chiar treceri la o altă condiţie de existenţă, aşa cum a 
fost în cazul ramurii ENL. 

Supremaţia ramurii ENK 

Problema cu resorbţia ramurii ENL de pe scena 
evoluţiei terestre a fost că tot ceea ce acele flinte 
realizaseră de-a lungul timpului, trebuia să fie preluat, 
în sinteză, de către ramura ENK, care la rândul ei era 
diversificată în mai multe direcţii secundare. în acest 
„transfer de zestre” a cunoaşterii era inclusă de 



asemenea şi cunoaşterea spirituală, care la fiinţele ENL 
ajunsese la un înalt grad de rafinament. Tocmai de 
aceea, unele fiinţe ENL care au rămas în continuare în 
planul fizic, precum şi o parte dintre fiinţele ENK mai 
evoluate, au fost susţinute prin „consiliere” directă de 
către fiinţele extraterestre ce făceau parte din anumite 
civilizaţii avansate, implicate în procesul creării şi 
evoluţiei fiinţei umane. Era important ca măcar o parte a 
acelei cunoaşteri şi experienţe inestimabile - cumulată 
de fiinţele ENL în contextul vieţuirii în cadrul multor 
civilizaţii care au apărut şi apoi s-au stins - să fie salvată 
pentru generaţiile viitoare. Pentru un timp, „asistenţa” 
flintelor extraterestre s-a realizat în mod direct, în 
sensul că ele se aflau chiar fizic printre oameni, 
explicând, detaliind şi arătând ceea ce era necesar să fie 
înţeles şi memorat. Totuşi, acele învăţături nu erau date 
oricui, ci fîe puţinelor fiinţe ENL care mai rămăseseră pe 
Pământ, fie fiinţelor ENK mai evoluate, în cele mai multe 
cazuri, acestea erau sau deveneau lideri, transmiţând 
mai apoi maselor doar o mică parte din cunoaşterea pe 
care ei o căpătau în mod direct de la fiinţele 
extraterestre cu care ţineau legătura. Motivaţia era 
evidentă: majoritatea fiinţelor ENK nu aveau un nivel 
suficient de ridicat de conştiinţă pentru a înţelege corect 
acele învăţături. Astfel, o dată cu trecerea timpului s-au 
diferenţiat câteva categorii sociale elitiste: marii 
conducători (cum ar fî faraonii, regii sau împăraţii); 
preoţii (care aveau un rol iniţiator important, 
transmiţând cunoaşterea „ştiinţelor secrete” mai 
departe, adică celor care erau pregătiţi); şi eremiţii, 
profeţii sau sfinţii (care erau o categorie specială, 
apreciată în mod deosebit chiar şi de către fiinţele 
extraterestre avansate). De altfel, în acea perioadă, adică 
aproximativ 25.000 î.Hr., ramura ENK a avut prima 



„tresărire” cu adevărat importantă în planul evoluţiei, 
preluând astfel o anumită parte din „moştenirea” 
flintelor ENL. 

La fel s-a petrecut şi în cazul cataclismului care a 
dus la scufundarea Atlantidei. O parte dintre înţelepţii 
atlanţi ştiau ce avea să urmeze, adică ştiau că marele 
continent va fi scufundat, astfel încât ei au vrut ca 
vestigiile, cunoştinţele şi mare parte din cultura şi 
ştiinţele lor să rămână pentru posteritate. Aceea a fost în 
primul rând o decizie de asumare din partea lor, un act 
de voinţă pe deplin altruist, pentru beneficiul rasei 
umane din viitor. Pentru a realiza aceasta, ei au vrut să 
se extindă spre zona Americii Centrale, în special spre 
Mexic şi Guatemala de azi, apoi spre Egipt, în nordul 
Africii; de asemenea, spre partea de nord a Europei, în 
zona Islandei şi chiar mai spre estul continentului. 
„Seminţele” cunoaşterii lor trebuiau să fie răspândite în 
mai multe locuri pe Pământ, pentru a fi siguri că zestrea 
nu va fî pierdută pentru totdeauna. 

Pentru o anumită perioadă de timp, în astfel de 
centre ale spiritualităţii au locuit împreună toate cele 
trei tipuri principale de fiinţe: fiinţe ENL, fiinţe ENK mai 
evoluate şi anumite fiinţe extraterestre. Mai apoi însă, 
ele s-au separat şi fiecare rasă şi-a urmat propriul drum 
al evoluţiei. 

în fiecare loc de pe Pământ unde s-a început 
construirea unor astfel de centre, şcoli oculte de ştiinţe 
ezoterice şi sisteme de gândire înalt filosofică se punea 
accentul pe prezervarea cunoaşterii străvechi a fiinţelor 
ENL şi dezvoltarea ei în continuare. Simultan cu aceste 
iniţiative au început să fie construite marile „relee 
galactice”, care sunt piramidele, luându-se hotărârea ca 
ele să susţină totodată o anumită linie de dezvoltare 
spirituală, în plus faţă de rolul lor consacrat, acela de 



„comunicatori galactici”. Astfel, atunci când Atlantida s- 
a scufundat, deja existau mai multe astfel de centre 
spirituale puternice pe planetă, cu fiinţe evoluate 
spiritual, dar de asemenea exista şi un număr foarte 
mare de fiinţe ENK mai puţin evoluate. 

Voi prezenta mai pe larg şi în ordine cronologică 
unele dintre principalele momente ale evoluţiei omenirii, 
aşa cum mi-au fost ele înfăţişate în imaginile 
holografice, punctând asupra caracteristicilor lor 
principale, dar şi asupra erorilor de interpretare care s- 
au transmis până în ziua de azi sau chiar a ocultării 
intenţionate a unor evenimente importante, veritabile 
„pietre de marcaj” pe parcursul istoriei umanităţii. 



Cap. 8 - SHAMBALA 


Aşa-zisul „tărâm mitic al Shambalei” este de fapt o 
realitate evidentă şi destul de aproape de noi, pe care o 
neagă doar cei care nu au avut acces la adevărul despre 
ea, ori care nu au afinităţi de natură spirituală pentru a 
înţelege acest subiect important. într-un anumit fel, se 
poate afirma că Shambala a existat chiar şi pe Pământ, 
cel puţin până la marea sa „resorbţie” de la suprafaţă, 
acum aproximativ 27.500 de ani. Despre acest tărâm 
sacru din „centrul Pământului” am prezentat câteva 
elemente în volumul precedent al seriei, unde am descris 
magnificele construcţii pe care le-am văzut de la 
depărtare. 

O precizare necesară 

Probabil mulţi oameni îşi pun întrebarea: „Bine, dar 
dacă Shambala este o realitate, atunci unde se află ea de 
fapt? Există un loc anume pentru acest tărâm? Este el 
cu adevărat în centrul Pământului?” 

Mai întâi trebuie să înţelegem că acestea sunt 
întrebări specifice pentru ceva care există în planul fizic 
tridimensional, caracterizat de anumite legi ale spaţiului 
şi timpului, însă ele nu au sens atunci când se referă la 
o realitate din planul eteric, care este caracterizată de 
patru dimensiuni (trei spaţiale şi una temporală). 
Teoretic vorbind, pentru a avea acces din planul fizic la 
ceva din planul eteric, nu există un spaţiu anume. Acel 
ceva din planul eteric - în cazul nostru, tărâmul 
Shambalei - poate fi accesat de oriunde din planul fizic, 



însă pentru aceasta este necesară o ridicare a frecvenţei 
de vibraţie în conştiinţa acelei fiinţe. 

Shambala poate fi regăsită în „centrul Pământului” 
pentru că în acea zonă spiritualitatea este susţinută 
mult mai mult şi ea nu apare doar în câteva centre sau 
locuri izolate, ca la suprafaţa planetei. Totuşi, ar fi o 
greşeală să se înţeleagă faptul că Shambala ar exista 
efectiv, concret, „în mijlocul Pământului”, pentru că 
atunci ar putea să apară întrebarea: Dacă ea se află în 
centrul planetei, atunci cum este posibil să se reflecte la 
suprafaţa acesteia, în lumea în care trăim noi? 

Prin urmare, lucrurile trebuiesc înţelese în mod 
corect: lumea Shambalei reprezintă o frecvenţă de 
manifestare a conştiinţei şi energiei care este foarte 
elevată şi are legătură cu Pământul, cu existenţa vieţii 
aici, însă nu se poate spune că ea se află deasupra sau 
sub suprafaţa planetei, pentru că aceasta ar fi doar o 
abordare limitată a situaţiei. Manifestându-se în plan 
eteric, nu este obligatoriu ca ea să fie înăuntrul sau în 
afara a ceva din planul fizic. Oamenii care nu au o 
cunoaştere ezoterică adecvată nu pot înţelege aceste 
realităţi de natură subtilă şi ei vor tinde să aplice legile 
fizicii clasice pe care le cunosc pentru a rezolva sau 
investiga realităţi din planurile subtile superioare. Aşa 
ceva nu este însă posibil. Singura cale ce rezolvă astfel 
de „mistere” este ridicarea frecventei de vibraţie 
individuală, adică evoluţia spirituală a fiinţei şi implicit, 
translatarea pe un nivel superior de conştiinţă. 

Totuşi, au existat timpuri când tărâmul Shambalei 
era accesibil relativ uşor, chiar de la suprafaţa planetei. 
Se putea trece lesne din planul fizic în planul eteric, iar 
unele dintre cele mai cunoscute astfel de „treceri” se 
găseau în zonele montane. în urmă cu mai multe zeci de 
mii de ani, aceasta era ceva comun: flintele ENL aveau 

7 î 



acces rapid în Shambala, graţie nivelului lor elevat de 
conştiinţă şi chiar unele dintre fiinţele ENK puteau să 
ajungă în acest tărâm, deoarece pe atunci existau destul 
de multe puncte de confluenţă între planul fizic şi cel 
eteric la suprafaţa solului sau pe ape. 

Formarea Shambalei 

O sinteză în imagini a istoriei Shambalei pe ecranul 
holografic mi-a arătat că ea a început să se formeze 
precum ia naştere o confrerie spirituală. Aşa după cum 
am văzut în imaginile de pe ecranul holografic, 
rudimente ale formării ei au apărut în perioada 100.000 
î.Hr. - 120.000 Î.Hr., însă fără o orientare clară. Era 
vorba de existenta unor teritorii în care locuiau doar 
fiinţe ENL cu un înalt grad de realizare spirituală. îmi 
dădeam seama că în acele zone nu puteau locui decât 
fiinţe foarte evoluate spiritual, căci ele trăiau uşor atât 
în planul fizic, cât şi în cel eteric, adică atât în planul 3D 
cât şi în cel 4D. Datorită lor, acele tărâmuri eterice erau 
„îngemănate” cu planul fizic, iar fiinţele ENL puteau 
trece oricând dintr-un plan în altul, ceea ce era permis 
şi altor tipuri de fiinţe evoluate, cum ar fi cele 
extraterestre benefice, dar nu şi fiinţelor ENK. Nivelul de 
evoluţie pentru cea mai mare parte a fiinţelor ENK era 
primitiv şi ele preferau venerarea „zeilor”, care în marea 
lor majoritate erau de fapt semeni de-ai lor, aparţinând 
ramurii dezvoltate ENL. 

Din câte mi-am dat seama, Shambala s-a format 
printr-un gen de „selecţie spirituală” între fiinţele care 
puteau trece în acele zone îngemănate cu dimensiuni 
eterice - caracterizate de frecvenţe înalte de vibraţie - şi 
fiinţele care nu aveau acces acolo, pentru că nu aveau 
nivelul de conştiinţă suficient de dezvoltat. Cu alte 



cuvinte, unii oameni puteau pătrunde şi rămâne în acele 
„zone” eterice, iar alţii, nu. 

Mult timp în aceste zone au „coexistat” planul fizic şi 
cel eteric, pentru că frecvenţele generale ale celor două 
planuri erau destul de apropiate. Pe de altă parte, 
legătura dintre planul fizic şi cel eteric era posibilă şi 
datorită existenţei unor hibridizări multiple între 
ramurile ENL şi ENK, pe diferite trepte de spiritualitate, 
care au dat naştere aşa-zişilor „semi-zei”. Acele fiinţe 
umane reuşeau cu succes să facă trecerea dintr-un plan 
în altul şi astfel puteau să transmită în şi din zona 
planului eteric informaţii către fiinţele ENK. 

Frecventele eterice mai elevate au constituit 
germenii de formare a ceea ce mai târziu avea să devină 
„tărâmul Shambalei”. în acele zone s-a dezvoltat o latură 
spirituală sacră a Pământului, pentru că fiinţele ENL ce 
locuiau acolo aveau un înalt grad de înţelegere a 
spiritualităţii în aspectele ei profunde. După câteva zeci 
de mii de ani, datorită călătoriilor subtile repetate s-au 
creat anumite legături puternice de natură subtilă între 
diversele teritorii locuite de către flintele ENL, acelea 
fiind zone eterice elevate ca frecventă de vibraţie. Acestea 
şi-au amplificat legăturile subtile cu zonele din interiorul 
Pământului prin intermediul acelor „poduri de legătură 
subtil-energetică” despre care am vorbit deja. 

Astfel s-au realizat conexiuni cu toate zonele de 
rafinament spiritual de la suprafaţa Pământului şi din 
interiorul lui. în acest fel, Shambala a luat naştere 
tocmai prin decizia unanimă a fiinţelor ENL care locuiau 
în astfel de tărâmuri elevate, de a-şi păstra o identitate 
separată de teritoriile locuite de fiinţele ENK. 

Aparent, Shambala este cunoscută acum ca fiind un 
mare oraş, dar în realitate ea reprezintă un cumul de 
zone din planul eteric, ce sunt caracterizate de o înaltă 



spiritualitate. Aşa după cum am spus, iniţial ea s-a 
format din mai multe „zone” din planul fizic, în care se 
putea dezvolta şi planul eteric. Atunci când condiţiile de 
la suprafaţa planetei - atât de natură fizică, cât şi 
spirituală - s-au înrăutăţit, unirea acelor zone eterice 
într-o îngemănare armonioasă a dus la „retragerea” 
Shambalei în planul eteric, care de fapt a însemnat 
diminuarea dramatică a legăturilor cu planul fizic, aşa 
după cum voi arăta în continuare. 


Misiunea spirituală a Shambalei 

Primele intenţii ale Shambalei pentru sedimentarea 
unei misiuni spirituale planetare au apărut abia după 
Marele Război al Tarsilor, deci după 50.000 Î.Hr., mai 
ales că acel teribil conflict - pe care la fel de bine aş 
putea să-l denumesc „Războiul pentru cucerirea 
Shambalei” - a avut drept cauză principală chiar acel 
tărâm sacru. Desigur că pe atunci încă nu exista un 
nume pentru a-1 desemna, cum ar fi „Shambala” sau 
altă versiune; eu, cel puţin, nu l-am remarcat în sinteza 
imaginilor. Fiinţele ENL înţelepte ce trăiau pe acele 
teritorii şi aveau o „dublură” în dimensiunea eterică 
superioară au înţeles că viaţa pe planeta noastră avea 
nevoie de susţinere, deoarece forţele conflictuale 
începeau să fie foarte puternice. Locuitorii Shambalei au 
început să acţioneze în acest sens şi, chiar dacă luptele 
din planul fizic în următoarele mii de ani nu au încetat, 
totuşi ele nu au mai fost la fel de intense şi distructive. 

Mai apoi, din cele ce am văzut, perioada de timp 
cuprinsă între 30.000 î.Hr. şi 26.000 î.Hr. a fost marcată 
de lungi şi dureroase războaie, dar spre deosebire de 



teribila confruntare dintre civilizaţiile extraterestre de pe 
Pământ, de acum aproximativ 100.000 de ani, războaiele 
din perioada menţionată au fost purtate numai între 
fiinţele umane, în special între fiinţele hibridizate care 
au provenit prin unirea fiinţelor ENL şi ENK, dar şi 
acelora provenind doar din ramura ENK. Acestea erau 
totuşi sprijinite de anumite civilizaţii extraterestre, mai 
ales după „împărţirea regiunilor de influenţă” la Marele 
Consiliu Planetar din 27.000 î.Hr. Participarea fiinţelor 
ENL la acele războaie a fost destul de slabă, ele fiind din 
ce în ce mai puţine ca număr. Conflictele au fost 
sângeroase şi au avut loc în special în zona Europei de 
astăzi, dar nu am insistat asupra acestui aspect, ci doar 
am „baleiat” prin acele timpuri. Atmosfera era 
tensionată, simţeam încleştarea, situaţia de război, 
vedeam imagini fugitive şi chiar sunete specifice de 
luptă, de arme. 

Ca urmare a acelei situaţii tensionate şi declinului 
evident al spiritualităţii la nivelul întregii planete - 
datorate înmulţirii agresive a populaţiei de fiinţe ENK şi 
a diminuării gradate a numărului de fiinţe ENL - la 
Marele Consiliu Planetar din jurul anilor 27.000 î.Hr. s-a 
decis ca zonele în care exista Shambala să fie delimitate 
şi separate de restul zonelor şi frecvenţelor de pe 
planetă, astfel încât în Shambala să fie concentrate cele 
mai multe învăţături spirituale şi cunoaşterea de pe 
Pământ. 

„Retragerea” Shambalei a avut loc în două etape. La 
început - după hotărârea luată în cadrul Marelui 
Consiliu Planetar - a fost mai mult o „delimitare” de 
restul populaţiei, care era în majoritate ENK, astfel încât 
accesul să fie şi mai restricţionat pe tărâmul ei. Mai 
apoi, în etapa finală, Shambala s-a „resorbit” total în 



planul subtil eteric. Aceasta s-a petrecut, din câte mi-am 
dat seama, aproximativ în 25.500 Î.Hr. 

Odată cu acea resorbţie în plan subtil - care a fost 
urmarea deciziei luată de Marele Consiliu Planetar - s-a 
format Shambala ca Centru Spiritual de susţinere şi 
evoluţie a umanităţii pe Pământ. Până atunci Shambala 
nu exista separat, ci doar putem spune că existau „zone 
de manifestare profund spirituală în planul eteric”, care 
se intersectau cu planul fizic al Pământului. Cea mai 
mare parte a fiinţelor ce populează acum Shambala sunt 
de fapt fiinţe din fostele civilizaţii avansate, aparţinând 
în marea lor majoritate ramurii ENL. Datorită faptului ca 
acele fiinţe erau în mod autentic orientate spiritual, ele 
au fost recunoscute ca atare de restul populaţiilor de pe 
planetă şi, prin urmare, Shambala a devenit Protectorul 
şi Susţinătorul spiritual al Pământului. 

Locuitorii Shambalei 

Chiar dacă reprezenta un pol de referinţă al 
spiritualităţii şi al sprijinului pe care îl putea oferi 
omenirii, Shambala nu mai era aşa uşor accesată de 
fiinţele umane, nici chiar de către fiinţele hibridizate 
ENL şi ENK ceea ce se corela cu diminuarea frecvenţei 
de vibraţie a conştiinţei umane la nivel global. în general 
vorbind, Shambala se revelează numai atunci când o 
zonă de pe Pământ sau o fiinţă devine suficient de 
spiritualizată; astfel încât să rezoneze cu frecvenţa înaltă 
de vibraţie a acestui tărâm sacru. 

Ieşirea Shambalei din planul fizic - unde ajutorul pe 
care îl dădea ar fi putut fi mult mai eficient - avea să fie 
urmată de o altă „lovitură decisivă”, prin care s-a frânt şi 
ultimul pilon al spiritualităţii şi nivelului tehnologic 
avansat de la suprafaţa planetei; aici mă refer la 



distrugerea Atlantidei. Scufundarea Atlantidei a 
însemnat totodată şi „scufundarea” planetei noastre 
într-o adâncă beznă spirituală, care avea să se 
perpetueze mii de ani de atunci înainte. 

Totuşi, gradat şi totodată impulsionate şi sprijinite 
de Shambala, pe pământ au început să apară noi centre 
ale spiritualităţii, care s-au dezvoltat în diferite regiuni 
de pe glob. Problema era că diferenţa dintre frecvenţa 
planului fizic al planetei noastre şi frecvenţa planului 
eteric devenise mult prea mare pentru a mai permite cu 
uşurinţă - aşa cum era situaţia cu mult timp înainte - 
„schimburile de experienţă” dintre cele două planuri. 
Aşa după cum am spus, o fiinţă umană din planul fizic 
poate să aibă acces în tărâmul Shambalei doar atunci 
când atinge sau măcar se apropie de nivelul frecvenţei 
lui de vibraţie. 

Cât despre locuitorii Shambalei, ei sunt practic o 
„prelungire” a genei ENL, dar printre aceste fiinţe există 
şi unele care îşi continuă evoluţia pe ramura hibridizată 
ENL şi ENK, precum şi acele fiinţe ENK ce au evoluat 
suficient de mult din punct de vedere spiritual. Am văzut 
de asemenea că tărâmul Shambalei este deschis flintelor 
extraterestre care au ajuns la un grad înalt de evoluţie 
spirituală; de altfel, colaborarea cu acestea este strâns 
legată de destinul viitor al omenirii. 


Sinteză 

Ca de obicei - şi pentru că doream mai ales să 
aprofundez subiectul - am realizat în acest punct o 
sinteză pe ecranul holografic, care m-a ajutat să-mi 



sedimentez mai bine informaţia. Ştiam, de asemenea, că 
de multe ori era chiar posibil să primesc câteva detalii în 
plus. Imaginile de pe ecran s-au reconfigurat şi s-au 
focalizat asupra deciziei de a forma un centru spiritual 
al planetei. Decizia a fost luată după anii 50.000 Î.Hr. de 
către fiinţele ENL hiperboreene, care au decis să susţină 
în continuare gena ENK, deoarece civilizaţia umană - 
fiind formată în majoritate din această categorie de fiinţe 
- avea şi încă are nevoie de mare ajutor. 

în preajma anilor 30.000 î.Hr. hiperboreenii au luat 
legătura cu alte zone-focar eterice de pe Pământ, locuite 
de fiinţe ENL şi au remarcat că planul eteric începe să 
nu mai aibă „aderenţă” la planul fizic. Atunci ei au 
propus ca „zonele” de plan eteric din vecinătatea 
Pământului, ce erau profund spiritualizate, să se 
unească, pentru a forma un tărâm puternic, un Centru 
Spiritual de susţinere a umanităţii, format cu precădere 
din fiinţe ENL, în planul eteric, unirea zonelor eterice 
diferite - care se „intersectau” cu planul fizic la suprafaţa 
planetei - s-a făcut destul de uşor prin manifestarea 
unei voinţe comune a acelor fiinţe ENL. Acest lucru a 
fost posibil deoarece tot ceea ce exista în acele „zone” din 
planul eteric, fiind „construit” pe aceleaşi reguli 
spirituale, s-a atras şi s-a unit în conformitate cu legea 
afinităţii universale. A rezultat astfel o unitate eterică ce 
era comună tuturor zonelor eterice de pe Pământ care 
manifestau o înaltă spiritualitate. Astfel s-a constituit 
Centrul Spiritual al planetei, care a luat fiinţă prin 
unirea „zonelor” respective. Iniţial, noul tărâm a fost 
numit Anagon, aceasta petrecându-se cam prin 25.500 
î.Hr., după retragerea totală în planul eteric. Ulterior, 
probabil prin influenţa diferitelor culturi aparţinând 
civilizaţiilor care au urmat, precum şi datorită amprentei 



timpului, acest Centru a ajuns să fie cunoscut sub 
numele de Shambala. 



Cap. 9 - MARELE RĂZBOI TARS 


Perioada de acum aproximativ 100.000 de ani a fost 
foarte „neagră” pentru omenire, deoarece a implicat un 
conflict devastator între multe dintre civilizaţiile 
extraterestre care existau atunci pe Pământ. Aş spune 
chiar că aceea a fost cea mai teribilă confruntare pe care 
am văzut-o, în legătură cu Pământul, dar ea a fost în 
întregime de sorginte extraterestră. Toate părţile 
beligerante erau extraterestre şi îşi disputau teritorii sau 
puterea de influenţă. A fost o perioadă foarte grea, o 
perioadă de „ruptură”, pentru că multe civilizaţii s-au 
despărţit atunci de Alianţa Galactică la care aderaseră. 

Influenţa dramatică a reptilienilor malefici 

Datorită tehnologiilor foarte avansate şi a naturii 
armamentului folosit, viaţa la suprafaţa planetei a avut 
foarte mult de suferit, iar în unele zone, Care acum sunt 
sub ape, a fost complet eradicată. Am văzut imagini 
teribile cu acest conflict, care s-a desfăşurat atât în 
atmosfera terestră, cât şi în afara ei, în spaţiul cosmic. 
Am fost atunci frapat de faptul că intensitatea luptelor 
era aşa de mare, încât o parte semnificativă din „cerul 
planetei”, aşa cum se vedea de la sol, era aproape roşu. 

Confruntările au fost de o duritate nemaiîntâlnită. 
Exploziile uriaşe lăsau reziduuri enorme pe suprafaţa 
Pământului. Am văzut şi modul în care, mai apoi, au 
„extras” acele reziduuri, printr-un fel de „fărâmiţare” a 
lor şi apoi absorbţie în nave gigantice, ca nişte 
containere. în mintea mea, în acele momente le-am 
numit „nave-gunoier”, dar probabil erau nave uriaşe de 



transport. în mod ciudat, acel teribil conflict nu a fost 
unul atomic; am văzut doar câteva detonări ce aminteau 
de exploziile nucleare, însă ele au fost de mai mică 
intensitate decât alte deflagraţii ce au avut loc tot 
atunci. 

Principala sursă a neînţelegerilor a avut o natură 
complexă. Ea a implicat o rasă de fiinţe malefice din 
galaxia noastră, cu trăsături reptiliene. în economia 
universului, reptilienii par să aibă un destin special, căci 
ei apar în puncte-cheie ale evoluţiei unor rase sau 
civilizaţii, chiar dacă acţiunile lor nu sunt conştiente în 
acest sens, ci îndreptate doar intr-un scop egoist, de 
control şi asuprire. 

Din prezentarea pe care am văzut-o, fiinţele 
reptiliene trăiesc mult şi, pentru a se dezvolta, ele caută 
să găsească un „teren” propice din care să se 
„hrănească”, adică reptilienii malefici caută să 
cucerească planete şi civilizaţii pe care să le exploateze şi 
să le folosească pentru a-şi împlini scopurile lor, dar 
astfel încât să nu fie nevoiţi să se preocupe prea mult de 
ele. Fiind destul de avansaţi tehnologic, ei urmăresc să 
se infiltreze în acele regiuni şi sisteme stelare ale galaxiei 
în care deja există civilizaţii avansate, însă nu la fel de 
mult ca cea a lor. Civilizaţii primitive sau abia ajunse în 
zorii progresului tehnologic nu îi interesează, căci ei 
ţintesc spre cele care au deja un anumit potenţial, 
pentru a le cuceri relativ uşor, dar să aibă totuşi ce 
folosi după aceea de la ele, corespunzător nivelului lor 
de dezvoltare. 

Din acest punct de vedere, se poate spune că 
reptilienii sunt „pragmatici”: dacă civilizaţia respectivă ar 
fi primitivă sau la un nivel prea slab de dezvoltare, asta 
ar implica un efort consistent din partea lor pentru a o 
„păstori”, ori ei nu doresc să muncească prea mult. Pe 



de altă parte, dacă ei ar cuceri prea mult şi prea repede, 
asta ar depăşi posibilităţile lor de „acoperire” şi de 
control. Tocmai de aceea, reptilienii malefici dau dovadă 
de o răbdare uimitoare, fiind specializaţi în acţiuni 
subversive de infiltrare. Ei corup şi cuceresc o civilizaţie 
avansată nu neapărat prin distrugere samavolnică, 
jefuire şi apoi părăsire a planetei respective, ci mai ales 
prin subminarea ei, prin intrigă şi prin corupere. 

Cu alte cuvinte, în cele mai multe cazuri ei nu sunt 
„prădători” brutali, ci lucrează la niveluri mai rafinate, 
prin hibridizare şi prin introducerea unor gene cu 
frecvenţe de vibraţie joasă. Ei ştiu că, dacă ajung să 
corupă suficient de mult ADN-ul unei rase, în cele din 
urmă aceasta va păstra „urma” lor specifică şi atunci vor 
avea mereu un punct de sprijin şi de acţiune în acea 
civilizaţie. Cu cât această „urmă” specifică imprimată în 
ADN-ul unei rase este mai mare, cu atât mai bine pentru 
reptilieni, căci atunci ei o vor putea influenţa mai uşor 
în decizii şi acţiuni. 


Corupere prin hibridizare 

Prin urmare, planurile lor sunt mai puţin violente, 
imediate sau cu lupte cosmice de mare anvergură, cât 
mai ales de lungă durată, prin infiltrarea ADN-ului unor 
rase cu propriul lor ADN. în timp, ei ştiu că această 
acţiune va corupe rasa respectivă, măcar într-o anumită 
măsură, iar slăbiciunea respectivă ei o vor putea folosi 
mai apoi în interes propriu. 

în felul acesta, reptilienii malefici ajung să corupă 
chiar şi civilizaţii avansate într-un mod indirect. Aşa 
după cum am spus, ei urmăresc întotdeauna să se 



orienteze către acele civilizaţii nu foarte dezvoltate, dar 
care fac totuşi parte din alianţe cosmice sau au „intrări” 
la unele civilizaţii dezvoltate. Aplicând modalitatea 
hibridizării, ei infiltrează pur şi simplu germenele răului 
în acea civilizaţie sau alianţă de civilizaţii dezvoltate, 
plasându-şi „hibrizii” în posturi importante şi creând 
astfel breşe în siguranţa şi buna înţelegere din acea 
alianţă. Este un mod foarte subversiv, dar eficient, de 
răspândire a influenţei lor malefice în galaxie. Acesta a 
fost de altfel şi modul în care ei au acţionat în cazul 
Pământului. 

Folosind infiltrarea prin intermediul unora dintre 
civilizaţiile membre ale Alianţei Galactice şi chiar a unei 
civilizaţii care descindea din siriusienii originali, dar care 
se stabilise în alt sistem stelar decât cel al stelei Sirius 
A, ei au transmis elemente din propriul ADN în rândul 
populaţiei umane. 

Ceea ce m-a surprins oarecum, a fost că infiltrarea 
nu a fost una „în masă”, ci a urmat mai degrabă o cale 
subtilă. Am văzut că, prin anumite acţiuni de 
hibridizare, genele lor au „corupt” la început ADN-ul 
unui număr mic de fiinţe umane, dar acea corupere s-a 
răspândit mai apoi la un număr mare de fiinţe, luând 
forma unor modalităţi negative de gândire şi de acţiune. 
Ele s-au manifestat mai ales prin credinţe greşit 
orientate, care prin repetare din generaţie în generaţie 
au ajuns să creeze lacune şi conexiuni pervertite în 
interiorul ADN-ului uman. 

Această modalitate subtilă de pervertire a fost 
folosită mai apoi şi de către oameni, pentru a-şi atinge 
anumite scopuri oneroase. Ea poate fi întâlnită şi în 
zilele noastre sub diferite forme, un exemplu fiind 
comunismul. Sistemul ca atare a inoculat un mod de 
gândire, un concept şi un mod de comportament psiho- 




mental, care în timp a determinat o rezonanţă specifică 
în ADN-ul uman. Aşa se explică faptul că, chiar şi după 
treizeci de ani de la căderea comunismului în tara 
noastră, încă există idei, tendinţe şi acţiuni tipic 
comuniste, care reprezintă de fapt manifestarea acelei 
rezonanţe negative, adânc infiltrată în ADN-ul 
populaţiei. Energia subtilă preponderentă, susţinută 
timp de decenii, a materializat acea schimbare nefastă la 
nivelul macromoleculei de ADN. 

Aşadar, în vechime reptilienii au „sădit” la început 
câteva seminţe rele, care mai apoi au proliferat şi s-au 
dezvoltat în timp, până la nivelul la care influenţa lor în 
ADN-ul uman nu a mai putut fi negată şi nici anihilată. 
E drept însă că această corupere nu „ocupă” un procent 
mare din macromolecula de ADN, ci după câte am văzut 
ea reprezintă doar aproximativ 2-3% sau chiar mai 
puţin, dar chiar şi aşa unele tendinţe, obiceiuri şi 
acţiuni, mai ales în societatea contemporană, ne arată 
ce efecte negative pot să apară ca urmare a rezonanţelor 
induse de această civilizaţie foarte periculoasă. 

Ruperea şi refacerea alianţei extraterestre 

Coruperea şi infiltrarea reptilienilor chiar şi în 
rândul unor civilizaţii relativ avansate din Alianţă au 
dus destul de repede la manifestarea unor pretenţii 
asupra anumitor teritorii atât de pe Pământ, cât şi din 
Sistemul nostru Solar, pe care ele doreau să le aibă sub 
control. 

Am văzut şi am înţeles, într-o inteligentă combinare 
de imagini, că unele dintre fiinţele elevate din acele 
civilizaţii au început să manifeste anumite intenţii şi 
tendinţe, altele decât cele ce respectă armonia 
universală, orientându-se spre obiective şi ţeluri cu 



precădere individuale şi de putere. Cu alte cuvinte, ele 
au început să decadă din punct de vedere spiritual, 
deoarece drumul tentaţiei este foarte sinuos şi înşelător, 
iar reptilienii malefici cunosc foarte bine tertipurile prin 
care să influenţeze în acest sens fiinţe şi chiar civilizaţii 
întregi. Problema a fost că acele fiinţe extraterestre, 
reprezentând unele civilizaţii din Alianţă, au început să 
delimiteze în mod forţat unele teritorii de influenţă, pe 
care le-au luat sub ocupaţie. în urma declanşării 
conflictului, Alianţa s-a rupt o perioadă de timp şi s-a 
divizat în alte câteva „alianţe” mai mici, după afinităţi şi 
interese. 

Aceea a fost o perioadă foarte tulbure şi plină de 
încercări pentru omenire. Din câte am văzut, au fost 
necesari peste douăzeci de mii de ani pentru ca lucrurile 
să reintre în normal şi să se restabilească un anumit 
echilibru, atât în ecosistemul planetei, cât şi în existenţa 
umanităţii de atunci. 

Totodată, Alianţa de la început a fost refăcută într-o 
anumită măsură. Imaginile îmi arătau condensări de 
flote sau felurite instantanee de la întruniri diplomatice 
între reprezentanţii civilizaţiilor, care variau ca număr de 
membri. A fost singura modalitate prin care mi-am 
putut da seama ce s-a petrecut de fapt imediat după 
conflict. 

Rolul siriusienilor originali 

Apoi, în urmă cu aproximativ 70.000 de ani, 
siriusienii din sistemul Sirius A au decis să întărească 
acea Alianţă, din care făceau şi ei parte. Ei nu au 
intervenit armat în marele conflict din Alianţă, deşi 
practic vorbind ei erau cei care o patronau. Siriusienii 
au jucat atunci doar rolul de mediatori. 



Fiind oarecum nedumerit în legătură cu aceasta, am 
întrebat cum de nu au intervenit în acel conflict, pentru 
a-1 curma sau măcar pentru a-1 diminua. Bărbatul din 
Apellos mi-a explicat că, la amploarea pe care a avut-o, 
acel război dintre civilizaţiile extraterestre a implicat nu 
doar Pământul, ci a avut ca element de dispută şi o 
delimitare a zonelor de interes în galaxie pentru diferite 
forţe şi grupări din cadrul ei. Situaţia a fost tensionată 
pe mai multe planete şi tocmai de aceea siriusienii au 
căutat să protejeze cât mai mult cu putinţă sectorul 
galactic din care făceam şi noi parte. Probabil că, dacă 
ar fi intervenit efectiv în conflict, aceasta ar fi amplificat 
ostilităţile şi la un moment dat situaţia ar fi putut deveni 
incontrolabilă. Pe de altă parte, ei doresc să lase liber 
cursul evenimentelor şi al alegerilor individuale, în 
conformitate cu legile şi principiile cosmice, intervenind 
doar acolo unde nesăbuinţa unor civilizaţii ar putea 
aduce mari distrugeri sau perturbaţii ireparabile în 
mersul natural al lucrurilor şi al planurilor divin 
integrate. 

Siriusienii nu au dorit niciodată escaladarea 
conflictelor, chiar dacă le-ar fi putut câştiga cu destul de 
mare uşurinţă, datorită avansului tehnologic 
extraordinar pe care îl au. Ei preferă alternativa păcii şi 
a evoluţiei, ceea ce este în conformitate cu legile 
armoniei universale şi caută să respecte cât mai mult cu 
putinţă liberul arbitru al civilizaţiilor cu care intră în 
contact; doar în condiţiile în care sunt atacaţi şi sunt 
nevoiţi să se apere, aşa cum am văzut în cazul marilor 
confruntări cu reptilienii, ei îşi folosesc capacităţile de 
luptă foarte avansate. în teribilul război spaţial 
extraterestru de acum aproximativ 100.000 de ani, ei s- 
au limitat doar la a susţine calea diplomatică, mediind 



anumite relaţii între civilizaţiile extraterestre aflate în 
conflict. 

Aşa după cum am spus, sâmburele răului a constat 
în influenţa nefastă a reptilienilor malefici. După 
încheierea conflictului, siriusienii au dorit o întărire a 
Alianţei Galactice din care făceau parte. Hotărârea lor a 
fost determinată de nevoia de a preîntâmpina pe viitor şi 
pe cât posibil coruperea prin cucerire, de către reptilieni, 
a altor civilizaţii din cadrul grupării de civilizaţii 
extraterestre. Aceasta se petrecuse deja într-o anumită 
măsură, iar influenţă negativă a reptilienilor se resimţise 
în destul de multe zone pe Pământ. 

întărirea Alianţei Galactice implica o mai strânsă 
colaborare şi întrajutorare între acele civilizaţii care o 
formau. Era o alianţă eminamente benefică, aşa cum mi 
s-a transmis că mai existau şi altele în galaxie, în alte 
sectoare ale ei. Alianţa benefică, formată din siriusieni, 
pleiadieni, arcturieni şi alte câteva zeci de civilizaţii, avea 
însă o contrapondere, în sensul că reptilienii formau şi 
ei o alianţă cu mai multe civilizaţii orientate spre acţiuni 
de cucerire, exploatare şi control al unor planete sau 
chiar sisteme stelare. 

Tocmai de aceea, siriusienii doreau amplificarea 
colaborării între civilizaţiile din cadrul alianţei lor, 
pentru a reuni astfel mai multe frecvenţe de vibraţie 
diferite împotriva forţei reptilienilor şi a alianţei malefice 
şi foarte subversive, pe care aceştia o formaseră. Prin 
urmare, era important să se împiedice ca una dintre 
civilizaţiile mai puţin dezvoltate ale Alianţei Galactice să 
fie atrasă sau cucerită de reptilieni, ceea ce ar fi avut 
repercusiuni atât în rândul Alianţei Galactice, cât şi în 
cel al „laboratorului” genetic de pe Pământ. 

Civilizaţiile extraterestre „observator” 



Totuşi, mi s-a arătat că există şi civilizaţii neutre, 
care nu doresc să facă parte din vreo alianţă cosmică. 
Acestea sunt denumite „observatori”, adică ele sunt 
interesate doar să observe cursul evenimentelor şi al 
proceselor ce au loc de-a lungul unei perioade de timp 
pe o planetă sau într-o anumită zonă din galaxie. 

După ce îşi declară statutul de neutralitate, ele sunt 
lăsate să asiste la teatrul operaţiunilor, în baza unei legi 
cosmice a evoluţiei. în general vorbind, acestea sunt 
civilizaţii foarte evoluate, care folosesc astfel de situaţii 
create la nivel galactic doar într-un sens oarecum 
„filosofic”, ca un element ce poate să contribuie la 
experienţa lor. De pildă, în acea vreme mi s-au arătat 
două nave uriaşe ale unor astfel de civilizaţii-martor, 
care asistau evenimentele de la distantă, într-un fel de 
„tăcere suverană”. Datorită felului în care erau imaginile, 
puţin translucide şi oarecum blurate, am înţeles că 
„observatorii” asistau totul din planul eteric, probabil 
pentru a nu tulbura spaţiul fizic din jurul Pământului. 
Ei nu au în vedere doar evenimentele efective şi 
imediate, cum ar fi conflictele, ci pentru o perioadă de 
timp urmăresc cu interes şi evoluţia vieţii pe Pământ, 
modul de dezvoltare al ADN-ului fiinţei umane şi 
implicaţiile ce decurg de aici. 


Civilizaţia tars 

o 

Revenind la perioada de după teribila încleştare 
dintre civilizaţiile Alianţei, în perioada de timp cuprinsă 
între anii 90.000 Î.Hr. şi 72.000 î. Hr. am văzut multe 
bătălii şi tensiuni la suprafaţa planetei, care atunci au 



implicat şi fiinţe umane. Acele conflicte au culminat cu 
un teribil şi uriaş război pe teritoriul Europei de azi, cam 
prin 50.000 î.Hr. Războiul a reprezentat un moment 
decisiv pentru planeta noastră şi pentru fiinţele de la 
suprafaţa ei, deoarece a implicat o anumită „rupere” 
între planurile de existenţă, în special între planul fizic 
şi planul subtil eteric. 

în acea perioadă, pe Pământ exista o civilizaţie 
avansată a unor fiinţe umane numite tars, dar auzeam 
şi mici diferenţe în jocul frecvenţelor acestui cuvânt, pe 
care le înţelegeam ca tarsei sau tarasei. Totuşi, am 
considerat că „tars” este baza, aşa că pe locuitorii de 
atunci, din acea regiune a lumii, îi putem numi ca fiind 
tarsii din vechime, cei la care mă voi referi în continuare. 

Configuraţia uscatului în emisfera nordică, aşa 
după cum am văzut eu în imaginile holografice ce mi se 
arătau, era puţin diferită de ceea ce ştim astăzi, în 
sensul că Suedia, Norvegia, Finlanda erau unite cu 
Europa, căci în locul suprafeţei întinse care în zilele 
noastre este acoperită de mare, nu existau decât lacuri 
şi câteva râuri mari. Civilizaţia tars avansa chiar mai la 
sud, spre Polonia, Ucraina, România şi chiar puţin spre 
est, prinzând o parte din ţările baltice de astăzi. Cu alte 
cuvinte, teritoriul pe care ea se răspândise era foarte 
întins. 

în marea lor majoritate, tarsii erau fiinţe umane 
ENK, având însă un corp mult mai zvelt, mai vital şi mai 
armonios decât cel al omului contemporan. La 
începuturile civilizaţiei lor, cu multe mii de ani înainte, 
adică prin 70.000 î.Hr., ei erau fiinţe ENL, dar datorită 
combinaţiilor repetate cu fiinţele ENK mai primitive, 
ADN-ul lor a suferit transformări majore, cu puternice 
accente ENK. Dintr-un anumit punct de vedere, putem 



spune că ei erau o civilizaţie de „semi-zei”, adică hibrizi 
provenind din combinarea fiinţelor ENL cu fiinţele ENK. 

Pe atunci, în zona respectivă - care acoperea o bună 
parte din centrul şi nordul Europei - numeroasele 
frecvenţe ale planului eteric se întretăiau în multe locuri 
cu frecvenţa planului fizic, rezultând astfel foarte multe 
sasuri spaţio-temporale, prin care se putea trece cu 
uşurinţă din planul fizic în cel eteric şi vice-versa. 
Colosala confruntare armată între populaţiile din zona 
menţionată - care în majoritatea lor erau populaţii tars - 
a însemnat totodată o „rupere” a planurilor de existenţă 
pentru Pământ, adică atunci s-a produs o separare mult 
mai severă între planul fizic şi planul eteric. Până în 
acea perioadă, „conjuncţiile” sau întrepătrunderile dintre 
aceste două planuri de existenţă reprezentau ceva firesc; 
dacă, de pildă, o fiinţă ENL se afla în Africa şi dorea să 
ajungă în nordul Poloniei, aceasta se putea petrece în 
câteva clipe, prin traversarea unui astfel de „portal”, care 
în fapt era o „unire” sau „atingere” specifică între planul 
fizic şi cel eteric. 

Originea conflictului 

Aşa după cum mi s-a arătat, la nivelul societăţii de 
atunci cauza imensului conflict din jurul anilor 50.000 
î.Hr. a constat în fricţiunile dintre diferitele credinţe 
împărtăşite de populaţiile tars. Spuneam că pe atunci 
„legăturile” dintre planul fizic şi cel eteric erau 
numeroase, creând multe portaluri de trecere dintr-un 
plan în altul la suprafaţa planetei, dar mai ales oferind 
căi de acces spre tărâmurile sacre locuite de fiinţe ENL 
înţelepte, ce aveau să se constituie mai târziu în tărâmul 
Shambalei. Cu timpul, însă, unele grupări ale populaţiei 
tarsilor au început să dorească o extindere a teritoriului 



lor, care implica de asemenea mai multe „zone de 
trecere” între planul fizic şi cel eteric. Astfel au apărut 
primele conflicte armate, care la început erau relativ 
minore. 

Totuşi, prin mulţimea şi insistenţa lor, acele lupte şi 
războaie au destabilizat existenta naturală a sasurilor 
dintre planul fizic şi cel eteric. Zonele eterice ce 
corespundeau acelor frecvenţe au început să se separe 
tot mai mult de planul fizic şi aceasta a dat naştere la 
mari nemulţumiri şi neînţelegeri, deoarece se pierdeau 
multe posibilităţi, care înainte erau valabile datorită 
coexistenţei cu planul eteric: cunoaştere superioară, 
acces mult mai facil la deplasarea dintr-o zonă în alta, 
contactarea unor fiinţe superioare, stări superioare de 
existenţă şi altele. Prin urmare, fiecare grup de populaţie 
implicată în conflict dorea o zonă acceptabilă pentru a-şi 
continua existenţa şi multe dintre ele doreau chiar 
teritoriile Shambalei. Situaţia de atunci se aseamănă din 
nefericire cu ceea ce întâlnim în zilele noastre: diferite 
state şi etnii reclamă teritorii ce aparţin altor state şi 
etnii, ceea ce iremediabil conduce la tensiuni şi conflicte, 
care de multe ori degenerează în războaie. 

Acela a fost de fapt momentul în care s-a declanşat 
Marele Război, printr-un fel de „unire” a tuturor 
focarelor de luptă ce trenau de mulţi ani în diferite zone 
ale teritoriului tars. Diferitele facţiuni şi grupuri de 
populaţii se luptau în diferite părţi ale teritoriului tars, 
dar treptat - prin intermediul portalurilor dintre planul 
fizic şi cel eteric - ele au ajuns să se concentreze într-o 
singură zonă de convergenţă. Aceasta a intensificat şi 
mai mult neînţelegerile dintre facţiunile populaţiei, care 
au început să formeze ad-hoc numeroase alianţe. La un 
moment dat lucrurile deveniseră aşa de complicate, 



încât nimeni nu mai ştia cu cine se luptă de fapt şi nici 
cine cu cine era aliat. 

Urgia încleştării armate 

A fost un război cumplit, imens, devastator. O 
uriaşă armată, condusă de facţiuni ostile Binelui, a 
forţat unele intrări în Shambala, atacând prin mai multe 
zone de acces, situate - după aprecierea mea - în zona 
de sud şi cea centrală ale Poloniei. Acolo s-au izbit însă 
de o puternică apărare a zonelor comune de trecere între 
planul fizic şi planul eteric. Zona de conflict s-a răsfirat 
apoi pe teritorii imense, ca în mici evantaie, cuprinzând 
o parte din Ucraina şi nordul României, tot teritoriul 
Poloniei, mergând până în partea de sud a Suediei, 
inclusiv. 

Teribilul conflict a implicat un număr imens de 
războinici, poate câteva milioane. A fost, practic, un 
adevărat măcel, mai ales că nu era vorba despre o luptă 
medievală cu săbii, arcuri şi suliţe. Tars-ii erau 
războinici de elită, foarte puternici şi cu arme ce 
împrumutau unele caracteristici şi puteri specifice 
planului eteric, cu care până atunci ei aveau contact 
foarte des. Acela a fost un alt motiv pentru care s-a 
declanşat războiul, deoarece iluzia pierderii puterii poate 
naşte monştri în gândire. 

Cu toate acestea, am văzut şi alte grupuri de fiinţe 
ENK mai puţin dezvoltate, de asemenea foarte puternice, 
dar având arme convenţionale, cum ar fi topoare, suliţe 
sau arcuri. Nici fiinţele ENL, care erau totuşi mai puţine, 
nu au stat deoparte de acea teribilă confruntare, 
folosind însă tehnologii mult superioare, cum ar fi unele 
nave aeriene de atac cu armament foarte avansat. Am 
văzut, de pildă, cum ele emiteau un fel de „jeturi” ca un 



mănunchi de lasere, care aproape de suprafaţa 
pământului se ramificau şi produceau nişte pagube 
imense, atât materiale cât şi în vieţi omeneşti. 

Am urmărit câteva scene de luptă şi pot spune că 
prin amploarea, încleştarea şi energia implicată, acel 
conflict uman a fost chiar mai teribil decât războiul 
declanşat în jurul anilor 100.000 Î.Hr. de civilizaţiile 
extraterestre atât în vecinătatea Pământului, cât şi la 
suprafaţa sa. Chiar dacă nivelul distrugerilor în cazul 
conflictului dintre extraterestri a fost mult mai mare, iar 
natura armelor folosite de ei a fost mult mai teribilă şi 
nimicitoare, totuşi Marele Război Tars s-a impus printr-o 
implicare inimaginabilă a părţilor combatante şi o 
ferocitate ieşită din comun. A fost, practic, ca o nebunie 
generalizată. 

După război 

Conflictul a fost atât de violent, încât a zguduit 
profund moralul tuturor părţilor implicate. A fost aşa de 
dureros şi de şocant, încât după încetarea lui, unii 
apărători ai păcii din rândul fiinţelor ENL au decis că el 
trebuie „gravat” în memoria omenirii, pentru a evita ca 
aşa ceva să se mai întâmple de atunci înainte. Imaginile 
mi-au arătat apoi, în „modul translucid” şi uşor blurat - 
specific pentru realitatea planului subtil eteric - prezenta 
în zona conflictului a unor coloane gigantice, ca nişte 
emiţătoare de avertizare. Erau nişte construcţii 
ameţitoare prin grandoarea lor, care după cum mi s-a 
arătat, conţineau în interior un fel de „emiţătoare de 
unde telepatice”, al căror scop era acela de a 
preîntâmpina pe viitor orice astfel de conflict devastator, 
prin emisia unor frecvenţe specifice care se activau în 
cazul unei astfel de ameninţări. 



Cei care au supravieţuit, au rămas în acele zone şi 
gradat au pus bazele unei noi civilizaţii, care a fost 
măreaţa şi puternica civilizaţie hiperboreană. La acele 
secvenţe bărbatul din Apellos a intervenit şi, operând 
nişte comenzi pe ecranul holografic, a schimbat cursul 
imaginilor, aducând în prim plan o regiune muntoasă şi 
nişte locuitori înalţi şi foarte puternici ce trăiau acolo, la 
câteva mii de ani după Marele Război. Din structura 
frecventelor am descifrat imediat că ei se numeau 
tharos, probabil o reminiscenţă sau o alterare a 
termenului din vechime, „tars”. Telepatic am înţeles că 
semnificaţia acelei denumiri era „dârz”. 

Imaginile au arătat apoi un loc în apropierea unei 
grote, pe care acei tharos îl păzeau cu mare devotament 
şi, subtil, am înţeles că era vorba despre una din zonele 
de trecere din planul fizic către tărâmul Shambalei. 
Eram însă mirat de intervenţia bărbatului din Apellos, 
dar am înţeles repede motivul: el a dorit să-mi arate că 
acea intrare se afla pe teritoriul României. Fireşte, ea nu 
este singura de aici, aşa cum şi pe teritoriul altor ţari 
există astfel de pătrunderi în tărâmul Shambalei, dar 
reprezintă una dintre rarele „intersecţii” stabile, 
permanente, dintre planul fizic şi cel eteric, care nu a 
fost afectată de Marele Război Tars. 

La început, imaginea mi-a fost prezentată ca o 
vedere de la mare înălţime, de unde puteam să văd chiar 
curbura munţilor Carpaţi. Apoi au apărut anumite 
indicatoare specifice şi simboluri în cadrul ei, spre 
dreapta, indicând locul intrării în Shambala. Atunci mi- 
am dat seama că intrarea respectivă se află undeva pe 
muntele care azi este cunoscut sub numele de Ceahlău. 

Marele Război Tars din anii 50.000 Î.Hr. a 
destabilizat multe zone de trecere către planul eteric, 
ceea ce a condus mai apoi la separarea planului eteric 



de cel fizic. A fost o rearanjare a dimensiunilor, o 
recalibrare a lor şi aici mă refer în special la planul fizic 
şi cel eteric. Datorită naturii şi intensităţii emoţiilor 
vehiculate de combatanţi în acea perioadă, energiile 
implicate au fost uriaşe, astfel încât a fost afectat chiar 
şi planul astral din jurul Pământului. Incredibila 
violenţă, precum şi ferocitatea care l-au caracterizat, cu 
efectele negative în planul existenţial al planetei, au 
făcut ca acea încleştare armată să rămână gravată în 
memoria eterică a Pământului ca un important punct de 
referinţă pentru omenire, un eveniment de tristă 
amintire, un fel de memento crucial, un exemplu trist ce 
nu mai trebuie repetat vreodată. 

Ca urmare a războiului foarte sângeros ce a avut loc 
atunci, numeroase fiinţe hibridizate ce au provenit din 
fiinţele ENL şi ENK nu au mai putut susţine legătura 
dintre planul fizic şi planul eteric şi s-au separat. Mai 
apoi mi s-a arătat în câteva imagini sintetice că, după 
încheierea războiului, puţinele fiinţe care au mai rămas - 
în special cele superioare din ramura ENL şi cele din 
ramura ENK superioară, adică unii dintre „semi-zeii” ce 
reprezentau hibridizări cu fiinţe ENL - au dezvoltat mai 
apoi o spiritualitate elevată în acea zonă, care a devenit 
astfel locul de naştere a marii civilizaţii hiperboreene. 



Cap. 10 - HIPERBOREA 


întocmai ca şi în cazul Shambalei, istoricii şi 
arheologii încadrează Hiperborea în rândul civilizaţiilor 
aşa-zis „mitice”, pentru că nu există aproape nicio 
dovadă materială clară despre existenţa ei. în realitate, 
civilizaţia hiperboreană a reprezentat o realitate foarte 
vie a timpurilor îndepărtate, aşa după cum am putut să 
văd în excepţionalele imagini ce mi-au fost prezentate pe 
ecranul holografic al celor din Apellos. 

Etimologie şi localizare 

Numele „Hiperborea” este de sorginte recentă, având 
doar câteva mii de ani vechime şi provine din greaca 
veche. De fapt, rădăcinile Hiperboreii sunt foarte vechi, 
căci ele se întind cam până prin 70.000 î.Hr. Populaţia 
ce locuia pe acel teritoriu reprezenta vechii tarsi, care au 
fost strămoşii hiperboreenilor. Semnificaţia cuvântului 
„Hiperborea” o cunoaşte aproape oricine: ţinutul de la 
nord, cei care locuiau în partea de nord a lumii antice. 

Această idee s-a transmis corect, pentru că ţinutul 
în care s-a dezvoltat extraordinara civilizaţie a 
hiperboreenilor înainta destul de mult înspre nord. 
După ce am urmărit desfăşurarea evenimentelor, aşa 
cum mi-au fost arătate, am făcut o scurtă cercetare pe 
internet pentru a vedea eventuale diferenţe între ceea ce 
se vehiculează şi ceea ce a fost în realitate. 

Cu excepţia unor mici erori care ţin de localizare, 
celelalte elemente, puţine de altfel, exprimă adevărul, 
chiar dacă în linii destul de generale. Cred că lipsa 
informaţiilor se datorează mai ales faptului că vechimea 



acestei civilizaţii este foarte mare, iar cunoştinţele 
despre ea pur şi simplu s-au pierdut de-a lungul 
timpului. 

Texte şi povestiri ale anticilor pomenesc, de pildă, 
despre teritoriul Hiperboreei ca fiind la nord de Dunăre 
sau învecinat cu Marea Neagră, ceea ce nu este întru- 
totul adevărat. Din cele ce eu am văzut, Hiperborea 
cuprindea un teritoriu întins, ca o fâşie oarecum 
„verticală” de pământ, de la Transilvania de astăzi, în 
sus spre ceea ce cunoaştem a fî vestul Ucrainei din 
prezent, prinzând de asemenea şi o mică parte din vestul 
ţărilor baltice. O parte însemnată a teritoriului era pe 
suprafaţa actuală a Poloniei, urcând până în sudul 
Suediei. Nu am văzut, însă, ca teritoriul hiperborean să 
fî înaintat până la Marea Neagră. Chiar şi aşa, 
Hiperborea ocupa un teritoriu vast. 

Coagularea civilizaţiei hiperboreene după marele 
război tars 

Tarsii au reprezentat prima linie spirituală, care mai 
târziu avea să definească Hiperborea. Civilizaţia lor a 
existat şi a prosperat cam între 70.000 Î.Hr. şi 50.000 
î.Hr. Din cele ce am văzut şi înţeles, pe atunci existau 
multe direcţii spirituale şi credinţe, dar niciuna dintre 
ele nu predomina. Aşa după cum am spus, la sfârşitul 
acelei perioade a avut loc un teribil război, care practic a 
distrus civilizaţia tarsă şi a făcut loc dezvoltării unei noi 
civilizaţii, care a fost civilizaţia hiperboreană. Abia după 
acel mare război teritoriul Hiperboreii s-a conturat mai 
bine, iar civilizaţia hiperboreană s-a unificat într-un crez 
spiritual comun. 

Aşadar, în istoria Hiperboreei au existat două mari 
perioade: înainte de Marele Război Tars şi după 



încheierea lui, care a însemnat totodată şi o modificare 
importantă la nivel subtil pentru planeta noastră, 
înainte de război, adică în perioada 70.000 î.Hr. - 
50.000 Î.Hr. a dominat perioada tarsilor, în care puteam 
vedea un amalgam de rase derivate mai ales din ramura 
ENL şi doar puţine din ramura ENK. 

După teribila confruntare, teritoriul respectiv - pe 
care mai târziu avea să se „sedimenteze” Hiperboreea - a 
rămas aproape nelocuit pentru o perioadă destul de 
mare de timp. Mai apoi, aşa după cum am văzut într-o 
derulare destul de rapidă a imaginilor, populaţia din 
acea zonă a început să crească şi să se individualizeze, 
în sensul că ea a devenit o civilizaţie de sine stătătoare, 
un fel de „administraţie” în care flintele ENL care erau 
lideri, datorită nivelului spiritual înalt pe care îl aveau, 
au reuşit să unească toate tendinţele populaţiei într-o 
civilizaţie puternică şi o orientare spirituală comună, 
mai ales pentru că în trecutul îndepărtat al omenirii 
conducerea era eminamente spirituală. Pe atunci nu 
exista un alt tip de conducere, căci liderul administrativ 
al unui teritoriu mai întins era în acelaşi timp şi 
sacerdot, iar acest fapt dădea o forţa extraordinară 
populaţiei şi o orienta în mod pozitiv. 

Am văzut de asemenea că, după 50.000 î.Hr. pe 
teritoriul Hiperboreei s-a dezvoltat o „pepinieră” de ADN- 
uri, care a condus la popularea acelei zone cu o vastă 
paletă de rase, chiar mai diversificată decât până atunci. 
Spre deosebire de perioada mai veche cu 20.000 de ani, 
noua populaţie hiperboreană era unită şi coerentă în 
aspiraţii şi gândire, cam la fel cum - într-o analogie 
aproximativă - ţările creştine ale Europei din perioada 
Evului Mediu se aflau sub autoritatea spirituală a Papei. 

O parte din vechii tarsi, care la început erau fiinţe 
ENL, dar şi combinaţii de ENL şi ENK sub forma de 



„semi-zei”, în urma numeroaselor combinaţii cu fiinţele 
ENK au devenit majoritari ENK, fiind cunoscuţi ca buni 
meşteşugari, în special de arme de luptă. 

Tocmai de aceea ei apărau zona de sud a 
Hiperboreei, trăind în special pe teritoriul Transilvaniei 
de azi şi mai spre nord, către Ucraina. Această genă a 
fost lăsată „moştenire” de către ramura ENK şi 
transmisă mai departe. Ea s-a înmulţit foarte rapid, 
mult mai repede decât gena ENL după sedimentarea 
ADN-ului aşa-zis „hiperborean”. Pe de altă parte, ramura 
de fiinţe ENL - al cărei ADN era uşor de modificat - a 
continuat să se rafineze; „extensiile” sale au condus la 
numeroase variaţii ale ADN-ului şi, implicit, a tipurilor 

de flinte ENL. 

î 


Pepiniera de gene 

Mai apoi, însă, s-a petrecut ceva foarte interesant. 
După aprecierea mea, urmărind sinteza imaginilor, în 
urmă cu aproximativ 27.000 de ani, gena ENL evoluase 
aşa de mult, încât ajunsese cam la acelaşi nivel cu cea a 
civilizaţiilor extraterestre avansate. Atunci când s-a 
ajuns la acel echilibru, s-a creat o înţelegere între 
oameni (ramura ENL) şi anumite civilizaţii extraterestre, 
pentru ca unele suflete elevate din acestea să se 
reîncarneze în trupurile fiinţelor ENL. Din câte mi-am 
dat seama, aceea a fost o înţelegere de coexistenţă, de 
colaborare şi de susţinere reciprocă. 

în general vorbind, fiecare mare civilizaţie care a 
existat pe Pământ s-a localizat într-o zonă precisă a 
planetei, fără să se amestece cu alte civilizaţii. De 
exemplu, civilizaţia Mu, civilizaţia din Lemuria, o 



civilizaţie de fiinţe ENL având o puternică influenţă 
siriusiană, care a existat pe marea insulă numită, mai 
târziu, Atlantida, apoi civilizaţia atlantă, care a urmat 
celei siriusiene pe aceeaşi insulă - ca să numesc doar 
câteva din civilizaţiile mari din trecutul foarte 
îndepărtat. 

Toate acestea au fost reprezentate în cea mai mare 
parte de fiinţe din ramura ENL, dar în stadii diferite de 
dezvoltare a genomului lor şi nu s-au amestecat cu alte 
civilizaţii. însă în cazul civilizaţiei hiperboreene, în 
perioada ei de final, datorită evoluţiei fiinţelor ENL şi a 
înţelegerii care a avut loc cu mai multe civilizaţii 
extraterestre, s-a creat posibilitatea hibridizării ADN-ului 
fiinţelor umane ENL, în sensul că sufletele unor flinte 
extraterestre evoluate se încarnau în corpuri de fiinţe 
ENL. Până atunci, în corpurile ENL se încarnau doar 
sufletele unor fiinţe ENL, însă o dată cu atingerea unui 
nivel suficient de rafinat al structurii ADN-ului lor, 
corpurile fizice ale unor ramuri secundare ENL au 
devenit capabile să susţină frecvenţa de vibraţie înaltă a 
conştiinţei unor fiinţe extraterestre avansate. Este însă 
adevărat că fiinţele ENL cu aceste caracteristici erau 
destul de puţine, comparativ cu populaţia hiperboreană 
majoritară, ce era formată din fiinţe ENK situate pe o 
treaptă superioară de evoluţie. 

Aşadar, se poate spune că în Hiperborea acelor 
timpuri a existat un fel de „pepinieră de gene”, care a 
condus la o „flexibilitate” şi mai mare a ADN-ului uman. 
Gena ENL evoluată permitea încarnarea unor suflete 
extraterestre avansate, care mai apoi se combinau având 
corp uman, deoarece altfel unirea ADN-ului lor nu ar fi 
fost posibilă. De exemplu, un suflet siriusian se încarna 
într-o fiinţă masculină ENL, iar un suflet pleiadian se 
încarna într-o flintă feminină ENL, ambii în cadrul 



civilizaţiei hiperboreene. Copilul lor era de asemenea o 
flintă ENL, dar avea în ADN-ul ei informaţii esenţiale 
atât din ADN-ul original al fiinţei siriusiene, cât şi din cel 
al fiinţei pleiadiene. 

Pe acest principiu s-au realizat majoritatea 
hibridizărilor: baza pe care se construiau aceste 
hibridizări rămânea gena ENL, însă complexitatea 
„înfăşurărilor” altor gene extraterestre pe această bază a 
fost uluitoare. De asemenea, existau numeroase 
hibridizări şi între fiinţele umane ENL care erau deja 
evoluate şi alte fiinţe ENL, în care se încarnaseră suflete 
extraterestre. 

Retragerea ramurii ENL 

Aşadar, în acea perioadă vechiul teritoriu Tars, care 
devenise practic teritoriul numit Hiperborea, era locuit 
de multe tipuri de populaţii. Ele au rezistat datorită 
uşurinţei cu care multe suflete de pe alte planete se 
încarnau pe Pământ şi aveau corpuri fizice de fiinţe ENL, 
pentru că acestea puteau sa susţină conştiinţele 
extraterestre evoluate. Am putut vedea în acel vast 
teritoriu aproape toate tipologiile de populaţii: albi, 
negri, metişi, galbeni, mongoloizi şi chiar şi alte tipuri, 
care derivau din acestea, dar erau totuşi deosebite prin 
anumite trăsături: culoarea pielii, culoarea ochilor, a 
părului, particularităţi ale feţei ori ale trupului, uneori 
destul de diferite faţă de ceea ce noi cunoaştem în ziua 
de azi. Era un conglomerat de rase chiar mai viu decât 
cel care poate fî întâlnit în timpurile noastre, în marile 
metropole din Occident, atât prin diversitate, cât şi prin 
numărul de indivizi, proporţia lor fiind totuşi echilibrată. 

Cred că aceea a fost ultima perioadă de relativă 
armonie pe Pământ, înainte de retragerea genei ENL, 



care îşi epuizase resursele. Retragerea ramurii ENL a 
fost destul de lentă la început. Ea a început prin 27.000 
î.Hr. şi a făcut ca fiinţele ENL să nu mai fie răspândite 
pe toată suprafaţa planetei, ci gradat să rămână doar în 
anumite zone ale ei. 

Retragerea fiinţelor ENL din planul fizic s-a accelerat 
însă foarte mult după căderea Atlantidei. Aş putea chiar 
spune că ultimul „act” ENL a fost Atlantida, căci după 
scufundarea ei, Pământul a rămas populat aproape 
numai cu fiinţe din ramura ENK, eventual şi câteva 
fiinţe ENL hibridizate cu fiinţe ENK, şi doar la nivel de 
lideri sau mari conducători se puteau regăsi fiinţe ENL, 
cum ar fi faraonii Egiptului Antic sau marii regi din 
Orientul Mijlociu. Până la căderea Atlantidei, fiinţele 
ENL din Hiperborea - ştiind că venise timpul pentru 
retragerea lor din lanţul evoluţiei, ce atinsese un maxim 
pe acea direcţie - au dorit să deschidă şi să rafineze mai 
mult ramura ENK, ce avea un ADN mai „rigid”, pentru a 
impulsiona astfel evoluţia omenirii. Acea perioadă a 
însemnat pentru multe fiinţe ENK o evoluţie 
surprinzătoare, o purificare deosebită, tocmai datorită 
hibridizării cu fiinţe foarte evoluate, care au lăsat astfel 
„imprimat” în ADN-ul lor seminţele unor rezonanţe 
complexe. 

Ramura ENL împlinea astfel un „ciclu evolutiv 
complex” pe Pământ şi urma să se retragă, mai bine zis 
să rămână într-un plan subtil superior celui fizic, în 
parte şi datorită unor condiţii climatice deosebite, care 
se manifestau din ce în ce mai mult în zona de nord a 
planetei. într-adevăr, începând cam cu 25.000 î.Hr. 
temperaturile la suprafaţa planetei au început să scadă, 
ceea ce a determinat ca fiinţele ENL - care aveau deja o 
mare rezonanţă cu planul eteric - să rămână din ce în ce 



mai mult în acest plan subtil şi să aibă legături tot mai 
reduse cu planul fizic. 

Aceasta a determinat necesitatea unor „zone de 
trecere” sau portaluri spre planul eteric, pentru ca 
legătura cu fiinţele rămase în planul fizic să nu fie 
întreruptă. Preferate erau zonele de munte sau 
întinderile de ape, dar astfel de „treceri” dintre un plan şi 
altul puteau fi întâlnite şi în păduri sau chiar pe câmpii. 
La început aceste zone erau uşor de găsit, pentru că 
împânzeau mare parte din suprafaţa planetei, mai ales 
în emisfera de nord. 

Aşa cum am spus, în trecutul îndepărtat al planetei, 
dimensiunea fizică şi cea eterică se „îngemănau” 
oarecum, în sensul că ele aveau destul de multe puncte 
de convergenţă sau portaluri, prin care fiinţele puteau 
trece cu uşurinţă din planul fizic în cel eteric şi invers, 
începând cu 25.000 î.Hr. mi s-a arătat însă că numărul 
acestor „zone de tranziţie” s-a micşorat semnificativ şi, 
în plus, unele dintre ele se aflau pe teritorii în care se 
stabiliseră fiinţele ENK. Deşi ştiau de existenţa unor 
astfel de portaluri pe teritoriul lor, totuşi oamenii ENK 
nu puteau trece „dincolo”, deoarece frecvenţa lor proprie 
de vibraţie nu permitea aceasta, adică era prea joasă 
pentru a suporta trecerea într-o dimensiune superioară 
celei fizice. 


Sfârşitul unei mari civilizaţii 

Civilizaţia hiperboreană, în starea ei activă, a 
continuat cam până prin 14.000 î.Hr., după care s-a 
stins. Totuşi, rudimente ale acesteia au continuat să 



existe în anumite zone ale fostei Hiperborea, chiar şi mai 
spre nord, dar din câte am văzut, ele formau comunităţi 
foarte mici. Restul populaţiei a migrat destul de repede 
mai ales spre Atlantida şi, de asemenea, spre sud, către 
Transilvania, unde s-a stabilit în munţi. De acolo, după 
câteva milenii o parte din populaţie a coborât spre sudul 
continentului, dând naştere în timp unor alte mari 
civilizaţii, mai apropiate de zilele noastre; o altă parte a 
migrat însă spre est, către Asia, în etape distincte, 
punând de asemenea bazele unor civilizaţii măreţe. Aşa 
cum am menţionat, cataclismul care a dus la 
scufundarea Atlantidei a perturbat foarte mult starea 
planetei, atât la nivel fizic, cât şi subtil. Multe sasuri de 
legătură între planul fizic şi cel eteric au fost întrerupte, 
altele au fost complet suprimate şi, în general vorbind, 
mi s-a arătat că cele două planuri s-au separat destul de 
mult, datorită perturbatei masive în structurile fizice şi 
subtile ale planetei. Acea separare dintre fizic şi eteric a 
fost chiar mai accentuată decât separarea care s-a 
produs în urma Marelui Război Tars. Ea a devenit tot 
mai evidentă şi a determinat de asemenea o cădere 
dramatică în frecvenţa de vibraţie a planului fizic al 
planetei, care astfel s-a durificat şi mai mult. 

Portalurile energetice interdimensionale au devenit 
odată cu trecerea timpului o raritate, iar comunicarea cu 
fiinţele superioare din planul eteric al Pământului şi cu 
cele din Shambala era tot mai dificilă. Această stare de 
lucruri s-a complicat chiar mai mult începând din 5.000 
î.Hr., când în evoluţia omenirii au început să intervină 
forţe întunecate, care au profitat de imensa breşă 
apărută în reţeaua energetică a Pământului. Anumite 
civilizaţii extraterestre, care erau deja „contaminate” de 
atingerea reptilienilor malefici, au început să ţeasă o 
plasă foarte complicată de intrigi şi planuri de control 



total al planetei. Ele s-au bazat mai ales pe scăderea 
semnificativă a frecvenţei de vibraţie a planului fizic, 
precum şi pe nivelul slab de conştiinţă al umanităţii, 
compusă aproape în totalitate din fiinţe ENK. 

Roirea şi disiparea hiperboreenilor 

Toate acestea mi se indicau într-un mod simplu, cu 
legături inteligente ce combinau imagini edificatoare cu 
simboluri sau semne de legătură între diferiţi factori, 
fiinţe sau obiecte din cele prezentate pe ecran, astei 
încât înţelegerea să fie cât mai facilă. Nu încetam să mă 
minunez de extraordinara inteligenţă care sintetiza 
aproape instantaneu toate informaţiile pe care le 
solicitam, prezentându-mi-le într-o formă adecvată 
înţelegerii mele şi sugerând de asemenea subtilităţi ale 
acestora, ori alte ramuri de investigare. în general 
vorbind, datorită timpului limitat pe care îl aveam la 
dispoziţie şi a imensităţii informaţionale pe care ar fi 
trebuit să o studiez gradat, ceea ce mi se arăta într-o 
primă fază erau aspecte generale, de ansamblu, asupra 
subiectului solicitat, fără a se intra în detalii. Interesant 
este însă faptul că, având acces la acele informaţii, 
rareori simţeam dorinţa de a afla apoi mai multe despre 
una sau alta dintre direcţii. Deşi puteam merge până la 
amănunt cu orice aspect l-aş fi dorit şi care se încadra 
în sfera mea de înţelegere şi interes, totuşi eu nu am 
manifestat decât foarte rar aceasta, preferam, în schimb, 
sintezele. 

O explicaţie poate fi cea de natură practică, deoarece 
căutam să „înmagazinez” cât mai multă informaţie din 
ceea ce se putea, chiar la nivel general, rezervându-mi 
posibilitatea în viitor de a pătrunde eventual mai adânc 
în unele detalii de interes. Oricum ar fi, sinteza 



imaginilor era admirabil realizată în timp real, chiar cu 
mult mai multe informaţii decât puteam eu înţelege, cel 
puţin la nivelul simbolisticii. în paralel eram ajutat şi de 
transmisiile telepatice pe care cortexul meu le traducea 
acceptabil, îmbogăţind astfel cunoaşterea generală 
despre subiectul solicitat. 

Imaginile apăreau cursiv şi se legau inteligent cu 
anumite reprezentări grafice sau chiar „curenţi” de 
culori, care îmi indicau fie direcţia unui anumit fenomen 
sau tendinţă, fie natura ce le caracteriza. De pildă, 
atunci când mi s-a indicat migraţia spre sudul şi sud- 
estul Europei, aceasta mi-a apărut reprezentată de 
imagini în trei planuri diferite, dar cu toate acestea 
suprapuse. Vedeam, de exemplu, grupuri de oameni şi 
chiar animale domestice, în special oi, mergând prin 
diferite forme de relief; în paralel, pe fundal, vedeam un 
fel de hartă a uscatului, ce arăta continentul şi o parte 
din Mediterană, iar peste ele, dublând deplasarea 
oamenilor, se suprapunea un „curent” galben, ca o pată 
de culoare dinamică ce se unduia în funcţie de 
traiectoria deplasării în timp pe uscat. 

La un moment dat ea s-a despărţit în mai multe 
direcţii de grosime mai mică, aproape ca un evantai, iar 
una dintre ele s-a îndreptat mai spre est, oprindu-se 
aproape de ţărmul Mediteranei, pe teritoriul Turciei de 
azi. Mi s-a arătat apoi, într-o succesiune rapidă, 
edificarea unei mari aşezări în acea zonă de către 
urmaşii hiperboreenilor, sub forma unei cetăţi care în 
timp a devenit un oraş mare, foarte bine dezvoltat şi 
chiar dotat cu o anumită tehnologie. Am văzut, de 
exemplu, că în timpul nopţii cetatea era luminată, dar 
nu am identificat sursele luminii, care aparent erau mai 
multe. în orice caz, ele nu proveneau de la foc. în 
hologramă, în jurul acelei zone şi în legătură cu ea au 



apărut mai multe simboluri, unele dintre ele în mişcare, 
având culori diferite. Instantanee ale vieţii acelui oraş, 
flinte, clădiri sau interioare se evidentiau uneori brusc, 
apoi se retrăgeau, făcând loc altor aspecte. 

Am înţeles, desigur, că acel loc desemna ceva 
important, dar nu am ştiut despre ce oraş sau cetate era 
vorba, până când m-am obişnuit cu frecvenţa zonei 
respective şi atunci, telepatic, am înţeles imediat că era 
vorba despre Troia. Această înţelegere mentală a venit 
„la pachet” cu un alt set de informaţii, care se corela cu 
imaginile holografice. Am înţeles, astfel, legătura subtilă 
cu cetatea Troia, în corelaţie directă cu influenta 
malefică a unor civilizaţii extraterestre şi cu modul în 
care membrii acestora, pe Pământ, şi-au atras acoliţi 
chiar din rândul fiinţelor ENK. Se dorea distrugerea 
oricărei „raze de lumină”, iar Troia însemna în acele 
timpuri ultimul bastion de rezistenţă. Voi reveni asupra 
acestui subiect mai târziu. 



Cap. 11 - CONSILIUL PLANETAR DIN TEOTIHUACAN 


După mai bine de 300.000 de ani de la începutul 
proiectului de creare a unei noi fiinţe umane inteligente 
pe Pământ - prin combinarea ADN-ului extraterestru cu 
ADN-ul primatelor mari ce existau la acea vreme - ADN- 
ul ramurii ENK a devenit complex, graţie multiplelor 
combinaţii ce au avut loc de-a lungul timpului fie cu 
ADN-ul provenit de la alte civilizaţii extraterestre, fie cu 
flinte umane ENL. 

Evoluţia remarcabilă a ramurii ENK 

9 

Aceasta s-a realizat prin înţelegere reciprocă între 
reprezentanţii civilizaţiilor extraterestre, care au fost 
interesaţi de hibridizarea noii rase de flinte ce se 
răspândise pe tot globul. Dar, în timp ce fiinţele ENL au 
fost „cultivate” cu grijă, iar evoluţia lor a fost asistată de 
civilizaţiile extraterestre benefice, fiinţele ENK au fost 
lăsate oarecum să se dezvolte singure. Acest plan a fost 
în prealabil stabilit, astfel încât să se obţină o diversitate 
chiar în sânul aceleiaşi rase. Experimentul a demonstrat 
că, deşi ramura ENK s-a dezvoltat mult mai încet, fiind 
lăsată în voia legilor naturale, tocmai prin aceasta ea a 
dobândit o deosebită forţă vitală, fiind legată mult de 
„pământ” şi de Natură. Totuşi, o parte dintre aceste 
flinte au fost hibridizate cu ADN extraterestru, creând 
astfel o şi mai mare complexitate a însuşirilor şi 
capacităţilor lor, dar în cea mai mare parte ramura ENK 
a fost lăsată să evolueze singură. Aşadar, ierarhia 
calitativă a fiinţelor care existau la acea vreme pe 
planeta noastră avea la bază grupul mic de fiinţe E N cu 



ADN în majoritate siriusian. Acestea au reprezentat 
cumva „elita”, în sensul că structura lor genetică era aşa 
de evoluată, încât la acea vreme nu se puteau combina 
decât cu un număr foarte mic de alte fiinţe extraterestre, 
de asemenea foarte evoluate. Din grupul de fiinţe E N au 
provenit mai apoi, prin „specializare”, fiinţele rafinate 
ENL şi fiinţele ENK. Acestea din urmă au evoluat în 
ritmul lor natural, deoarece la începuturi diferenţa de 
frecvenţă vibratorie între ENL şi ENK era prea mare 
pentru a permite combinaţii naturale şi eficiente între 
indivizii acestor două ramuri. 

Cu toate acestea, unele combinaţii între ramura L şi 
ramura K au fost posibile şi au avut loc în decursul 
timpului, aşa după cum am spus. ADN-ul rezultat a fost 
o ramură secundară a fiinţelor ENK, cu o conştiinţă mai 
rafinată, dublată de o bună înrădăcinare vitală pe 
planetă: erau fiinţe puternice, capabile de eforturi 
deosebite, dar în acelaşi timp având un nivel de 
conştiinţă mai evoluat decât majoritatea populaţiei de 
flinte ENK, care se combinau doar între ele. Acele flinte 
ENK mai elevate şi mai puternice erau aşa-numiţii 
„semi-zei” menţionaţi în literatura din antichitate. 

La marile întruniri dintre reprezentanţii civilizaţiilor 
extraterestre care vizitau atunci Pământul s-a stabilit 
totuşi ca acea ramură mai elevată, care derivase din 
ramura K, să nu fie susţinută în continuare. Nu am 
înţeles prea bine de ce s-a luat o astfel de hotărâre, 
deoarece atunci am devenit foarte interesat de acele 
Consilii ale fiinţelor extraterestre. Totuşi, o ipoteză 
valabilă ar fi - aşa după cum am mai spus - că 
reprezentanţii civilizaţiilor extraterestre au dorit ca 
ramura ENK să fie mai apropiată de specificul 
Pământului, fără ca în ADN-ul ei specific să existe o 



influenţă extraterestră prea mare, aşa cum se putea 
observa, de pildă, în cazul fiinţelor ENL. 

Teotihuacan - modelul civilizaţiei siriusiene 

Prima recunoaştere la nivel înalt a evoluţiei fiinţelor 
ENK a avut loc acum aproximativ 28.000 de ani. Atunci, 
„semi-zeii” au fost admişi în forul superior decizional al 
planetei, format din membri ai civilizaţiilor extraterestre 
avansate care se aflau pe Pământ, precum şi din 
reprezentanţi ai ramurii ENL. Mi s-au arătat fragmente 
în sinteză de la Marele Consiliu Planetar care s-a 
întrunit în acea perioadă, în locul pe care noi îl numim 
acum Teotihuacan, în Mexic. 

Oraşul Teotihuacan a fost construit chiar de către 
siriusienii originali, cunoscuţi ca Lorzii Galaxiei din 
sistemul Sirius A şi consideraţi adevăraţii părinţi ai 
omenirii. Ei reprezintă civilizaţia principală care şi-a 
asumat rolul de supraveghere şi ghidare a 
îndelungatului proces de formare a noii rase de fiinţe 
umanoide, care a devenit omenirea de astăzi. 
Construcţia oraşului a fost făcută înainte de întrunirea 
Consiliului Planetar, în perioada în care siriusienii, 
împreună cu pleiadienii, au stabilit o anumită linie de 
conduită pentru acea parte a lumii situată pe 
continentul Americii de azi. 

Teotihuacan este o replică fidelă a unui oraş 
siriusian, dar la edificarea lui au participat şi alte 
civilizaţii extraterestre din cadrul Alianţei, în special 
pleiadienii. Ceea ce s-a descoperit în zilele noastre, cu 
piramidele principale şi drumul larg (Autorul se referă, 
fără îndoială, la cele două piramide mari din incinta 
oraşului: Piramida Soarelui şi Piramida Lunii, precum şi la 
drumul principal, Calea Morţilor. Despre acest oraş antic, 



denumit şi „oraşul zeilor” sau „locul unde se nasc zeii”, 
nimeni nu ştie nimic, nici măcar aztecii care l-au locuit mai 
bine de un mileniu. Nu se ştie cine l-a construit, de ce, şi, 
mai ales, cănd anume a fost construit (n.ed.)) care este 
expus vizitatorilor, reprezintă doar o parte din imensul 
oraş care a fost construit acum aproximativ 30.000 de 
ani. Acesta era gigantic, cu multe ramificaţii, ceea ce îl 
făcea să semene cu o adevărată metropolă. Mi s-a arătat 
chiar proiectul iniţial, ca o schemă tridimensională 
holografică, iar după aceea am văzut oraşul deja 
construit şi populat mai ales de siriusieni şi pleiadieni. 
Pentru un timp destul de îndelungat, oraşul a fost casa 
reprezentanţilor lor - şi într-o măsură mai mică pentru 
alte civilizaţii extraterestre. 

Oraşul a fost conceput şi realizat ca un oraş cu 
simetrie circulară, de la care porneau mai multe 
ramificaţii dispuse de asemenea circular. La acestea, 
după cum am putut să văd, se ajungea prin intermediul 
unor dispozitive de teleportare. Baza de concepţie şi de 
construcţie a oraşului a fost cea siriusiană, însă 
conceperea lui a respectat afinităţile energiilor cosmice, 
în directă şi precisă corespondenţă cu stelele şi 
sistemele planetare ale multor civilizaţii extraterestre din 
Alianţă. Siriusienii au dorit să facă aceasta tocmai 
pentru ca Alianţa să devină mai unită şi mai motivată 
pentru a acţiona la unison, în vederea dezvoltării rasei 
umane pe Pământ. 

în proiectarea oraşului - pe care am văzut-o într-o 
combinaţie de imagini holografice atât în plan 
tridimensional, cât şi în plan eteric, prin intermediul 
căştii ce mi-a fost oferită - s-a luat în considerare o 
anumită structură stelară complicată, care urma să 
„prezideze” şi să susţină din punct de vedere energetic 
longevitatea aşezării şi radiaţia ei subtilă. Mi s-a arătat 




chiar cum fiinţele extraterestre care proiectau oraşul 
„derulau” viitorul acelei structuri stelare specifice în 
viitor, căutând configuraţii noi şi stabilind în acest fel o 
perioadă de existenţă cât mai lungă a oraşului. Voi 
reveni asupra acestui aspect atunci când voi descrie 
modul în care au fost concepute şi ridicate piramidele 
din Egipt. 

în cazul unor astfel de planuri megalitice, fiinţele 
extraterestre avansate ştiu foarte bine că formele şi 
dimensiunile construcţiilor ce urmează să facă parte din 
viitorul oraş sunt în directă legătură şi rezonanţă cu 
mişcarea anumitor stele, care se află deja într-un 
aranjament precis. Accentul este pus, în mod firesc, pe 
durabilitatea acelor construcţii. De exemplu, ei caută 
poziţionări, aranjamente sau configuraţii specifice şi 
importante de stele, care durează timp îndelungat şi 
atunci sunt siguri că pe acea perioadă construcţia 
respectivă va fi susţinută de energia subtilă specifică 
emisă de acea configuraţie stelară. Aspectul rămâne 
valabil doar dacă şi celelalte elemente rezonante sunt 
respectate, cum ar fi structura clădirilor şi a 
piramidelor, dimensiunile lor şi alte caracteristici ale 
materialelor, care toate trebuie să fie în consonantă 
până la detaliu cu acea configuraţie stelară sau cu altele 
ce prezintă afinităţi cu ea. De pildă, am văzut că 
siriusienii au fost atenţi chiar şi la ce dală de piatră 
puneau într-o anumită intersecţie, care trebuia să fie de 
un anumit tip de rocă, diferită de celelalte pietre, tăiată 
la un unghi precis, pentru a rezona în conformitate cu 
un anumit detaliu al structurii stelare complexe ce era 
luată în considerare. 

Am fost uimit de anumite caracteristici ale acestui 
oraş antic, pentru că nu le întâlnisem până atunci în 
altă parte. Prima pe care o menţionez este senzaţia de 



măreţie, de gigantic, pe care o răspândea. Apoi a fost 
comuniunea cu Natura; vegetaţia făcea practic parte 
integrantă din construcţia oraşului, „convieţuind” cu el. 
Cu toate acestea, nu am văzut nici măcar un fir de iarbă 
care să depăşească marginile impuse de spaţiul dalelor 
de piatră, foarte bine şlefuite şi îmbinate între ele. 
Frunzele, lianele, arbuştii, totul venea exact până la 
marginile zonelor de piatră, niciodată dincolo de ele, ca 
şi cum vegetaţia ar fi „ştiut” cum să respecte perfect 
acele delimitări. Mai apoi m-am gândit că, probabil, a 
fost vorba despre o tehnologie specifică, prin care 
vegetaţia era într-un anumit fel „oglindită” şi făcută să 
se întoarcă înapoi, spre pădure sau junglă, dar nu pot fi 
sigur de aceasta. 

Curăţenia în oraş era incredibilă şi nici măcar nu 
îmi puteam da seama cum era posibil aşa ceva. Nu 
vedeam praf, nici noroi, nici urme sau alte resturi. Când 
priveam, totul era aşa de bine realizat, încât aveam 
senzaţia că mă uit la o schemă pe computer, şi totuşi, 
vedeam fiinţe extraterestre umblând prin acel oraş şi 
realizând diverse acţiuni. Am văzut de asemenea şi 
vehicule aeriene şi chiar nave de mărimi mici şi medii, 
aterizând sau decolând din piaţa centrală şi, de 
asemenea, dintr-o regiune situată la o oarecare 
depărtare de aceasta, care acum nu este luată în 
considerare. 

Directivele consiliului planetar din 26.000 î.Hr. 

Din multe puncte de vedere, acea întâlnire 
„multicoloră” a civilizaţiilor extraterestre care au 
„păstorit” ADN-ul în formare al fiinţei umane a fost un 
punct de cotitură pentru evoluţia umanităţii pe Pământ. 
Atunci s-au delimitat teritorii, s-au stabilit acorduri şi 



înţelegeri, s-au impus anumite coduri de comportament 
inter-rasial şi s-au luat decizii cruciale în ceea ce 
priveşte viitorul fiinţei umane şi a vieţii pe planeta 
noastră. Acel Consiliu m-a impresionat în mod deosebit 
prin mărimea, complexitatea şi valoarea deciziilor luate 
în cadrul lui, cu privire la destinul umanităţii. 

în general vorbind, astfel de aspecte sunt puţin 
cunoscute, iar dacă totuşi sunt revelate oamenilor, 
aceştia au tendinţa să le ia în derizoriu. Asta se petrece 
mai ales pentru că omul comun nu are acces la 
informaţii directe de acest gen şi, de asemenea, pentru 
că el tinde să gândească în conformitate cu normele, 
legile şi ideile ce sunt vehiculate în prezent. Dintre 
acestea, cele mai năstruşnice şi de multe ori repetate 
sunt ideile că „s-ar putea să fim singuri în Univers”, că 
„ştiinţa a cam rezolvat tot ce era de rezolvat până în 
prezent” şi că „civilizaţia contemporană este cea mai 
dezvoltată care a existat până acum pe planetă”. Totuşi, 
pentru cei care sunt inteligenţi şi au bun simţ, astfel de 
afirmaţii sunt doar rodul neştiinţei şi al manifestării 
unei viziuni foarte arogante. 

în ceea ce mă priveşte, am credinţa că măcar unii 
dintre cei care sunt cu adevărat pregătiţi, pot să 
înţeleagă intuitiv ceea ce eu prezint aici. Chiar dacă 
relatările mele sunt o serioasă piatră de încercare pentru 
concepţiile actuale, aceste informaţii lămuresc o serie 
întreagă de elemente confuze, neclare sau eronate cu 
privire la istoria umanităţii şi la originea ei. La urma 
urmelor, tot ceea ce eu fac, este să prezint cât mai fidel 
ceea ce am văzut şi discutat personal în legătură cu 
acest subiect, care este foarte vast şi complex. Rămâne 
însă la latitudinea cititorului să hotărască dacă poate 
sau nu să admită informaţia ce îi este astfel pusă la 
dispoziţie. 



Revin la aspectele legate de deciziile principale luate 
la acel Mare Consiliu Planetar şi la sublinierea unor 
nuanţe ale lor. Admiterea flintelor ENK în rândul forului 
de coordonare planetară şi recunoaşterea nivelului de 
evoluţie pe care ele l-au atins, avea de asemenea 
legătură cu faptul că reprezentanţii de seamă ai Marelui 
Consiliu manifestau un interes chiar mai profund decât 
simpla populare a unei planete cu o nouă rasă de fiinţe. 

într-adevăr, planul iniţial a fost crearea unei noi 
fiinţe umanoide inteligente şi complex dezvoltată în 
Univers. După mai bine de 300.000 de ani, acest plan 
prinsese deja contur şi chiar evoluase în mod neaşteptat 
de rapid, dacă ne gândim la mersul natural al lucrurilor 
şi dacă îl considerăm la scară cosmică. Tocmai de aceea, 
Marele Consiliu Planetar de la Teotihuacan, din 26.000 
î.Hr., semnifica practic începutul „retragerii” raselor 
superioare extraterestre din implicarea în viaţa noii 
umanităţi. 

Scopul principal al proiectului iniţial fusese crearea 
unei fiinţe umane superioare şi popularea planetei cu 
această flintă nou creată. întrucât ramura ENK dovedise 
o surprinzătoare capacitate de fertilitate şi de adaptare 
la diferitele tipuri de influenţe exterioare, precum şi la 
nivelul ADN-ului, ea dobândise cumva dreptul de a 
prelua planeta şi de a evolua liber aici. 

Prin contrast, ramura ENL - deşi mai evoluată atât 
din punct de vedere spiritual, cât şi prin alte 
caracteristici decât ramura ENK - era totuşi mai fragilă 
din punctul de vedere al structurii genetice şi al 
vitalităţii, astfel încât ea nu ar fl putut susţine o 
dezvoltare continuă şi energică a noii rase de fiinţe. De 
altfel, aşa după cum am spus, fiinţele ENL începuseră 
deja să se retragă din planul fizic, iar existenţa lor a fost 
gradat înlocuită de mituri şi legende. Cu toate acestea, 



ramura L şi-a adus o contribuţie importantă la rafinarea 
unei părţi din ramura K. 

Prin urmare, siriusienii şi celelalte civilizaţii 
extraterestre principale care s-au implicat în proiectul de 
creare a noii fiinţe pe Pământ au considerat că gena ENK 
este suficient de puternică pentru a duce mai departe 
proiectul, care acum îşi urma un drum natural. 
Supravegherea suverană a acestor civilizaţii 
extraterestre continua să existe, în special pentru a opri 
tentativele de autodistrugere a civilizaţiei prin războaie 
devastatoare la nivel planetar sau prin utilizarea unor 
tehnologii teribile şi foarte avansate, atât de către 
oameni, cât şi de către alte civilizaţii extraterestre care 
manifestau un anumit interes pentru viaţa de pe această 
planetă. Totuşi, acel grup restrâns de civilizaţii 
extraterestre foarte avansate au făcut acest lucru cu o 
înaltă cunoaştere spirituală, fără a interveni acolo unde 
cursul destinului trebuia să ia o anumită formă pentru 
omenire. 

„Specializarea” ADN-lui uman 

După ce s-a produs „segmentarea” ADN-ului uman, 
în sensul că anumite civilizaţii extraterestre au început 
să creeze mai multe „pepiniere” ale acestuia în diverse 
zone ale Pământului, ADN-ul fiinţei umane s-a 
„desfăcut” pe diverse direcţii particulare, pierzând 
cumva „puterea totului”. Cu alte cuvinte, fiinţele ENK de 
pe aceste ramuri secundare - care erau ENK - A, ENK-I, 
ENK - U... etc. - nu mai aveau aceleaşi forţe şi puteri ca 
fiinţele ENL, deoarece ADN-ul lor s-a „specializat” în 
timp pe câte o direcţie specifică, indusă şi dezvoltată în 
particular de către o civilizaţie extraterestră. 



Fiecare dintre civilizaţiile extraterestre care au 
participat la programul de „pepinieră” al civilizaţiei 
umane pe Pământ a contribuit în anumite proporţii cu 
ADN-ul ei la complexitatea ADN-ului uman, „păstorind” 
astfel o anumită populaţie de pe glob, care i-a fost 
repartizată la Marele Consiliu Planetar de la 
Teotihuacan, căci acolo s-a făcut repartizarea pe „zone 
de influentă” a fiecărei civilizaţii extraterestre care era 
implicată în proiect. 

Practic, reprezentanţii lor au preluat sub o atentă 
supraveghere evoluţia şi dezvoltarea fiinţelor umane ce 
populau atunci Pământul - în marea lor majoritate 
aparţinând ramurii ENK - în limita teritoriilor pe care 
acestea le ocupau. Tocmai de aceea putem observa 
influenţe şi caracteristici foarte diferite la rasele şi chiar 
populaţiile din anumite zone ale planetei. Din 
considerente politice, am fost însă sfătuit să nu prezint 
în carte detalii în această direcţie. 

Semizeii 

Una dintre deciziile importante care au fost luate în 
cadrul Marelui Consiliu Planetar de la Teotihuacan a 
fost ca ramura ENK să fie lăsată să înceapă să se 
autoguverneze; cu alte cuvinte, fiinţele ENK să aibă 
teritoriile lor şi chiar să contribuie la discuţiile şi 
deciziile la nivel planetar care aveau loc la anumite 
intervale de timp, drept pentru care au fost invitate să 
fie reprezentate la acel Mare Consiliu. Prin aceasta se 
recunoştea faptul că ele evoluaseră suficient de mult 
pentru a avea un grad relativ ridicat de responsabilitate 
şi că se puteau integra corect în spirala progresului la 
nivel planetar. Cu toate acestea, era evident din ceea ce 
vedeam în imagini că fiinţele ENK ascultau de indicaţiile, 



sfaturile şi directivele ce erau date de înţelepţii 
civilizaţiilor extraterestre ce supravegheau întreaga 
planetă şi pe care îi considerau a fi, pe bună dreptate, 
„părinţii” lor. 

Am remarcat că membrii ramurii elevate ENK din 
Consiliu erau fiinţe foarte armonioase, puternice, 
voluntare. Am fost atras de radiaţia lor particulară, care 
avea un magnetism deosebit şi mi-am îndreptat atenţia 
asupra acestor aspecte, legate de participarea lor la 
Marele Consiliu al planetei. Imediat mi s-a arătat o 
succesiune de imagini reprezentative, iar în dreapta 
ecranului am văzut o desfăşurare bogată de alte 
directoare. Totuşi, am preferat să urmăresc sinteza 
imaginilor, deoarece studiul particular al acelor fişiere ar 
fî însemnat un timp prea îndelungat, pe care nu îl 
aveam la dispoziţie. 

Combinând imaginile cu transmisiile telepatic- 
intuitive pe care le primeam prin intermediul căştii 
interdimensionale, mi-am dat seama că ramura ENK 
evoluase remarcabil în ansamblul ei, caracterizându-se 
mai ales prin complexitatea structurii ADN-ului. Aceasta 
făcea ca posibilităţile ei de combinare cu alt ADN să fie 
uluitoare. în plus, conferea acelor fiinţe o radiaţie 
specială, o frumuseţe trupească şi magnetică ce 
producea cu uşurinţă fascinaţie. De altfel, aşa după cum 
am văzut, delegaţia ENK era alcătuită numai din „semi¬ 
zei”, atât bărbaţi cât şi femei. Deoarece erau mai 
apropiaţi de modul nostru de a percepe lucrurile şi de a 
se manifesta, de tendinţele şi de felul nostru de a fi, am 
fost foarte atras de acele imagini, pentru că la un 
anumit nivel delegaţia ENK a produs o impresie 
puternică în rândul celorlalte fiinţe extraterestre. 

Cele mai reprezentative erau femeile ENK. Ele aveau 
un impact extraordinar şi manifestau un gen de atracţie 



irezistibilă ce izvora, fără îndoială, din complexitatea 
structurii ADN-ului lor şi mai ales dintr-un „ceva” 
special, comun doar fiinţei umane ce a fost creată pe 
Pământ. Dacă ar fi totuşi să fac o comparaţie, atunci aş 
putea spune că radiaţia lor se asemăna cel mai mult cu 
cea a femeilor din Pleiade. Mulţi reprezentanţi ai altor 
specii şi civilizaţii extraterestre le „curtau”, tocmai 
pentru fertilitatea lor extraordinara şi capacitatea de a 
da viaţă la un nivel de înaltă complexitate. A existat în 
acest sens un fel de „rulaj” al multor civilizaţii 
extraterestre, care din timp în timp veneau şi îşi 
„refăceau” zestrea genetică chiar cu fiinţele ENK mai 
deosebite. 

Diversificarea ADN-ului la flintele ENK 

o 

în urmă cu mai bine de 100.000 de ani planeta era 
împărţită în mai multe teritorii, fiecare cu populaţia lui 
specifică, ce era susţinută, protejată şi ajutată să 
evolueze de către una sau chiar mai multe civilizaţii 
extraterestre. Prin urmare, fiecare astfel de zonă de pe 
Pământ avea un „suflet” sau egregor al ei, care era 
egregorul specific populaţiei respective. 

Reprezentanţii civilizaţiei „guvernatoare” veneau din 
când în când şi „rulau” ADN-ul propriu cu cel al 
populaţiei din acel teritoriu, căci bogăţia frecvenţelor de 
rezonantă din structura macromoleculei de ADN a 
fiinţelor ENK era aşa de mare, încât ea permitea cu 
uşurinţă astfel de combinaţii. De aceea, fiecare populaţie 
sau civilizaţie de pe pământ îşi avea „zeii” ei, care în 
acele cazuri erau fiinţele extraterestre evoluate, ce 
susţineau dezvoltarea specifică a unei ramuri a fiinţelor 
umane. 



Faptul era important, deoarece în acest fel unele 
civilizaţii extraterestre îşi puteau fortifica ADN-ul 
„obosit” sau degenerat, obţinând un nou impuls spre 
existenţă şi evoluţie, iar altele „însămânţau” alte 
civilizaţii de pe alte planete cu mostre de ADN prelevate 
în special de la fiinţele ENK, pentru a ajuta astfel 
evoluţia acelor civilizaţii din cosmos. Mi s-a arătat 
structura ADN-ului fiinţelor de pe mai multe planete din 
galaxie, care avea la bază ADN-ul fiinţei umane. Practic 
vorbind şi oricât de paradoxal ar părea, putem spune că 
într-un anumit fel şi noi suntem „părinţii” multor 
civilizaţii din galaxie. 

După marele conflict spaţial extraterestru din 
vecinătatea Pământului, ramura ENK a intrat oarecum 
în „derivă”, deoarece o lungă perioadă de timp nu a mai 
existat o ordine clară a teritoriilor şi influenţelor 
extraterestre. 

Apoi Alianţa Galactică s-a refăcut, lucrurile au 
început să reintre în normal, dar abia după Marele 

Consiliu Planetar teritoriile de influentă extraterestră 

* 

asupra populaţiilor ENK au fost din nou stabilite şi 
reorientate după noi reguli. 

Caracteristicile de excepţie ale ADN-ului uman din 
acele timpuri au determinat Consiliul Planetar să 
includă prezenţa fiinţelor ENK în lanţul decizional la 
nivelul planetei şi să le ofere de asemenea libertatea de 
expresie şi autonomie, căci nivelul de evoluţie la care 
fiinţele ENK ajunseseră, justifica acea hotărâre. 

Este adevărat, totuşi, că aspectul spiritual sau cel 
de percepţie interioară, de rafinament al conştiinţei sau 
a înţelegerii superioare nu era foarte dezvoltat la fiinţele 

ENK, aşa cum îl puteam remarca la membrii anumitor 
civilizaţii extraterestre şi la fiinţele umane din ramura 

ENL. Cu toate acestea, fiinţele ENK de atunci - cele care 

reprezentau „semi-zeii” - erau incomparabil mai 
evoluate, mai inteligente şi mai pline de calităţi decât 
omul contemporan. Aşa după cum vom vedea, involuţia 
s-a produs începând mai ales cu ultima perioadă a 
Atlantidei şi a culminat cu scufundarea ei totală, când 
chiar şi aceste fiinţe ENK evoluate au început să se 
retragă de la suprafaţa Pământului. 


Maturizarea omenirii 

O altă decizie foarte importantă care a fost luată în 
cadrul Marelui Consiliu de la Teotihuacan a fost aceea a 
începutului retragerii secvenţiale a prezenţei concrete 
extraterestre din viaţa pământenilor. Supravegherea era 
transferată astfel încetul cu încetul de la implicarea 
directă la suprafaţa Pământului, spre o atentă 
monitorizare prin mijloace tehnologice din planul fizic, 
dar şi din planul eteric. Prin înţelepciunea lor, aceste 
civilizaţii extraterestre foarte avansate ştiau bine că o 
civilizaţie trebuie să evolueze „pe propriile ei picioare”, 
pentru a avea şansa înţelegerii corecte a menirii şi 
viitorului ei în Univers. De altfel, aceasta este o lege 
naturală ce guvernează toate regnurile: copilul ajunge la 
o vârstă la care, fiind destul de matur, se desparte de 
părinţi pentru a-şi urma propriul drum în viaţă. Totuşi, 
acest lucru trebuia realizat în etape, pentru că procesul 
creării fiinţei umane a avut şi are la bază o înaltă 
cunoaştere, răbdare şi înţelepciune. Chiar şi aşa, a 
existat evenimentul nefericit al decăderii şi scufundării 
civilizaţiei din Atlantida, pe care îl voi trata separat, dar 
care reprezintă un exemplu pentru a înţelege cât de 



instabile şi delicate pot deveni lucrurile în contextul 
evoluţiei fiinţelor. 



Cap. 12 - ATLANTIDA 


Dincolo de polemica actuală în jurul existenţei 
vechiului continent al Atlantidei, apare de asemenea 
problema locului în care el s-ar fî aflat. Indiciile sunt 
vagi, iar căutările dificile. Totuşi, unele descoperiri sunt 
remarcabile, doar că mass media internaţională, precum 
şi comunitatea ştiinţifică nu reacţionează în cazul unor 
astfel de situaţii, sperând ca totul să cadă în derizoriu 
sau în uitare. Recunoaşterea unei astfel de descoperiri 
ar da peste cap tot ceea ce se credea a fi adevărat despre 
trecutul omenirii, evoluţie, epoci de dezvoltare, civilizaţii 
antice şi tehnologia din acele timpuri. 

Unele clarificări 

Majoritatea părerilor converg către plasarea 
Atlantidei în Oceanul Atlantic, ceea ce este corect. Una 
dintre reprezentările vechi, în viziunea lui Athanasie 
Kircher, oferă o bună idee a locului unde a fost 
Atlantida, dar este incompletă. 




Desenul următor prezintă o localizare care se 
apropie mai mult de realitatea geografică din acele 
timpuri, referitoare la Atlantida: 




































Sunt totuşi câteva observaţii de făcut: aşa după cum 
am văzut în imaginile de pe ecranul holografic, suprafaţa 
insulei Atlantida era relativ mare, aproape ca un 
continent, ocupând centrul Oceanului Atlantic. Partea 
de nord a insulei se afla însă ceva mai jos, cam în 
dreptul Philadelphiei de azi. Pe de altă parte, forma 
insulei era mai pronunţat triunghiulară, iar din acest 
punct de vedere desenul lui Kircher este mai bun. Tot în 
desenul lui Kircher sunt reprezentate corect doar două 
insule în jurul marii insule-continent, care a fost 
Atlantida, dar nu sunt menţionate şi cele din dreptul 
Africii, una dintre ele fiind ceva mai mică decât actuala 
Sri Lanka. O reprezentare proporţională a ceea ce am 
văzut ca imagini este aceasta: 




Ulterior, după prima fragmentare a Atlantidei, în 
jurul insulei centrale au apărut într-adevăr câteva 
şiraguri de insule, care puteau fi considerate ca 
„suburbii” ale ei. De pildă, Insulele Azore sunt rămăşiţe 
din insulele „de sus” care au făcut parte din Atlantida, 
ca şi Insulele Capului Verde, care sunt de fapt zone din 
insula ceva mai mare ce exista în dreapta Atlantidei. 
Totuşi, Insulele Canare din prezent nu au avut legătură 
cu teritoriul Atlantidei. 

Pe de altă parte, Insulele Bermude sunt în prezent 
fragmente din marea insulă din stânga Atlantidei. în 
jurul unora dintre aceste insule, pe fundul oceanului, 









pot fi descoperite mai multe vestigii. De pildă, în zona 
Bermudelor de azi au fost construite piramide uriaşe, iar 
în Azore era un oraş dezvoltat. 

în partea de nord-est a Atlantidei, spre Europa, 
exista chiar un „evantai” de insule mici, care nu sunt 
redate în desenul lui Kircher, dar apar în al doilea 
desen. Dintre ele au mai rămas doar mici fragmente 
(Insulele Azore), ce amintesc de marea civilizaţie de 
acum multe mii de ani. 

Civilizaţia înfloritoare a Atlantidei 

o 

Interesant este că, atunci când Atlantida era în 
perioada înfloririi ei creatoare, majoritatea populaţiei şi a 
vieţii era concentrată pe coasta insulelor şi a 
„continentului”. în mijlocul lui era foarte multă vegetaţie, 
care înconjura estetic marile piramide ridicate acolo, 
spaţio-portul gigantic şi alte clădiri în formă de turnuri 
foarte înalte. Mare parte din activitate era comasată însă 
în zonele de coastă ale insulei, unde „forfota” - atât pe 
sol, cât şi în aer - era foarte mare. 

Multe regiuni de pe marele continent erau circulare, 
cu „raze” ce duceau spre centrul insulei. Când imaginea 
s-a apropiat de acestea, am observat că „razele” erau de 
fapt un fel de tuburi cu un diametru destul de mare, 
probabil pentru facilitarea unui transport rapid. 

Atlantida era cunoscută nu doar pentru civilizaţia 
foarte avansată şi cultura ei, ci şi pentru faptul că ea 
reprezenta o zonă centrală de legătură între pământeni 
şi fiinţe de pe alte planete. Acolo era un amestec 
complex între fiinţe de pe Pământ - aparţinând în 
exclusivitate ramurii ENL - şi multe alte tipuri de fiinţe 
de pe alte planete din galaxia noastră. în această 
privinţă, nu existau prea multe deosebiri faţă de unele 



scene din filmele SF care au apărut pe piaţă până acum, 
chiar dacă acest lucru poate să pară incredibil multor 
cititori. 



Atlantida era foarte evoluată fată de restul 
continentelor, cam la fel cum suntem noi azi fată de un 
trib din Amazonia sau Noua Guinee. Ea nu avea legături 
doar cu fiinţele din alte zone ale Pământului, ci, aşa 
după cum am spus, reprezenta un pol important de 
legătură şi cu alte civilizaţii din univers, fiind parte 
activă la comerţul şi diplomaţia cosmică din această 
regiune a galaxiei. 





spaţioport 


terminal 

în mijlocul insulei exista un spaţio-port uriaş, cu o 
activitate foarte intensă a navelor atlante şi extraterestre 
deopotrivă, de multe tipuri şi mărimi. Urmărind 
imaginile pe ecran, am remarcat că ele corespund în linii 
mari cu alte relatări despre Atlantida, ce au fost 
prezentate de-a lungul timpului în cărţi sau pe internet. 
Pământul devenise un centru foarte important de 
„tranzit cosmic”, în sensul că activitatea extraterestră - 
în special cea diplomatică şi comercială - era foarte 
intensă. Foarte multe nave, de felurite mărimi şi forme 
veneau şi plecau de pe planeta noastră, folosind pentru 
aceasta diferite platforme şi terminale de pe marea 
insulă, dar cel mai mare şi important spaţio-port era cel 
din mijlocul continentului atlant. 

în acele imagini am putut de asemenea să văd şi un 
fel de „radiografie subtilă” a Pământului, în care câmpul 
lui magnetic era oarecum diferit de cel actual. Mi s-a 
arătat într-un mod foarte ingenios, că pe o zonă destul 
de întinsă deasupra Atlantidei câmpul magnetic terestru 



prezenta multe vortexuri, ceea ce făcea să pară că acolo 
ar exista un „al treilea pol” al planetei. Era un fenomen 
natural, datorat unui depozit masiv de roci metalice 
specifice, care există sub suprafaţa Pământului 
corespunzătoare acelei zone. Tocmai de aceea chiar şi în 
perioada modernă au fost menţionate fenomenele stranii 
care se petrec în zona Bermudelor. 

Existenţa acestui „al treilea pol” al câmpului 
magnetic terestru permitea intrarea şi ieşirea navelor 
terestre şi extraterestre din atmosfera Pământului într- 
un mod foarte uşor. Erau create astfel nişte „culoare” de 
activitate aeriană prin care frecarea cu aerul era mult 
mai mică, iar acţiunea gravitaţiei era mai slabă. Pentru 
navele civilizaţiilor avansate acest aspect nu prea avea 
importanţă, deoarece tehnologia lor nu era dependentă 
de astfel de forţe, însă pe atunci atlanţii aveau multe alte 
legături cu civilizaţii mediu dezvoltate, ale căror nave 
depindeau de acele aspecte. Tehnologia unor astfel de 
civilizaţii nu ajunsese, de pildă, la nivelul unor sisteme 
de propulsie foarte avansate, bazate pe elemente de 
natură cuantică sau câmpuri speciale de forţe şi nu 
deţineau nici cunoştinţele necesare pentru a genera 
„scuturi energetice” suficient de rezistente în jurul 
navelor lor, pentru a anula efectele de frecare sau pe cele 
inerţiale. 


Scufundarea Atlantidei. Ultimele momente 

înainte de marele cataclism care a dus la dispariţia 
Atlantidei, scufundarea platoului continental începuse 
deja, însă procesul a decurs lent, pe distanţa a câteva 
zeci de mii de ani, culminând cu dispariţia totală sub 
ape în jurul anilor 11.500 î.Hr. Data este împărtăşită de 



mulţi vizionari, ezoterişti, clarvăzători sau fiinţe cu 
puteri deosebite şi, din câte am putut eu să „calculez” şi 
să „interpolez” frecvenţele atunci când mi s-au arătat 
imaginile pe ecranul holografic, momentul de timp 
indicat este cel corect, poate cu o marjă de câteva zeci de 
ani. Totuşi, continentul a început să se scufunde 
dramatic şi să se fărâmiţeze în insule cam cu 1.000 - 
1.200 de ani înainte de cataclismul final. Ultima 
scufundare a fost mai rapidă şi chiar terifiantă datorită 
unor cutremure devastatoare, care nu s-au manifestat 
doar în zona continentului atlant, ci şi în multe alte zone 
ale planetei. Ceea ce a mai rămas relativ intact din 
vechiul continent, a fost partea lui dinspre Africa, însă 
restul s-a dispersat în insule mai mari sau mai mici. 

Unul dintre aspectele foarte interesante în legătură 
cu dispariţia Atlantidei este acela legat de distrugerea ei 
bruscă. Platon spune că aceasta s-a petrecut „într-o 
singură zi şi o noapte”. în realitate, distrugerea 
continentului s-a petrecut în etape şi doar faza finală a 
fost bruscă. într-o primă fază, ceea ce înainte era o 
insulă imensă, ca un continent, s-a „rupt” în câteva 
„felii”, care au devenit insule. Ca urmare, Atlantida s-a 
transformat destul de repede într-o zonă insulară, 
pierzând astfel din coeziunea de la început. 

Atlantide! — după prima fază a cataclismului 


Ca o remarcă importantă, pot spune că ceea ce a 
mai fost perceput ca fiind „brusc”, a fost fenomenul de 
rupere a legăturii dintre planul fizic şi cel eteric, care până 
atunci era destul de solidă în Atlantida. La începutul 
distrugerii, fiinţele din planul eteric nu au sesizat foarte 
clar scufundarea unor părţi ale continentului fizic, însă 
la un moment dat, datorită clivajului dimensional, cei 
din planul eteric au constatat că nu mai au „susţinere”, 
ca şi cum „pământul le fugea de sub picioare”, iar planul 
lor eteric începea să se resoarbă. 

Ei nu mai puteau să facă legătura cu planul fizic, 
aşa cum erau obişnuiţi până atunci. De pildă - aşa cum 



am văzut în unele imagini - ei mergeau într-o anumită 
direcţie pentru a ajunge într-un oraş pe uscat, dar în loc 
de aceasta dădeau de mare, de ape, deşi ştiau că acolo 
trebuia să fie altceva. 

Prin urmare, acel plan eteric rămas fără susţinere s- 
a resorbit către teritoriile uscate ale planului fizic, 
pentru că pe atunci, fiind aproape de acesta, planul 
eteric avea şi el nevoie să se „sprijine” totuşi pe ceva. 
Chiar şi în prezent există astfel de „alinieri” între planul 
fizic şi planul eteric; mult mai puţine ca în acea 
perioadă, dar totuşi ele există. De pildă, dacă mergi 
printr-o pădure şi treci printr-un sas dimensional, poţi 
să intri în planul eteric, dar asta nu înseamnă că este 
obligatoriu să te trezeşti brusc pe vârful unui munte sau 
în mijlocul unui lac, ci, de obicei se respectă 
caracteristicile spaţiului înconjurător în care s-a făcut 
trecerea. Există deosebiri de peisaj, dar ele nu sunt 
flagrante, cel puţin nu de la început. 

Aşadar, Atlantida nu a pierit „într-o zi şi o noapte”, 
aşa după cum s-a spus. Scufundarea ei a avut un 
parcurs lung şi s-a petrecut în etape, ultimele ei vestigii 
dispărând în ape acum aproximativ 13.500 de ani. 
Noţiunea de „brusc” ar putea reprezenta ruptura faţă de 
planul eteric sau ultima „zbatere” care a fost presărată 
de catastrofe. 

Dacă acel cataclism ar fi avut loc în mod natural - 
ceea ce ar fi trebuit să corespundă unei perioade de 
milioane de ani - scufundarea Atlantidei poate într- 
adevăr să pară ca fiind doar „într-o zi şi o noapte”, adică 
ea a fost destul de rapidă. 

Forţele şi energiile implicate atunci au fost uriaşe şi 
ele au destabilizat profund structura energetică a 
scoarţei terestre, provocând de asemenea mari 
perturbaţii la nivelul planului eteric corespondent. 



Scufundarea Atlantidei s-a datorat şi unor schimbări 
majore ce au avut loc la nivelul scoarţei Pământului în 
acea perioadă. Am văzut imaginile holografice care 
înfăţişau rearanjarea scoarţei terestre. Practic vorbind, 
aceasta s-a „rotit” atunci, ajungând la structura actuală. 

După acea masivă rearanjare a scoarţei, care a avut 
loc în jurul axului ce trecea prin polul ce exista în zona 
Atlantidei, vortexul magnetic foarte puternic ce 
caracteriza acel ax a scăzut în intensitate şi, ca urmare, 
legătura cu planul eteric s-a diminuat ca energie şi 
posibilităţi. Interesant este că acest adevăr a fost deja 
expus de Charles Hapgood, iar eu cunoşteam teoria lui, 
care se referă la deplasarea scoarţei terestre ca urmare a 
„derivei” polilor (The Path of the Pole, Adventures 
Unlimited Press, 1999 (n.ed.)). 

Cu atât mai mult am fost uimit, dar totodată 
bucuros, să constat că ea este de fapt perfect adevărată. 

Cele două „tabere” atlante 

Schimburile comerciale, ştiinţifice şi culturale pe 

care atlantii le aveau cu multe alte civilizaţii 

> » 

extraterestre au făcut ca civilizaţia atlantă să evolueze 
foarte rapid. Din câte am văzut pe ecranul holografic, 
culoarea lor aurică era galben, ceea ce nu e de mirare, 
mai ales că simbolul civilizaţiei lor era Soarele, adeseori 
reprezentat pe îmbrăcămintea lor în zona pieptului. 



Totuşi, după ce au ajuns la un nivel avansat de 
dezvoltare spirituală şi tehnologică, datorită unui 
fenomen de micşorare a legăturii cu planul eteric, în 
civilizaţia lor s-a petrecut o segregare. O parte a 
populaţiei a evoluat atingând o frecvenţă superioară a 
conştiinţei prin menţinerea legăturii cu planul eteric, iar 
o altă parte a rămas rigidă în gândire, având credinţe 
limitate, ce erau împărtăşite de unii membri şi chiar de 
unii înţelepţii ei. 

Am înţeles acest lucru atunci când mi s-a arătat 
câmpul energetic general ca o sferă, la nivel emoţional şi 
mental, al ultimei perioade a acestei civilizaţii. Am 
remarcat că el s-a scindat, astfel încât din galbenul 
global ce îl caracteriza ca nuanţă subtilă, au apărut 
două culori subtile distincte: una avea o nuanţă 
albastru deschis, iar cealaltă era roşu-portocaliu. Erau 
două frecvente diferite, în care cei orientaţi mai mult 
spre roşu-portocaliu aparţineau unei pături înalte a 
societăţii şi oamenilor de ştiinţă, iar cei care făceau 
parte din câmpul subtil al culorii albastru deschis 
reprezentau pătura înţelepţilor şi „categoriei spirituale” a 
societăţii atlante. 

Separarea în două categorii oarecum antagonice de 
gândire şi simţire în rândul populaţiei Atlantidei a 
devenit în timp din ce în ce mai evidentă. Ca urmare, 
mulţi dintre cei care făceau parte din categoria 
„albastră” au plecat în alte zone ale lumii cu câteva sute 
de ani înainte de cataclismul final, dând naştere unor 
alte centre dezvoltate în zone unde legătura cu planul 
eteric s-a păstrat mai mult timp. Gradat, datorită 
retragerii părţii „albastre”, în Atlantida au început să 
predomine cei de nuanţă subtilă „portocaliu-roşietică”, a 
căror orientare era cu precădere materialistă. 



Cei cu adevărat înţelepţi au părăsit Atlantida din 
două motive: mai întâi, separarea de atlanţii cu o viziune 
materialistă era necesară din raţiuni de „potrivire” sau 
rezonanţă a frecvenţelor de vibraţie, iar pe de altă parte 
ei şi-au propus să ajute realmente populaţia de fiinţe 
ENK să evolueze mai repede, să se dezvolte şi să 
progreseze, pentru că au prevăzut „sfârşitul ramurii 
ENL”, limita resurselor ei de procreare şi de progres. 
Totodată, ei ştiau de sfârşitul Atlantidei, care nu mai 
putea fi evitat şi doreau să prezerveze imensa cunoaştere 
pe care o deţineau, trecând-o la populaţia ENK ce avea 
să rămână singura de pe Pământ. 

Datorită faptului că diferenţa de evoluţie dintre 
ramura ENL şi cea mai mare parte a fiinţelor ENK era 
imensă, înţelepţii atlanţi şi-au dat seama că, dacă nu 
vor acţiona în sensul educării şi orientării active şi 
eficiente a ramurii ENK, omenirea pur şi simplu va 
rămâne la un nivel primitiv de dezvoltare, deoarece 
singurii ei membri vor fi fiinţele ENK. 

Finalul dramatic al Atlantidei 

Ultima secvenţă, ultimele secunde ale existentei 
Atlantidei mi-au fost prezentate pe ecranul holografic şi 
au implicat un mare dramatism. Ultima realizare de 
excepţie al acelei extraordinare civilizaţii, pe care am 
văzut-o cum s-a scufundat în ape, a fost imensa 
piramidă strălucitoare ce trona în centrul continentului 
atlant, în apropierea spaţio-portului. Era cu mult mai 
mare decât piramidele actuale din Egipt, cu laturile 
perfect netede, ca de metal translucid. Mi s-au arătat 
doar acele clipe, cele în care partea superioară a 
piramidei se scufunda în valurile imense. în vârful 
piramidei am văzut un „far”, care de fapt era un cristal 



uriaş de culoare rubinie, ce „pulsa” intermitent, precum 
un laser, până ce a fost dislocat şi distrus de valurile 
enorme create de teribilul cataclism. 

Simultan mi se arăta de sus - cumva suprapus 
peste acel moment dramatic al apelor învolburate, în 
care imensa piramidă se scufunda - imaginea Oceanului 
Atlantic, care atunci devenise doar o vastă întindere de 
apa fără nicio suprafaţă mare de uscat. în acel fel mi s-a 
indicat sfârşitul complet al Atlantidei, care dincolo de 
momentul vizual foarte trist, a adus cu o senzaţie de 
mare suferinţă şi de rupere în suflet, pe care am 
perceput-o acut, ca un „strigăt” deznădăjduit al 
continentului scufundat. A fost „ultimul strigăt” al unei 
mari civilizaţii, care a aparţinut ramurii ENL. 

Marea întrunire şi planul pentru salvarea 
omenirii 

Aşa cum am precizat anterior, cunoscând din timp 
iminenţa cataclismului ce avea să vină, înţelepţii care au 
condus Atlantida au vrut să prezerveze mare parte din 
cunoştinţele civilizaţiei lor, dar în acelaşi timp au 
urmărit să susţină evoluţia ramurii ENK de fiinţe care 
rămânea după Atlantida. Ei au ştiut că ramura ce a dus 
la formarea civilizaţiei atlante şi la culmile ei, adică 
ramura ENL, avea să decadă şi chiar să dispară, astfel 
încât şi-au propus să susţină evoluţia celeilalte ramuri 
(ENK), folosind pentru aceasta cunoştinţele înalte pe 
care le dobândiseră până atunci. 

Imediat după imaginile cu scufundarea totală a 
continentului, mi s-a arătat o întrunire foarte mare de 
fiinţe umane şi extraterestre, sub o cupolă imensă, într- 
o zonă muntoasă, dar nu am putut să identific locul 
exact pe Pământ unde s-a petrecut aceasta. Dintr-un 



anumit punct de vedere, acea întrunire se asemăna cu 
Marele Consiliu Planetar de acum 28.000 de ani, însă 
adunarea de după dispariţia Atlantidei era mai agitată, 
iar proporţia de fiinţe umane în cadrul ei era mai mare. 
Chiar şi aşa, am putut să văd o uimitoare varietate de 
rase, atât umane cât şi extraterestre. 

Am apreciat numărul fiinţelor prezente la acea 
întrunire ca fiind mai mare de 250 de suflete. Mi s-a 
indus telepatic înţelegerea faptului că acolo era o 
„pepinieră” de forme şi rase, care au răspuns chemării 
de ajutor formulată de fiinţele înţelepte ENL încă 
dinainte ca Atlantida să dispară complet. Datorită 
tensiunii foarte mari care fusese generată de cataclismul 
planetar ce tocmai avusese loc, am putut să observ că 
acea întrunire păstra semnele unei evidente îngrijorări la 
unii dintre participanţi, o temere nerostită care persista 
şi chiar o anumită nervozitate ce se manifesta în cazul 
lor. 

Acolo, în cadrul acelei întruniri speciale, s-au luat 
decizii foarte importante privind evoluţia ulterioară a 
planetei noastre şi a fiinţelor ENK. Tactic vorbind, atunci 
şi acolo, s-au stabilit coordonatele principale ale 
destinului viitor al omenirii. Dintr-un anumit punct de 
vedere, acelea au fost decizii chiar mai concrete şi 
efective decât cele stabilite la Marele Consiliu Planetar 
din 26.000 î.Hr., deoarece situaţia era dramatică, fiind 
în pericol chiar eşuarea proiectului iniţial de formare a 
fiinţei umane inteligente şi evoluate spiritual. 
Umanitatea risca fie să dispară „în anonimat”, fie să se 
autodistrugă. 

Urmărind imaginile, nu m-am putut împiedica să 
remarc faptul că la acel consiliu a avut loc chiar un fel 
de „negociere” a zonelor de pe Pământ, care au fost 
distribuite fiecărei civilizaţii extraterestre, pentru a fi 



„refăcute”. Iniţial, am crezut că reprezentanţii lor erau 
interesaţi de resursele din subsol sau de suprafaţa zonei 
de influenţă pe care o primeau. Curând, însă, mi-am dat 
seama că nu acela era criteriul de „negociere”, ci mai 
curând condiţia impusă ca să existe o populaţie ENK 
numeroasă în zona repartizată. 

Participanţii la acea întâlnire solicitau asta pentru a 
putea realiza modificări genetice în structura ADN-ului 
populaţiei respective, care să urmeze caracteristicile 
rasei extraterestre ce îi veghea evoluţia. Prin urmare, era 
vorba despre o redistribuire a „zonelor de influenţă” ce 
fuseseră fixate în urmă cu aproximativ 14.000 de ani la 
Marele Consiliu Planetar din Teotihuacan, doar că 
acum, după scufundarea Atlantidei, situaţia la nivel 
global era mult mai critică. 

„Prăbuşirea” frecvenţei de vibraţie a conştiinţei 

Cataclismul a influenţat nu doar structura fizică a 
scoarţei planetei, ci a determinat şi modificări în 
frecventa ei de vibraţie, afectând condiţia energetică a 
planurilor subtile ataşate Pământului. A fost o „cădere” 
generală, sub toate aspectele, iar omenirea a făcut un 
pas foarte mare înapoi. 

Multe dintre rezultatele obţinute până atunci pe 
calea evoluţiei rasei umane au fost aproape anihilate de 
acel imens cataclism, care a avut repercusiuni negative 
la nivel global. Printre altele, o întreagă civilizaţie ENL - 
din cele ce am văzut, civilizaţia atlantă a fost ultima de 
acest gen pe Pământ - excepţională prin avansul ei 
tehnologic şi spiritual, dispăruse sub ape, împreună cu 
un număr mare de fiinţe evoluate şi cu realizările 
uluitoare ale progresului ei. Cunoaşterea, experienţa şi 
avansul în toate ştiinţele vremii fuseseră anihilate într-o 



perioadă relativ scurtă de timp. Resursele evolutive ale 
omenirii deveniseră brusc foarte limitate, deoarece 
aproape toate fiinţele care mai populau atunci planeta 
erau flinte ENK încă slab evoluate. 

Toate acestea le-am putut resimţi telepatic şi, de 
asemenea, ca un fel de „impregnare” a unei stări 
specifice din acele timpuri, după marele cataclism. în 
alte condiţii, aş fi descris acea situaţie ca fiind oarecum 
disperată pentru omenire, dar mobilizarea imediată a 
înţelepţilor atlanţi care au supravieţuit şi a unora dintre 
civilizaţiile extraterestre avansate a diminuat în 

9 

următoarele mii de ani din teribila prăbuşire la nivel 
energetic şi de conştiinţă ce avusese loc prin dispariţia 
marii civilizaţii a Atlantidei. 

Planul de susţinere şi refacere a umanităţii 

Una dintre primele măsuri ale acelei mobilizări a fost 
reunirea de urgenţă a civilizaţiilor extraterestre 
interesate să ajute la reconstrucţia lanţului de evoluţie 
accelerată a fiinţei umane. Acela a fost sensul 

reîmpărţirii „zonelor de influenţă” extraterestră, atât în 
planul material al reconstrucţiei civilizaţiei umane, cât şi 
în cel ştiinţific, al cunoaşterii şi al spiritualităţii. 

Totodată, „pepiniera” zestrei genetice a ADN-ului 
uman urma să fie îmbogăţită şi îmbunătăţită prin 
hibridizări şi modificări genetice ale ADN-ului fiinţelor 
ENK. Aceasta era necesar să se întâmple deoarece 
„moştenirea” fiinţelor ENL fusese în mare parte pierdută, 
atât datorită cataclismului, cât şi retragerii lor 
progresive în planul eteric. Noua repartizare a „zonelor 
de influenţă” extraterestră pe Pământ urma să aducă un 
suflu proaspăt în structura ADN-ului fiinţelor ENK, 



pentru a le permite să înţeleagă şi să refacă măcar o 
parte din cunoaşterea fiinţelor ENL evoluate. 

Prin urmare, fiinţele umane dintr-o astfel de „zonă 
de influenţă” extraterestră au manifestat în timp unele 
caracteristici ale civilizaţiei cu care au fost hibridizate, 
deoarece ADN-ul lor se combinase într-o anumită 
măsură cu ADN-ul acelei civilizaţii extraterestre. Ele 
erau precum „fiii” acelei civilizaţii, care contribuia astfel 
la complexitatea structurală a ADN-ului uman. De pildă, 
extraterestrii doreau să afle câte combinaţii era capabil 
să suporte ADN-ul fiinţelor ENK, ce natură şi 
particularităţi aveau acele combinaţii, care erau limitele 
de dezvoltare ale structurii genomului, la câte „extensii” 
putea el să reziste. Fireşte, reprezentanţii fiecărei 
civilizaţii extraterestre aveau o anumită marjă în care 
puteau să controleze ADN-ul fiinţelor ENK, iar aceasta 
implica doar domeniul care avea legătură cu specificul 
ADN-ului lor. 

Nu am înţeles însă prea bine de ce doreau 
civilizaţiile extraterestre să experimenteze acest lucru, 
dincolo de dorinţa altruistă de a participa la 
„experimentul genetic” de formare a unei fiinţe foarte 
complexe. Probabil doreau să revigoreze şi să 
îmbunătăţească propriul lor ADN sau planificau o 
„strămutare” a unor fiinţe ENK pe alte planete. Nu îmi 
era prea clar, dar nici nu am insistat asupra acestui 
punct. Totuşi, mi-am dat seama că pentru multe 
civilizaţii avansate aceea era o ocazie unică la nivel 
galactic, care nu putea fl ignorată, deoarece potenţialul 
ei era foarte mare. Presupun că acela a fost un motiv 
bun pentru care multe civilizaţii extraterestre au 
răspuns chemării, în plus faţă de cele ale Alianţei, 
venind dintr-un sector al galaxiei care era mai apropiat. 



Unele consideraţii personale 


Descrierea felului în care s-au petrecut lucrurile cu 
Atlantida, în acele timpuri, nu coincide la toţi cei care au 
vorbit sau au scris despre aşa ceva. Cel mai adesea, în 
expunerile care sunt făcute de diverşi autori există o 
combinaţie de elemente adevărate şi imaginare, în care 
din nefericire predomină cele imaginare. De asemenea, 
lipsa detaliilor sau a descrierii precise a unor aspecte 
importante face ca ştiinţa despre perioadele îndepărtate 
ale omenirii să rămână oarecum înceţoşată sau să fie 
prea puţin înţeleasă, mai ales că mulţi nu cunosc 
existenţa paralelă pe care fiinţele ENL erau capabile să o 
aibă în planul eteric, unde fiinţele ENK - fiind mai puţin 
dezvoltate - nu aveau acces. 

Sigur, s-ar putea argumenta că şi prezentarea mea 
în legătură cu istoria adevărată a omenirii ar putea fi 
falsă sau că ea poate să fie doar un produs al 
imaginaţiei mele. în definitiv, de ce ar trebui ca cititorul 
să mă creadă mai mult pe mine, decât pe alţi autori care 
au expus propria lor versiune a unor evenimente din 
trecutul foarte îndepărtat al omenirii? Situaţia este 
sensibilă, deoarece dovezi clare, indubitabile, de natură 
fizică, nu pot fi aduse la cunoştinţa publică în prezent, 
chiar dacă acest lucru ar fl posibil acum. Aşa 
funcţionează sistemul, astea sunt „cerinţele” şi 
„obligaţiile” sale. Nu putem face tot ceea ce dorim, 
deoarece suntem integraţi într-o societate încă puternic 
antagonică. Interesele mai mult sau mai puţin oculte 
privează de multe ori fiinţa umană de cunoaşterea 
adevărată şi multe dintre elementele care au fost 
descoperite nu pot fi încă prezentate lumii, din varii 
motive. Unele dintre aceste motive sunt justificate şi au 



sens, având în vedere nivelul de cultură şi de înţelegere 
a omenirii în prezent. Rămâne însă mereu întrebarea 
dacă acestea sunt de ajuns să împiedice revelarea 
adevărului în direcţiile ce sunt menţinute la categoria 
top secret şi ultra top secret 

De exemplu, elementele legate de istoria adevărată a 
omenirii: mi s-a îngăduit să prezint doar unele dintre 
„bornele” marcante ale acesteia, nu toate pe care am 
reuşit să le vizionez. Chiar şi aşa, rămâne problema 
credibilităţii faptelor şi aspectelor prezentate, însă 
aceasta este deja o chestiune individuală, este decizia 
cititorului, discernământul, cunoaşterea şi intuiţia lui 
proprie în legătură cu aspectele pe care le prezint. 

Cititorul este pus în faţa unor alegeri dificile, pentru 
că el poate să invoce informaţiile ce provin de la alţi 
autori, care nu coincid cu cele scrise aici de mine. în 
unele cazuri, aceasta poate să ducă la confuzie ori chiar 
la un gen de respingere, deoarece el s-ar putea simţi 
„înşelat” în aşteptările sale sau „manipulat” de natura 
dezvăluirilor asupra unui subiect sau a altuia, dezvăluiri 
care diferă de la un autor la altul. 

în astfel de cazuri nu se poate face nimic. Singurul 
element pe care îl pot invoca în plus ar fi că, în ceea ce 
mă priveşte, am văzut efectiv aceste fragmente din 
istoria omenirii, aproape tot aşa cum se vizionează filme 
pe un ecran, însă la un nivel tehnologic şi de sinteză 
incomparabil superior. 

Vizionarea a fost dublată de procese de transmisie 
telepatică şi de înţelegere intuitivă, determinate de 
interacţiunea cu acea tehnologie avansată la nivelul 
cortexului. Descrierile mele pot fi luate ca atare sau nu, 
ceea ce rămâne la latitudinea fiecăruia. Totuşi, cu 
ajutorul informaţiilor pe care le prezint aici pot fi făcute 
corelaţii şi pot fi înţelese lucruri ce nu au fost explicate 



niciodată până în prezent, ceea ce reprezintă un punct 
important de plecare în analiza individuală. 

Portalurile interdimensionale 

în perioada îndepărtată a Atlantidei, mai bine zis în 
perioada civilizaţiei Hiperboreei, fiinţele ENL evoluaseră 
aşa de mult, încât au început să fie recunoscute de către 
civilizaţiile extraterestre foarte evoluate. 

Posibilităţile planetei noastre în acele vremuri erau 
mai extinse, deoarece Pământul oferea nu doar varianta 
planului fizic, ci şi pe aceea a planului eteric în care 
unele dintre fiinţele de la suprafaţa lui puteau ajunge. 
Pe atunci, planul fizic şi cel eteric aveau frecvenţele 
destul de apropiate, chiar dacă multe dintre zonele şi 
punctele de confluenţă dintre ele dispăruseră în urma 
teribilului Război Tars. 

Chiar şi în timpul Atlantidei, nu erau deosebiri 
foarte mari între cele două planuri, fizic şi eteric, aşa 
cum ele sunt în prezent. Cei iniţiaţi ştiau cum să treacă 
în mod conştient dintr-un plan în celălalt şi mai ales 
ştiau cum să facă deosebirea dintre acestea. Pentru 
fiinţele ENL, aceea era o „practică” obişnuită şi foarte 
naturală, dar chiar şi pentru unele dintre fiinţele ENK ce 
erau mai dezvoltate, trecerea în planul eteric prin 
numeroasele portaluri care existau atunci era perfect 
posibilă şi uşor de făptuit. 

Aceste interacţiuni între planul fizic şi cel eteric erau 
foarte multe, iar fizicul se îmbina cu etericul într-un 
mod foarte natural. în multe locuri de pe suprafaţa 
Pământului, în special în emisfera nordică, existau astfel 
de „porţi” de trecere sau chiar teritorii întinse de 
manifestare a planului eteric, care este superior celui 
fizic ca frecventă de vibraţie. De altfel, multe dintre 

„necunoscutele”, „misterele” şi „evenimentele mitologice” 
ale istoriei străvechi se explică tocmai prin acea 
caracteristică a vremurilor de acum câteva zeci de mii de 
ani, când dimensiunea fizică se îngemăna cu cea eterică 
subtilă. 

Este însă adevărat că accesul prin acele „porţi” între 
planuri era menit cu precădere fiinţelor evoluate ENL, 
sau a „semi-zeilor”, şi mai puţin sau chiar deloc fiinţelor 
ENK primitive, care priveau cu mare frică astfel de 
manifestări, atribuindu-le dimensiuni supranaturale. 
Pătrunderea în planul eteric prin acele portaluri era 
valabilă doar pentru un anumit segment iniţiat al 
populaţiei. Faptul este important, deoarece a făcut 
posibilă salvarea unei părţi dintre fiinţele înţelepte din 
Atlantida, la momentul scufundării ei, precum şi 
stabilirea acelor fiinţe în zone diferite ale planetei. Insă 
cel mai important aspect este că existenţa portalurilor 
interdimensionale la suprafaţa planetei, chiar dacă mai 
puţine decât în vremurile de demult, a permis 
menţinerea legăturilor şi comunicării cu fiinţele 
extraterestre evoluate şi cu planul eteric superior. 

„Răzvrătiţii” şi decăderea Atlantidei 

în Atlantida, toate fiinţele umane aparţineau ramurii 
L (ENL). După un timp, şi datorită anumitor influenţe 
subtile nefaste, o parte dintre acele fiinţe au început să 
„vireze” spre acţiuni mai puţin ortodoxe, urmărind 
interese personale şi în special acapararea puterii de 
conducere şi de control a tehnologiilor foarte avansate. 
Au început astfel să realizeze încrucişări stranii între 
specii, dar folosind pentru aceasta fiinţe ENK, pentru că 
ele erau considerate a fi subdezvoltate şi, în concepţia 



lor, puteau servi pe post de „cobai” pentru acele 
hibridizări stranii. 

Greşeala principală a fiinţelor ENL care s-au 
„răzvrătit” în acest mod, în timpul perioadei atlante, a 
fost că ele au ignorat un fapt evident: şi ele, ca şi fiinţele 
ENK, au evoluat din aceeaşi structură iniţială de ADN. 
Prin urmare, fiinţele ENK reprezentau chiar fraţii lor 
genetici. 

Realizând acele încrucişări şi experimente genetice 
foarte stranii, răzvrătiţii au rupt şi au alterat de fapt 
anumite rezonante benefice în ADN-ul lor, deoarece 
acesta era în mod direct legat de cel al fiinţelor ENK, pe 
care le considerau inferioare. Aşa cum mi s-a arătat, 
acelea au fost acţiuni rele, chiar malefice, care violau 
legile justiţiei universale, atât prin intenţie, cât şi prin 
obiectivele pe care ei doreau să le atingă. 

Astfel, chiar dacă ramura ENL era destul de 
evoluată, în sânul ei s-a produs totuşi o segregare, 
pentru că o parte a fiinţelor a evoluat foarte mult, 
deoarece au rămas în legătură cu „grupul de elită ENL”, 
iar o altă parte a involuat, deoarece au persistat în acele 
experimente şi în îndeplinirea unor planuri egoiste, 
coborând foarte mult la nivel individual. 

Datorită faptului că „răzvrătiţii” erau fiinţe ce 
posedau deja mari puteri şi o cunoaştere avansată, 
acţiunile şi intenţiile lor negative au avut reverberaţii 
foarte puternice în întreaga lume. Prin cumulare, s-a 
ajuns la un şoc teribil pentru civilizaţia umană, căci 
frecvenţa energiilor a scăzut brusc. „Jocul” deloc inspirat 
al fiinţelor ENL deviate cu fiinţele din ramura K (ENK), la 
care s-au adăugat intenţiile egoiste de a acapara puterea 
în folos personal, au dezechilibrat balanţa energiilor pe 
continent şi, în final, au provocat distrugerea completă a 
acestuia. Astfel, în loc să evolueze, o parte din ramura L 



a creat acea problemă foarte acută pe planetă, care a 
însemnat o reală „subminare a propriului nivel 
energetic”. 

După cataclism 

în faţa pericolului iminent al distrugerii Atlantidei, o 
parte dintre fiinţele ENL orientate benefic a migrat şi a 
cerut ajutorul fiinţelor evoluate din „grupurile de elită” 
ENL din alte zone, precum şi civilizaţiilor extraterestre 
foarte avansate. A fost un moment decisiv, şi atunci, la 
nivel galactic şi planetar s-a luat decizia ca acest aspect 
să fie reparat sau măcar diminuat în gravitatea sa. 

Prin urmare, fiinţele siriusiene au început să se 
încarneze în fiinţele ENL evoluate şi benefice care mai 
existau pe Pământ, pentru a sprijini din plin acest 
proces de refacere şi pentru a susţine din nou leagănul 
civilizaţiei umane. Acest lucru era posibil, deoarece aşa 
după cum am menţionat, o mare parte din fiinţele ENL 
ajunsese la un grad de evoluţie avansat, care permitea 
încarnarea unor fiinţe extraterestre înţelepte în trupuri 
fizice ENL. 

După căderea Atlantidei a fost necesar ca fiinţa 
umană ENK - aşa cum noi o cunoaştem ca fiind homo 
sapiens - să evolueze accelerat. Până atunci, şi în 
general vorbind, fiinţele ENK au fost lăsate să evolueze 
liber, fără o direcţionare precisă. Ocazional, ele primeau 
câte un „impuls” prin felurite tipuri de hibridizări 
extraterestre, care se dovedeau a fi mai mult sau mai 
puţin fericite. Complexitatea ADN-ului fiinţelor ENK era 
mare, însă neexistând o ordonare sau o direcţionare 
calitativă, ramura K a evoluat mai greu, doar prin 
proprie experienţă. 



Atunci când distrugerea continentului atlant a 
devenit iminentă şi nu se mai putea face nimic, înţelepţii 
şi o mică parte a clasei nobililor învăţaţi au părăsit zona, 
fie îndreptându-se spre alte sisteme stelare cu care 
Atlantida avea legături comerciale şi diplomatice strânse, 
fie retrăgându-se în Shambala, pentru a ajuta omenirea 
de la acel nivel, ori migrând spre câteva zone ale 
planetei, mai ales către Egipt, America de Sud sau 
zonele de est şi de nord ale Europei. în perioada 
scufundării Atlantidei, o mare parte din populaţie s-a 
retras în interiorul Pământului, mai ales datorită deciziei 
de a lăsa ramurii ENK libertatea de a evolua liber. La 
început, acolo au fost doar fiinţe ENL, dar mai apoi, în 
decursul miilor de ani ce au urmat, „cavitatea” interioară 
a planetei s-a populat şi cu fiinţe ENK; primii care s-au 
retras acolo au fost „semi-zeii”, iar apoi, gradat, au venit 
şi fiinţele ENK ce au evoluat suficient de mult. 

Ceea ce am remarcat şi mi s-a părut interesant, a 
fost faptul că atlanţii care au rămas pe Pământ nu s-au 
deplasat în alte zone folosind mijloace de transport; ei 
nici nu au călătorit cu vase pe apă, nici nu au zburat cu 
aparatele lor performante. Ceea ce s-a petrecut în acele 
ultime săptămâni şi zile dinaintea distrugerii finale, a 
fost de fapt o trecere prin planul eteric, pe uscat. De 
exemplu, ei au ajuns în Egipt mergând pe uscat, după 
ce au trecut mai întâi în planul eteric, iar apoi au revenit 
în planul fizic atunci când au ajuns în ceea ce se numea 
Khem, Ţara Pământului Negru din nordul Africii, adică 
Egiptul de mai târziu. 

Centre şi linii iniţiatice 

Odată cu scufundarea Atlantidei, frecvenţa generală 
de vibraţie a planetei noastre a înregistrat o dramatică 



prăbuşire; tocmai de aceea a fost neapărat necesară 
implementarea unor linii spirituale şi a unor învăţături 
superioare în rândul populaţiilor de fiinţe ENK, ce 
rămăseseră majoritare pe suprafaţa Pământului, astfel 
încât evoluţia umanităţii să nu fie blocată. 

Prin urmare, fiecare civilizaţie sau grup de civilizaţii, 
împreună cu atlanţii, şi-au asumat ceva în această 
direcţie. Până atunci, multe dintre civilizaţiile Alianţei 
care au luat parte la procesul de formare a rasei umane 
au implementat în ADN-ul de bază, conceput de cele mai 
avansate dintre ele, propriul lor ADN sau influenţă 
genetică. Ele au urmărit un anumit timp dezvoltarea 
acelor caracteristici în fiinţele umane, iar apoi - atunci 
când au considerat că şi-au încheiat misiunea - s-au 
retras din zona de influenţă ce le-a fost repartizată pe 
Pământ, în special după Marele Consiliu Planetar din 
26.000 î.Hr. 

După distrugerea Atlantidei însă, a fost pentru 
prima dată când civilizaţiile din fruntea Alianţei 
Galactice, având ca for central Shambala, au cerut 
ajutor pentru a demara colaborări cu alte civilizaţii din 
galaxie şi pentru a acţiona pe Pământ în vederea 
refacerii măcar în parte a ceea ce s-a pierdut în 
cataclismul planetar şi cel atlant, din punctul de vedere 
al cunoaşterii, spiritualităţii, ştiinţei şi tehnologiei. 

Din cele văzute pe ecranul holografic, mi-am dat 
seama că acţiunea lor a fost rapidă şi eficientă. Am 
observat că implementarea liniilor spirituale şi a 
învăţăturilor în acea perioadă a trebuit să fie realizată în 
mod direct. Varianta de până la distrugerea Atlantidei, 
când regele sau înţeleptul transmitea poporului felurite 
noţiuni şi iniţieri, nu mai era valabilă, căci după 
retragerea aproape completă a fiinţelor ENL, populaţia 



era formată din fiinţe ENK, iar acestea începuseră deja 
să se împartă în categorii diferite de gândire şi acţiune. 

Oamenii aveau nevoie nu numai de linii regale, ci şi 
de linii de înţelepciune, de căi spirituale, care să fie 
separate de regalitate. Ca urmare, după distrugerea 
Atlantidei acele învăţături au trebuit să fie oferite, mai 
ales la început, chiar de către fiinţele atlante şi 
extraterestre înţelepte care veneau printre oameni şi îi 
iniţiau în diferite domenii ale ştiinţei şi spiritualităţii. Am 
văzut în acele imagini cum ele aduceau acea cunoaştere, 
la început în mijlocul unor mici grupuri, apoi în şcolile 
iniţiatice formate şi, în cele din urmă, în sisteme mai 
complexe de predare, care implicau elemente de 
tehnologie superioară. Astfel, au fost formate unele 
„vârfuri” în rândul fiinţelor ENK, ce au propagat mai 
apoi din ce în ce mai mult acea cunoaştere în rândul 
populaţiilor mai largi de oameni, dând naştere unor 
linealogii şi sisteme de gândire superioare. 

Importanţa ramurii ENK 

Treptat, urmărind acele imagini, am început să-mi 
dau seama cu uimire că de fapt ramura K prezenta un 
interes major pentru toate acele civilizaţii extraterestre. 
A fost uimitor şi chiar inexplicabil pentru mine, să 
constat că cea mai „năpăstuită” ramură de dezvoltare a 
ADN-ului fiinţei umane a putut să nască un aşa mare 
interes din punctul de vedere al dezvoltării genetice. Aşa 
după cum am spus, încă de la începuturi fiinţele ENK au 
fost lăsate să evolueze oarecum singure, prin proprie 
experienţă, adică în cazul lor nu s-a intervenit masiv, 
aşa cum s-a petrecut în cazul fiinţelor ENL care au fost 
constant rafinate, îmbogăţite cu frecvenţe noi şi cizelate 
la nivel de ADN. 



Motivul principal a stat într-un anumit fel de 
„rigiditate” a manipulării genetice a acestei ramuri. 
Ramura K era foarte mobilă în diferite tipuri de 
încrucişări, dar nu era prea evoluată. Prin contrast cu 
„maleabilitatea” genetică a ramurii ENL, ramura ENK nu 
avea capacitatea de a suporta frecvenţe înalte în 
macromolecula de ADN, ceea ce a determinat o evoluţie 
lentă în cazul ei, mai ales că nu a fost ajutată de 
„impulsuri” exterioare, în faţa uimirii mele justificate, 
bărbatul din Apellos mi-a explicat că, la baza unei astfel 
de decizii în legătură cu fiinţele ENK a stat un argument 
foarte interesant. Civilizaţiile extraterestre din Alianţă 
deveniseră foarte interesate de gena ENK datorită 
vitalităţii deosebite pe care aceasta o manifesta prin 
specificul structurii ADN-ului ramurii ei. Ramura ENK 
păstrase şi chiar dezvoltase o energie vitală intrinsecă 
fiinţei, care o făcea foarte productivă, rezistentă şi 
stabilă. Nu întâmplător majoritatea fiinţelor umane de 
pe suprafaţa Pământului erau la acea vreme fiinţe ENK, 
ceea ce este adevărat şi în ziua de azi. Ele se integrau cel 
mai bine în biosfera Pământului şi rezonau în mod 
eficient cu aceasta. 

La un anumit moment al evoluţiei, chiar dacă 
rafinamentul şi nivelul de conştiinţă nu este prea mare, 
latura vitală contează enorm, deoarece ea furnizează 
„combustibilul” necesar continuităţii genei, fără ca ea să 
decadă repede. Vitalitatea este un „regenerator” şi 
totodată un „condensator” de energie pentru fiinţa care 
evoluează. în cazul ramurii K, ea a oferit ADN-ului 
posibilitatea de a realiza numeroase combinaţii 
interatomice în chiar interiorul macromoleculei. Aceasta 
o făcea să devină un câmp fertil pentru posibile 
combinaţii cu alte tipuri de ADN, dar având în plus o 
mare energie vitală. 



Totuşi, nu toate fiinţele ENK se aflau la un nivel 
primitiv pe linia evoluţiei. Unele dintre ele fuseseră 
hibridizate cu un ADN superior, cel mai adesea cu cel al 
unor fiinţe ENL, dar şi cu fiinţe extraterestre. Chiar dacă 
rezultatele nu au fost de la început „spectaculoase”, 
totuşi în timp modificările genetice s-au transmis şi, cel 
puţin pe anumite linii de influenţă şi în anumite zone, 
fiinţele ENK au devenit foarte puternice, radiante, 
carismatice şi înzestrate chiar cu puteri paranormale. 

Aşa după cum am spus, legendele şi miturile - care 
de fapt ne vorbesc despre evenimente extraordinare ce s- 
au petrecut în realitate - se referă la astfel de fiinţe ca 
fiind „semi-zei”, adică fiinţe umane înzestrate cu 
capacităţi deosebite, mult superioare fiinţelor ENK 
obişnuite. Existau de asemenea şi niveluri 
„intermediare” de dezvoltare, dar cele mai multe fiinţe 
ENK se aflau la un nivel incipient de evoluţie. 

Deoarece fiinţele ENK erau răspândite pe tot globul, 
nivelul lor de conştiinţă diferea de asemenea foarte mult. 
Am văzut, de pildă, comunităţi mici de fiinţe ENK 
superioare trăind foarte aproape de comunităţi de fiinţe 
ENK primitive, întocmai cum în oraşele noastre întâlnim 
felurite categorii de fiinţe, de la academicieni la cerşetori, 
ori oraşe dezvoltate lângă triburi primitive, trăind în 
aceeaşi arie sau zonă a Pământului. 

Reformarea civilizaţiei umane 

o 

Aşa după cum am spus, după cataclismul Atlantidei 
cunoaşterea a început să fie împărtăşită oamenilor în 
diferite părţi ale globului. Atunci au început să apară 
medicina, cunoştinţele astrologice, alchimia, precum şi 
alte ştiinţe remarcabile, ce nu erau cunoscute înainte în 
rândul flintelor ENK. Am văzut - într-o derulare sintetică 



şi exemplară de imagini - felul în care ele au fost 
implementate încetul cu încetul, pentru a permite 
conştiinţei mai rigide a fiinţelor ENK să asimileze totul în 
mod corect şi să folosească acea zestre mai departe în 
mod eficient. Multe cunoştinţe au fost dăruite prin 
mituri şi legende şi multe evenimente celeste au fost 
exprimate prin povestiri în care se vorbea de „zei” şi de 
„zeiţe”. 

Până atunci, cunoaşterea reprezenta un tot unitar, 
căci, din câte mi-am dat seama, totul făcea parte din 
cunoaşterea esenţială spirituală. însă după dispariţia 
Atlantidei a fost necesar ca aceste domenii să se 
segmenteze şi să se explice pe înţelesul ramurii ENK, 
pentru a fi mai aproape de specificul lor: unii aveau 
tendinţa să studieze, alţii să se dedice artei, iar puţini 
dintre ei să abordeze ştiinţele ezoterice. Tocmai de aceea 
înţelepţii atlanţi împreună cu cei ce reprezentau o parte 
dintre civilizaţiile extraterestre ale Alianţei şi-au asumat, 
flecare pe frecvenţa lor specifică de vibraţie, câte un 
domeniu, pentru a-1 implementa în cunoaşterea 
oamenilor, adică a flintelor ENK. 

Toţi marii „zei” ce au urmat în tradiţia antică a 
Egiptului (Thoth, Ra etc.) au reprezentat continuatori ai 
acestei ramuri spirituale de reformare a civilizaţiei 
umane, de susţinere spirituală a ei. De altfel, prima 
civilizaţie antică ce a contat realmente în evoluţia 
fiinţelor ENK a fost civilizaţia egipteană. Puţinele fiinţe 
superioare ENL care au rămas după căderea Atlantidei 
şi care au cerut ajutor fiinţelor extraterestre avansate, 
au trebuit să menţină legătura cu acestea şi au 
construit imensele piramide ce dăinuie şi astăzi. Pentru 
că, în realitate, cele trei mari piramide din Egipt chiar 
asta sunt: centre de comunicare subtilă şi nicidecum 
varianta susţinută de unii istorici, egiptologi şi oameni 



de ştiinţă contemporani, care se referă la ele ca fiind 
„construcţii megalomanice” ce au servit unui singur 
scop: înmormântarea faraonului. Puţini dintre ei au 
curajul să afirme că atlanţii „refugiaţi” în Egipt şi în alte 
locuri de pe Pământ, cum ar fî America Centrală şi de 
Sud, zona estică din Europa şi chiar China, au fost 
ajutaţi de anumite civilizaţii extraterestre avansate în 
proiectarea şi realizarea acestor piramide, aşa după cum 
voi descrie mai târziu. 

La acea vreme, navele siriusiene mari, sferice, nu 
mai erau demult pe cer. Aşa după cum mi s-a arătat 
fugitiv, prezenţa navelor pe cer a fost continuă până pe 
la 350.000 î.Hr., apoi ocazională până pe la 330.000 
î.Hr. şi foarte rară până într-o perioadă pe care am 
estimat-o cam la 130.000 Î.Hr. Pe atunci, în sudul Africii 
exista deja o civilizaţie dezvoltată, care cuprindea un 
număr foarte mare de fiinţe ENL. După aceea, în timpul 
înfloririi civilizaţiei lemuriene în Pacific, pe cer a apărut 
o altă navă siriusiană, de asemenea uriaşă, dar nu am 
văzut detalii despre ea. Pe bolta cerească am văzut însă 
că era însoţită de câteva alte tipuri de nave extraterestre 
de mari proporţii, totuşi mai mici decât nava siriusiană. 
Mi s-a arătat că, mult mai târziu, o parte dintre navele 
extraterestre aveau să joace un rol important în istoria 
civilizaţiei egiptene, ajutând la construcţia piramidelor şi 
a altor temple măreţe, după scufundarea Atlantidei. 



Cap. 13 - CONSTRUCŢIA PIRAMIDELOR DIN EGIPT 


Controversele pe marginea vechimii piramidelor de 
pe platoul Giza, de lângă Cairo, aproape că nu îşi au 
rostul. Orice om cu ceva bun simţ şi inteligenţă, precum 
şi cu o minimă cunoaştere îşi poate da seama că 
varianta „clasică” ce atribuie marilor piramide din Egipt 
o vechime de aproximativ 4.500 de ani, susţinută de 
arheologii şi egiptologii contemporani, este hilară. La 
aceasta se adaugă şi ideea stupidă că acele edificii 
colosale au fost construite pentru a ţine loc de mormânt 
pentru faraonul în timpul căruia au fost ridicate. 

Adevărata vârstă a marilor piramide din Egipt 

Legat de aceasta, un fapt este cert: modul în care 
cele trei piramide au fost construite nu are absolut nicio 
legătură cu „viziunea academică” din prezent. Nicio 
persoană care are o anumită cultură şi inteligenţă nu ar 
putea „înghiţi” varianta agreată de unii egiptologi şi 
arheologi contemporani despre originea piramidelor şi cu 
atât mai puţin despre cea a Sfinxului, care este complet 
ocultată pentru ştiinţa modernă. Există atât de multe 
semne de întrebare, aspecte nerezolvate şi elemente 
misterioase în legătură cu aceste construcţii grandioase, 
încât nici nu merită să le mai menţionez aici. 

Această „dramă” a adevărului ocultat, de multe ori 
ridicolă prin modul îndârjit în care este susţinută de 
ştiinţa din zilele noastre, îşi are rădăcinile în 
incapacitatea istoricilor, arheologilor şi a egiptologilor de 
a crede că istoria omenirii poate să fie diferită de felul în 
care ei au prezentat-o lumii întregi. De pildă, porţiuni 



uriaşe din această istorie, cum ar fi existenţa Atlantidei 
şi decăderea ei, au fost excluse în baza faptului că ele nu 
pot fi decât „legende”. Cu toate acestea, „episodul 
Atlantida” din istoria omenirii a fost unul dintre cele mai 
importante, deoarece dispariţia marii insule a influenţat 
în mod radical situaţia umanităţii şi chiar a întregii 
planete. La aceasta s-a adăugat de asemenea retragerea 
în planul eteric a tărâmului Shambalei acum 
aproximativ 27.500 de ani. Dispariţia acestor doi poli 
esenţiali ai cunoaşterii şi evoluţiei vieţii pe Pământ a 
influenţat dramatic cursul dezvoltării umanităţii. 

Putem vorbi despre foarte multe contraargumente şi 
elemente care demonstrează falsitatea ideilor „ortodoxe” 
despre vechimea piramidelor din Egipt şi despre modul 
în care ele au fost construite, dar nu cred că este cazul 
să fie prezentate aici. Cititorul interesat poate, cu o 
minimă cercetare, să descopere singur şi să se amuze 
apoi de naivitatea şi superficialitatea opiniilor exprimate 
de o anumită „zonă” a oamenilor de ştiinţă. 

Interesant este că multe persoane cu anumite 
calităţi de percepţie extrasenzorială şi cu înzestrări 
deosebite au menţionat cu totul altceva despre aceste 
construcţii extraordinare, decât varianta ştiinţifică 
acceptată în mod tacit. Unele elemente care au fost 
descrise de aceşti autori corespund cu realitatea 
înregistrărilor akashice la care am avut acces, dar altele 
sunt prezentate inexact sau sunt omise. 

Există chiar un consens printre cei care admit că 
piramidele reprezintă altceva decât se afirmă în mod 
obişnuit; ideea comună se referă la faptul că ele au fost 
construite de o civilizaţie extraterestră, ceea ce nu este 
departe de adevăr. în general vorbind, există mult mai 
multe mistere care au fost observate în legătură cu 
marile piramide construite în diferite regiuni ale 



Pământului, decât explicaţii sau relatări despre cine sau 
cum le-au construit. De multe ori explicaţiile de această 
natură reprezintă un amestec între adevăr şi închipuire, 
dar există şi o categorie specială a lor, ce provine mai 
ales de la egiptologi, arheologi şi oameni de ştiinţă, în 
care ele sunt complet eronate. 

Dacă ne referim la complexul arhitectonic de lângă 
Cairo, dar mai ales la Marea Piramidă, datarea corectă a 
construcţiei este în urmă cu aproximativ 13.500 de ani. 
Nu a fost prea greu să aflu această „vârstă” din „jocul” 
frecvenţelor, mai ales că deja aveam ceva experienţă în 
această direcţie; am remarcat totuşi o „mişcare” a 
informaţiei, ca un fel de „agitaţie” pentru acea perioadă, 
care la început m-a derutat puţin. Vechimea piramidelor 
nu este o noutate, căci mulţi autori şi clarvăzători au 
menţionat acele timpuri ca fiind perioada în care a fost 
construită Marea Piramidă. 

Aşadar, pentru cei care sunt în temă, părerea 
egiptologilor şi arheologilor contemporani nu are nicio 
legătură cu realitatea. De altfel, întreaga lor concepţie 
despre ceea ce înseamnă piramidele, cine le-a construit 
şi mai ales cum au fost ele ridicate este complet eronată. 
Atât imaginile pe care le-am văzut, cât şi calculele 
rezultate din frecvenţele pe care le percepeam mi-au 
arătat cât se poate de clar că cele trei piramide de pe 
platoul Giza au fost construite imediat după 
scufundarea Atlantidei, deci acum aproximativ 13.500 
de ani. 

Invazia rasei reptiliene în sistemul nostru solar 

Vechimea complexului arhitectonic de lângă Cairo 
nu m-a mirat, deoarece ştiam demult că el nu putea fi 
de dată „recentă”. însă adevărata surpriză a venit atunci 



când imaginile mi-au arătat că, de fapt, construcţia 
piramidelor pe planeta noastră a început în urmă cu 
aproximativ 100.000 de ani. Acel context merită o scurtă 
prezentare, deoarece oferă o viziune mai largă şi mai 
pertinentă asupra felului în care piramidele au fost 
ridicate pe Pământ, asupra adevăraţilor ei constructori, 
precum şi asupra motivaţiei principale care a determinat 
realizarea acelor construcţii colosale. Eu am ajuns să 
văd şi să înţeleg aceste aspecte deoarece m-am focalizat 
asupra construcţiei piramidelor. Ştiam deja că cele trei 
piramide de pe platoul Giza de lângă Cairo nu au fost 
nicidecum primele piramide construite pe planeta 
noastră, astfel încât am dorit să ştiu ce anume a 
determinat construcţia - cu o ştiinţă şi o precizie de 
neegalat în prezent - a acestor colosale edificii. 

La început mi s-a sugerat prin imagini că, la un 
moment dat, construcţia piramidelor pe Pământ a 
devenit o necesitate. Am văzut astfel iniţierea 
fragmentată a unor astfel de construcţii în diferite 
puncte de pe glob şi legături schematice între acestea şi 
spaţiul cosmic. Vedeam anumite direcţii, simboluri şi 
forme geometrice pe care nu le puteam înţelege. 

Apoi, într-o succesiune logică, imaginile au arătat 
constituţia unei fiinţe extraterestre cu trăsături 
reptiliene. A fost o prezentare rapidă, dar complexă, din 
mai multe unghiuri, cu foarte multe date şi simboluri 
adiacente, care aveau o mare dinamicitate în cadrul 
hologramei. Apoi conţinutul imaginilor s-a schimbat, 
arătându-mi instantanee scurte, dar precise a câtorva 
tipuri de nave cosmice, care în general aveau o formă 
alungită. Unul dintre tipuri, însă, avea forma rotundă, 
clasică, a OZN-urilor prezentate în literatura de 
specialitate. 



Apoi holograma s-a „divizat”, în sensul că imaginea 
fiinţei reptiliene a apărut în colţul din stânga-jos al 
hologramei, iar restul a fost umplut de imaginea unei 
imense flote de nave asemănătoare cu cele amintite mai 
sus, plus altele mult mai mari ca dimensiuni. Imaginile 
erau foarte dinamice, realizând zoom-uri de aproape şi 
de la depărtare, în funcţie de ideile care doream să fîe 
subliniate. Deplasarea flotei a fost anexată imaginii 
Sistemului nostru Solar, pe care l-am recunoscut în 
special după imaginea planetei Saturn şi a petei roşii de 
pe Jupiter. 

Mi se arăta astfel într-un mod simplu că reptilienii 
se îndreptau cu flota lor cosmică spre Sistemul nostru 
Solar. Sentimentul şi emoţia resimţite la acel impact 
vizual a fost înfiorător, deoarece nu era doar o simplă 
vizualizare, ci se crea de asemenea o legătură cu starea 
momentului, a contextului respectiv. în faţa ameninţării, 
cele mai importante şi evoluate civilizaţii extraterestre 
din Alianţa Galactică - ce supravegheau planeta noastră 
pentru ca planul evoluţiei genetice a fiinţei umane pe 
Pământ să se desfăşoare în bune condiţii - au hotărât să 
apere planeta noastră şi proiectul la care au lucrat până 
atunci cu multă migală. Am fost uluit să observ din 
sinteza imaginilor că până şi în această acţiune radicală, 
civilizaţiile extraterestre avansate care aveau 
responsabilitatea „laboratorului” de pe planeta noastră 
au acţionat în aşa fel, încât fiinţele umane să poată 
evolua chiar şi în acele condiţii. Pentru aceasta, 
siriusienii originali au decis introducerea pe Pământ a 
unei tehnologii avansate, care să contracareze asaltul 
reptilienilor. 

Tehnologia marilor rezonatori 



Aşa după cum am perceput cu aproximaţie, acele 
evenimente pe care le-am urmărit în sinteză pe ecranul 
holografic s-au petrecut în urmă cu 100.000 - 108.000 
de ani. în acele timpuri, fiinţele ENL erau în plină 
înflorire creatoare, astfel că accesul la tehnologia 
siriusiană şi a civilizaţiilor extraterestre avansate care 
habitau atunci pe Pământ era mai facil, datorită faptului 
că ramura ENL avea deja un nivel rafinat de conştiinţă 
şi de înţelegere. 

Tehnologia marilor rezonatori se referea la 
construcţia unor edificii enorme în diverse puncte de pe 
glob, care să fie precum nişte „faruri” de energie subtilă 
elevată, ce aveau capacitatea să inducă gradat modificări 
importante la nivelul ADN-ului fiinţelor umane, prin 
rezonanţa lui cu acele energii. Pe moment am înţeles şi 
am apreciat mult ideea, dar mai apoi m-am întrebat: „De 
ce siriusienii sau chiar Alianţa pe care ei o formau cu 
alte civilizaţii extraterestre avansate nu i-au „interzis” pe 
reptilieni aici, pe Pământ, sau chiar în galaxie, cu tot 
răul pe care ei îl fac?” Mă gândeam că aceasta nu ar fl 
fost prea dificil pentru ei. 

Atunci, în câteva flash-uri de imagini foarte 
inteligent grupate am realizat că, chiar dacă implicarea 
reptilienilor malefici a fost teribilă, totuşi la o înţelegere 
globală ei şi-au avut rolul lor în toate acele evenimente. 
Mi s-a arătat astfel că intervenţia lor a fost de fapt o 
necesitate, pentru că în cele din urmă ea a condus la o 
„specializare” aşa de mare a ADN-ului fiinţei umane, aşa 
de dură şi apropiată de planul fizic, încât a dat 
posibilitatea încarnării în acest plan a unui mare număr 
de fiinţe din planul astral, care altfel nu ar fi avut nivelul 
necesar pentru a se naşte în corpuri fizice mai elevate. 

Am înţeles, aşadar, că planul creării unei fiinţe 
umane cu un ADN foarte complex avea în vedere, printre 



altele, crearea unor posibilităţi mai mari pentru anumite 
suflete din planul astral pentru a evolua prin încarnare, 
deoarece ele aveau nevoie să înţeleagă sensul 

experienţelor lor şi să le fructifice în conformitate cu 
karma individuală. Aceasta nu se putea face decât prin 
încarnare în corpuri fizice cu frecvenţe foarte 

„specializate”, adică foarte concrete, deoarece acele 
suflete nu se puteau naşte altfel, din cauza limitărilor de 
ordin karmic pe care le aveau. Ele îşi puteau continua 
astfel evoluţia numai dacă s-ar fi născut într-un corp 
foarte „concret”, care le-ar fi oferit posibilitatea trecerii 
prin anumite situaţii de criză existenţială, astfel încât să 
înţeleagă necesitatea corijării modului în care îşi duc 
existenta. 

Faptul că ADN-ul uman era foarte „specializat” şi 
„separat” pe multe ramuri şi direcţii diferite de 
dezvoltare şi evoluţie a contribuit de asemenea la 
naşterea unei diversităţi de suflete şi entităţi din planul 
astral, ce corespundeau unei palete largi de frecvenţe de 
vibraţie şi tocmai de aceea omenirea începea să apară ca 
un „evantai multicolor” de astfel de frecvenţe şi tendinţe, 
care o făcea să fie denumită „pepinieră”. 

Pe de altă parte, reptilienii nu puteau controla toată 
populaţia planetei, ci doar acele fiinţe care rezonau cu 
ei, care aveau în ADN-ul lor măcar într-o anumită 
măsură influenţa şi energia specific reptiliană. Unele 
dintre aceste influente erau mai dure, iar flintele 
respective deveneau acoliţii lor; altele erau mai puţin 
dure şi atunci se ducea o luptă intensă pentru 
subordonarea totală a acelor fiinţe. De fapt, reptilienii 
doreau să suprime restul populaţiei, pentru a cuceri 
astfel întreaga planetă. Ei aveau un nivel tehnologic 
destul de avansat, astfel încât au creat o „reţea mentală 
de frecvenţe inferioare”, ca un fel de cuşcă ce putea 



influenţa într-o anumită măsura chiar şi fiinţele care nu 
rezonau cu ei. Acest aspect este valabil şi în zilele 
noastre, cu anumite corecţii. Permiţând introducerea 
tehnologiei marilor rezonatori, adică a construcţiilor 
gigantice pe Pământ, Alianţa a dat un nou impuls şi un 
ajutor concret fiinţelor umane atât pentru a evolua, cât 
şi pentru a folosi acele edificii în scopuri de apărare. 
Marii rezonatori sunt de fapt, în marea lor majoritate, 
piramidele şi ziguratele pe care le putem admira în zilele 
noastre, în zone precis aliniate de pe Pământ. Realizarea 
acestor construcţii extraordinare era totodată un ajutor 
în plus pentru viitorul spiritual al omenirii, căci după 
retragerea Shambalei şi după scufundarea Atlantidei, pe 
suprafaţa planetei trebuiau să existe centre care să 
susţină măcar într-o anumită măsură lumina şi 
spiritualitatea din trecut. 

însă piramidele au fost construite şi până atunci, în 
perioade mult mai vechi ale omenirii, în primul rând din 
necesitatea de a păstra legătura la distanţe foarte mari 
cu „zeii”, adică cu civilizaţiile extraterestre care au avut 
un rol determinant în evoluţia ADN-ului rasei umane pe 
Pământ. în cazul unor astfel de construcţii gigantice, 
acest lucru era posibil, deoarece în realitate piramidele 
sunt nişte emiţătoare telepatice foarte puternice de 
energie subtilă şi informaţie. 

în al doilea rând, construcţia lor a devenit necesară 
în acele vremuri pentru că piramidele creează constant o 
rafinare a energiilor subtile emoţionale ale fiinţelor 
umane. Aceasta era de un mare ajutor, mai ales în acel 
context de demult, în care tensiunile şi războaiele 
atinseseră cote înalte, datorită influentei nefaste a 
reptilienilor malefici. Prin urmare, egregorul fiinţelor 
umane şi câmpul lor mental specific trebuia susţinut şi 
ajutat să evolueze în continuare şi tocmai de aceea una 



dintre metodele principale pentru a realiza aceasta a fost 
introducerea tehnologiei şi cunoaşterii construcţiei 
extrem de elaborate şi dificile a piramidelor, ca fiind mari 
rezonatori de energii benefice în Univers. 

Rolul complex al piramidelor 

De-a lungul zecilor de mii de ani, scopul construirii 
piramidelor nu s-a schimbat, astfel încât chiar şi mult 
mai aproape de noi, adică după căderea Atlantidei, ele 
îndeplineau acelaşi rol fundamental. Mai mult, mi s-a 
arătat că marii preoţi şi faraonii din acele timpuri ştiau 
că energia imensă a piramidei poate fi folosită pentru a 
facilita călătoria eterică sau astrală conştientă a corpului 
lor subtil la distanţe foarte mari în galaxie, la „zeii” pe 
care ei îi adorau. 

Astfel de edificii megalitice nu erau însă numai un 
conglomerat de pietre, oricât de complex ar fi fost ele 
dispuse şi aranjate. Numele de „mari rezonatori” se 
justifică prin faptul că în interiorul lor erau proiectate 
anumite încăperi şi culoare, în care erau dispuse felurite 
aparate de o mare complexitate, bazate mai ales pe 
tehnologia cristalelor. Mi s-au arătat în imagini cât se 
poate de elocvente interioarele unor astfel de încăperi, 
veritabile camere de comandă, situate uneori în partea 
de sus, alteori în cea de jos a piramidelor. 

Prin forma lor caracteristică, piramidele sunt nişte 
amplificatori de energie subtilă extraordinar de 
puternici, astfel încât energiile subtile emise de aparatele 
sofisticate din interiorul lor şi de cristale erau 
amplificate foarte mult şi transmise în spaţiu către o 
ţintă bine definită. Pe de altă parte, piramidele mai 
aveau rolul de a susţine frecvenţele benefice pe o arie 



largă din jurul lor, pentru ca fiinţele umane să nu 
decadă sub influenta factorilor externi ostili. 

După întărirea Alianţei civilizaţiilor extraterestre 
benefice şi permisiunea siriusienilor de a introduce a 
această tehnologie pe Pământ, s-a început construcţia 
marilor piramide. Civilizaţiile extraterestre care făceau 
parte din Alianţă şi aveau fiecare sub observare câte un 
teritoriu pe planeta noastră au realizat un plan coerent 
şi corelat de ridicare a acestor edificii, respectând 
influenţele subtile energetice ale Pământului, zonele 
semnificative de intersecţie a unor fluxuri magnetice ale 
sale, precum şi corespondenţa cu anumite zone ale 
galaxiei, astfel încât aceste construcţii megalitice să nu 
fie realizate aleator, ci doar în anumite puncte precise pe 
suprafaţa planetei. Deşi forma generală a piramidelor 
este aceeaşi, totuşi ele au caracteristicile lor proprii, în 
funcţie de zona în care au fost construite, de natura 
ADN-ului fiinţelor umane din acea zonă şi de 
particularităţile civilizaţiei extraterestre considerată 
„guvernatoarea” acelui teritoriu. De pildă, mi s-a arătat 
că piramidele din Atlantida erau foarte complexe, 
deoarece înglobau cunoaşterea şi stilul mai multor 
civilizaţii extraterestre. Mai apoi, după scufundarea 
marelui continent, piramidele care au fost construite în 
diferite zone de pe glob au reflectat stilul doar a câte 
uneia dintre acele civilizaţii extraterestre. De exemplu, 
cele trei piramide de pe platoul Giza sunt specifice 
siriusienilor originali din sistemul Sirius A, chiar dacă în 
realitate ele au fost construite în planul fizic prin 
participarea unei civilizaţii siriusiene derivată din cea 
originală şi localizată în Centura lui Orion. 

Piramidele din America Centrală, cele în trepte, au 
însă amprenta directă a civilizaţiilor siriusiene din 
Centura Orion. Lucrurile aici sunt totuşi ceva mai 



complicate, datorită intervenţiei reptilienilor şi acoliţilor 
lor. Aztecii au trecut prin faze succesive, după câte am 
putut să văd: o fază iniţială în care rezonanţa lor era 
„sănătoasă” şi pură şi o a doua fază, în care au fost 
„alteraţi” de influenţa nefastă a „micilor cenuşii”, o 
civilizaţie degenerativă, preluată mai demult de către 
civilizaţia reptiliană cotropitoare. Aceasta a făcut ca 
destinaţia reală a piramidelor să fie convertită spre 
scopuri rele. 

Pe de altă parte, templele din India, care au 
dimensiuni ceva mai reduse, dar seamănă cu piramidele 
- fiind însă mai înguste la bază şi mai „ţuguiate” la vârf - 
au o descendenţă pleiadiană. Din câte mi-am putut da 
seama, numeroasele detalii, încrustaţii şi rotunjiri din 
construcţia lor reprezintă ceva specific civilizaţiei 
pleiadiene. Am recunoscut această caracteristică şi la 
navele pleiadiene, pe care le-am văzut în proiecţiile 
holografice. 

Proiectarea marilor piramide 

Vizionând analiza comparativă ce îmi era oferită pe 
ecranul holografic, am dorit cu putere să văd cum 
anume se concepea şi se proiecta o mare piramidă, 
precum şi care erau soluţiile tehnologice excepţionale de 
realizare a unei astfel de construcţii. Evident, nu mă 
aşteptam să văd ceva de genul proiectării la planşetă, cu 
rigla, compasul şi creionul şi nici măcar în faţa unui 
computer, utilizând diverse programe specializate pentru 
aceasta. 

Mă pasiona însă mult procesul gândirii şi conceperii 
proiectului, mai ales prin prisma tehnologiei avansate a 
unei civilizaţii extraterestre, deoarece nu îmi imaginam 
că un astfel de proiect grandios şi incredibil de sofisticat, 



cum este proiectarea unei mari piramide, este ceva 
comun şi uşor de realizat. O dovadă în acest sens este 
faptul că, la nivelul cunoştinţelor şi posibilităţilor 
tehnologice pe care oamenii de ştiinţă şi inginerii din 
ziua de azi le au la dispoziţie, ei nu pot totuşi proiecta şi 
ridica o astfel de construcţie gigantică; dificultăţile de 
proiectare şi mai ales de realizare concretă ce ar apărea 
de aici ar fi insurmontabile pentru ei. 

Imediat ce am manifestat acea dorinţă, şirul analizei 
sintetice s-a întrerupt şi mi s-a arătat o hartă cu sudul 
Egiptului. Apoi imaginea s-a schimbat brusc şi am văzut 
un grup de şase fiinţe, patru dintre ele extraterestre şi 
două pământene, reunite într-o sală de mari dimensiuni, 
posibil chiar în interiorul unei nave. Trei dintre cele 
patru fiinţe extraterestre erau siriusiene, căci le-am 
recunoscut după statura lor înaltă - mai mult de doi 
metri şi jumătate - culoarea alb-sidefată a pielii şi 
craniul uşor prelungit spre în spate; a patra fiinţă 
extraterestră aparţinea unei rase necunoscute mie, 
având pielea foarte albă, părul argintiu şi ochii de 
culoare violet. După cum am perceput telepatic, cele 
două fiinţe pământene proveneau din Atlantida. Toţi 
stăteau în picioare, în jurul unei holograme imense de 
culoare albastră, ce înfăţişa o piramidă, situată în 
mijlocul acelei Săli. Holograma era învelită de o lumină 
„lăptoasă”, iar muchiile piramidei străluceau discret în 
alb. 

Fiecare fiinţă din acea sală intervenea prin mişcări 
ale mâinii în hologramă, modificând sau adăugând 
elemente. Simultan vedeam foarte multe informaţii pe 
marginea hologramei, simboluri, forme şi reprezentări 
secundare care se mişcau şi se schimbau continuu. 
Totul era dinamic, activ şi totodată plin de sens şi 
coerentă. Simţeam dincolo de orice îndoială că ceea ce 



vedeam, ca sinteză a proiectării unei mari piramide, 
reprezenta o lucrare foarte adânc fundamentată în legile 
şi principiile cosmice, având doar periferic de a face cu 
calculele structurii ei fizice. Aşa după cum aveam să 
înţeleg curând, aceste calcule rezultau direct din 
structura subtilă a piramidei şi tocmai de aceea ele erau 
perfecte, deoarece construcţia edificiului nu se rezuma 
doar la elementele lui fizice, adică la blocurile de piatră, 
ci în primul rând la elementele subtil-energetice şi de 
integrare corectă într-o structură mult mai vastă, 
cosmică. 

Dacă le vom considera la nivel de principiu, aceste 
concluzii sunt foarte importante, căci ele ne arată baza 
eronată pe care se sprijină oamenii de ştiinţă atunci 
când vor să înţeleagă misterele piramidelor. Printre 
altele, este greu de presupus şi de crezut că oameni din 
Neolitic - deci acum vreo 4.500 de ani, după cum afirmă 
egiptologii - au proiectat, au trasat planurile, au 
coordonat şi apoi au realizat construcţia unor astfel de 
edificii colosale, iar inginerii şi fizicienii contemporani nu 
sunt totuşi capabili să o facă în prezent nici măcar cu 
ajutorul computerelor performante şi a tehnologiei 
actuale de construcţie. 

Ei nu au înţeles încă faptul că există un sens bine 
determinat al manifestării lucrurilor în Creaţie, care 
întotdeuna vine de sus în jos. Calculele, rezultatele şi 
mărimile din planul fizic, ce ajută la edificarea piramidei, 
derivă în mod firesc din proiectarea ei superioară în 
planul subtil eteric, pentru că ceea ce eu vedeam 
sintetizat în imaginea acelei holograme era de fapt 
proiectarea piramidei ce începea din planul eteric. 
Aşadar, nu era doar o simplă hologramă, ci, printr-o 
tehnologie pe care nu o înţeleg nici acum, ea permitea 



viziunea piramidei şi proiectarea ei direct în planul 
eteric. 

în această fază, piramida capătă sens şi „forţă 
interioară”, dar ea nu are încă legătură cu planul fizic. 
Toate calculele şi rezultatele din acest plan sunt doar o 
consecinţă naturală a structurilor concepute la nivel 
eteric. Poate tocmai de aceea arhitecţii şi inginerii 
contemporani nu au deocamdată cunoaşterea unui 
proiect aşa de avansat, cum este construcţia unei 
piramide de mari dimensiuni, pentru că la acest nivel de 
complexitate nu sunt suficiente doar calculele de 
rezistenţă şi de structură, ci este necesară corelarea cu o 
bază energetică profundă, care să confere stabilitate şi 
durabilitate proiectului. Prin urmare, mai întâi sunt 
necesare soluţiile de natură subtilă eterică, iar acestea 
generează mai apoi soluţia concretă din planul fizic. 

Diferenţe majore de concepţie 

Mi-am dat seama, din imaginile ce îmi erau 
prezentate, că într-un astfel de proiect se porneşte de la 
un fel de „astrologie stelară”, adică de la o anumită 
configuraţie stelară, având ca punct de referinţă locul în 
care urmează să fie construită piramida. 

La nivelul înalt de conştiinţă şi de înţelegere a legilor 
cosmice pe care îl au civilizaţiile extraterestre avansate, 
problema construirii unor edificii grandioase implică o 
altfel de abordare, care este mult mai profundă şi mai 
complexă decât cea cu care suntem noi obişnuiţi pe 
Pământ, indiferent cât de uimitoare ar părea aceste 
construcţii. 

Marea problemă a unor astfel de construcţii 
pământene, fie că vorbim despre mari şi sofisticate 
hoteluri tip zgârie-nori sau despre alte genuri de clădiri, 



este durabilitatea lor în timp, care este mică. O rezistenţă 
de câteva sute de ani ar fi un record pentru construcţiile 
din epoca modernă, presupunând că ele nu vor fi 
supuse unor intemperii sau fenomene distructive majore 
ale naturii. 

Şi totuşi, chiar şi cu astfel de intemperii, care în 
anumite perioade au fost crunte, piramidele din Egipt 
dăinuiesc de mai bine de zece mii de ani, iar altele sunt 
chiar cu mult mai vechi, aproape de la începutul 
introducerii tehnologiei marilor rezonatori. Ce clădiri 
avem noi pe Pământ, despre care să putem spune că vor 
dăinui măcar o mie de ani? Prin însăşi natura 
materialelor de construcţie care sunt folosite, acestea 
sunt sortite perisabilităţii. Chiar dacă, atunci când sunt 
noi, ele arată impunătoare şi frumoase, iar tehnologiile 
utilizate pentru amenajarea interioarelor par a fi 
sofisticate, în realitate toate acestea sunt foarte firave şi 
au o viaţă scurtă: materialele nu au rezistenţă în timp, 
iar 99% din tehnologie se bazează pe electricitate, a cărei 
sursă poate să dispară sau să fie suspendată în orice 
moment. 

Tehnologiile actuale, oricât de „uimitoare” ni s-ar 
părea, sunt totuşi la un nivel incipient de dezvoltare, 
pentru că nu au depăşit un stadiu elementar în 
concepţie şi gândire. în marea lor majoritate ele depind 
una de cealaltă, iar asta slăbeşte forţa de coeziune a 
ideii ce stă la baza lor. Saltul major de concepţie în 
ştiinţa contemporană nu a fost încă realizat sau, mai 
bine zis, el nu a fost încă acceptat oficial pe „masa de 
larg consum” a populaţiei. 

Este destul de uşor să ridici schelete din bare de oţel 
ale unor clădiri grandioase şi să faci izolaţii cu diferite 
materiale. Dar dacă cea mai mare companie de 
construcţii din lume ar fi angajată să realizeze 



proiectarea şi ridicarea unei mari piramide, de exemplu 
ca cea din Egipt, numai din blocuri de piatră, cel mai 
probabil ar abandona munca în doar câteva zile. Ar fi 
extraordinar să deţinem tehnologia necesară pentru a 
asambla într-un mod coerent, la milimetru sau chiar la 
fracţiuni de milimetru o astfel de construcţie, similară 
sau identică cu Marea Piramidă din Egipt, fără a mai 
vorbi despre munca de concepţie şi proiectare a ei. 

Dar cum să proiecteze şi să realizeze arhitecţii şi 
inginerii contemporani un colos asemănător, când ei nici 
în prezent nu au putut să afle sau să înţeleagă modul de 
construcţie al Marii Piramide şi nici structura ei 
interioară? Iar piramida din Egipt este relativ redusă ca 
mărime şi complexitate faţă de ceea ce, de pildă, era 
odată Marea Piramidă din Atlantida. 

Neputinţa ştiinţei arhitecturii şi ingineriei 
construcţiilor contemporane vine din faptul că nu există 
înţelegerea superioară a ceea ce înseamnă forma, 
rezonanţa energetică şi susţinerea ei în dimensiunile 
subtile ale Creaţiei. O construcţie magnifică, aşa cum 
este o mare piramidă, implică un cumul de cunoştinţe 
interdisciplinare, iar prin aceasta nu mă refer la 
arhitectură, rezistenţa materialelor, instalaţii, design 
interior etc. 

Ceea ce vreau să subliniez, este că ştiinţa adevărată 
are o natură universală şi implică de asemenea - pe 
lângă legile, ecuaţiile şi normele care o definesc - o altfel 
de cunoaştere, cum ar fi relaţiile energetice subtile 
dintre corpurile cereşti, impactul lor reciproc, 
semnificaţia ocultă a rezonantelor care se dezvoltă în 
acest fel, modul în care ele pot fi folosite în timp, ştiinţa 
profundă a ciclurilor cosmice şi altele, aspecte pe care 
eu le-am văzut şi înţeles din fragmentele ce mi-au fost 
prezentate pe ecranul holografic. 



Mai mult, la proiectarea unei astfel de construcţii 
sunt luate în vedere atât elementele generale 
macrocosmice, care asigură stabilitatea şi durabilitatea 
ei în timp, cât şi elementele microcosmice, evidenţiate de 
rezonanţa specifică a spaţiului în care se realizează 
construcţia, rezonanţa generală a ADN-ului rasei de 
fiinţe ce vine în contact cu ea, dar şi alte elemente 
specifice, cum ar fi scopul acelei construcţii. Prin 
urmare, piramida fizică este concepută în relaţie cu 
toate aspecte principale ale fiinţei şi ale realităţii care o 
înconjoară, dar mai ales cu cele de natură subtilă: 
rezonanţa specifică a ADN-ului, stările psiho-mentale, 
localizarea geografică, influenţele energiilor planetare şi 
stelare, scopul atribuit acelei construcţii şi aşa mai 
departe. 


Configuraţia stelară specifică 

Am văzut cum proiectarea piramidei de către acele 
fiinţe începea cu analiza hărţii stelare a zonei din galaxie 
în care se afla Pământul. Apoi se realizau diverse 
legături între mai multe stele, pentru a găsi anumite 
combinaţii ce furnizau rezultate atât de natură spaţială 
(prin structura configuraţiei respective), cât şi de natură 
temporală (perioade de timp sincronizate şi durata lor 
precisă). 

La flecare mişcare sau la căutarea unei stele, în 
imensa hologramă apăreau o multitudine de informaţii 
anexate pe margini. Din cele ce vedeam, mi-am dat 
seama că piramidele sunt de mai multe feluri, având 
forme diferite, unghiuri diferite, fiind teşite sau ascuţite, 
cu patru sau mai multe feţe, în trepte sau netede şi, 



bineînţeles, având scopuri diferite. Toate aceste 
caracteristici nu erau deloc întâmplătoare, ci corelate cu 
influenţele energetice cosmice ale unei anumite 
configuraţii stelare, sub „patronajul” căreia o piramidă 
urma să fie construită. 

Aşa după cum am spus, piramida nu reprezintă 
doar o simplă construcţie materială, ci înglobează o serie 
întreagă de aspecte subtile corelate şi fiecare dintre 
acestea are o anumită afinitate cu o anumită frecventă 
de vibraţie, cu o zonă geografică în particular, cu o stare 
psiho-mentală ce îi este specifică etc. 

După ce fiinţele extraterestre au ales configuraţia 
stelară, am văzut cum în zona centrală a acelei 
configuraţii începe să se formeze treptat un „nor” 
energetic, care prindea din ce în ce mai mult contur, pe 
baza fiecărui nou element de construcţie ce era creat 
sau ales de către acele fiinţe. Mai apoi am văzut cum în 
mijlocul acelui nor începeau să apară nişte linii, care 
desemnau un spaţiu precis şi destul de complicat. Mi- 
am dat seama repede ca acela reprezenta interiorul 
piramidei. 

Tehnologia care făcea posibilă realizarea acelui 
design - ce se corela foarte precis cu alte elemente, cum 
ar fi influxul energetic stelar - era uluitoare: alegerea 
configuraţiei stelare determina apariţia unei forme 
complicate în mijlocul ei, care reprezenta interiorul 
piramidei; structura schematică lua naştere pur şi 
simplu din acordul cu rezonanţele energetice ce se 
manifestau în cadrul configuraţiei stelare. Chiar mai 
uluitor decât aceasta a fost să observ că orice bloc de 
piatră, orice unghi folosit, orice spaţiu creat şi orice 
dimensiune care era aleasă, absolut toate se aflau în 
directă legătură cu ceva din respectiva configuraţie 
stelară. Nimic nu era pus la întâmplare sau în 



necunoştinţă de cauză; absolut totul era justificat de o 
extraordinară afinitate reciprocă, manifestată între 
piramidă şi grupul de stele care a fost ales la momentul 
de început al construcţiei acelei piramide şi care avea o 
configuraţie precisă. 

Era o proiectare foarte complicată, realizată în 
totalitate în plan eteric. Aşa după cum am spus, se 
începea de la nivelul structurii interioare a piramidei, 
care apărea gradat în centrul hologramei. Aceasta se 
suprapunea într-un anumit fel peste configuraţia stelară 
ce a fost aleasă, indicând toate zonele de corespondenţă 
prin foarte multe date şi simboluri. Aproximativ în 
mijlocul ei, în punctul cel mai important de influenţă 
energetică al aranjamentului stelar, era proiectat spaţiul 
sau camera principală a piramidei. De exemplu, în cazul 
Marii Piramide din Egipt, acel spaţiu ar corespunde 
Camerei Regelui. Se trecea apoi la camerele, galeriile şi 
culoarele secundare, până se completa astfel şi ultima 
nişă. 

Proiectarea în plan eteric şi rezonanţele stelare 
specifice 

în imaginile holografice pe care le vedeam, orice 
element structural al piramidei apărea ca urmare a 
rezonanţei energetice create de configuraţia stelară 
specific, ce fusese stabilită pentru acea piramidă. De 
pildă, în cazul celor trei piramide de pe platoul Giza din 
Egipt, dimensiunile lor - chiar dacă sunt în armonie cu 
multe elemente şi caracteristici specifice ale planetei 
noastre - sunt astfel concepute încât să respecte 
rapoartele corespunzătoare structurii geometrice a 
configuraţiei stelare la momentul începerii construcţiei 
propriu-zise şi cele corespunzătoare dimensiunilor pe 



care le au cele trei stele principale din Centura lui Orion 
(Această informaţie coincide cu studiile unor cercetători 
contemporani, cum ar fi Robert Bauval, care în cartea sa 
„Misterul din Orion” arată fără dubiu că cele trei piramide 
de lângă Cairo sunt o replică fidelă a configuraţiei stelare 
din Centura lui Orion. Bauval scrie: „Există o legătură 
între textele despre piramidă şi piramida însăşi, adică 
ceea ce textele ne spun este confirmat de arhitectură, iar 
eu am demonstrat acest fapt dincolo de orice îndoială. ” 
(n.ed.J). 

Chiar şi acest simplu fapt ar fi suficient pentru a 
bloca orice tentativă de explicaţie „ştiinţifică” a 
cercetătorilor în ceea ce priveşte construcţia celor trei 
piramide, căci, cum ar fi putut să ştie vechii egipteni 
care sunt diametrele celor trei stele principale din 
Centură? Acest lucru este imposibil, dacă te limitezi la 
observarea cu vederea liberă a celor trei stele, care 
aparent reprezenta singura posibilitate pe care o aveau 
egiptenii din acele vremuri (Aproximativ 2500 Î.Hr., adică 
perioada avansată de egiptologi şi de ştiinţa modernă 
pentru construcţia piramidelor de pe platoul Giza. Totuşi, 
în acea perioadă alinierea celor trei piramide cu stelele 
principale din Centura lui Orion nu mai era valabilă, dar 
ea corespunde pentru 11.500 Î.Hr. (n.ed.J), după 
presupunerile oamenilor de ştiinţă. Evident, într-un astfel 
de caz nu se poate face nicio diferenţă între ele. şi totuşi, 
cele trei piramide respectă cu fidelitate şi în mod 
proporţional atât dimensiunile celor trei stele ale 
Centurii lui Orion (Cele trei stele din Centura lui Orion 
sunt: Alnitak (Zeta), Alnilam (Epsilon) si Mintaka (Delta) 
(n.ed.)), cât şi poziţionarea lor relativă în cadrul Centurii 
(în cartea sa, Robert Bauval arată că cele trei piramide de 
pe platoul Giza din Egipt respectă poziţionarea stelelor 
din Centura lui Orion, dar el nu spune şi faptul că acestea 



redau fidel, proporţional vorbind, şi diametrul celor trei 
stele (n.ed.)). în felul acesta, fiecare linie şi fiecare zonă a 
piramidei era în amănunt proiectată la scară, holografic 
şi direct în planul eteric. Am primit atunci telepatic 
informaţia că, practic vorbind, conceperea şi proiectarea 
doar în planul fizic a unei mari piramide este imposibilă 
sau ar fi sortită iremediabil eşecului, deoarece nu ar 
putea rezolva şi corela în mod eficient imensitatea 
datelor necesare pentru ca acea construcţie să fie viabilă 
şi să reziste. 

Calculele şi metodele inginereşti din planul fizic nu 
permit proiectarea piramidei după metodele obişnuite, 
cu formulele, tehnicile de calcul şi cunoştinţele actuale, 
decât până la o anumită etapă, dincolo de care apar 
probleme de nerezolvat. Aceasta se petrece deoarece 
parametrii incluşi în construcţia unei piramide sunt 
mult mai numeroşi şi adeseori necunoscuţi inginerilor şi 
oamenilor de ştiinţă contemporani. Tocmai de aceea, 
chiar dacă ar dori să înceapă proiectarea şi realizarea 
unei astfel de construcţii enorme, ei ar ajunge destul de 
repede la imposibilităţi de ordin tehnic şi chiar 
conceptual, ceea ce ar face imposibilă construirea ei în 
continuare. 

De pildă, pentru mulţi dintre oamenii de ştiinţă şi 
inginerii contemporani ar fi dificil de înţeles că 
piramidele reprezintă de fapt centre de comunicare foarte 
importante, racordate la energia specifică a stelelor sau 
imenselor nave-mamă, care au fost alese să formeze o 
anumită configuraţie, pentru a împlini un anumit scop, 
de obicei de natură galactică. 

Acest aspect este important, pentru că giganticele 
nave-mamă ale civilizaţiilor foarte avansate tehnologic 
au adeseori dimensiuni planetare, iar misiunile lor sunt 
uneori de foarte lungă durată, de la câţiva ani până la 



câteva zeci de mii sau chiar sute de mii de ani. Prin 
urmare, piramidele erau folosite exact aşa cum noi 
folosim în prezent centrele de comunicare, care implică 
emisia şi recepţia informaţiei. Pentru distanţe foarte 
mari, cum sunt cele cosmice interstelare, emiţătoarele 
trebuiau să fie şi ele foarte mari şi puternice; tocmai de 
aceea, piramidele erau folosite ca nişte emiţătoare subtil- 
telepatice. 

24 de ani 

Pe atunci, în zona unde azi se află cele trei mari 
piramide nu era deşert de nisip; practic, Sahara nu 
exista în acele timpuri. Dimpotrivă, în locul deşertului 
de astăzi am văzut o vegetaţie luxuriantă, cu râuri mari, 
ce se vărsau în Nil. 

Mi s-a transmis telepatic cu claritate, în combinaţie 
cu „jocul” frecvenţelor, că toată operaţiunea de 
construire a complexului arhitectonic de lângă Cairo - 
incluzând şi pregătirea platoului - a durat cam 24 de ani 
tereştri. La început am fost puţin mirat, deoarece îmi 
imaginam că, dată fiind tehnologia avansată a 
siriusienilor din Orion, construcţia celor trei piramide 
putea să dureze mult mai puţin, însă aceea a fost fără 
îndoială o simplă evaluare a mea, făcută în necunoştinţă 
de cauză. în plus, nu s-a lucrat continuu, pentru că am 
văzut perioade în care situl era lipsit de prezenţa 
extratereştrilor şi a navelor lor. Mai apoi, urmărind uluit 
modul în care au fost construite cele trei piramide, am 
realizat că de fapt s-a lucrat într-un ritm destul de 
accelerat pentru cei 24 de ani şi că, în alte condiţii, 
construcţia lor ar fi putut să dureze sute de ani, dacă nu 
mai mult. 



S-a început cu pregătirea adecvată a locului pentru 
construcţie, deoarece platoul era denivelat şi acoperit cu 
pământ. Imaginile mi-au arătat o defrişare masivă în 
acea zonă şi o nivelare a suprafeţei, pentru crearea 
platoului solid de rocă. în zona respectivă erau multe 
nave de tipuri diferite, care stăteau nemişcate în aer, la 
o anumită înălţime, dispuse „pe straturi” sau niveluri. 
Unele dintre ele au realizat pregătirea platoului, 
utilizând o tehnologie bazată pe un fel de „fascicule” care 
nivelau zona. Aşa cum vedeam eu acea operaţiune, 
părea că aerul se ondulează sub nava care trecea peste o 
anumită zonă, iar în urma ei totul devenea cumva 
„aplatizat”, dar nu printr-o distrugere violentă, ci mai 
degrabă printr-un gen de lichefiere a rocilor şi o 
absorbţie adecvată. 

Implicarea extraterestră în construcţia 
piramidelor 

Un aspect interesant pe care l-am remarcat 
urmărind acele imagini extraordinare a fost în legătură 
cu provenienţa navelor şi fiinţelor extraterestre, în acel 
context din trecutul foarte îndepărtat al omenirii, a vorbi 
despre apartenenţa lor „extraterestră” era ceva oarecum 
impropriu. Navele şi fiinţele respective proveneau într- 
adevăr de pe alte planete, dar ele se integraseră de mii 
de ani pe planeta noastră şi convieţuiau cu fiinţele 
umane. 

Prin urmare, nu veniseră pe Pământ doar pentru 
construcţia celor trei mari piramide din Egipt, ci 
prezenţa lor era veche, încă din timpurile în care 
Atlantida avea o mare putere şi influenţă economică şi 
spirituală asupra tuturor celorlalte continente şi chiar 
cu mult înainte de aceasta. 



în Egipt, cele trei piramide au fost construite în 
principal de civilizaţii extraterestre descendente din 
civilizaţia siriusiană principală din sistemul Sirius A. Pe 
lângă reprezentanţii acestora mi s-au arătat şi alte nave 
aparţinând unor civilizaţii diferite, care de asemenea au 
contribuit la construcţia piramidelor sau au asistat 
anumite etape ale acesteia. în total, am văzut 
participarea a patru civilizaţii extraterestre diferite, la 
care s-a adăugat prezenţa importantă a unor fiinţe 
înţelepte din Atlantida. 

Ridicarea piramidelor a fost o muncă „de echipă”, în 
sensul că atlanţii, cu navele lor specifice, lucrau 
împreună cu fiinţe extraterestre din mai multe civilizaţii, 
dar s-a urmat influenţa majoră a civilizaţiilor siriusiene, 
căci aşa după cum am spus, Marea Piramidă, precum şi 
celelalte două piramide mai mici au fost construite „în 
stilul siriusian”. 

în sit şi în jurul lui vedeam un adevărat furnicar 
aerian de nave, care era extrem de bine organizat şi 
precis. Fiecare navă „ştia” exact ce avea de făcut şi totul 
părea a fi perfect calculat şi dirijat. Pe sol erau însă 
foarte puţine fiinţe atlante şi extraterestre, iar la o 
depărtare destul de mare în jurul acelei zone de 
construcţie puteam vedea câţiva localnici, fiinţe umane 
ENK destul de primitive, care doar priveau la activitatea 
din sit. Totuşi, în unele imagini care au urmat, am putut 
să văd o parte dintre acei băştinaşi care efectuau 
activităţi simple în cadrul sitului. 

Eram foarte curios să văd modul real în care 
piramidele au fost construite, fără să mai pendulez între 
ipotezele şi presupunerile care sunt vehiculate. De la 
început am înţeles că aceea a fost opera exclusivă a 
navelor şi tehnologiei atlante şi extraterestre, bazată în 
special pe energia cristalelor. Nici măcar nu se punea 



problema ca localnicii să facă ceva în privinţa construirii 
piramidelor, ori să aibă vreo iniţiativă în acest sens. 
Distanţa până la o astfel de posibilitate era 
asemănătoare cu cea dintre Soarele nostru şi steaua 
Sirius. Din cele ce am văzut, localnicii erau fiinţe ENK 
dintr-o ramură inferioară, cu un nivel primitiv de trai. O 
astfel de lucrare ar fî fost absolut imposibilă pentru ei, în 
orice fază de realizare a sa, la nivelul rudimentar de trai 
şi de cunoaştere la care se aflau. 

Mi-am adus atunci aminte, fugitiv, de „viziunea” 
inginerilor, arheologilor şi egiptologilor contemporani, 
care se pare că aveau mare încredere în posibilităţile 
„tehnice” ale vechilor egipteni, adică dalta, ciocanul şi 
frânghia, plus scripeţii, buştenii şi ceva piese din cupru, 
căci în viziunea lor acestea au fost uneltele principale cu 
care s-au construit şi ridicat imensele şi complexele 
piramide de pe platoul Giza. 

Eu n-am văzut nici măcar una dintre aceste „unelte” 
în imaginile ce mi-au fost prezentate, dar chiar şi dacă 
localnicii ar fi avut nenumărate astfel de obiecte, ele nu 
ar fi slujit la nimic. Mă îndoiesc că acele fiinţe ENK ar fi 
putut tăia şi ciopli măcar un singur bloc de piatră, din 
milioanele care alcătuiesc cele trei piramide, nicidecum 
să le transporte pe distanţe aşa de mari şi apoi să le 
asambleze la milimetru, într-un tot unitar extrem de 
complex. Ca să nu mai vorbesc despre ideile 
constructive, de soluţiile inginereşti uluitoare, de 
dimensiunile şi greutatea unor blocuri de piatră şi încă 
multe altele. 

Este totuşi adevărat că la un moment dat, în câteva 
imagini, am văzut unii băştinaşi chiar în incinta sitului, 
mişcându-se şi realizând operaţii simple asupra unor 
blocuri de piatră din zona de depozitare, având câteva 
unelte şi manipulând nişte bare subţiri de metal, ori 



trasând semne colorate cu nişte mănunchiuri din paie. 
Am primit atunci informaţia ca ei erau ghidaţi telepatic 
de unele dintre fiinţele înalte de pe platou, care erau 
îmbrăcate în alb-argintiu şi pe care le vedeam mergând 
lent între diferite puncte ale construcţiei. 

Construcţia celor trei mari piramide de pe 
platoul Giza 

Dincolo de toate aceste elemente de ordin general, în 
primul rând aş pune accentul pe concepţia şi proiectarea 
piramidelor. Acest aspect, ce nu a putut fi înţeles pe 
deplin nici până astăzi, este totuşi atribuit unor fiinţe 
aproape primitive, la pachet cu ridicarea efectivă a 
coloşilor din piatră. Văzând complexitatea extraordinară 
a unor astfel de lucrări în imaginile holografice ce îmi 
erau prezentate, am fost uluit de lipsa de discernământ 
şi chiar de logică - ca să nu mă exprim altfel - cu care 
cercetătorii contemporani, în frunte cu egiptologi de 
renume, susţin „varianta modernă” despre felul în care a 
fost ridicat complexul de piramide de lângă Cairo. 

Repet mereu şi mereu aceste lucruri, tocmai din 
dorinţa de a atrage atenţia asupra ilogismelor care sunt 
perpetuate sub forma unor păreri „competente”, dar ceea 
ce este trist cu adevărat e faptul că populaţia consideră 
toate aceste „soluţii academice” ca fiind adevărate. Ele 
nu reprezintă însă decât manifestarea unui imens 
orgoliu ştiinţific şi neputinţa de a înţelege şi de a accepta 
ceva superior nivelului actual de dezvoltare a 
tehnologiei; la acestea se adaugă o lamentabilă 
îndoctrinare a populaţiei pentru ca ea să nu cunoască 
adevărul, căci acesta ar putea da aripi nevăzute dorinţei 
de progres şi de libertate. 



în ceea ce priveşte construirea efectivă a celor trei 
piramide, primul lucru care mi s-a arătat a fost acela în 
care blocurile de piatră au fost tăiate; cu alte cuvinte, 
am văzut cariera de piatră ce a furnizat materialul de 
construcţie a celor trei mari piramide. în mod neaşteptat 
pentru mine, ea nu se afla pe teritoriul Egiptului de azi, 
ci mai la sud de acesta, pe teritoriul a ceea ce astăzi este 
Libia, dar nu prea departe de graniţa ei. 

Imaginea s-a focalizat apoi asupra unor dispozitive 
cilindrice, care erau înfipte în sol în diferite puncte ale 
carierei. Ele erau asemănătoare cu cele pe care le-am 
văzut în imaginile din Golful Persic de acum 400.000 de 
ani, fiind folosite de către siriusieni pentru „forat”. Nu 
îmi era foarte clar ce rol îndeplineau ele în acea carieră 
de piatră, dar am văzut totuşi corelarea dintre razele de 
lumină ca nişte lasere, ce ieşeau din acei cilindri şi 
„laserele” unei nave „lucrătoare”, care plutea fără zgomot 
deasupra muntelui. Era o navă mare, impresionantă 
prin aspectul ei oarecum neregulat, ceea ce de fapt mi-a 
creat impresia de „navă de lucru”, deoarece avea multe 
„anexe” pe laturile sale. Am văzut că ea era responsabilă 
cu secţionarea pe verticală a blocurilor de piatră din 
cariera, căci exploatarea pietrei se făcea de la partea de 
sus a muntelui în jos, pe verticală. Nava se poziţiona 
întotdeauna deasupra unui alt loc din munte, fiind 
ghidată de nişte „lasere” proprii; apoi ea secţiona pe 
verticală piatra muntelui după cele patru laturi ale 
suprafeţei superioare, prin intermediul unor raze de 
lumină mai groase, care erau alb-strălucitoare. Se 
genera astfel forma blocului de piatră, după care marea 
navă trecea la secţionarea altui bloc de piatră, într-o altă 
zonă a carierei. 




Poziţionarea aproximativă a carierei de piatră 

După ce blocul de piatră era astfel delimitat în 
munte, deasupra lui venea o navă de transport, care îşi 
corela deplasarea cu cea a unui dispozitiv de forma unei 
sfere, semănând cu o dronă automată; acesta venea prin 
aer în dreptul blocului respectiv tăiat în munte şi, cu 
ajutorul unor raze „laser” pe care le emitea, secţiona 
blocul atât în partea superioară, cât şi dedesubt, în 
partea lui inferioară, permiţând acestuia să fie „prins” şi 
ridicat spre nava de transport prin intermediul unui 
câmp special de forţă. înainte de aceasta, însă, am văzut 
că drona „inscripţiona” blocul de piatră, întotdeauna în 
partea dreaptă jos. Codul respectiv nu era sculptat sau 
vopsit, ci am înţeles că zona în care el era inscripţionat 
era activată energetic în aşa fel, încât compoziţia pietrei 
era modificată pe acea regiune. Ea devenea mai 
structurată acolo, ca şi cum ar fi fost un cristal ordonat 
şi luminos. „Codul” ca atare era un dreptunghi în care 




erau imprimate mai multe linii şi pătrate, cam cum este 
semnătura electronică din zilele noastre. El se lumina 
atunci când spre el era îndreptată o anumită rază de 
lumină, ca un fel de „cititor” specializat. 

Navele de transport erau dreptunghiulare şi fiecare 
dintre ele avea dedesubt câte două semisfere dispuse 
simetric, care cel mai probabil generau un câmp de 
atracţie ce susţinea dedesubt blocurile de piatră. Aşa 
după cum am spus, atunci când o navă ajungea 
deasupra unui bloc de piatră tăiat din munte, acesta era 
secţionat dedesubt, iar el era apoi „prins” într-un câmp 
energetic specific, emanat de navă. Am văzut în mod clar 
felul în care se făcea aceasta, căci din cele două 
semisfere ieşea câte un fascicul de lumină alb difuz, ce 
„învelea” blocul de piatră. Aproape imediat acesta 
începea să leviteze, ridicându-se până sub navă, la mică 
distanţă de acele emisfere. Apoi nava pleca în viteză pe o 
„autostradă” aeriană, transportând blocul de piatră spre 
sit. 

Dacă blocurile de piatră aveau dimensiuni relativ 
mici, atunci o navă transporta două astfel de blocuri la 
un singur drum; dacă ele erau mai mari, atunci navele 
transportau doar un singur bloc. Pentru blocurile foarte 
mari sau cu forme speciale am văzut că, după ce erau 
tăiate brut din munte, ele erau transportate într-o zonă 
alăturată, unde erau finisate separat într-un mod 
minuţios, fiind aduse la dimensiunile necesare de către 
mai multe dispozitive mobile ce păreau dirijate automat. 

Deasupra carierei, la o înălţime apreciabilă în aer 
stătea absolut nemişcată o navă mult mai mare, al cărui 
diametru l-am apreciat la cel puţin 120 de metri. Am 
primit atunci telepatic cunoaşterea faptului că rolul ei 
era cel de supervizare şi de dirijare a lucrărilor în acea 
carieră. Vedeam şiruri perfecte de nave de transport de 



mici dimensiuni, care veneau spre carieră şi plecau de 
acolo transportând blocurile de piatră de mărime medie. 
Precizia şi dinamica acelor deplasări ale navelor şi 
„dronelor” era ireproşabilă; părea că un computer 
gigantic ordonează fiecare operaţiune, atât de zbor şi 
dirijare a navelor, cât şi de tăiere şi de ridicare a 
blocurilor de piatră. Tot telepatic am înţeles că aceasta 
se petrecea întotdeauna cu o profundă ştiinţă: în 
momentul în care blocurile de piatră erau tăiate, se ştia 
deja cu exactitate unde va fi plasat fiecare dintre ele în 
marea construcţie a piramidei. Blocurile tăiate erau 
întotdeauna acele blocuri care aşteptau să fie puse în 
ordinea ce fusese stabilită, dar după cum aveam să 
constat, „finisarea” completă o primeau la locul de 
construcţie. 

Acolo am văzut două zone principale: cea de 
depozitare a blocurilor de piatră şi cea a construcţiei 
efective. Blocurile erau luate într-o anumită ordine, 
niciodată la întâmplare. Aş putea spune că niciun bloc 
de piatră nu era la fel ca celelalte, ci avea integrarea lui 
specifică în construcţia piramidei. Nu am văzut, de 
exemplu, stocuri de blocuri de piatră, care să formeze un 
morman. Existau, desigur, blocuri pe sol, dar nu în 
grămezi, iar cele existente erau imediat luate şi integrate 
în construcţia extrem de laborioasă a piramidei. 




depozitare pietre 


Zona de depozitare a blocurilor de piatră în situl de 
construcţie a piramidelor 


Colaborare dintre atlanţi şi extraterestri 


La sol am văzut un bărbat atlant înalt, îmbrăcat în 
alb şi semănând cu un preot, care supraveghea 
construcţia generală. Nu aş putea spune cum am ştiut 
că acel bărbat înalt era atlant, dar cu toate acestea 
informaţia era precisă în mintea mea. în zona 
depozitului am văzut două fiinţe extraterestre siriusiene, 
deoarece aveau pielea de culoare alb-sidefie, capul era 
alungit spre în spate şi purtau nişte splendide 
combinezoane albastre cu anumite însemne aurii. 



Aceştia trei păreau să coordoneze lucrarea generală, 
dar am văzut şi alte fiinţe în perimetrul sitului, cam 
zece, care realizau diferite sarcini. Două dintre ele erau 
de asemenea atlanti. Atentia mi-a fost atrasă de trei 
dintre acele flinte, care erau mai înalte decât celelalte - 
eu am apreciat că aveau mai mult de 2,5 metri înălţime - 
şi purtau un fel de combinezoane de culoare alb- 
argintie, puţin translucide, care se continuau ca un fel 
de pelerină în spate. Pe platou era deci un amestec de 
rase, căci unele fiinţe aveau păr pe cap, altele nu, pielea 
unora era mai închisă, chiar spre maro, dar la 
majoritatea dintre ele avea culoarea albă. 

Preotul atlant şi cele două fiinţe siriusiene care 
conduceau lucrările generale aveau în mâini câte un 
monitor ce semăna cu o tabletă de mari dimensiuni, prin 
care corelau diferitele acţiuni ce erau necesare. Absolut 
totul în construcţie era realizat de navele în levitatie. Nu 
auzeam decât un fin zgomot, ca un zumzet sau foşnet 
slab, dar probabil aceasta se datora circulaţiei navelor 
prin aer, deoarece cerul era înţesat de prezenţa lor. 

Mi-am dat seama că acele fiinţe, mai ales cele înalte, 
îmbrăcate în combinezoane alb-argintii, erau permanent 
în legătură telepatică fie cu centrul general de comandă, 
pe care nu-1 puteam vedea, fie cu „creierul” central care 
coordona mişcarea navelor. La preotul atlant am văzut 
că avea la tâmpla dreaptă, parcă lipit peste părul lui 
lung, alb, cu reflexe albastre, un dispozitiv ce putea fi 
asimilat cu un Bluetooth din zilele noastre, dar ceva mai 
mare şi având o formă mai alungită. 

Fiecare fiinţă şi navă de acolo ştia exact ce are de 
făcut şi totul se derula cu o precizie şi o perfecţiune 
extraordinare. Sincronizarea şi corelarea tuturor 
operaţiunilor era cu adevărat impresionantă. De altfel, la 
magnitudinea şi complexitatea unor astfel de construcţii, 



nu ştiu cum ar fî putut fi altfel, pentru ca activitatea să 
fie eficientă. Chiar şi aşa, după cum am spus, 
construcţia întregului complex arhitectonic a durat mai 
bine de două decenii. 

Un fapt important de menţionat este că nu am 
remarcat existenţa unor piloţi în navele mici de 
transport. Acestea erau nave destul de simple, de formă 
dreptunghiulară, dar fără echipaj, ceva asemănător 
dronelor din prezent. Am tras concluzia că totul era 
corelat şi ghidat de la un centru general de comandă. 

Tehnologii avansate 

Apoi mi s-a arătat foarte de aproape felul în care 
blocurile de piatră respective „intrau” şi se asamblau 
perfect în locul destinat. Procesul era în întregime 
tehnologizat. Pe sol am văzut nişte dispozitive cilindrice, 
ca nişte stâlpi de culoare fumuriu-închis, asemănătoare 
cu cele din carieră, dar mai înalte decât ele; cred că 
flecare măsura cam cinci metri înălţime. Acestea aveau 
în vârf câte o semisferă, ceea ce le făcea să semene într-o 
anumită măsură cu nişte ciuperci înalte. Din câte mi-am 
dat seama, acele dispozitive cilindrice erau dispuse pe 
un anumit traseu şi în anumite puncte, cumva în 
perechi, formând un fel de „culoar”. 

Atunci când un bloc de piatră trebuia să fie mutat şi 
încastrat în corpul piramidei, două fiinţe din cele 
prezente pe platou se plasau în dreptul unui astfel de 
cilindru şi doar cu un gest al mâinii declanşau probabil 
o comandă internă, deoarece sfera din vârful cilindrului 
respectiv începea să vibreze imperceptibil, emiţând 
totodată un sunet specific, de frecvenţă înaltă, dar nu 
supărător. Din semisferă apărea atunci o rază de 
lumină, ca un laser, care se intersecta cu raza emisă de 



un alt cilindru, iar cele două „lasere” scanau mulţimea 
de blocuri de piatră, identificând exact blocul cu codul 
necesar pentru a fi plasat în ansamblul piramidei, exact 
în ordinea stabilită pentru construcţie. 

Nu cunosc pe ce se baza acea tehnologie, dar 
vedeam cum blocurile de piatră se ridicau efectiv în aer, 
levitând, iar apoi ele treceau printre şirurile de cilindri 
îndreptându-se spre piramidă. Acolo ele erau conduse 
exact într-o anumită zonă a ei, rotindu-se în aer până 
când ajungeau în poziţia în care puteau fi integrate 
perfect. Am văzut de asemenea cum unele dintre fiinţele 
de la sol verificau de fiecare dată modul în care se 
efectuau aceste operaţiuni, ritmul fiind destul de 
susţinut. Nu vorbeau niciodată, însă am simtit că între 
ele exista mereu un schimb de mesaje telepatice, care 
corelau diferitele faze ale lucrării. 

S-a început cu Marea Piramidă şi am remarcat că 
dezvoltarea construcţiei nu se făcea doar dintr-o singură 
parte, ci că ea era abordată simultan din mai multe 
regiuni ale ei. Aşa după cum am spus, blocurile de 
piatră erau aduse şi aşezate cu exactitate şi într-o ordine 
prestabilită, creând senzaţia de „organism viu” al 
construcţiei. Chiar dacă este un concept greu de 
asimilat, aşa am simţit atunci când mi s-au prezentat 
imaginile, căci după cum am spus, tehnologia ecranului 
holografic al celor din Apellos îmi facilita într-o anumită 
măsură percepţia acelor timpuri nu doar vizual, ci şi 
psihic şi mental. 

înţelegeam astfel că totul avea un sens bine definit 
în acea construcţie, că fiecare piatră are o semnificaţie şi 
corelaţie directă cu o anumită influenţă cosmică şi că 
nimic nu era lăsat la voia întâmplării. Dacă nu ar fi fost 
aşa, cum ar fi putut acele magnifice construcţii să 
rămână „în picioare” chiar şi după mai bine de 



treisprezece milenii? Urmărind felul în care s-au realizat 
piramidele, de la concepţie şi până la edificarea lor 
practică, mi-am dat încă o dată seama de imensul 
decalaj care există între înţelegerea actuală a umanităţii 
asupra legilor ce guvernează viaţa şi universul, şi cea a 
vechilor civilizaţii avansate de pe Pământ sau a 
civilizaţiilor extraterestre care ne veghează. 

Simţeam, de pildă, un fel de „simbioză” între fiecare 
piesă ce era adăugată piramidei şi ansamblul ei general. 
Absolut orice detaliu al blocurilor de piatră era în 
corelaţie cu un anumit element cosmic, ceea ce facilita 
continuitatea unor fluxuri energetice importante spre 
piramidă, mereu în legătură cu respectiva configuraţie 
stelară. 

Am văzut, de pildă, momentul exact când au tăiat - 
după o anumită linie precisă - o anumită latură a unui 
bloc de piatră, iar apoi imaginea s-a focalizat exact pe 
încastrarea acelui bloc de piatră, pe una dintre muchiile 
piramidei, pentru aceasta făcându-se apel la direcţia 
liniei tăiate în unghi, ce ţintea către o stea din 
Constelaţia Orion. Imaginea mi-a prezentat apoi, 
imediat, într-un cadran separat în colţul din dreapta- 
sus, sectorul din cosmos din care făcea parte acea stea. 
Acelaşi principiu de construcţie, care a implicat 
aranjamente geometrice complexe ale blocurilor de 
piatră şi a unghiurilor dintre ele, corelate cu momente 
astrale şi configuraţii cosmice importante, a fost 
respectat în amănunt pentru toate pietrele din 
ansamblul piramidal. în forma lor finală, piramidele 
erau perfect şlefuite, ca nişte piese foarte valoroase de 
artă. 

Pentru ştiinţa contemporană, astfel de aspecte ce 
depăşesc cadrul strict material nu înseamnă nimic, 
deoarece savanţii nu înţeleg semnificaţia lor. De altfel, 



acesta este motivul principal pentru care nu s-a ieşit 
încă din „era mecanică”, ci se perpetuează aceleaşi idei 
oarecum primitive de propulsie şi de obţinere a energiei. 
Este însă adevărat că există şi o elită mondială foarte 
sus pusă, care a avut şi are acces la multe cunoştinţe şi 
contacte extraterestre. Ea deţine tehnologii uluitoare, pe 
care le foloseşte în interes personal, la o scară chiar 
impresionantă. Nu voi dezvolta însă aici acest subiect. 

Toate cele trei piramide principale de pe platoul 
Giza, de lângă Cairo, au fost ridicate în acelaşi timp, dar 
primele lucrări au fost totuşi cele care au vizat Marea 
Piramidă. Imediat după aceea a început construcţia şi 
pentru celelalte două piramide. A fost o lucrare 
monumentală şi de mare anvergură, care, după cum am 
spus, a durat aproximativ 24 de ani. Mai la sud şi puţin 
lateral fată de cele trei mari construcţii au fost ridicate 
alte piramide, precum şi câteva temple, e drept că mai 
mici, dar care făceau parte din acelaşi proiect general. 
Mi s-a arătat că ele respectau fidel corespondenţa cu 
aranjamentul stelar din cosmos, ce a fost ales să 
influenţeze subtil energetic acest ansamblu arhitectonic. 

Din cele ce mi s-a arătat, am văzut faza construcţiei 
Marii Piramide în care baza şi colţurile ei fuseseră deja 
puţin ridicate. în mijlocul ei, la interior, am observat o 
activitate mult mai mare; era o mişcare specială, o 
activitate de altă natură, pentru că aceea reprezenta, 
într-un fel, chiar „inima” piramidei, structura ei 
esenţială care urma să-i dea „viaţă” şi să o facă să 
devină eficientă mai târziu. 

Dacă blocurile de piatră de la exterior erau mai 
simple şi oarecum asemănătoare, la interior lucrurile 
stăteau altfel, necesitând mare atenţie şi un rafinament 
deosebit pentru realizarea construcţiei extrem de 
complicate. Acele blocuri erau mult diferite de cele de la 



exterior, deşi după ce erau asamblate păreau a fi la fel 
de simple, dreptunghiulare. în realitate, ele aveau forme 
diferite şi unghiuri foarte exacte, astfel încât se 
încastrau unele în altele în mod perfect. Fiecare bloc de 
piatră de acolo era, practic, un unicat. 

Tot atunci am văzut că în unele zone din interiorul 
Marii Piramide s-a folosit un alt gen de material, diferit 
de piatra luată din acea mare carieră. Consistenţa acelor 
blocuri era diferită; unele dintre ele erau negre şi 
lucioase, altele cu inserţii roşii, foarte bine şlefuite, fiind 
tăiate în multe unghiuri şi forme complexe. Ca element 
inedit, am observat că sub Camera Regelui a fost aşezată 
o structură cu formă rotundă, având pe circumferinţă 
nişte „raze”, asemănătoare unei roţi dinţate. Piesa era 
foarte complexă ca mod de asamblare. Am simţit că acea 
formă misterioasă, precum o stea cu multe raze - a cărei 
prezenţă este complet necunoscută cercetătorilor 
contemporani - are un rol foarte important, dar pe care 
eu nu l-am înţeles. Nimeni nu îşi imaginează că între 
Camera Regelui şi Camera Reginei, aflată ceva mai jos, 
în secţiunea Marii Piramide, ar fi altceva decât blocuri 
masive din piatră. Mi s-a arătat însă cu claritate că acest 
lucru este fals şi că, atât acea zonă, cât şi multe altele 
din Marea Piramidă, sunt în realitate pline de tuneluri, 
de mici cămăruţe sau chiar de camere de dimensiuni 
mai mari. 


Aspectul final al celor trei mari piramide 

în faza lor finală de construcţie, piramidele aveau 
feţele perfect netede la exterior, fiind complet diferite de 
ceea ce se vede în zilele noastre. Ele străluceau orbitor 



în lumina Soarelui, dar aşa după cum mi-am dat seama 
imediat, acea strălucire era favorizată nu doar de 
şlefuirea pietrei de culoare albă ce îmbrăca feţele 
piramidelor, ci şi de o substanţă specială ce era aplicată 
peste acestea. 

Măreţia celor trei piramide putea fi admirată şi 
noaptea, fiind un spectacol desăvârşit, ca dintr-o altă 
lume. La început doar Marea Piramidă lumina, însă în 
imaginile care au urmat am văzut cum toate cele trei 
piramide răspândeau o lumină feerică, acompaniată de 
lumina mai puţin intensă emanată de celelalte 
construcţii secundare din jur, care întregeau ansamblul. 
Imaginile splendide îmi arătau întregul complex 
arhitectonic de la o anumită înălţime, cele trei piramide 
fiind întocmai precum nişte veritabile „faruri cosmice”, 
în vârful fiecărei piramide am văzut câte un cristal, însă 
cel de pe Marea Piramidă era uriaş, ca un obelisc, şi 
lumina cel mai puternic. Aşadar, contrar supoziţiilor şi 
„calculelor” ştiinţifice, în vârful Marii Piramide nu s-a 
aflat niciodată un obiect de altă formă, decât acel cristal 
uriaş, care îndeplinea funcţia unui releu cosmic 
formidabil, atât de primire cât şi de transmisie a 
informaţiei. 

Mi s-a arătat apoi imaginea din apropierea unei feţe 
a Marii Piramide şi atunci am văzut că strălucirea ei se 
datora mai ales unei pelicule puţin transparentă şi 
cumva fosforescentă, care învelea întreaga piramidă. 
Dacă ar fi să fac o comparaţie, aş spune că acea 
substanţă semăna cu un fel de „gel” transparent, care 
lucea puternic. Nu era o luminozitate difuză, ci era vorba 
despre ceva care oglindea lumina, astfel că atunci când 
priveai piramidele, impresia generală era că ele ar fi fost 
făcute din acea substanţă. Chiar mai mult decât atât, 
structura ei devenea oarecum translucidă, lăsând parcă 



să se vadă ce este în interior. Blocurile de piatră nu se 
observau deloc, ci totul era perfect şlefuit şi acoperit cu 
acea substanţă specială. Totuşi, aşa după cum am putut 
să văd în imaginile ce mi s-au prezentat, după câteva mii 
de ani substanţa respectivă şi-a mai pierdut din calităţi 
şi chiar a început să dispară din anumite zone ale 
piramidei. De pildă, cam prin 5.200 î.Hr. - 4.800 î.Hr., 
după câte am putut să apreciez, doar zona din vârful 
Marii Piramide mai păstra urme ale acelei substanţe 
uluitoare; totuşi, cristalul încă se afla în vârful 
construcţiei. în rest, piramida devenise mată şi, spre 
marea mea surprindere, ea era îngropată cam până la 
jumătate în nisip. Celelalte două piramide mai mici erau 
chiar şi mai mult acoperite de nisip. Am putut vedea de 
asemenea că feţele piramidelor începeau să fie 
„mâncate” de trecerea timpului şi de intemperii, 
deoarece se întrezăreau blocurile de piatră în multe 
locuri la exterior. Trecuseră, totuşi, aproape 6.000 de 
ani de la construcţia ei. 


Structuri secrete şi ritualuri în interiorul marii 
piramide 

Intrigat de faptul că piramida era pe jumătate 
îngropată în nisip, am dorit să văd şi alte elemente 
legate de acea bulversantă transformare. Imaginile s-au 
schimbat, arătându-mi o vedere dintr-un unghi mai 
mare şi atunci am văzut în locul vegetaţiei şi apei 
abundente ce existau în zonă la momentul construcţiei 
acelui complex arhitectonic, deşertul de nisip care 
stăpânea pretutindeni. Schimbarea climatică trebuie să 
fi fost teribilă şi destul de rapidă, dar telepatic am 
înţeles că în mare parte ea a fost determinată şi de un 



scurt, dar destul de intens război între anumite facţiuni 

* ■> 

extraterestre. 

Mi s-au arătat apoi imagini „mai recente”, cu palate 
faraonice şi cu temple construite în jurul complexului 
piramidal, cu o evidentă creştere şi evoluţie a populaţiei 
egiptene care abunda în acea zonă. Apoi mi s-a arătat 
din nou Marea Piramidă îngropată în nisip, dar imaginea 
„pătrundea” cumva şi în interiorul piramidei, prin pereţii 
acesteia, astfel încât puteam să văd simultan atât în 
exteriorul, cât şi în interiorul ei. în spaţiul ei interior, 
prin galerii şi camere ce nu au fost descoperite încă în 
structura fizică a piramidei, am văzut mai multe fiinţe 
umane făcând diferite munci şi chiar având acces - într- 
un mod pe care nu l-am înţeles imediat - la mişcarea 
unor blocuri din piatră în interior şi la pătrunderea în 
anumite zone ascunse ale piramidei. Nedumerit, am 
insistat asupra acestui aspect şi atunci imaginea s-a 
schimbat, arătându-mi trei egipteni, care, după 
îmbrăcăminte şi ţinută păreau a fi de rang înalt, cel mai 
probabil preoţi. 

Ei se aflau într-o galerie destul de mare, dar nu în 
Marea Galerie a Piramidei. Nu mi s-a arătat modul cum 
au ajuns acolo, dar am văzut cum preotul mai în vârstă 
s-a oprit la un moment dat în dreptul unui bloc de 
piatră. El ţinea în palma stângă un suport pe care se 
afla o mică sferă ce răspândea înjur o lumină galbenă, 
puternică. Am văzut cum preotul a rostit atunci un şir 
de sunete, cu o intonaţie specială a vocii, modulată şi 
destul de puternică. Am remarcat faptul că sunetele 
produse erau parcă „înghiţite” de structură piramidei, în 
loc ca ele să reverbereze de pereţi. Din felul în care 
preotul emitea acele incantaţii mi-am dat seama că era 
necesar să se atingă o anumită frecvenţă, pentru a 
declanşa un anumit proces. După câteva secunde şi în 



timp ce el rostea încă acele sunete, ceilalţi doi preoţi mai 
mici în rang au împins uşor cu mâinile lor un bloc de 
piatră de la nivelul podelei şi apoi pe cel de deasupra lui. 
Ambele pietre s-au rotit atunci cu uşurinţă într-un 
unghi de aproximativ 45 de grade. Cei trei preoţi au 
intrat apoi într-o încăpere destul de largă. 

Apoi imaginea a înfăţişat o vedere dinamică şi de 
ansamblu a piramidei, în care am văzut mare parte din 
structura ei, ce nu este cunoscută în prezent. Sunt 
multe alte camere şi coridoare tăinuite, care nici măcar 
nu sunt bănuite de cercetători; totuşi, în ultimul timp 
unele dintre acestea au putut fi identificate prin 
perfecţionarea unei anumite tehnologii, însă nu este de 
ajuns, pentru că datele sunt încă prea evazive ( Probabil 
autorul se referă la descoperirea făcută în anul 2015 de 
către echipa Scan Pyramids, formată dintr-un colectiv 
internaţional de cercetători. Echipa a identificat un mare 
spaţiu gol în Marea Piramidă prin metoda radiografiei cu 
miuoni. Despre acel loc gol nu se ştie însă cu siguranţă ce 
ar putea fi (o cameră, mai multe camere sau o galerie) şi 
nici ce se găseşte în interiorul lui însă chiar şi această 
descoperire este pusă sub semnul îndoielii de unii 
egiptologi, cum ar fi dr. David Lightbody. (n.ed.j). 

Totuşi, din ceea ce mi s-a prezentat, pot spune că 
lucrurile nu apar aşa cum cred oamenii de ştiinţă. De 
pildă, toate aceste camere, galerii şi spaţii care sunt 
numeroase în piramidă, nu au avut ca scop principal 
depozitarea unor lucruri, deşi în unele dintre ele - aşa 
cum am văzut la acea extraordinară prezentare de 
ansamblu a structurii interne a Marii Piramide - există 
obiecte, unele dintre ele chiar uluitoare, însă alte spaţii 
sunt goale. 

Aşadar, anumiţi preoţi şi iniţiaţi aveau acces la 
unele „chei” de pătrundere în spaţiile secrete din 



Piramidă. Aceasta s-a petrecut şi atunci când am văzut 
multe fiinţe înăuntrul piramidei, care în majoritate erau 
muncitori. Prin transmisie telepatică am înţeles că ceea 
ce făceau acei oameni acolo erau acţiuni de reparaţie şi 
întreţinere a piramidei, probabil datorită stricăciunilor 
înregistrate în urma războiului. în paralel, puteam să 
văd în exterior o vastă muncă de eliberare a piramidei de 
sub povara nisipului ce o înconjura, într-adevăr, acelea 
au fost munci realizate de egiptenii băştinaşi, probabil la 
ordinul faraonului din acea perioadă, care ştia prea bine 
că piramidele reprezentau moştenirea „zeilor” şi că 
trebuiau tratate cu cel mai mare respect. 

Totuşi, am simţit atunci din imagini - ca o 
transmitere subtilă - cum aceste magnifice construcţii 
nu mai transmiteau acelaşi gen de informaţie şi energie 
ca în primele faze după ridicarea lor, adică atunci când 
aveau un efect colosal şi profund transformator. Aceasta 
era ca şi cum un fel de „val al uitării” pusese stăpânire 
pe minţile oamenilor, care vedeau piramidele doar ca 
nişte obiecte fizice, extraordinare prin măreţia lor, însă 
rămânând doar la acest nivel limitat al înţelegerii. 
Cumva, ei pierduseră în decursul timpului capacitatea 
de a înţelege ce anume reprezentau cu adevărat 
piramidele şi nici nu mai simţeau influenţa lor subtil 
energetică extraordinară. Intervenise o „durificare” a 
structurii lor energetice şi la nivel de conştiinţă, care nu 
le mai permitea să înţeleagă elementele oculte şi 
învăţăturile superioare, astfel încât să realizeze o „punte 
de rezonanţă” cu energia piramidelor de pe platou. De 
aceea, doar preoţii şi cei iniţiaţi mai păstrau o parte din 
cunoaşterea adevărată, dar chiar şi printre ei teribila 
pecete a uitării începuse să se aştearnă. 



Cap. 14 - SFINXUL, ETERNA ENIGMĂ 


Celebrul edificiu egiptean este un subiect sensibil, 
deoarece pentru arheologii, egiptologii şi oamenii de 
ştiinţă contemporani misterul lui pare a fi şi mai adânc 
decât cel al marilor piramide. în general vorbind, Sfinxul 
din Egipt este creditat ca fiind mai vechi decât 
Piramidele, ceea ce este adevărat. Chiar şi faptul că el 
nu a fost dintotdeauna aşa cum îl putem vedea astăzi, 
este adevărat. Ceea ce nu se cunoaşte, însă, este istoria 
sa, iar după cum aveam să mă conving urmărind 
imaginile sintetice pe ecranul holografic, această lipsă de 
informaţie se datorează vechimii sale foarte mari, care a 
făcut ca până şi cele mai vechi referinţe care poate au 
existat la un anumit moment, să fie erodate de patina 
timpului. Dacă în ceea ce priveşte cele trei mari piramide 
din Egipt au mai răzbit câteva menţiuni sau relatări, 
despre Sfinx nu se cunoaşte absolut nimic, decât ceea ce 
s-a dorit a fl inventat. 

De la început trebuie să specific un fapt important: 
locul unde se află în prezent Sfinxul, adică pe acelaşi 
platou din Giza, lângă Cairo, unde au fost construite 
cele trei mari piramide, nu reprezintă de fapt „locul său 
de baştină”. Acest fapt mi-a fost revelat îndată ce am 
formulat în minte dorinţa de a cunoaşte elemente legate 
de originea Sfinxului din Egipt. Mă aşteptam să văd, ca 
şi în cazul celor trei piramide, o derulare cronologică a 
etapelor construcţiei lui pe acelaşi platou. în loc de 
aceasta, imaginile s-au schimbat brusc, înfăţişând 
partea de nord a ţării, în zona de vărsare a Nilului în 
mare. 



Vechea metropolă Helanas 


Am văzut că pe atunci teritoriul de nord al Egiptului 
era constituit într-o „zonă de alianţă” a diferitelor rase de 
fiinţe ENL şi fiinţe extraterestre, care s-a transformat 
curând în unul dintre primele şi cele mai puternice 
focare de cultură şi spiritualitate pentru populaţia din 
acele vremuri foarte îndepărtate. Acea zonă îşi avea 
centrul într-un oraş-port la Marea Mediterană, în nordul 
ţării, construit în jurul gurii de vărsare a Nilului. Pe 
malurile sale, de o parte şi de alta a intrării fluviului în 
mare, imaginile îmi arătau doi lei imenşi, sculptaţi în 
piatră, într-o poziţie identică cu cea a Sfinxului ce încă 
dăinuie în prezent lângă Marea Piramidă. Am privit cu 
mare atenţie acele imagini şi am observat că cele două 
sculpturi imense erau identice la corp cu Sfinxul actual 
de pe platoul Giza, dar capetele lor erau de lei. Din 
transmisia telepatică, deja ştiam că acele mari statui 
aveau să aibă legătură cu zona piramidelor de mai 
târziu. 

în ceea ce priveşte oraşul din nordul Egiptului, unde 
se aflau cei doi lei imenşi, acesta era deja în perioada 
deplinei sale înfloriri creatoare prin 23.000 î.Hr. Cel mai 
probabil el era cu mult mai vechi, însă nu am mers mai 
adânc pe această direcţie. Totuşi, este posibil ca originile 
sale să se ramifice până prin 32.000 Î.Hr. - 30.000 î.Hr. 
Numele oraşului îmi apărea în minte ca fiind Helanas, 
Halanas, ori Helios. Practic vorbind, era mai mult decât 
un simplu oraş, era o adevărată metropolă, un oraş ca 
un stat, cuprinzând atât zone aglomerate, cât şi zone 
mai rarefiate, la periferie. 

Semnul său distinctiv erau cei doi lei gigantici de la 
intrarea Nilului în Marea Mediterană, căci pe atunci 
Delta Nilului practic nu exista decât într-o formă 



incipientă. De asemenea, Marea Mediterană era mai 
mică decât în prezent şi, în plus, nu exista nici legătura 
între ea şi Marea Neagră prin intermediul strâmtorilor 
Bosfor şi Dardanele. Configuraţia Pământului era atunci 
şi acolo puţin diferită, căci solul era mai ridicat. 

Mi-am dat seama imediat că Helios (sau Helanas) 
era un oraş construit şi populat în mare parte de fiinţe 
ENL, deoarece locuitorii săi erau înalţi, având 3-4 metri 
înălţime, iar unii chiar mai mult. Am remarcat şi unele 
fiinţe ENK superioare, care erau cu mult mai mici, 
aproximativ 2 metri înălţime sau chiar mai puţin, 
precum şi fiinţe extraterestre umanoide, unele dintre ele 
purtând un fel de costume speciale. Admiram 
naturaleţea activităţii şi mişcării fiinţelor în acel oraş, 
construcţiile magnifice şi un fel de strălucire 
suprarealistă, provenind de la multitudinea de suprafeţe 
placate cu aur sau obiecte chiar din aur masiv, ce 
puteau fi văzute pretutindeni în oraş. Am văzut în 
special statui, acoperişuri, coloane sau fântâni, toate din 
aur, care în lumina razelor solare străluceau foarte 
puternic, chiar fascinant. 

în mijlocul acelui oraş era o piaţă largă şi artistic 
sculptată în piatră. De fapt, am văzut mai multe astfel 
de pieţe în puncte diferite ale imensului oraş şi, de 
asemenea, la periferiile sale, care se întindeau mult la 
sud, spre ceea ce azi este deşertul Sahara. întreaga 
aşezare, imensă de altfel, semăna cu o confederaţie, 
deoarece în imaginile ce mi se prezentau puteam să 
identific mai multe oraşe sau state de dimensiuni mai 
mici, legate între ele prin căi şi drumuri numeroase, 
admirabil construite. Acele oraşe erau despărţite de zone 
cu o vegetaţie bogată, chiar luxuriantă. Prin urmare, 
exista o vie şi complexă comunicare între toate acele 



regiuni, care în ansamblu formau un fel de stat, mai 
mare chiar ca o metropolă din zilele noastre. 

în mijlocul pieţei centrale din Helanas se afla un 
obelisc foarte înalt, măsurând probabil 70-80 de metri, 
iar în vârful lui am văzut o sferă de asemenea aurie, al 
cărei diametru l-am apreciat cam la cinci metri. 
Obeliscul avea circumferinţa rotundă şi era perfect 
neted. Aşa după cum am perceput telepatic, sfera din 
vârf era un produs al tehnologiei extraterestre şi lumina 
neîntrerupt, ca un veritabil soare, chiar şi în timpul 
nopţii; era uluitor, chiar magnific aş putea spune, 
întreaga construcţie se asemăna cu un far maritim, dar 
lumina era de câteva sute de ori mai puternică. Cu toate 
acestea şi în mod paradoxal, ea nu rănea ochii; era caldă 
şi penetra întunericul nopţii până la zeci de kilometri în 
depărtare. Intensitatea ei era formidabilă şi, dacă e să 
fac o comparaţie, nu regăsesc nimic asemănător în zilele 
noastre, în întreaga lume, care să se apropie de puterea 
şi calităţile acelei lumini. Am înţeles de asemenea că ea 
avea proprietăţi curative, ajutând fiinţele să se 
regenereze mai bine în timpul nopţii. 

Am văzut de asemenea că în momentul scufundării 
Atlantidei, Helanas era aproape în ruine, deoarece în 
ultimele mii de ani, înaintea cataclismului final al 
continentului atlant, aproape toate fiinţele ENL, atunci 
când mureau, nu se mai reîncarnau, ci îşi continuau 
pur şi simplu existenţa în planul eteric, fără 
discontinuitatea conştiinţei. A fost un apus gradat al 
acelei civilizaţii înfloritoare, acompaniată şi de rigorile 
naturii, căci zona s-a deşertificat, iar nisipul începuse să 
invadeze chiar şi marele oraş central, adică Helanas. Cu 
toate acestea, vegetaţia era încă destul de bogată în 
acele vremuri. 



Informaţia genei ENL ajunsese la punctul final al 
existenţei în planul fizic şi, în conformitate cu legea 
evoluţiei, acea ramură începea să se resoarbă în 
dimensiunea superioară, care este planul eteric. Aşadar, 
după cum am văzut în imagini, după distrugerea 
Atlantidei metropola care a fost Helanas deja era în mare 
parte scufundată în nisip, iar altă parte era sub apele 
Mediteranei, care o invadaseră, deoarece nivelul mării 
crescuse. 

Fiind intrigat de aceste aspecte, mi s-a arătat într-o 
scurtă sinteză vizuală că pe glob există mai multe zone 
unde adevărate metropole şi oraşe megalitice sunt în 
prezent sub ape, deoarece configuraţia uscatului s-a 
transformat mult. Un exemplu este Japonia; în 
prelungirea coastelor sale există oraşe uluitoare, iar ceea 
ce a rămas pe fundul oceanului este de asemenea 
acoperit cu nisip. în plus, Japonia nu a fost întotdeauna 
insula pe care o cunoaştem în prezent, ci înaintea 
scufundării Atlantidei ea era legată de continent şi se 
prelungea destul de mult în largul oceanului, ca parte 
continentală. 

La fel s-a petrecut şi cu marea metropolă Helanas 
din nordul Egiptului, care a fost acoperită de vegetaţia 
din acele timpuri şi, într-o anumită măsură, de nisip, 
dar mai ales de apele Mediteranei, care au înghiţit mare 
parte din el. La momentul construcţiei complexului 
arhitectonic de pe platoul Giza, soarta acelei regiuni era 
deja pecetluită. în câteva imagini mi s-a arătat la un 
moment dat o delegaţie de trei fiinţe siriusiene care au 
inspectat cu o navă, zburând la joasă înălţime, ceea ce 
încă se mai putea vedea cu greu din splendoarea acelei 
metropole extraordinare. Ruinele erau acoperite aproape 
în întregime de vegetaţie şi liane, cam la fel cum se 
prezintă acum anumite piramide sau temple recent 



descoperite în jungla amazoniană. Unul dintre cei doi lei 
gigantici - cel de pe malul stâng al Nilului - dispăruse 
sub nisip şi ape, iar celălalt era înclinat şi cu apa venind 
până ceva mai sus de nivelul pieptului. 

Relocarea unei statui pe platoul Giza 

Apoi mi s-au arătat brusc imagini cu Sfinxul de pe 
platoul Giza, care fusese aşezat în poziţia pe care o 
cunoaştem astăzi, dar care era de fapt una dintre cele 
două statui mari din Helanas, cea care rămăsese încă 
neacoperită de ape şi nisip. Am tras concluzia că ea a 
fost pur şi simplu luată din Helanas şi transportată prin 
aer până pe platou, unde i s-a amenajat locul în care se 
află şi în prezent. Probabil au decis totuşi să nu lase să 
dispară şi ultima urmă din marele oraş care a fost 
Helanas şi tocmai de aceea au luat hotărârea să 
completeze ansamblul arhitectural din Giza, dând prin 
aceasta o conotaţie precisă locului. Căci, dacă 
interpretăm lucrurile din alt unghi, specificul platoului - 
cu construcţii în formă de piramidă - nu are nicio 
legătură cu prezenţa Sfinxului acolo, ca formă sau 
semnificaţie. Cu toate acestea, a fost vorba despre o 
justificare simbolică importantă, despre care voi vorbi 
mai jos. Două sunt aspectele notabile în legătură cu 
Sfinxul din Egipt, ambele bulversante pentru cititor: 
primul se referă la faptul că, atunci când Sfinxul a fost 
adus pe platoul Giza, lângă piramide, el era de fapt un 
leu uriaş, având sculptat capul unui leu, cu coama lui 
specifică. Ceea ce vedem astăzi în locul capului de leu a 
fost o modificare realizată mult mai târziu, căci 
sculptura de piatră a fost avariată sever la acest nivel, în 
urma războiului aprig despre care am amintit. 



Faptul că acolo a fost adus doar unul dintre cei doi 
lei sculptaţi în Helanas a semnificat apariţia unui nou 
centru spiritual care a luat naştere în Egipt. Atunci când 
cei doi imenşi lei se aflau plasaţi de o parte şi de alta a 
Nilului, în vechiul Helanas, se dorea exprimarea adorării 
Soarelui, luminii, conducerii şi suveranităţii. Un singur 
leu adus în ansamblul arhitectonic din Giza a 
reprezentat, însă, ideea de centru. în orice caz, a fost clar 
pentru mine că nici atlanţii, nici celelalte fiinţe din 
civilizaţiile extraterestre care au ajutat la construcţia 
piramidelor din Egipt nu şi-au propus să refacă Helanas, 
ci doar să înfiinţeze un nou centru de cultură, ştiinţă şi 
spiritualitate în zona platoului Giza, adaptat fiinţelor 
ENK şi noii situaţii de pe glob, după marele cataclism 
din Atlantida. 

Al doilea aspect zguduie de asemenea ideile actuale 
despre Sfinx: se ştie că acesta ar fi de fapt mai vechi 
decât cele trei piramide, ceea ce corespunde adevărului, 
pentru că el a fost construit în Helanas, iar vârsta lui s- 
ar ridica la cel puţin 25.000 de ani; cu toate acestea, 
aducerea lui pe platoul Giza după ce piramidele au fost 
construite, îl fac mai „tânăr” decât acestea. 

Dincolo de „destinul” special al Sfinxului din Egipt, 
rămâne însă aerul său metafizic, misterul lui insondabil 
şi frumuseţea lui ancestrală, care străbat nealterate 
mileniile într-o linişte suverană. 

Egiptul, după Atlantida 

Ruinele marii metropole Helanas sunt foarte bine 
conservate şi acum sub nisip. Egiptul ar putea să 
tranşeze o dată pentru totdeauna aşa-zisele 
„necunoscute” despre istoria adevărată a piramidelor şi 
Sfinxului sau cele despre identitatea „zeilor” din 



Antichitate, scoţând la iveală de sub nisip aceste vaste şi 
excepţionale mine. Pentm aceasta, însă, este nevoie de 
voinţă politică şi nu numai. Noi înţelegem însă foarte 
bine aceste aspecte, căci în mare parte ele sunt valabile 
şi pentru complexul din Bucegi. 

Pe de altă parte, fiinţele ENK nu erau capabile să 
susţină măreţia acelui oraş, nici din punct de vedere 
fizic - deoarece dimensiunile lui corespundeau fiinţelor 
ENL, care erau sensibil mai înalte - nici din punct de 
vedere spiritual, pentm că nivelul lor de conştiinţă nu 
era foarte elevat. Totuşi, memoria unui loc spiritual 
deosebit rămăsese încă în acea zonă a Egiptului, astfel 
încât, după scufundarea Atlantidei o parte dintre 
înţelepţii atlanţi s-au retras în Egipt şi, ajutaţi de mai 
multe civilizaţii extraterestre, au construit piramidele de 
pe platoul Giza, dar şi altele, mai la sud. Unele, mai 
mici, sunt ascunse de asemenea sub nisipul deşertului, 
împreună cu alte suburbii ale metropolei Helanas. 

Aşa după cum am spus, la început, prezenţa 
atlanţilor şi a fiinţelor extraterestre printre fiinţele ENK 
aproape primitive, ce au „moştenit” teritoriile Egiptului 
de azi, a fost fizică şi constantă pentru o perioadă de 
timp. Acest lucru a fost necesar pentru ca ştiinţa 
împărtăşită acelor fiinţe să prindă o bază solidă şi nişte 
rădăcini trainice, să formeze anumiţi indivizi puternici şi 
mai evoluaţi în populaţia ENK. Ideea era ca aceştia să 
răspândească mai apoi acele învăţături la cât mai multe 
fiinţe ENK, ajutând astfel ramura lor genetică să se 
dezvolte şi să se rafineze din ce în ce mai mult. 

Cu timpul, însă, fiinţele extraterestre au început să 
se retragă; ca urmare, contactele directe cu populaţia 
ENK au devenit mai rare, deoarece se urmărea întărirea 
genei ENK şi respectarea deplină a liberului ei arbitru, 
aspect absolut necesar pentru ca aceste fiinţe să-şi 



gestioneze singure existenţa şi destinul. Mai apoi, 
retragerea fiinţelor extraterestre şi a celor ENL din viaţa 
locuitorilor de atunci ai Egiptului a continuat, până 
când acestea nu au mai apărut deloc în plan fizic şi 
direct printre oameni. 

în schimb, comunicarea cu ei a fost menţinută prin 
intermediul piramidelor, care jucau rolul unor 
intermediari între lumea oamenilor şi lumea „zeilor”, 
adică a fiinţelor extraterestre foarte avansate tehnologic 
şi spiritual, care au pus bazele culturii lor străvechi. De 
pildă, egiptenii iniţiaţi foloseau unele camere din 
piramide pentru a realiza cu uşurinţă „dedublarea 
astrală conştientă”, care le permitea să se deplaseze pe 
planetele în care locuiau „zeii” lor. Ghidarea provenea 
chiar de la frecvenţa specifică de vibraţie a piramidei, 
aşa după cum fusese proiectată de „zei”. 

Iniţieri oculte în interiorul piramidelor 

Am văzut în câteva imagini cum se realiza aceasta în 
Camera Regelui din Marea Piramidă: sarcofagul era 
umplut cam trei sferturi cu un lichid relativ vâscos, 
semitransparent, de culoare albastru deschis, în care se 
scufunda de obicei Marele Preot, cu trupul gol, având 
doar o eşarfa în jurul şoldurilor. Totuşi, sarcofagul era 
folosit în acelaşi scop de toţi cei care primeau iniţierea 
pentru călătoria către „zei”, nu doar de către Marele 
Preot. 

Trupul nu se scufunda în lichid, ci rămânea plutind 
la suprafaţa acestuia. Deşi nu am înţeles prea bine, cred 
că acel lichid avea scopul de a uşura astralizarea fiinţei, 
ori poate că era menit să determine anumite 
transformări biochimice în corpul ei, necesare pentru 
desprinderea conştientă a corpului astral de cel fizic. 



Cert este faptul că fiinţa umană care se afla în sarcofag 
intra destul de repede într-o stare de transă. Alţi preoţi 
erau în picioare în jurul sarcofagului, rostind anumite 
incantaţii. Acele „incantaţii nu erau însă liturghii 
comune, ci ele aveau un rol adeseori determinant - după 
câte mi-am putut da seama - în procesul de iniţiere şi de 
călătorie în planurile subtile ale adeptului. 

Imaginile mi-au arătat de asemenea realitatea 
eterică şi am putut vedea cum, după scufundarea 
trupului în lichid şi începutul ritualului, prin blocurile 
de piatră ce alcătuiau pereţii camerei apăreau siluetele 
înalte ale unor flinte extraterestre. Erau translucide, 
impunătoare, unele purtând un sceptru. Ele se plasau 
în spatele preoţilor care oficiau incantaţiile şi, după 
părerea mea, supravegheau şi ajutau la buna 
desfăşurare a ritualului, asigurând şi protecţia subtilă 
necesară. 

Războiul de scurtă durată şi reorganizarea 
alianţei galactice 

Apoi imaginile au sărit destul de repede la o altă 
realitate istorică, ce se plasa, din câte am calculat, în 
jurul anilor 4.800 î.Hr. Am văzut că între unele dintre 
civilizaţiile care au susţinut acel proces de transmitere a 
zestrei de cunoaştere ştiinţifică şi spirituală din vechime 
- care au ajutat la formarea unor centre puternice de 
spiritualitate pe Pământ - au început să apară anumite 
disensiuni. Acestea s-au transformat într-un război 
destul de puternic, dar care nu a durat prea mult. 
Oamenii au fost de asemenea implicaţi, iar rezultatul 
final a condus la o reorganizare a Alianţei, astfel încât 
multe dintre centrele iniţiatice de pe planetă au intrat 
sub tutela altor civilizaţii decât cele de la început. 



Aceasta a implicat, de asemenea, schimbarea 
obiceiurilor, a numelor zeităţilor şi chiar a unor elemente 
de cunoaştere. S-au produs de asemenea unele „mutaţii” 
şi în religiile popoarelor. 

în principiu, şi din câte mi-am putut da seama, 
motivului conflictului - care de data aceasta a fost de 
mai mică intensitate decât cel de acum aproximativ 
100.000 de ani - a avut aceeaşi rădăcină: influenţa 
negativă a reptilienilor malefici. Problema a fost că unii 
dintre „zeii” extraterestri ai antichităţii trăiau în zone ale 
galaxiei care începuseră să fie „umbrite” de prezenţa şi 
influenţa nefastă a reptilienilor malefici. Prin urmare, 
era dificil şi chiar periculos să se permită o astfel de 
infuzie negativă de concepţie şi chiar de modificare 
genetică în ADN-ul oamenilor, dacă panteonul zeilor 
egipteni ar fi rămas neschimbat. Aspectul era destul de 
delicat, întrucât toate civilizaţiile umane care s-au 
perindat de-a lungul timpului, mai ales după 30.000 
î.Hr., au primit girul acelor „zei” extratereştri care au 
contribuit la formarea centrelor spirituale de pe Pământ, 
la construirea piramidelor, precum şi a altor edificii cu 
destinaţie sacerdotală. 

Totuşi, datorită influenţelor reptiliene care s-au 
propagat încet chiar şi printre unele dintre civilizaţiile 
extraterestre destul de avansate, în urmă cu câteva mii 
de ani, Alianţa Galactică a fost nevoită să modifice 
panteonul, unii „zei” fiind înlocuiţi cu alţii, care 
proveneau din alte civilizaţii ale Alianţei. Această 
schimbare nu a fost însă pe placul unora dintre fiinţele 
ENK, care au dorit să rămână fidele vechilor „zei”; astfel, 
au început să apară tensiuni între populaţiile de oameni, 
care s-au extins mai apoi între anumite civilizaţii 
extraterestre din Alianţă. 



Odată cu aceste modificări ale panteonului egiptean 
s-au amplificat şi anumite tendinţe totemice, care au 
făcut ca reprezentările noilor „zei” să fie de obicei o 
îmbinare a corpului uman cu capul unui animal. De 
pildă, în Egiptul Antic faraonii sau persoanele 
importante din conducerea administrativă erau 
înfăţişate cu masca unui câine (şacal) sau ibis pe cap, în 
timp ce unele zeităţi feminine aveau cap de vacă. Au 
apărut astfel controverse de interpretare, care sugerau 
posibilitatea coruperii acestor civilizaţii de către 
reptilienii malefici şi, prin urmare, a hibridizării lor cu 
ADN reptilian. 


Anubis şi alte capete totemice 

Am fost nevoit să rulez imaginile de mai multe ori 
pentru a înţelege gradat ce doreau ele să-mi „explice”, 
întrucât subiectul era mai abstract. Unii autori moderni 
s-au grăbit să tragă concluzia că acele măşti cu capete 
de animale, cu care zeii şi uneori chiar faraonii erau 
reprezentaţi, nu semnificau neapărat aspecte simbolice, 
ci erau folosite pentru a le ascunde anumite trăsături 
reptiliene. Dar, dacă ar fi fost aşa, de ce „zeii” din acea 
civilizaţie extraterestră nu apăreau ca având acele 
trăsături şi înainte de perioada Egiptului Antic? Eu am 
văzut imagini cu ei pe parcursul a 400.000 de ani şi nu 
am remarcat nici măcar o singură dată astfel de 
„anomalii”. Dacă ar fi adevărat, înseamnă că însuşi 
siriusianul Tenekau, ce provenea din constelaţia Orion - 
şi care, dintr-un anumit punct de vedere, poate fi numit 
„părintele omenirii” - ar trebui considerat de asemenea 



ca având trăsături reptiliene. Or, eu am remarcat că el a 
fost o fiinţă umanoidă cu înalte calităţi morale, nobilă, 
înţeleaptă şi bună, care a contribuit cu propriul ADN la 
primele hibridizări ale AND-ului uman. 

Pe de altă parte, în acele timpuri marea majoritate a 
egiptenilor era alcătuită din fiinţe ENK ce proveneau pe 
linie directă din primatele mari, deci având încă o 
puternică influenţă animalică în ADN-ul lor. Prin 
urmare, ei aveau nevoie să manifeste un respect 
deosebit, provenit din admiraţia faţă de regnul animal. 
Ca o opinie personală, am putea spune că în mare parte 
de aici au provenit şi sacrificiile animale, adică darul 
oferit fiinţei care le-a „plăsmuit”, pentru că fiecare faraon 
a asociat provenienţa animalelor domestice cu imaginea 
lui. într-un fel, această presupunere poate fii adevărată, 
pentru că domesticirea multor animale a avut loc 
concomitent cu perioada în care faraonii au fost la 
putere şi au susţinut acel fenomen. 

Mai apoi, atunci când ADN-ul uman (ENK) a mai 
evoluat, a fost nevoie ca omul să se lepede gradat de 
aceste asocieri totemice, pentru că el devenea prea 
dependent de regnul animal, fără să se poată desprinde 
de energiile pământului. Un exemplu elocvent este cel al 
lui Moise, cu poporul evreu, care în timpul Exodului s-a 
lepădat de asocierea cu regnul animal ce caracteriza 
idolii rugăciunilor şi a trecut la înţelegerea mai abstractă 
a lui Yahve, adică a vrut să realizeze un salt calitativ 
deosebit. Aici, însă, lucrurile au fost mai complicate, dar 
nu voi insista asupra acestui aspect. 

După marele cataclism şi dispariţia Atlantidei, 
fiecare „zeu” sau flintă extraterestră care a susţinut 
spiritualitatea în Egiptul Antic reprezenta o constelaţie, 
fiind siriusieni ce proveneau atât din sistemul Sirius, 
adică din constelaţia Câinele Mare, cât şi din sistemele 



asociate unor stele din constelaţia Orion. învăţăturile pe 
care ei le ofereau erau în acord cu energia specifică 
acelei perioade, necesară pentru a conferi genei umane o 
anumită capacitate de a rezona cu acele forţe subtile. 
Aşadar, fiecărui „zeu” i se asocia o formă ce reprezenta 
simbolul zonei din care el provenea, sau altfel spus al 
acelei „zodii” specifice. 

Datorită caracterului totemic şi animist al credinţei 
pe care o aveau pe atunci „oamenii din popor”, aceste 
reprezentări erau menite să provoace o anumită emoţie 
în cei care vedeau acele forme de capete, fiind asocieri 
necesare pentru ca fiinţa umană să înţeleagă ce însemna 
acel „zeu”. Totuşi, odată cu trecerea timpului, nu s-au 
mai „obosit” să facă simbolul asociat zeităţii, ci au unit 
simbolul chiar cu „zeul” sau „zeiţa” respectivă, rezultând 
astfel femeie cu cap de vacă, leu cu corp de om, bărbat 
cu cap de câine etc. 

în general vorbind, fiinţa umană este obişnuită să 
asocieze diverse simboluri direct cu anumite fiinţe 
umane, iar în cazul Egiptului Antic, acest lucru a fost 
făcut cu „zeii” şi faraonii din acele timpuri. De aici 
rămânea doar un pas până la reprezentările de această 
natură pe fresce, cartuşe sau pictograme. Atunci când, 
de pildă, un faraon era cunoscut după domnia lui sau 
chiar în timpul ei, ca fiind un faraon „precum un leu” - 
datorită personalităţii sale puternice - cea mai bună 
reprezentare a acestei idei era ca acel faraon să aibă un 
cap de leu. şi exemplele pot continua. 

Problema care a apărut odată cu trecerea timpului a 
fost că aceste asocieri au început să fie învălmăşite, iar 
conotaţia simbolurilor să fie alterată ori pur şi simplu 
„împrumutată” în vederea unor scopuri oculte. Un 
exemplu în acest sens este simbolul „Ochiului lui 



Horus”, folosit în prezent de Illuminati în cele mai 
diverse situaţii, dar având o semnificaţie coruptă. 

S-a ajuns astfel la situaţia în care vechii egipteni au 
uitat gradat adevăratele semnificaţii ale simbolurilor 
asociate cu „zeii” lor sau mai bine zis le-au învălmăşit 
aşa de mult, transferând de la unul la altul multiple 
semnificaţii şi caracteristici, încât la un moment dat au 
ajuns în punctul în care nu au mai ştiut care este 
adevărul. Credinţa, fiind lipsită de un suport viabil, a 
început să se năruie, iar spiritualitatea egipteană a 
decăzut într-un timp scurt. 

Este exact ceea ce se întâmplă şi în zilele noastre cu 
o societate care este aproape complet dezaxată de la 
principiile şi valorile profund morale şi etice, care doar 
mimează corectitudinea şi decenţa, dar care în realitate 
este doar un paravan pentru manipulările din spatele 
lui, realizate de grupuri şi organizaţii oculte foarte 
puternice şi periculoase. Ţelul lor principal este 
distrugerea în totalitate a oricărui sprijin spiritual 
interior fiinţei, pentru că - astfel dezaxată şi lipsită de 
coerentă - aceasta tinde să se dezmembreze, fără să mai 
aibă forţă de reacţie sau împotrivire. Din nefericire, acest 
plan a dat rezultate îngrijorătoare până în prezent, 
deoarece omenirea pare să-şi fi „pierdut busola”. Cu 
toate acestea, după cum se va vedea, revirimentul 
spiritual este aproape, însă pentru ca acesta să se 
petreacă mai repede este necesar să devenim cu 
adevărat conştienţi de situaţia actuală. 


Omenirea şi destinul ei liber asumat 

Vizionând foarte atent şi interesat felurite aspecte 
legate de numeroasele războaie declanşate şi mai ales de 



intervenţiile reptilienilor malefici pe Pământ, m-am 
întrebat de ce civilizaţiile extraterestre pure, originare, 
cum ar fi cea siriusiană de bază, cea pleiadiană sau cea 
arcturiană - care au fost mereu prezentate „în prima 
linie” pe ecranul holografic, ca fiind cele mai importante 
şi mai puternice în Alianţa Galactică - nu au făcut „scut” 
în jurul Pământului, pentru a-1 feri de repetatele 
tentative de pătrundere sau de influenţă a reptilienilor 
malefici? 

într-o discuţie ulterioară cu bărbatul din Apellos, 
am înţeles că, din moment ce Pământul fusese ales să 
devină locul de creştere a unei „pepiniere” pentru un 
ADN superior, adică a unor fiinţe umane cu un ADN 
foarte complex, acestea trebuiau de asemenea să poată fi 
capabile să se confrunte şi să rezolve diferite tipuri de 
probleme, inclusiv cea a unei influenţe malefice. Alianţa 
a considerat că în acele vremuri, adică acum 
aproximativ 7.000 de ani, ADN-ul fiinţelor ENK era 
pregătit pentru a se confrunta cu astfel de influenţe. 

Cu alte cuvinte, Alianţa a oferit omenirii posibilitatea 
să-şi dirijeze singură destinul în cea mai mare parte, 
prin alegerile liber asumate în problemele cu care se 
confruntă, ceea ce s-ar fi reflectat mai târziu în ADN ca o 
experienţă în plus şi implicit ca o întărire a sa. Aceasta 
nu ar fi fost posibil în urmă cu mai multe zeci de mii de 
ani - adică atunci când fiinţele ENK nu erau încă 
suficient de dezvoltate la nivelul ADN-ului - deoarece 
exista pericolul subjugării lor totale de către rasa 
reptiliană malefică sau chiar al blocării evoluţiei lor. 

Tocmai de aceea, Alianţa a intervenit şi a ajutat 
umanitatea până în acel moment, pentru a oferi astfel 
timpul necesar dezvoltării şi evoluţiei ei. Totuşi, aşa 
după cum am spus, acum câteva mii de ani civilizaţiile 
avansate ale Alianţei au preferat să lase lucrurile să se 



desfăşoare în mare parte prin alegerile făcute de oameni, 
chiar dacă uneori acestea nu au fost bune. Aceasta a 
fost o necesitate, deoarece flintele ENK trebuiau să se 
„trezească” şi să susţină mai departe gena lor complexă. 
Ceea ce este interesant în particular, aşa după cum mi-a 
spus bărbatul din Apellos, e că fiinţele ENK începuseră 
deja în acele vremuri să dezvolte o cunoaştere spirituală 
monoteistă, adică ele căutau o rădăcină şi mai ascunsă 
pentru tot ceea ce exista, dincolo de numeroşii „zei” şi 
„zeiţe” ale panteonului egiptean. Aceasta era o dovadă în 
plus a maturizării ADN-ului lor şi a liniei de evoluţie pe 
care o urmau. 



Cap. 15 - TROIA. RESORBŢIA CIVILIZAŢIEI MAYA 


Mai aproape de timpurile noastre şi de istoria 
contemporană există unele momente istorice de reper 
care trebuiesc luate în considerare, mai ales datorită 
misterului care le înconjoară şi a lipsei surselor 
autentice de informare. M-am focalizat asupra Troiei, un 
tablou enigmatic în memoria omenirii, despre care nu 
există alte referinţe decât cele din Riada lui Homer. 
După vizionarea imaginilor pe ecranul holografic am 
dezvoltat subiectul într-o discuţie foarte interesantă pe 
care am avut-o cu Cezar câteva săptămâni mai târziu. 

Cetatea Troia 

Primele imagini legate de existenţa marii cetăţi Troia 
le-am avut atunci când mi s-a arătat „descendenţa” 
civilizaţiei hiperboreene. O ramură a acesteia a coborât 
spre sud şi a atins coasta de nord-vest a Turciei de 
astăzi. Răspândirea în acea zonă nu a fost însă dictată 
de necesităţi de ordin geografic, ci mai ales de existenţa 
unui mare portal interdimensional, dintre puţinele care 
mai rămăseseră la acea vreme pe Pământ. Aşa după 
cum mi s-a arătat, oraşul - care mai târziu a fost 
denumit „cetate” - a fost construit în jurul acelei 
discontinuităţi spaţio-temporale, ce permitea legătura cu 
zonele elevate ale planului eteric şi mai ales cu 
Shambala. 

Am fost foarte impresionat de acea prezentare şi 
tocmai de aceea, în una din conversaţiile pe care le-am 
avut ulterior cu Cezar am adus în discuţie acest subiect, 



pe care mărturisesc că nu îl înţelesesem totuşi pe 
deplin. Erau, într-adevăr, mai multe necunoscute. 

Urmaşii hiperboreenilor, care au fondat Troia, chiar 
dacă erau doar palide reflexii a ceea ce a fost odată 
civilizaţia hiperboreană, încă deţineau suficiente secrete 
şi chiar metode oculte pentru a opune o rezistenţă 
îndârjită atacurilor altor popoare. 

Chiar şi aşa, nu ar fi fost nicio problemă pentru cele 
două civilizaţii extraterestre malefice - care deţineau un 
anumit control în zona de sud a Europei de astăzi - să 
radă imediat de pe suprafaţa Pământului orice urmă a 
cetăţii, inclusiv a locuitorilor ei, utilizând armele 
avansate de distrugere în masă pe care le aveau. însă o 
astfel de „intervenţie” nu putea fî făcută aşa uşor, 
datorită supravegherii de către Alianţă, lucru pe care mi 
l-a confirmat şi Cezar. Ceea ce eu nu înţelegeam, de 
fapt, era miza cetăţii; cu alte cuvinte, de ce lumea antică 
se concentrase aşa de mult asupra acelei zone? 

Cezar mi-a explicat că, chiar dacă în acea perioadă 
s-a permis, într-un fel, pătrunderea răului şi 
diseminarea lui în rândurile omenirii, acea acţiune avea 
totuşi propria ei „economie”, avea un sens legat de 
formarea umanităţii, de trecerea anumitor teste pentru 
ea, de manifestarea liberului ei arbitru. Locul a fost 
„vânat” în antichitate pentru că el se afla chiar la una 
dintre „marginile” dintre planul fizic şi cel eteric, adică în 
zona unui mare şi puternic „filon energetic”, un sas 
important care permitea trecerea facilă din planul fizic în 
planul eteric. 

Adevărata miză a războiului troian 

Atunci când Cezar a trecut la următorul punct, 
explicaţiile lui au devenit mai nuanţate: 



— Troia a fost practic ultimul oraş din Europa care 
mai păstra o legătură solidă cu planul subtil eteric, mi-a 
spus el. Era ultimul oraş prin care se putea pătrunde în 
mod firesc şi la scară largă în planul subtil eteric. Odată 
cu înfrângerea suferită în lungul război cu grecii, cetatea 
s-a „rupt” brusc de planul fizic şi atunci realitatea de la 
suprafaţa Pământului s-a „murdărit” cumva, pentru că 
se eliminase până şi ultima redută a ceea ce încă era 
superior, pur şi bun. Probabil atunci a dispărut şi 
ultima urmă clară a civilizaţiei hiperboreene. 

Am întrebat dacă războiul a avut vreo legătură cu 
acel aspect delicat. 

— „Zona de trecere” în eteric, din interiorul cetăţii, a 
fost ţelul principal al războiului troian, de fapt al forţelor 
oculte care l-au sugerat şi dirijat, folosind fiinţele umane 
ca vehicule pentru a realiza acea masivă „ruptură” 
energetică. Această cădere a aruncat omenirea într-un 
întuneric şi mai adânc decât cel de până atunci, generat 
de distrugerea Atlantidei. 

— Şi ce s-a întâmplat cu cetatea după aceea? 

— S-a resorbit în planul eteric, iar oraşul ca atare 
nu mai poate fi găsit în planul fizic. Ceea ce totuşi 
Schliemann ( Cezar se referă aici la Heinrich Schliemann, 
creditat pentru aşa-zisa descoperire a cetăţii Troia, în 
anul 1870, în zona localităţii Hissarlik din nord-vestul 
Turciei de astăzi (n.ed.)) a descoperit, reprezintă doar o 
zonă firavă a lui, cea care avea o rezonantă mai 
apropiată de planul fizic. Ea nu reprezintă însă „cetatea 
Troiei”, aşa după cum s-au grăbit să anunţe arheologii. 

înţelegeam acum misterul care a înconjurat acea 
cetate mitică, precum şi îndelungatul război care s-a 
purtat pentru cucerirea ei. 

Din Troia se putea trece foarte uşor în planul eteric, 
în dimensiunea subtilă, mi-a spus Cezar. Totuşi, nu 



vreau să înţelegi de aici că această trecere era admisibilă 
pentru toţi. Oraşul era perfect circular şi înconjura 
punctul central, unde se afla distorsiunea, sasul prin 
care se pătrundea în planul eteric ce corespundea acelei 
zone a cetătii Troia. Doar unii aveau acces în 
dimensiunea superioară. 

Nucleul civilizaţiei maya 

— Se pare că şi cei din antichitatea mai apropiată de 
noi ştiau de faptul că nu oricine şi nu în orice fel putea 
pătrunde în aceste lumi subtile, am spus eu. 

— Evident. Iar Troia nu este singurul exemplu. 
Mayaşii sunt chiar mai reprezentativi în acest sens, 
deoarece în urma lor nu s-a putut găsi aproape nicio 
urmă de activitate umană sau oraşe. Au „dispărut” pur 
şi simplu, fără să mai poată fi identificaţi în vreo zonă. 
Mă refer la nucleul civilizaţiei mayaşe originale, din 
trecut, din care s-au prelungit liniile aztecă şi incaşă. 
Dar „sâmburele” acelei civilizaţii foarte speciale, care a 
fost Maya, a rămas sub forma unui număr mic de preoţi 
şi înţelepţi, precum şi de descendenţi ai lor, care s-au 
stabilit într-o zonă din Yucatan, aproape de coasta 
oceanului. O parte a familiilor s-a răzleţit totuşi prin 
diverse zone ale fostului imperiu incaş. Restrângerea 
acelui nucleu, care nu depăşea o sută de mii de membri, 
a favorizat păstrarea aproape nealterată a cunoaşterii şi 
tradiţiei vechi, originale, a civilizaţiei mayaşe şi chiar i-a 
determinat să evolueze. în cea mai mare parte, ei nu 
interacţionau nici măcar cu incaşii, care erau totuşi 
semeni de-ai lor. Chiar dacă aceştia aveau şi ei un grad 
apreciabil de cunoaştere şi dezvoltare, totuşi pierduseră 
din puterea genei originale. Ia ca exemplu „miticul” oraş 
Eldorado sau Oraşul de Aur al incaşilor; acesta le era 



străin chiar şi lor. Incaşii cunoşteau tradiţia, dar 
uitaseră cum să ajungă în acea aşezare despre care le 
spunea aceasta. Cu atât mai puţin l-au găsit spaniolii, 
care l-au căutat cu disperare. El nu a fost descoperit 
niciodată de conchistadori, iar motivul este acelaşi ca şi 
în cazul cetăţii Troia: erau oraşe care nu făceau parte 
neapărat din lumea fizică, ci mai mult din lumea subtilă 
a frecventelor eterice. La un moment dat s-au resorbit 
complet în acea dimensiune de existenţă şi pur şi simplu 
au dispărut din lumea fizică. Totuşi, unii dintre preoţii şi 
iniţiaţii incaşi ştiau despre realitatea „Oraşului de Aur”, 
iar o foarte mică parte aveau chiar acces acolo, trecând 
printr-un sas interdimensional. înţelepţii mayaşi din 
nucleul reminiscent al vechii civilizaţii aveau însă acces 
neîngrădit, deoarece ei stăpâneau acea cunoaştere 
deosebită şi aveau nivelul de vibraţie necesar, manifestat 
în câteva gene specifice, cel mai probabil moştenite de la 
flintele ENL. 

Explicaţiile lui Cezar erau foarte clare şi sintetice. 
Totuşi, chiar dacă eu nu explorasem până atunci acea 
parte a lumii şi nici civilizaţiile care au locuit-o, ceea ce 
aflam nu îmi era în întregime necunoscut. Experienţa 
recentă din Utklaha, din interiorul Pământului, fusese 
edificatoare, căci mulţi dintre locuitorii acelui oraş din 
planul subtil eteric erau de fapt precursori ai vechilor 
mayaşi. Am profitat de ocazie pentru a afla mai multe şi 
de aceea l-am rugat pe Cezar să clarifice misterul 
civilizaţiei mayaşe, despre care ştiam că nu a putut fi 
descifrat nici până în ziua de azi de către arheologi sau 
oameni de ştiinţă. 


„Saltul vibraţional” în planul eteric 



— Marea problemă a mayaşilor a fost reprezentată 
de cuceritorii spanioli, conchistadorii, a spus Cezar. 
Invazia lor a însemnat dezastrul civilizaţiei maya din 
planul fizic, dar în acelaşi timp a „forţat” într-un anumit 
fel trecerea ei pe un plan superior. 

Văzând că îl priveam întrebător, el a continuat să-mi 
explice: 

- Mayaşii erau un popor cu o veche cultură, având 
cunoştinţe excepţionale. La ei, „ruptura” între planul 
fizic şi planurile subtile, cel puţin conceptual vorbind, 
aproape că nu exista. După invazia spaniolilor, preoţii 
lor şi-au dat repede seama că singura alternativă viabilă 
în fata ameninţării cu exterminarea era să treacă în 
masă populaţia mayaşă din planul fizic în planul eteric; 
cu alte cuvinte, să realizeze un salt vibrational în 
existenta acesteia. Astfel de acţiuni sunt destul de rare 

f ? 

în istorie şi au loc doar în cazuri excepţionale, atunci 
când situaţia nu poate fi rezolvată în alt mod. 

Am întrebat cum era posibil pentru un popor întreg 
să treacă dintr-un plan în altul. Cezar a spus că într- 
adevăr aceea a fost o problemă spinoasă, dar în cea mai 
mare parte ea a fost depăşită. 

— Preoţii mayaşi cunoşteau foarte bine zona de 
trecere în planul eteric, care se afla într-unul din oraşele 
lor din junglă. Mayaşii înţelegeau importanţa 
comuniunii dintre om şi Natură şi de aceea oraşele lor 
coexistau în mare parte cu vegetaţia înconjurătoare. 
Singura problemă o reprezenta existenţa grupurilor de 
mayaşi autentici, care se răspândiseră şi trebuiau să fie 
adunaţi din alte zone ale imperiului incaş, pentru a 
realiza acea trecere dintre planuri. în acest mod ei ar fi 
putut scăpa de nebunia spaniolilor şi de dorinţa lor de 
a-i ucide. 



Am realizat atunci dramatismul acelei perioade, în 
care o civilizaţie oarecum primitivă prin cunoaştere şi 
atitudini, dar puternică la nivel militar - şi aici mă refer 
la spanioli - ameninţa să extermine o altă civilizaţie, care 
era nobilă şi elevată, adică civilizaţia maya. Nici aztecii şi 
nici incaşii nu au putut să facă faţă ferocităţii, bolilor şi 
armelor de foc ale spaniolilor. Ei au fost cuceriţi, aşa 
după cum bine se ştie, dar în ceea ce priveşte nucleul de 
bază al vechilor mayaşi, acela nu a putut fî atins. 

Cezar mi-a spus că a existat o „chemare generală” şi 
astfel populaţia mayaşă, cei care erau răspândiţi prin 
imperiul Inca au început să se „scurgă” spre locul 
special de trecere, unde exista un mare sas, o 
discontinuitate spaţio-temporală cunoscută preoţilor şi 
înţelepţilor mayaşi. Acea zonă a fost apărată timp de 
aproximativ două luni de către un mare număr de 
soldaţi mayaşi, care au realizat un culoar de protecţie 
pentru populaţia civilă ce venea din diferite zone ale 
imperiului către sas, pentru a preveni eventuale atacuri 
ale spaniolilor. 

— Pe de altă parte, jaful conchistadorilor nu a fost 
un război sau o luptă continuă şi nici nu s-a desfăşurat 
într-un singur loc, a continuat Cezar să-mi explice. Nu a 
existat o luptă adevărată, ci mai degrabă un jaf 
dezordonat. Spaniolii atacau de cele mai multe ori la 
întâmplare, atunci când pur şi simplu dădeau de un sat 
sau de un oraş în junglă. Pe de altă parte, soldaţii 
mayaşi aveau tocmai această misiune, de a contracara 
astfel de atacuri, pentru a asigura culoarul de fugă a 
populaţiei civile spre zona de trecere între planuri. 

— Ai văzut personal toate acestea? 

Cezar a clătinat afirmativ din cap, asigurându-mă că 
este unul dintre cele mai uluitoare momente din istorie, 



atât prin dramatismul său, cât şi prin misterul de care 
este înconjurat. 

— Era mai mult un război precum cel al 
americanilor în Vietnam. Spaniolilor nu le era deloc clar 
cât au cucerit şi cât nu din imperiul incaş, cel puţin în 
zona peninsulei Yucatan, unde exista nucleul înţelepţilor 
şi sacerdoţilor mayaşi. Asta pentru că în preajma 
marelui portal de trecere, planul fizic se îmbină adeseori 
cu planul eteric, astfel încât fenomenul „orbirii 
psihologice” a funcţionat din plin atunci. înţelepţii 
vechilor mayaşi aveau acea putere, de a manipula 
realitatea înconjurătoare prin invocaţiile şi metodele lor 
oculte specifice. Puteai întâlni un pâlc de 20 de 
conchistadori, iar puţin mai încolo un sat mayaş în care 
activitatea se desfăşura normal, fără ca spaniolii să aibă 
habar de existenţa acestuia, chiar dacă treceau pe lângă 
el. Ei pur şi simplu nu vedeau acel sat, căci pentru ei în 
acea zonă nu exista decât jungla. Astfel de fenomene 
stranii, care se repetau, au semănat destulă confuzie şi 
în rândul cuceritorilor, dar în cele din urmă venirea lor 
în număr din ce în ce mai mare ar fi dus la exterminarea 
mayaşilor, dacă aceştia nu ar fi luat decizia radicală de a 
părăsi planul fizic şi a trece în planul eteric, unde să-şi 
continue existenţa. De altfel, momentul fusese prezis cu 
multe sute de ani înainte de preoţii mayaşi. 

Marea „trecere” a mayaşilor 

Cezar a precizat, totuşi, că trecerea în planul eteric 
nu se putea face în orice condiţii. Existau doar anumite 
zone şi doar anumite perioade când se putea realiza 
tranziţia din planul fizic în planul eteric. L-am întrebat 
atunci de ce nu a trecut toată populaţia, dacă tot se 
cunoşteau aceste date secrete. Se pare că o anumită 



parte a populaţiei mayaşe, cam o cincime din totalul 
acelui grup de „gena pură”, nu a dorit să treacă în 
planul eteric, preferând să rămână în dimensiunea 
fizică. în mare parte, aceasta s-a petrecut în baza 
aceleiaşi legi a afinităţii, adică a frecvenţei de vibraţie, 
care nu a permis unei anumite categorii de oameni să 
treacă prin acel sas. 

— Primii care au trecut în planul eteric au fost cei 
care au îndeplinit condiţiile de rezonanţă a frecvenţelor, 
pentru că unii dintre mayaşi nu erau pregătiţi din acest 
punct de vedere, chiar dacă ei voiau să traverseze sasul. 
Totuşi, am văzut că mulţi dintre aceştia au fost ajutaţi 
de preoţii-şamani, care stăteau lângă „poarta de trecere” 
şi i-au sprijinit în acest proces, ridicându-le pentru un 
anumit timp, prin puterile pe care le deţineau, frecvenţa 
individuală de vibraţie, pentru ca ei să poată traversa în 
planul eteric. Odată ajunşi dincolo, acele fiinţe îşi 
păstrau în mare parte acea vibraţie mai înaltă şi reuşeau 
să rămână în noul plan de existenţă. 

Devenisem foarte curios să ştiu cum arăta acea 
mare „poartă” dintre planuri, cum se vedea ea din planul 
fizic. în imaginile ce îmi fuseseră arătate până atunci pe 
ecranul holografic al celor din Apellos, punctele de 
„contact” între dimensiunea fizică şi cea eterică apăreau 
de obicei ca o suprafaţă fie uşor blurată, fie puţin în 
ceaţă, ori complet invizibilă în majoritatea cazurilor. 
Atunci, în hologramă mi se indica prin anumite 
simboluri şi printr-un punct roşu strălucitor unde se 
afla discontinuitatea dintre planuri. Doream totuşi să 
ştiu cum era acel portal de trecere al mayaşilor în planul 
eteric, care din cele ce îmi povestea Cezar, părea să 
acopere o suprafaţă mai mare. 

— Urmăream cu atenţie ce se întâmpla acolo şi 
vedeam evenimentele, mi-a spus el. Realizam în mod 



clar unde anume se făcea trecerea între planuri, dar cu 
toate acestea în acea zonă-limită nu puteam să observ 
nicio distorsiune; aparent nu exista nicio discontinuitate 
a spaţiului. Nu vedeam nimic care ar fi putut da de 
bănuit că pe acolo se putea trece în planul eteric, în 
schimb remarcam că, pe măsura ce mayaşii se apropiau 
de acea zonă pentru a o traversa, ceva părea că se 
întâmplă în fiinţa lor, deoarece fiecare dintre ei era 
cuprins de un tremur fin. Mă interesa fenomenul, aşa că 
m-am focalizat asupra fiinţelor care traversau zona de 
dis continuitate. 

Ştiam prea bine că toate dispozitivele extraterestre 
de înaltă tehnologie care facilitează investigarea 
spaţiului şi timpului au particularitatea de a oferi 
capacitatea de a simţi tot ce se află în contextul de timp 
şi spaţiu cercetat, dacă se doreşte aceasta. Cu alte 
cuvinte, trăieşti ceea ce vezi, ca şi cum te-ai afla chiar 
acolo, în zona spaţio-temporală pe care o cercetezi. Aş 
putea spune că acea simţire este mai rafinată şi mai 
nuanţată chiar decât simţirea normală, oferind un plus 
de senzaţii, intuiţii şi percepţii. Este ca şi cum atunci 
toate simţurile se ascut, iar câmpul percepţiilor se 
dilată. Aşadar, înţelegeam prea bine ceea ce îmi povestea 
Cezar, deoarece eu însumi trăisem de multe ori aceeaşi 
experienţă. în unele cazuri, ea poate să fie 
traumatizantă, dar din fericire am învătat că aveam la 
dispoziţie posibilitatea „reglării” ei prin manifestarea 
voinţei, ori chiar a suprimării ei totale, caz în care 
rămânea doar informaţia vizuală. Mă gândeam, totuşi, 
dacă aceea era o experienţă asemănătoare sau nu, cu 
cele pe care eu însumi le trăisem în cel de-al doilea tunel 
sau la trecerea spre „interior”, în Argentina, şi de aceea 
l-am întrebat pe Cezar dacă a fost diferit de experienţa 
noastră în interiorul Pământului. 



— Nu. Practic a fost vorba de un fenomen identic, 
dar am vrut să mă conving că sasul conecta planul fizic 
cu planul eteric. Nu ai cum să te înşeli în această 
privinţă, odată ce simţi vibraţia respectivă. Am simţit 
cum, înainte de trecere, cei care aveau nivelul de 
conştiinţă suficient de elevat, percepeau oraşul şi jungla 
din care veneau, dar de la un moment dat vedeau cum 
în faţa lor începea să se întindă un oraş mult mai mare 
şi mai dezvoltat, în care vegetaţia junglei nu mai exista. 
Cei care nu aveau capacitatea de a trece în planul eteric 
observau în continuare vechiul lor oraş din junglă, dar 
aveau încredere, pentru că ştiau că dincolo, în 
dimensiunea subtilă, există altceva. Atunci când 
ajungeau lângă preoţii ce străjuiau poarta invizibilă de 
trecere în planul eteric, aceştia îi ajutau, ridicându-le 
pentru scurt timp frecvenţa de vibraţie a conştiinţei, atât 
cât era necesar pentru ca ei să poată vedea oraşul din 
planul eteric şi să treacă dincolo. 

— Dar preoţii? Ei ce făceau? 

Stăteau din loc în loc, pe un anumit parcurs spre 
poarta de trecere, realizând un fel de „tunel subtil” al 
iniţierii. Cei care aveau capacitatea nativă de trecere, 
intrau într-o anumită stare specifică de conştiinţă, pe 
măsură ce se apropiau de sas. Alţii mai ezitau, iar unii 
aveau chiar tendinţa să se întoarcă din drum. Aşadar, 
„marea trecere mayaşă” în planul eteric nu a fost o mare 
„migraţie sau călătorie cu căruţele sau corăbiile într-o 
altă zonă din America de Sud, aşa cum presupun 
oamenii de ştiinţă, ci pur şi simplu a însemnat o 
retragere într-o altă parte a oraşului lor, care se afla însă 
în plan eteric. Cezar mi-a spus că, după ce accesul prin 
poarta de trecere s-a închis, planul eteric - în care se 
aflau mayaşii care au trecut prin portal - a fost strict 
delimitat de planul fizic. Ei şi-au continuat acolo viaţa, 




dar la parametri energetici superiori, deoarece frecvenţa 
de vibraţie a planului eteric este superioară celeia care 
este proprie planului fizic. 



Cap. 16 - ANUNNAKI: O PROBLEMĂ DELICATĂ 


Existenta flintelor extraterestre şi a civilizaţiilor 
foarte avansate în Univers a fost mereu un fel de „cui al 
lui Pepelea” pentru omenirea de astăzi. Datorită proastei 
educaţii şi a manipulării prin mass media, majoritatea 
oamenilor sunt cuprinşi de îndoială şi de scepticism 
atunci când vine vorba despre acest subiect. Pentru 
mulţi dintre ei, prezentarea benefică a extratereştrilor 
„sună prea bine şi prea frumos” ca să fie adevărată. Se 
consideră astfel că aceştia ar trebui să aibă şi ei nişte 
neajunsuri, nişte hibe, probabil din dorinţa de a fi 
percepuţi mai aproape de condiţia umană actuală sau 
chiar ca o sursă de ameninţare pentru civilizaţia 
noastră. 

O stranie inversare a valorilor 

O astfel de viziune poate să reflecte de fapt 
neîncrederea fiinţelor umane în potenţialul enorm pe 
care ele îl au. Urmărind cu mare atentie tot ceea ce mi-a 
fost prezentat în imaginile holografice despre trecutul 
omenirii, pot spune cu toată convingerea că Pământul a 
fost şi este binecuvântat de o protecţie deosebită şi o 
mare grijă din partea unor civilizaţii extraterestre 
avansate din galaxia noastră. Majoritatea oamenilor 
consideră că starea şi atitudinea fraternă de care dau 
dovadă minunaţii noştri prieteni din cosmos reprezintă 
un subiect SF, iar reţeaua holografică a conexiunilor 
extraterestre în galaxie, ce mi-a fost arătată, ar fi de fapt 
produsul unei minţi pline de fantezie şi imaginaţie 
debordantă. 



Există totuşi o categorie de fiinţe umane sincer 
interesate de aceste subiecte şi care doresc să cunoască 
adevărul. Din nefericire şi uneori în mod neintenţionat, 
acesta le este ascuns sau prezentat în mod eronat. Un 
bun exemplu pentru aceasta este percepţia asupra rasei 
de flinte extraterestre Anunnaki. 

Acest nume a declanşat numeroase idei bizare, dar 
mai ales credinţe eronate, care se bazează atât pe 
informaţii false sau incomplete, cât şi pe o anumită 
superficialitate în tratarea subiectului. S-au scris deja 
multe cărţi în care Anunnaki sunt învinuiţi de toate 
relele pământului, dar cel mai adesea sunt asociaţi cu 
fiinţe extraterestre cu trăsături reptiliene. Eroarea 
fundamentală, ce se bazează pe informaţii şi concluzii 
greşite, constă în corelarea fiinţelor reptiliene malefice 
cu fiinţele siriusiene, cunoscute sub numele de 
Anunnaki. Aceasta este cu atât mai ciudat, cu cât 
siriusienii sunt cei care au iniţiat şi susţinut - în directă 
colaborare cu planurile entităţilor subtile celeste, 
guvernatoare ale galaxiei - procesul naşterii şi evoluţiei 
fiinţei umane pe Pământ. 

O astfel de inversare a valorilor a mai fost întâlnită 
şi în alte timpuri şi circumstanţe, dar în acest caz este 
uimitoare înverşunarea unor autori, care doar îşi 
imaginează că ştiu adevărul, dar în realitate ei se află în 
cea mai cruntă eroare. Presiunea în legătură cu acest 
subiect este foarte mare, deoarece prin repetare el a fost 
„ţintuit” în parametri foarte negativi, ceea ce face cu atât 
mai dificilă revenirea la adevărata cunoaştere şi la 
valorile reale, care au fost pierdute. Voi specifica totuşi 
unele dintre aceste elemente, pe de o parte, pe baza a 
ceea ce am putut să văd ca imagini din timpuri 
preistorice până la cele ale istoriei moderne, iar pe de 
altă parte, din explicaţiile pline de miez pe care le-am 



primit de la bărbatul din Apellos, atunci când mi-am 
manifestat anumite nedumeriri. Aşa după cum am spus, 
siriusienii stau la baza naşterii şi formării civilizaţiei 
umane şi tot ei se află la baza ADN-ului uman, 
susţinând epoci la rând evoluţia lui şi ajutând 
umanitatea în punctele-cheie ale dezvoltării sale atât din 
punct de vedere spiritual, cât şi material. Eu însumi am 
văzut multe aspecte din istoria Pământului şi a omenirii, 
iar unele mai importante le-am descris în această carte, 
în anumite cazuri, atunci când a fost necesar, siriusienii 
au influenţat chiar cursul istoriei, pentru ca evoluţia 
flintei umane să aibă loc în condiţii cât mai bune. 
Bărbatul din Apellos mi-a specificat la un moment dat. 

- Din ramura lor originală, de bază, care se află în 
sistemul Sirius A, au apărut de-a lungul timpului 
ramificaţii secundare în diferite zone ale galaxiei, însă 
siriusienii din sistemul Sirius A se numesc Anunnaki, 
care înseamnă „cei veniţi din Lumina Divină”. 


Segregarea populaţiilor şi migraţia pe alte 
planete 

La un moment dat al investigaţiei mele prin timp, 
confuzia a ceea ce ştiam despre Anunnaki, cu ceea ce 
vedeam în imaginile holografice devenise aşa mare, încât 
am fost nevoit să întrerup puţin fluxul lor, pentru a 
căuta nişte explicaţii la bărbatul din Apellos, care mă 
asistase până atunci tăcut şi nemişcat, puţin în spatele 
meu. L-am rugat, dacă era posibil, să-mi ofere unele 
detalii despre Anunnaki, astfel încât să clarific dilema 



care e valabilă şi în ziua de azi pentru cei mai mulţi 
oameni. 

- Originea acestei civilizaţii este în sistemul de 
planete al stelei Sirius A, mi-a spus el. Sunt rasa 
originală siriusiană, cea mai veche, ramura de bază din 
care s-au desprins alte ramuri ce au migrat spre alte 
zone ale galaxiei. 

Mi-a spus apoi că, în limbajul siriusian, atunci când 
se dă un nume cuiva, mai întâi se pune rădăcina, adică 
numele de bază, după care se adaugă la acea rădăcină 
ceva care defineşte o anumită trăsătură, adică o 
caracteristică a acelei fiinţe sau grup de fiinţe. Astfel, 
dacă o parte dintre Anunnaki originali au migrat la un 
moment dat pe o planetă din altă parte a galaxiei, atunci 
ei se numesc tot Anunnaki, în ansamblu, dar mai apoi 
au şi un alt nume, care îi diferenţiază de siriusienii 
originali. Acesta este unul dintre aspectele care au indus 
în eroare mulţi autori, dând naştere la păreri 
controversate: din civilizaţia siriusiană de bază s-au 
dezvoltat multe alte civilizaţii secundare, care s-au 
„relocat” în timp pe alte planete şi în alte sisteme stelare 
din galaxie. Totuşi, cele mai multe dintre ele s-au stabilit 
în preajma constelaţiei Câinele Mare, mai ales în 
constelaţia Orion şi cu precădere în sistemele stelare din 
Centura lui Orion. Greşeala - care s-a perpetuat în 
rândul autorilor contemporani - a fost aceea de a 
considera una sau mai multe dintre aceste civilizaţii 
secundare, răspândite în galaxie, ca fiind civilizaţia 
siriusiană originală din sistemul Sirius A. 

Pământul, de asemenea, a primit şi el din timpuri 
imemoriale alte civilizaţii, care fie au venit din alte zone 
ale cosmosului, fie au evoluat pe suprafaţa lui. Omul, ca 
fiinţă ce a trecut deja prin multe transformări până să 
ajungă la condiţia prezentă de homo sapiens, poate fi 



considerat că este „tânăr” (aproape 400.000 ani) în 
comparaţie cu alte fiinţe extraterestre. 

în discuţia pe care am avut-o cu bărbatul din 
Apellos, el a sintetizat foarte bine aceste aspecte într-un 
mod natural, calm şi cu o profundă cunoaştere: 

Atunci când se naşte, o fiinţă porneşte ciclul unei 
evoluţii continue. O planetă poate susţine evoluţia acelei 
fiinţe sau civilizaţii doar un anumit timp. Vine însă un 
moment când o civilizaţie trebuie să se maturizeze, aşa 
cum s-a petrecut cu ramura ENL, care s-a retras în 
planul subtil eteric la maxima ei dezvoltare. Tot aşa se 
va petrece şi cu civilizaţia umană actuală, atunci când 
va ajunge la apogeul ei. Dar acum, contrar cu ceea ce 
cred cei mai mulţi oameni, civilizaţia homo sapiens este 
încă departe chiar şi de începutul maturităţii ei. Sunteţi, 
ca să fac o paralelă, cam la vârsta de 14 - 16 ani, când 
toti adolescenţii se cred extraordinari, dar în realitate ei 
sunt departe de adevăr. Mai au multe de învăţat. 

Era o remarcă dură, dar după părerea mea perfect 
adevărată. în orice caz, ea sublinia necesitatea ca 
oamenii de ştiinţă din prezent să-şi reevalueze 
posibilităţile şi conceptele, şi să renunţe măcar la o parte 
din imensul orgoliu ce îi caracterizează. 

O modalitate curentă, ce este uzitată de marea 
majoritate a civilizaţiilor extraterestre avansate este 
aceea de a trimite pe o planetă adecvată acea parte a 
membrilor civilizaţiei ei, care nu au evoluat la fel de 
repede ca restul populaţiei. Aceştia sunt „relocaţi” pe o 
altă planetă, ce corespunde mai bine frecvenţei lor de 
vibraţie, unde vor evolua în ritmul lor propriu. Cei care 
rămân pe planeta de origine îşi pot astfel continua în 
mod accelerat evoluţia, fără să fie împiedicaţi de cei care 
au fost relocaţi. 



Un exemplu este cel al Anunnaki-lor, căci ei au 
procedat în acest mod în faze succesive, relocând în alte 
sisteme stelare întregi segmente din populaţia planetei 
lor originare din sistemul Sirius A. Astfel de „migraţii pe 
alte planete respectă legea cosmică a afinităţii 
frecvenţelor de vibraţie, căci nicio fiinţă nu poate rămâne 
într-o realitate existenţială dacă ea nu corespunde acelei 
frecvenţe locale. Atunci se caută o „ajustare a situaţiei, 
iar cea mai naturală soluţie este acest gen de 
„redistribuire a frecvenţelor de vibraţie, ce corespunde 
aproximativ zicalei pline de înţelepciune, care spune: 
„omul potrivit la locul potrivit”. 

Destinul special al umanităţii 

Cursul discuţiei cu bărbatul din Apellos m-a adus 
aproape de un aspect foarte sensibil: care era motivul 
pentru care siriusienii Anunnaki au ales planeta noastră 
pentru a forma, dezvolta şi proteja specia umană? 

- într-adevăr, pentru multe alte civilizaţii care vin şi 
ne observă, această alegere a siriusienilor este aproape 
de neînţeles, a spus el. Există „observatori” în spaţiu, în 
preajma planetei noastre, care pur şi simplu asistă la 
evenimentele de la suprafaţa ei, fără să intervină. Este o 
experienţă chiar şi pentru ei, un moment de a înţelege 
felul în care „curge” destinul unei civilizaţii. Iar unul 
dintre cele mai dificile lucruri de înţeles pentru cei care 
nu au avut acces la o cunoaştere profundă a istoriei 
adevărate a omului şi a originii sale, este motivul pentru 
care siriusienii, împreună cu celelalte civilizaţii 
extraterestre din Alianţă, asistă umanitatea cu o mare 
grijă şi îi acordă o mare importanţă în contextul 
transformărilor fundamentale care au loc în prezent. Aici 



am replicat că noi nu suntem singurii care ne bucurăm 
de o astfel de atentie: 

— Am văzut că, aşa cum Annunaki asistă această 
planetă, precum şi transformările de la nivelul ei - iar în 
ultimele sute de mii de ani au pus bazele umanităţii - tot 
astfel ei au susţinut multe alte civilizaţii. Dar acum, în 
această conjunctură foarte specială de spaţiu şi timp din 
galaxie, ei ne susţin pe noi, şi nu pe alţii. 

Aceasta era o bună întrebare şi tocmai de aceea 
unele civilizaţii extraterestre asistă din pură curiozitate 
evenimentele de pe Pământ pentru a afla motivul, pentru 
a observa ce anume se petrece în Sistemul nostru Solar. 
Pentru ele, situaţia reprezintă un mare mister: oamenii 
se află încă la nivelul de producţie industrială, sunt 
înapoiaţi tehnologic şi ideologic, sunt violenţi, mulţi au 
un nivel intelectual foarte scăzut şi chiar un 
comportament animalic. în aceste condiţii, ce anume i- 
ar fi putut face pe Anunnaki din sistemul Sirius A, 
cunoscuţi ca veritabili maeştri spirituali în galaxie, să ne 
acorde o aşa mare importanţă? Căci, din câte mi-am 
putut da seama, chiar dacă civilizaţia noastră se află 
într-o astfel de condiţie, totuşi pentru Anunnaki noi 
suntem importanţi. Este deci evident că această zonă 
din spaţiul cosmic, în care se află Pământul, reprezintă 
un focar special pentru viitor. 

— Toate acestea se petrec pentru că ei sunt cei care, 
de fapt, vă dau girul în galaxie, ei sunt cei care susţin 
umanitatea, a spus bărbatul din Apellos. Din multe 
puncte de vedere, umanitatea este o civilizaţie destul de 
înapoiată; nu primitivă, dar înapoiată ca înţelegere, 
principii şi comportament. în schimb, resursele fiinţei 
umane sunt imense şi tocmai pentru că siriusienii au 
văzut acest potenţial extraordinar din oameni, ei le dau 
girul în galaxie prin însăşi autoritatea de necontestat pe 



care ei o au printre celelalte civilizaţii la nivel galactic. 
De altfel, multe alianţe s-au format tocmai pentru că ei 
şi-au dat girul şi au insistat în sensul integrării noastre. 

Datorită acordului dat de Anunnaki şi de alianţele 
formate de ei, omenirea a devenit un fel de „punct de 
atracţie” în acest moment în galaxie. Dintr-un anumit 
punct de vedere, poate că Pământul - prin exemplul pe 
care îl oferă şi situaţia în care se află - reprezintă acum 
un fel de „piatră de hotar” pentru viitorul acestui sector 
galactic şi chiar pentru o zonă mai mare din galaxie. 

O „nuntă” galactică 

Aici însă bărbatul din Apellos a punctat un aspect 
mai profund şi chiar extraordinar prin natura lui: 

— Toate transformările care au loc acum şi vor avea 
loc în viitor, pe lângă efectele lor locale şi imediate, au de 
fapt legătură cu pregătirea unirii galaxiei noastre cu 
galaxia Andromeda. Deşi aceasta se va petrece peste 
câteva miliarde de ani, totuşi pregătirile pentru aceasta 
se fac încă de pe acum în ambele galaxii, prin 
colaborare. Este ca un „program galactic”, util pentru 
alinierea vieţii la noua frecvenţă de vibraţie a galaxiei ce 
va rezulta din unirea celor două actuale. Am putea 
spune că, la nivel cosmic, e ca şi cum s-ar face 
pregătirile pentru o „nuntă” importantă, de proporţii 
galactice. Nivelurile spirituale trebuiesc aliniate, 
energiile subtile de asemenea, frecvenţele trebuiesc 
corelate şi totul trebuie aranjat în aşa fel, încât în 
momentul fuziunii, civilizaţiile şi viaţa din cele două 
galaxii să nu sufere o extincţie, ci să evolueze într-un 
mod uluitor. 

Mi-am exprimat mirarea în mod sincer: 



— Dar de ce să sufere extincţia lumile ce vor fi 
atunci? în definitiv, şansele ca stelele sau planetele celor 
două galaxii să se ciocnească, chiar dacă se realizează 
întrepătrunderea galaxiilor, sunt foarte mici. 

Extincţia lor nu ar proveni de la fenomene brutale, 
ci de la un salt vibraţional subtil major. Un astfel de 
eveniment cosmic extraordinar duce la ridicarea 
frecvenţei de vibraţie, iar aceasta va provoca haos în cea 
mai mare parte a noii galaxii. Tocmai de aceea pregătirile 
de acum şi cele ce vor urma - chiar dacă unirea 
galaxiilor va avea loc peste câteva miliarde de ani - au în 
vedere ca civilizaţiile care se vor naşte să apară pe 
fundamentul unor idei deja asimilate şi întipărite în 
conştiinţa fiinţelor inteligente, astfel încât diferenţele de 
natură energetică şi conceptuală dintre viaţa din galaxia 
noastră şi cea din galaxia Andromeda să fie diminuate 
cât mai mult. Este un program evolutiv galactic şi chiar 
universal, este însăşi ideea evoluţiei la nivel 
macrocosmic. 

Bărbatul din Apellos mi-a mai spus că această 
„acţiune cosmică” foarte complicată şi îndelungată este 
coordonată de entităţi celeste cu mult superioare 
majorităţii civilizaţiilor extraterestre, care guvernează 
galaxia din planurile subtile. De exemplu, ele sunt cele 
care dau aprobarea, sau nu, pentru anumite acţiuni 
specifice care trebuiesc realizate în diferite zone ale 
galaxiei de către civilizaţiile avansate. 

Aceste entităţi celeste - organizate într-o ierarhie 
strictă - sunt cele care coordonează şi corelează toate 
transformările colosale ce vor avea loc aici. Orice acţiune 
specifică sau influenţă este gândită şi orientată spre un 
scop superior. Este un plan imens, care, raportat la 
durata vieţii noastre nu poate fi cuprins sau integrat 
mental; este aşa de îndepărtat în timp şi totodată 



gigantic, încât el depăşeşte cu mult capacităţile 
obişnuite de percepţie sau gândire. 

Comparaţia cu „rotiţa care se potriveşte într-un 
angrenaj imens şi îşi are propria ei misiune importantă, 
contribuind la buna funcţionare a mecanismului” este 
foarte adevărată pentru umanitate şi pentru viaţa pe 
Pământ, în această idee a integrării în viitoarea mare 
galaxie peste o perioadă imensă de timp. 

Pentru majoritatea oamenilor, aspectele şi 
motivaţiile prezentate pot să pară ca fiind irelevante, 
datorită dimensiunii temporale uriaşe ce este implicată 
în acest vast plan divin. Totuşi, la un nivel înalt de 
percepţie şi acţiune, cum ar fi planul cauzal, timpul 
devine nesemnificativ, iar evenimentele sunt percepute 
simultan şi în mod egal. Bărbatul din Apellos mi-a spus 
că entităţile cauzale ce guvernează acest proces cosmic 
şi buna lui desfăşurare au remarcat că, în contextul 
cosmic actual, evoluţia planetei noastre este importantă, 
reprezentând o „bornă” de referinţă. 

Chiar dacă majoritatea oamenilor nu îşi dă seama 
de aceasta, totuşi la nivel galactic se petrec nişte 
evenimente cruciale. Fiecare fiinţă, fiecare acţiune, 
fiecare atitudine este importantă în felul ei, deoarece se 
integrează în acest tot unitar, care urmăreşte un ţel 
anume. Societatea se schimbă de la „a avea” la „a simţi”. 
Cu alte cuvinte, simţul posesiunii, egoismul, competiţia 
şi violenţa tind să fie înlocuite gradat cu emoţii şi 
sentimente pure, pozitive, printre care iubirea, 
altruismul şi compasiunea sunt fundamentale. Practic 
vorbind, fiecare om este invitat să ia parte la marea 
transformare spirituală a omenirii şi a planetei noastre, 
să ceară cu umilinţă şi demnitate ca viaţa lui să 
reprezinte un germene de lumină, de spiritualitate, de 
speranţă pentru viitorul luminos la care putem avea 



acces. Toate acestea par să fie doar vorbe frumoase, dar 
în realitate ele constituie cărămizi fundamentale la 
transformarea şi evoluţia fiinţei umane contemporane. 

Din această perspectivă, informaţiile pe care le 
furnizez aici sunt parte integrantă din acest „joc” şi au o 
anumită însemnătate, aşa după cum mi-au dat de 
înţeles atât Mentia cât şi bărbatul din Apellos. Prin 
asimilarea lor corectă, probabil mulţi oameni vor înţelege 
lucrurile mai profund şi se vor trezi la o realitate 
superioară, ce permite o viziune mult mai largă asupra 
vieţii în Univers. în particular şi în legătură cu subiectul 
pe care îl tratez aici, ei ar putea avea o altă viziune 
asupra civilizaţiei Anunnaki şi astfel vor putea considera 
într-un mod aparte natura acestor fiinţe extraterestre 
foarte avansate atât din punct de vedere tehnologic, cât 
şi spiritual. 

Siriusienii ştiu să-şi reverse iubirea minunată, dar 
în acelaşi timp, atunci când e nevoie, ştiu să reacţioneze 
foarte ferm în lupte sau în alte conflicte cosmice teribile, 
numai că ei fac toate acestea la un alt nivel de 
înţelegere, faţă de cel perceput de majoritatea fiinţelor 
umane. Anunnaki sunt consideraţi ca fiind adevăraţi 
maeştri spirituali în galaxie şi tocmai de aceea, dacă ei 
ne susţin, aceasta reprezintă implicit un fel de 
„recomandare” pentru alte civilizaţii extraterestre 
avansate, care înţeleg că acest lucru este important. 

La ei se simte cu putere prezenţa spiritualităţii şi 
implicit a unei înalte ţinute morale; tocmai de aceea ei 
mai sunt cunoscuţi de multe civilizaţii din galaxie ca 
fiind „cei veniţi din Spirit”. Acolo pe unde trec, ei emană 
puritatea, forţa acţiunii juste, precum şi cunoaşterea 
înaltă sub diferite forme. Analogic vorbind, ne putem 
gândi la nişte călugări foarte evoluaţi spiritual, care sunt 
demni, dar în acelaşi timp sunt şi umili şi plini de 



înţelepciune. Ei nu atacă, dar dacă sunt atacaţi, se 
apăra cu o mare eficienţă şi înving mereu. 

Omenirea şi destinul ei liber asumat.375 

Cap. 15 - TROIA. RESORBŢIA CIVILIZAŢIEI MAYA....378 

Cetatea Troia.378 

Adevărata miză a războiului troian.379 

Nucleul civilizaţiei maya.381 

„Saltul vibraţional” în planul eteric.382 

Marea „trecere” a mayaşilor.385 





























Cap. 16 - ANUNNAKI: O PROBLEMĂ DELICATĂ.390 

O stranie inversare a valorilor.390 

Segregarea populaţiilor şi migraţia pe alte planete 

..’.392 

Destinul special al umanităţii.395 

O „nuntă” galactică.397 








